
1 Dima leodur(ed pref) 


STUDIU INTRODUC ПУ 


PETRE BOTEZATU ŞI 
DESTINUL DETERMINISMULUI 


1. Mai poate fi actual şi mai poate provoca interes conţinutul unei 
teze de doctorat după aproximativ 60 de ani de la susținerea sa publică? 

Credem că răspunsul la această întrebare este pozitiv, dacă res- 
pectiva teză de doctorat îndeplineşte cel puţin una din următoarele 
condiţii: să se refere la un domeniu cu o tematică perenă, să conțină 
puncte de vedere originale cu deschideri aplicative, autorul să fi 
devenit o personalitate. 

Petre Botezatu a obţinut titlul de doctor în filosofie şi litere, cu 
menţiunea „magna cum laude”, în 1945, la vârsta de 34 de ani (s-a 
născut la 27 februarie 1911). Ne interesează aceste date pentru că, aşă 
cum vom încerca să evidentiem, maturitatea gândirii, bogăţia şi 
varietatea lecturilor, un stil personal bine conturat au menirea să 
provoace reflectia şi să suscite exegeze din partea celor care vor avea 
curiozitatea să cerceteze cu atenţie paginile care vor urma. 

Totuşi, teza de doctorat a rămas în manuscris. autorul însuşi nefiind 
interesat de publicarea ei, motivându-şi reținerea, în discuţiile pe care 
le purtam, prin faptul că ar trebui să-şi revizuiască părerea cu privire la 
valoarea determinismului în fizica modernă. Noi putem sugera câteva 
fapte din care să rezulte că multe dintre ideile exprimate în teza de 
doctorat l-au incitat mereu pe Petre Botezatu, unele dintre ele 
concretinzându-se în lucrări care au contribuit la conturarea unei 
puternice personalități în domeniul logicii şi al metalogicii, pe 
parcursul a 35 de ani — inima logicianului încetând să mai bată la | 
decembrie 1981. 

Dintre faptele sugestive ar putea fi consemnate deocamdată 
următoarele: 1) Petre Botezatu a dorit ca o parte din cercetările sale să 
fie continuate de unii colaboratori tineri. de aceea i-a sugerat lui Ştefan 


Celmare să se осире în teza sa de doctorat de exprimarea logică а 
relaţiei de cauzalitate; acesta i-a ascultat sfatul şi, după o documentare 
euristică perseverentă şi bine reglată, după momente de reflecţie 
pertinente şi după consultarea permanentă a conducătorului ştiinţific, 
Petre Botezatu însuşi, a argumentat, în lucrări de referintä!, necesitatea 
abordării cauzalităţii din trei perspective: logică, ontică şi epistemică; 
2) Rolul metodelor inductive şi al inferentelor cauzale i-au revenit lui 
Teodor Dima, pentru că şi ele fuseseră consemnate în teza de doctorat; 
aceeaşi grijă coordonatoare a manifestat Petre Botezatu, încît Teodor 
Dima a realizat teza sa de doctorat, a sustinut-o în februarie 1973 la 
Universitatea din Bucureşti şi, în 1975, a publicat-o”; 3) Într-un 
Curriculum vitae, întocmit la 10 februarie 1981, Petre Botezatu, 
consemnându-şi activitatea ştiinţifică, considera că, în teza sa de 
doctorat, a „demonstrat că, în discuţia pasionată în jurul relaţiilor lui 
Heisenberg, s-au suvârşit două confuzii capitale: între indeterminare şi 
indeterminism, între cauzalitatea cantitativă şi cauzalitatea calitativă. În 
mecanica quantică, există indeterminare, dar nu indeterminism, iar ceea 
ce a devenit imposibil este determinarea cantitativă a relaţiilor cauzale, 
care subzistă sub forma lor calitativă (diverse forme de ciocniri între 
particule). Determinismul subzistă într-o formă nouă, iar controversele 
din jurul său se explică în mare măsură prin conflictul dintre 
materialism şi idealism” 

Nu s-ar constitui într-o impietate acţiunea de publicare а unei 
lucrări pe care autorul său a lăsat-o în manuscris? 20 de ani ne-a 
frământat această întrebare, până am decis să ne fixăm câteva puncte de 
reper în vederea investigării conţinutului. În primul rând, ne-am 
convins că ideile susținute nu vor umbri personalitatea lui Petre 
Botezatu, dimpotrivă, ele vor reactualiza problematica determinismului 
în filosofia românească a fizicii, unde ecourile discuţiilor din literatura 
occidentală sunt auzite cu dificultate şi în surdină. Astfel, noi 
considerăm că prima condiţie, semnalată la începutul studiului nostru, 
este satisfăcută: teza de doctorat, susţinută de Petre Botezatu în 1945, 
este şi astăzi interesantă pentru că se referă la domeniul filosofiei 
ştiinţei, un domeniu în plină efervescenţă astăzi. 

Celei de a doua condiţii, referitoare la originalitate, îi vom 
argumenta satisfacerea în paginile care urmează, mai ales că ele conţin 

germeni ale unor contribuţii remarcabile, consemnate de multi 
specialişti, pe unii dintre aceştia Petre Botezatu influențându-i prin 
claritate şi prin seriozitatea eludării modelor caduce. 

Pentru aceia care n-au avut posibilitatea, sau curiozitatea, sau anu- 
mite interese le-au accentuat umbra uitării, vom sistematiza câteva ele- 
mente definitorii ale personalităţii lui Petre Botezatu, răspunzând astfel 
îndeplinirii celei de a treia condiţii a necesităţii tipăririi unei teze de 
doctorat care a fost elaborată acum aproape 60 de ani. 


2. Petre Botezatu a absolvit Liceul Naţional din laşi (1922-1929), ca 
şef de promoţie, apoi a fost licenţiat în Drept (1934) şi în filosofie 
(1935), la Universitatea „Alexandru loan Cuza” din laşi: la ambele a 
obţinut menţiunea „foarte bine”. La întâlniri, deseori ne vorbea cu 
venerație despre foştii săi profesori: lon Petrovici, Stefan Zeletin, 
Alexandru Claudian, Petre Andrei, Mihai Ralea, Dan Bădăreu, Ştefan 
Bârsănescu, Vasile Pavelescu, Traian lonaşcu şi Gheorghe Zane. 

O deosebită înrâurire asupra formării sale au avut-o lon Petrovici şi 
Alexandru Claudian; cu acesta şi cu V. Pavelcu, legăturile intelectuale 
au fost dublate de relaţii prieteneşti, care au facilitat călătorii şi 
întâlniri de taină în staţiunile pitoreşti ale Nordului Moldovei. Mergea 
de două ori pe an, primăvara şi toamna, la Vatra Dornei şi la 
Câmpulung Moldovenesc, însoțit de Vasile Pavelcu şi, de multe ori, de 
lon Didilescu, logicianul, împreună cu care Petre Botezatu a scris unica 
monografie din lume, după ştiinţa noastră, dedicată Siogisticii. 

La Universitatea din laşi, Petre Botezatu a debutat la Catedra de 
Psihologie, condusă de Vasile Pavelcu, în 1945, pentru a preda 
Psihologie generală şi Psihologia copilului. până în anul 1951. În 
1960, reînfiinţându-se Conservatorul, Petre Botezatu a mai ţinut un 
curs de Psihologie, în anul întâi, o singură dată, stârnind entuziasmul 
studenţilor. „Rar am auzit despre un profesor atât de frumoase cuvinte, 
fie în privința modului de expunere, fie în privinţa sistematizării 
materialului ori a calității ştiinţifice a acestor prelegeri. Din nefericire, 
însă, în al doilea ап, Petre Botezatu nu a mai predat acest curs, căci se 
preocupa, în mod deosebit, de logică, iar redactarea prelegerilor îi cerea 
destul timp”. De asemenea, în perioada 1954-1962. Petre Botezatu а 
fost psiholog principal şi şef al Laboratorului de Psihologie CFR laşi. 


După propria sa mărturisire, activitatea din domeniul psihologiei 
teoretice şi aplicate s-a constituit într-o şcoală a vieţii, punându-l într-un 
contact mai strâns şi mai direct cu realitatea socială. 

Logica, Petre Botezatu a început să o predea din iarna lui 1958, 
după reluarea învăţământului filosofic la Universitatea din laşi, la 1 
octombrie 1957. Mai întâi a fost conferenţiar şi, din 1967, profesor 
universitar, până în 1975, când s-a pensionat la cerere, pentru a-şi 
dedica timpul scrisului. El a conceput logica generală ca sinteză în care 
stilul logicii clasice să se poată îmbina organic cu stilul logicii 
moderne, sudând astfel firul unei remarcabile tradiţii (inaugurată de 
Titu Maiorescu şi perpetuată de iluştrii săi descendenţi, direcţi sau 
indirecti) de pregnanta unor realizări de la jumătatea secolului al 20- 
lea. 

Expunerea unitară a logicii generale s-a fundamentat pe ideea 
complementaritätii logicii cu matematica, Petre Botezatu considerând 
că nu se poate renunţa nici la modelarea matematică a limbajului logic, 
acesta înregistrând succese răsunătoare, nici la expunerea conceptuală, 
cu ajutorul limbajului natural, a problemelor logice, încât aceasta să fie 
inteligibilă nu numai specialiştilor. De aceea, reprezentarea matematică 
si reprezentarea conceptuală au fost reunite într-o unitate merodologică 
de tipul complementaritätii, în speranța amplificării avantajelor celor 
două metode, matematică şi reflexivă, cu riscul unor pierderi minimale. 


3. Ideea complementaritätii este abordată prima dată în prezenta 
teză de doctorat, Petre Botezatu făcând apoi din ea un principiu 
ordonator al operei sale. In capitolul al Il-lea, din partea а 1-а, 
invocând părerile lui N. Bohr, doctorandul de atunci detalia precizări 
care mai târziu au fost expuse şi aprofundate de filosofii fizicii. Petre 
Botezatu constata că ideea de complementaritate a izvorât din 
„insuficiența conceptelor create de intuiţia obişnuită atunci când sunt 
aplicate în domeniul microfizic” (p. 161). Este vorba de perechi de 
noțiuni precum: undă şi corpuscul, cauzalitate şi spatiu-timp, care, în 
descrierea microcosmosului, se exclud şi se completează în acelaşi 
timp. Insuficienta era determinată de faptul că fizicienii nu făceau o 
distincţie fundamentală: fenomenele macrofizice sunt observate într-o 
lume reală spatio-temporalä iar fenomenele microfizice sunt observate 


în condiţii experimentale, descrierea lor fiind dependentă de instrumente. 
de precizia şi forţa lor. 

Eludarea distinctiei fundamentale îi obligă pe fizicieni să 
coordoneze ceea ce află despre undă şi corpuscul. în cadrul fizicii 
cuantice. deşi aceste două stări sunt opuse în domeniul macroscopiei: 
de asemenea, descrierea relației cauzale este izolată de descrierea 
spatio-temporalä, în cunoaşterea cuantică, deşi acestea sunt indisolubil 
lepate în zona macroscopică. Petre Botezatu era interesat de 
„excluziunea complementară” dintre descrierea cauzală şi descrierea 
spatio-temporalä, găsind în expunerile lui Bohr şi Heisenberg cel putin 
trei feluri de justificări ale acestei idei. 

Primul argument provenea din faptul că observatorul provoacă 
perturbări în manifestarea liberă a particulelor, încât observaţia şi 
definirea se înfăptuiesc una în dauna celeilalte; de aceea, fizicianul 
quantic trebuie să conceapă aceste două activităţi ca fiind, „în acelaşi 
timp. complementare şi reciproc exclusive”. 

Al doilea argument îl constituia principiul impreciziei quantice: 
„„„„în teoria quanticä, există о relaţie reciprocă generală între 
incertitudinile minime cu care pot fi definiti vectorii de energie-impuls 
ŞI respectiv vectorii de spatiu-timp, asociaţi particulelor” (ibidem). De 
această dată, comenta Petre Botezatu, posibilitatea descrierii spatio- 
temporale depinde de posibilitatea de cunoaştere cu precizie a para- 
metrilor spaţiului şi timpului, iar stabilirea relaţiei cauzale este 
condiţionată de cunoaşterea-precisă a energiei şi impulsului. Relaţia de 
precizie invers proporțională dintre cunoaşterea stării geometrice şi 
cunoaşterea stării dinamice devine relaţie de complementaritate dintre 
descrierea spatio-temporalä şi descrierea cauzală. Legătura dintre 
cunoaşterea stării energetice şi descrierea cauzală trebuie să o facă 
teorema de conservare a energiei. Prin urmare, pentru Bohr, stabilirea 
relaţiei cauzale depinde de stabilirea conservării energiei şi impulsului. 
ceea ce necesită informaţii precise asupra schimbului de energie 51 
impuls. 

Al treilea argument comentat de Petre Botezatu se referă la faptul că 
N. Bohr a încercat să reabiliteze cauzalitatea prin obţinerea unei 
scheme matematice care nu cuprinde referințe asupra spațiului şi 
timpului. „Caracterul complementar al descrierii rezultă aici din cons- 


tatarea că nu se poate evita indeterminarea quantică decât renunțând la 
conceptele de spaţiu şi timp, subânțelegându-se că relaţiile lui 
Heisenberg au o semnificaţie indeterministă”. (P. Botezatu, p. 163). 

Rezultau din comentariile lui Bohr următoarele consecinţe contrare 
principiului cauzalitätii: 1) descrierea cauzală este imposibilă, 2) 
descrierea cauzală este posibilă, dar nu concomitent cu descrierea 
spaţio-temporală; 3) descrierea cauzală este posibilă, numai dacă se 
înlătură relațiile de imprecizie, ceea ce exclude iarăşi referintele 
spatiale si temporale. Cu alte cuvinte, găsim în sesizarea acestei 
concluzii echivoce, potentele intelectuale ale logicianului, potente 
manifeste după 1957 şi concretizate cu originalitate în prima sa carte“. 
Viitorul logician nu făcea exegeza lucrărilor apărute după 1927, anul 
formulării relaţiilor de imprecizie; el extrăgea din aceste lucrări 
premisele din care rezultau concluzii opuse. Din punct de vedere logic, 
dacă din aceleaşi premise rezultă concluzii opuse (contrare sau 
contradictorii), atunci premisele respective nu pot fi acceptate 
impreună. 

Pe de altă parte, Petre Botezatu ne dezvăluie chiar din paginile tezei 
sale de doctorat că era situat pe poziţiile, foarte rar asociate, ale 
raționalismului şi realismului. Nu ne-a fost greu să ajungem la această 
concluzie, pentru că predilectiile sale filosofice sunt exprimate direct 
şi cu claritate: teoria quantică, scria el în teza de doctorat (p. 168), nu 
este numai o nouă fizică, ci şi o nouă epistemologie, în care se cere 
renunţarea la determinism $1 realism. Petre Botezatu argumenta aceste 
teze cu modul în care fizicienii quantişti procedau, în spiritul filosofilor 
Ssubiectivişti, prin punerea la îndoială a semnificației realiste а 
entităţilor reale, precum figura, mişcarea, spaţiul şi timpul. Deşi, initial, 
dualitätile fundamentale corpuscul-undă (unda „pilot de corpuscul” a 
lui L. de Broglie şi câmpurile electrice ale lui Schrödinger) au fost 
interpretate realist, din cauza unor dificultăţi teoretice,.au fost părăsite 
şi înlocuite cu o concepţie probabilistă de natură matematică, astfel! că 
noţiunea de obiect fizic Situat în spaţiu și timp a început să se 
sublimeze până la dispariţie. 

„Realitatea” studiată de fizicianul quantist este construită în 
laborator. Reprezentările obţinute aici pe cale experimentală intră numai 
parţial în formulele matematice pe care le concepe fizicianul şi de care 

acesta se lasă sedus, uitând să-şi mai pună problema corespondenței 
semnelor şi simbolurilor cu realitatea fizică din afara laboratoarelor, 
ceea ce, spunea Petre Botezatu, pentru o ştiinţă a naturii este paradoxal. 
Teza de doctorat conţine pagini care, prin vigoarea argumentării, ar 
trebui să-i convingă pe toţi oamenii de ştiinţă care pătrund în lumea 
criptică, decelabilă numai în laborator. în condiţii speciale, cu ajutorul 
unor aparate mereu mai performante, că există o corespondenţă 
aproximativă, mereu retuşabilă, între modelele teoretice matematizate 
şi realitatea naturală la care ele se referă. lată, pe scurt, ce scria acum 
60 de ani Petre Botezatu, noi considerind actuale cuvintele sale: 

„Formalismul mecanicii quantice este aşa fel alcătuit, încât nici nu 
permite descrierea evoluţiei unui fenomen în spaţiu şi timp; (...). 
Treptat s-a renunţat la calităţile concrete ale atomului, totul reducându- 
se astăzi la o matematică a atomului. Imaginile de undă şi corpuscul 
sunt socotite «idealizări», născute din perspective unilaterale asupra 
unei realităţi complexe. Asociaţia lor este matematică; ca atribute 
substanţiale, suprapunerea lor ar fi absurdă. Fizicianul îşi face astăzi o 
datorie scrupuloasă din a nu se întreba care este înfăţişarea si evoluţia 
«adevărate», «reale» ale obiectului atomic, ale unui obiect cu înfăţişări 
contradictorii şi a cărui deplasare nu poate fi descrisă printr-o 
traiectorie. Ca şi noumenul kantian, obiectul microfizic în sine — dacă 
există — este un incognoscibi!” (р. 170). 

Problemele consemnate de Petre Botezatu din perspectiva unei 
epistemologii realiste a fizicii quantice erau ele importante sau erau 
inspirate de moda interpretărilor filosofice, modă declanșată de 
formularea relațiilor de imprecizie de către Heisenberg? Răspunsul 
nostru afirmativ la prima parte а disjunctiei îl Баат pe faptul că, după 
30 de ani, în 1973, Mario Bunge formula aproximativ aceleaşi întrbări 
la care ar trebui să răspundă filosofia fizicii, Mario Bunge fiind unul 
dintre cei mari filosofi realişti din a doua jumătate a secolului al XX- 
lea”: 

- Formalismele matematice îşi furnizează propria lor interpretare, 
sau, altfel spus, ar trebui să li se adauge unele ipoteze în vederea 
elaborării interpretărilor? Dacă da, în ce cadru ar trebui să se înscrie 
aceste ipoteze? 


- Cu ce se ocupă teoriile fizice? Cu sisteme fizice, cu operaţii 
efectuate în laboratoare, cu ambele aspecte, sau obiectul lor este cu 
totul altul? 

- Cum ar trebui să fie introduse conceptele fundamentale într-o 
teorie: prin referire la măsurători, graţie unor definiţii explicite, sau 
într-un mod axiomatic? 

- La ce serveşte axiomatica în fizică? 

- Cum comunică între ele teoriile fizice, prin simplă includere 
reciprocă? 

- Ce rol joacă analogia în elaborarea şi interpretarea unei teorii 
fizice? Mai precis, analogiile clasice întrebuințate pentru undă si 
corpuscul sunt indispensabile în teoria quantică? 

- Cum intervin aparatele în fenomenele quantice şi cel rol are teoria 
măsurii în mecanica quantică? 

- Cum se prezintă o teorie atunci când pentru ea se efectuează 
experimente: singură sau împreună cu alte teorii? 

Cu aceste întrebări se confruntă cercetătorii, savanții şi studenţii. ele 
fiind inevitabile, meritul lui Petre Botezatu fiind, printre altele, că le-a 
sesizat şi el, formulându-le răspunsuri. Cât de pregnante erau aceste 
răspunsuri ne putem da seama comparându-le cu răspunsurile oferite de 
Mario Bunge. în 1973. Analizând problema referintei, sau а obiectului 
teoriilor fizice, Mario Bunge ajungea la următoarele concluzii, după ce 
stabilise o distincție între două feluri de interpretări ale aceluiași 
simbol fizic: o interpretare strictă prin care ideea corespunzătoare 
simbolului este inclusă într-o structură matematică; о interpreltare 
excesivă care se revarsă peste cadrele structurii matematice. Fizica 
teoretică se sprijină pe interpretări stricte, iar fizica experimentală face 
apel la interpretări excesive, cu condiţia ca aceste interpretări să se 
bazeze pe anumite teorii”. Mario Bunge a aplicat aceste consideraţii la 
unele concepte fundamentale ale fizicii, constatând că numai 
interpretările realiste şi subiectiviste ar putea să fie considerate 
interpretări stricte. Apoi, Mario Bunge a stabilit că nu pot fi justificate 
ştiinţific interpretările subiectiviste ale unor concepte precum: vector 
de stare $1 vector de probabilitate, concepte generic apreciate ca fiind 
calea ocolitoare de introducere a spiritului uman în descrierea lumii 

fizice, spirit care, de fapt, nu încape în formulele matematice ale fizicii. 
I:liminând punctul de vedere subiectivist. Mario Bunge a conchis că 
„filosofia fizicii nu poate să fie decât o filosofie realistă”! concluzie 
la care ajunsese şi Petre Botezatu, cu 30 de ani mai. înainte. şi, 
bineînţeles. alţi multi filosofi. la care nu ne vom referi aici. 

În sfârşit. notăm câteva fraze semnificative din cartea lui Mario 
Bunge, semnificative pentru că ele par a fi desprinse din teza de 
doctorat susținută de Petre Botezatu în 1945. Desigur, ..întîlnirea 
imaginară” ре care o provocäm are loc datorită situării lor pe aceleaşi 
poziţii ale realismului epistemologic, numit .critic” de Mario Bunge, 
noi numindu-l „raţionalist” ре al lui Petre Botezatu. datorită contri- 
buțitlor sale în domeniul logicii. 

Pentru că Mario Bunge a realizat o analiză semantică şi 
metodologicä a obiectelor fizicii, el a apărat următoarele teze ale 
realismului critic: 

a) există lucruri în sine, adică existenţa obiectelor nu depinde de 
spiritul uman (să se remarce că Mario Bunge utilizează cuantificatorul 
existențial şi nu acela universal, pentru că obiectele realizate de om 
există datorită spiritului uman: de exemplu. spunem noi. toate 
mitologiile): 

b) este posibil să se acceadă la cunoaşterea lucrurilor în sine, 
această cunoaştere nefiind niciodată exhaustivă, ci numai fragmentară 
si dobândită prin aproximări succesive; 

c) numai printr-o legătură strânsă dintre teorie şi experimentare se 
accede la cunoaşterea lucrurilor în sine; 

d) caracteristicile anterioare sunt aplicabile cunoaşterii fuctuule: 
aceasta este conjecturalàä (bazată pe presupuneri) şi nu este niciodată 
apodictică (nu este obţinută numai pe căi strict deductive care conduc 
la concluzii certe, necesare), ea este susceptibilă de modificări: 
activitatea de cercetare științifică se sprijină pe iporezu filosofică 
intangibilä a existenţei obiectelor susceptibile să devină obiecte ale 
cunoașterii: pe de altă parte. o ipoteză ştiinţifică particulară, referitoare 
la existenţa şi la proprietățile unui anumit obiect poate să fie oricând 
revizuită: 

е) cunoașterea unui obiect în sine nu este nici directă, nici 
descriptivă; ea este obţinută pe căi indirecte si prin intermediul 
simbolurilor." 


4. La Petre Botezatu, concepția epistemologică realistă s-a constituit 
în fundament al sistemului său de logică naturală, sistem care a început 
să se contureze prin anii 1950, o dată cu preocupările pentru 
construirea unei teorii generale a rationamentului. Două descoperiri 
remarcabile s-au întâlnit în cadrul structurilor sale intelectuale, 
esențiale pentru conturarea originalității lucrărilor din domeniul 
logicitätii: (1) silogismul aristotelic, descris de Petre Botezatu ca 
raţionament care constă în transferul unei proprietăţi între două clase 
de obiecte, aflate în raporturi de incluziune sau excluziune, totală sau 
parțială; (ii) operația logică constructivă de alcătuire a unui obiect 
logic din alte obiecte logice. Conlcuzia lui Petre Botezatu a fost că 
gândirea naturală (sau reală) este operatorie — realizează operaţii —, iar 
acestea se diversifică bogat, dar sunt, fundamental, de două feluri: 
tranzitive si constructive. 

Rationamentele, interpretate ca operaţii ale gândirii, se circumscriu 
aceleiaşi clasificări. Ele sunt, conform definiţiei intrinseci, propusă de 
Petre Botezatu, operaţii logice care se petrec între două obiecte de 
acelaşi fel (clase, relaţii, întregi, colective, numere etc.) și constau fie 
în transferarea unei calităţi de la un obiect la celălalt, fie în constituirea 
unui obiect nou din obiecte date. Operatiile tranzitive şi constructive 
ale gândirii nu sunt a priori, ele se originează în necesităţile de ordin 
practic, impuse omului de la începuturile fiintärii sale. În activitatea sa 
transformatoare de realitate, omul s-a aflat în una din următoarele 
situaţii principale: sau а întâlnit un obiect nou (de exemplu, 
electronul), sau a vrut să creeze un obiect nou (de exemplu, ideea de 
probabilitate). Când a fost pus în faţa unui obiect nou, omul a urmărit 
să-i atribuie unele însuşiri constatate la alte obiecte înrudite (poziția si 
traiectoria, pentru electron). „Necesitatea aceasta, explica Petre 
Botezatu, de a extinde cunoscutul la necunoscut, a fost germenele din 
care a răsărit raţionamentul tranzitiv”!?. Solicitările vieţii au impus, 
totodată, crearea de obiecte noi, ceea ce s-a răsfrânt în structurile 
rationamentelor constructive. 


În logica naturală, departajarea celor două tipuri de raţionament și- 
a aflat fundamentul ontologic în structura obiectelor gândirii. Această 
idee reprezintă cel de al doilea filon realist şi original al logicii 
naturale. În tabelul elaborat de Petre Botezatu, obiectele gândirii sunt 
de mai multe feluri: noţiuni generale (concepte) sau individuale 
(lucruri), întregi (noţiuni colective); de asemenea, sunt corpuri, 
fenomene, stări; în matematică: numere, variabile, figuri. Operând cu 
felurite obiecte logice, gândirea se adaptează la natura şi comporta- 
mentul acestora. Structura obiectului este aceea care justifică, în fiecare 
caz în parte, cursul rationamentelor. Sarcina dificilă a stabilirii 
obiectelor logice s-a constituit în condiţie necesară pentru inventarierea 
nuanţată si cuprinzătoare a formelor logice raţionale. Este ceea ce Petre 
Botezatu a numit „treapta lui Mendeleev în logica formală” realizând 
sistemul periodic al obiectelor logice". 

În logica naturală, elaborată de Petre Botezatu, obiectele cu care se 
gândeşte modelează formele gândirii, încât sistemul periodic al 
tipurilor de entitäti raționale determină un sistem la fel de cuprinzător 
al rationamentelor. De exemplu, silogismul este legat de existenţa 
claselor care se cuprind sau se exclud reciproc. Făcând apel la geneza 
lor, Petre Botezatu a arătat că ele se formează prin generalizare, 
procedeu logic-rational prin care se rețin însuşirile comune ale 
lucrurilor. Pentru că procedeul se repetă întocmai pe fiecare treaptă de 
generalizare, însuşirile oricărei clase sunt în mod necesar însușiri ale 
tuturor claselor subordonate. Sistemul claselor garantează o invarianță 
a proprietăţilor de la general la panicular. Prin urmare, conţinutul unei 
noţiuni se transmite de la gen la specie, sau de la specie la individ, 
demers care rezultă din însăşi structura claselor de obiecte. Tocmai 
acest demers stă la baza silogismului. Sfera speciei pătrunde sau nu 
pătrunde, integral sau partial, în sfera genului şi astfel specia câştigă 
sau nu câştigă, în conţinutul său, integral sau parţial, o notă a genului, 
conform principiului: cine intră în sferă câştigă conţinutul. „Si/ogismul 
este, aşadar, un transfer de proprietăţi între clase. Acesta este 
specificul lui: este un raţionament tranzitiv. care operează cu clase de 
obiecte. Silogismul nu constituie, aşadar, un procedeu universal de 
gîndire. El reprezintă raţionamentul specific obiectelor numite clase si 

constă în transferul unei calități”. 


15 


Petre Botezatu şi-a verificat punctul de vedere pe un alt exemplu, 
demostrând că, deşi numerele, ca obiecte ale gândirii, sunt tot clase, ele 
nu se mai formează prin generalizare. ci prin însumare; de aceea, cu ele 
se formează raționamente de adunure, care au la bază o altă operaţie 
logică: un număr se combină cu alt număr pentru a forma un al treilea 
număr. Se construieşte un obiect din alte două obiecte date. Prin 
urmare, raţionamentul de adunare este un raționament constructiv. 

Cu fiecare obiect logic din sisremul periodic se determină un anumit 
fel de raționament — fie tranzitiv, fie constructiv — justificându-se astfel 
ideile generale care stau la temelia logicii naturale, logică propusă să 
surprindă demersurile gândirii reale, prin conjugarea preciziei, 
specifică demonstrațiilor formale de inspiraţie matematică, cu bogăția 
intensională a gândului încărcat de semnificaţii. 

Concetrarea într-o logică naturală a unor construcţii diverse — 
silogistica, mereologica (a raportului întreg-parte), teleologica (a 
raportului scop-mijloc), topo- şi crono-logica (a relaţiilor spatio- 
temporale) — s-a realizat prin intermediul noţiunilor de extensiune 
generalizată şi intensiune generalizată”, Petre Botezatu slujind, şi de 
această dată, ideea reprezentărilor complementare, idee sugerată, cum 
am văzut, de principiul complementaritätii din calculele lui Heisenberg 
şi Bohr. 

Ideea complementaritätii a fost prezentă și atunci când Petre 
Botezatu a trecut la generalizarea operaţiilor din logica claselor cu 
scopul de a le face aplicabile oricărui fel de obiecte logice. Astfel, el a 
constituit sistemul LO (/ogica operatorie), în care sunt prezentate cele 
două feluri de operaţii: tranzitivă şi constructivă. 

Analizând operaţia tranzitivă, Petre Botezatu a constatat că gândirea 
efectuează cu ajutorul ei o dublă mişcare: (1) între antecedent şi secvent; 
(П) între extensiune şi intensiune. De exemplu, de la extensiune la 
intensiune, dacă specia este inclusă în gen, atunci ea câştigă proprietatea 
genului; dacă specia nu posedă proprietatea genului, înseamnă că are loc 
mişcarea de la intensiune la extensiune, iar specia nu este inclusă în gen. 
Atunci când genul îşi transferă proprietatea speciei, înseamnă că se 
vehiculează de la antecedent la secvent iar, de la secvent la antecedent, 
specia îi cedează proprietatea genului. Asociind două câte două aceste 
mişcări ale gândirii, sunt obţinute patru forme ale inferentei tranzitive. 

Relaţiile dintre antecedent şi secvent, respectiv dintre intensiune şi 
extensiune, fiind raporturi de dependenţă, se supun principiului 
rațiunii, cu cele două demersuri: al conditionärii suficiente şi al 
conditionärii necesare, rezultând patru tabele inferentiale, fiecare си 
câte patru figuri (în funcţie de poziţia termenului mediu în premise), 
iar fiecare figură cu mai multe moduri (după cantitatea si calitatea 
propozitiilor constituante). O caracteristică importantă a sistemului 
LO o constituie introducerea propozițiilor exclusive, a căror funcţie 
cognitivă este importantă deoarece cu ajutorul lor sunt enunțate relaţii 
univoce, counivoce sau biunivoce, acestea redând descoperiri 
ştiinţifice. 

De asemenea, în cadrul logicii operatorii este realizată, pentru prima 
dată, o analiză sistematică şi detaliată a operației logice constructive, 
rezultând о tabelă inferentialä cu patru figuri”: ale diviziunii, 
specificării, clasificării şi generalizării noţiunilor generale. În sfârşit, 
este prezentat un mod specific de cuantificare a propozitiilor, mai 
apropiat de cursul natural al gândirii, sunt generalizati functorii 
silogistici A, Е, 1 şi O, obținându-se constantele respective, care 
semnifică în intregime şi în parte, afirmativ sau negativ, în raport cu 
oricare fel de obiecte logice. Cuantificatorii toi şi unii (cel putin unul), 
cu care se lucrează de obicei în logica formală, apar astfel drept cazuri 
particulare, aplicabile claselor, ca noţiuni generice. 

Insistenta noastră asupra unor contribuţii remarcabile de constituire 
a unei logici operatorii a vrut să probeze că fundumentul realist al 
epistemologiei fizicii, adoptat de Petre Botezatu, s-a perpetuat pentru 
logică, fiind o constantă filosofică de alimentare a originalității 
construcţiilor care s-au cimentat în acte ştiinţifice şi educative din 
deceniile opt şi nouă, înnobilate de intelectul bine structurat al lui Petre 
Botezatu. 


5. Este timpul să chestionăm cu mai mare atenţie prezenţa relaţiilor 
cauzale în domeniile de existenţă ale microparticulelor. Cine le afirmă 
se situează pe poziţiile unei filosofii deterministe, cine le neagă 
imbrätiseazä indeterminismul. Petre Botezatu s-a angajat atunci, la 
începutul deceniului al cincilea, al secolului al douăzecilea. să 
abordeze cele /геї argumente unticauzaliste. lansate de fizicienii 

quantisti, şi să detaşeze meta-limbajul interpretărilor de limbajul-obiect 
al fizicii quantice. Cele trei argumente erau: caracterul probabilist al 
mecanicii cuantice, relaţiile de indeterminare formulate de Heisenberg 
si caracterul „complementar” al cunoaşterii fizice. 

Despre complementaritate. transformată în principiu euristic în 
logica operatorie, am enunțat câteva jalonări $1 vom mai întâlni un 
prilej semnificativ, al antinomiilor metodologice formulate de Petre 
Botezatu. Acum, să fortäm „nucleul tare” al indeterminării. 

În teza sa de doctorat, Petre Botezatu s-a referit numai la 
cauzalitatea fizică, iar consideratiile sale trebuie încadrate într-un 
determinism, adică într-o concepţie despre existenţa unei ordini cauzale 
în lumea fizică, deşi descoperirea acestei ordini nu mai pune în valoare 
necesitatea unor unelte conceptuale care să conducă la concluzii certe, 
ci la concluzii probabile. De aceea, Petre Botezatu nu găsea 
intermediare între determinism şi indeterminism; cu alte cuvinte, cele 
două concepţii nu puteau fi negate împreună: dacă una era falsificată, 
cealaltă rămânea de acceptat. Din punct de vedere metodologic, aşa a 
procedat Petre Botezatu: stabilind că „între determinism şi 
indeterminism tertium non datur” (р. 41), el nu a argumentat pe calea 
ilicită a unor inferente disjunctive de incompatibilitate, cu ajutorul 
cărora trebuia să susţină una din disjuncte, în cazul său, determinismul, 
ci prin inferente bazate ре relația disjunctiei inclusive, încât 
combaterea unei disjuncte conducea indirect la acceptarea celeilalte. 

Simtim din nou satisfacția descoperirii ordonării logice a demer- 
surilor epistemologice efectuate de Petre Botezatu în teza sa de 
doctorat. Adversarii determinismului îşi alegeau ca premisă incompa- 
tibilitatea dintre determinism şi indeterminism, de aceea, argumentările 
lor deveneau dilematice: dacă procedau corect, constituind un modus 
ponendo-tollens, acceptând indeterminismul, trebuia respins determi- 
nismul;, numai că relaţia de incompatibilitate nu permite acceptarea 
concomitentă a celor doi termeni ai disjunctiei, dar corespinperea lor 
este permisă; си alte cuvinte, nici o rațiune nu garantează inexistenta 
unei alte conceptii filosofice-metodologice, opusă celor două incompa- 
tibile. Petre Botezatu, prin intermediul principiului tertului exclus, a 
instituit o disjunctie inclusivä, astfel încât, cu ajutorul ei, s-a putut 
rationa, printr-un modus ponendo-tollens, respingerea indeterminis- 

mului şi acceptarea determinismului. În același timp. disjunctia in- 
clusivă permite convietuirea celor două concepţii filosofice, ceea ce se 
şi întâmplă, de fapt, din 1927 încoace. 

Derivarea concluziei despre posibilitatea existenţei concomitente a 
celor două concepţii opuse despre cauzalitate s-a făcut prin acceptarea 
unor premise, unele de natură teoretică, altele de natură experimentală. 
Din punct de vedere teoretic, Petre Botezatu a arătat că fizica quantică 
teoretică posedă un caracter fundamental necosmologic care o face 
inaptă să discute problema determinismului, iar, pe de altă parte, fiind 
un sistem de cunoaştere probabilist, ea necesită o ordine elementară cu 
prezumtii în favoarea determinismului. Din punct de vedere 
experimental, Petre Botezatu a subliniat caracterul cauzal al unor 
fenomene microfizice tipice şi de mare importanţă; de exemplu, 
fenomenul de transmutatie experimentală exprimă o relație cauzală 
microfizică, iar procesul de radioactivitate naturală este un exemplu tot 
atât de important de lege microfizică necauzală. 

Din această perspectivă de cumulare filosofică, a fost judecat cu 
asprime ceea ce tânărul epistemolog de atunci (1945) a numit „delir 
panmatematist şi panquatist” şi a fost adoptată ca principiu al preocu- 
părilor sale observaţia lui Einstein şi Infeld: „Ideile fundamentale joacă 
un rol esenţial în formarea unei teorii fizice. Cărțile de fizică sunt pline 
de formule matematice complicate. Dar la originea oricărei teorii 
fizice stau gândirea, ideile. Ideile trebuie să îmbrace apoi forma mate- 
тайса а unei teorii cantitative pentru a face posibilă comparatia cu 
experienţa”'$. Consensul cu această observaţie provenea din faptul că 
Petre Botezatu aflase din studiul doctrinelor filosofice că problemele 
care asaltează gândirea quantică sunt, de multe ori, ediții noi ale unor 
controverse vechi în filosofie. Unii savanţi filosofează reconstruind „си 
ingenuitatea diletantului filosof, luând asupra lor riscul unor idei 
demult puse în discuţie, dacă nu chiar compromise” (p. 43). De 
exemplu, interpretarea formei matematice a cunoaşterii s-ar fi făcut cu 
prudență, dacă unii reprezentanţi ai fizicii quantice ar fi cunoscut o 
parte din concepţiile filosofice idealiste ale secolelor al XIX-lea şi al 
XX-lea. De aceea, Petre Botezatu a căutat să clarifice problema 

raportului dintre reprezentarea matematică a fenomenelor fizice 
(înfăţişată prin mecanica quantică) şi evoluţia lor concretă (spaţiul de 
existență a relaţiilor cauzale). Cu acest prilej, epistemologia calculului 
de probabilitate, a mecanicii quantice şi a gândirii matematice în 
general a fost dezvoltată în raport cu problema cosmologică. 


6. Simtim necesitatea unei pauze de ordin biografic până la reluarea 
problemelor determinării $1 ale determinismului: Petre Botezatu a vibrat 
cu intensitate la suntele muzicale. Să-l lăsăm din nou pe regretatul 
muzicolog George Pascu'” să povestească: Petre Botezatu a ştiut să cânte 
la vioară şi s-a autoperfectionat; a abordat şi viola, când era nevoie pentru 
formaţia orchestrei liceului sau pentru formaţiile clasei şi, prinzând apoi 
secretele violoncelului de la fratele său Mihai, a început să cânte şi la 
acest instrument. De asemenea, cânta şi la chitară, acompaniindu-l pe 
George Pascu atunci când, la şezătorile clasei, acesta cânta la vioară. 
Următorul fragment din amintirile lui George Pascu este relevant pentru 
înţelegerea caracterului viitorului savant de către cei care nu l-au 
cunoscut decât din scrieri. „Blândeţea lui Petre Botezatu şi hărnicia lui 
m-au apropiat de dânsul mai ales că. împrietenindu-ne mai strâns, mă 
împiedica să mă las pe tânjalä. Aşa că, dacă mi-am putut lua clasele an 
de an. o datorez, fără îndoială, lui Petre Botezatu... Mai întâi. în ultima 
clasă de liceu, când — ca urmare a modificării secţiilor reală şi modernă 
— ni S-au pus оге de greacă, la care am rămas corigenti un sfert din 
jumătatea clasei care a mai rămas, cealaltă jumătate părăsind Liceul 
Naţional..., simțind că mă încearcă şi pe mine ideea de a părăsi liceul 
fără bacalaureat şi a mă dedica exclusiv muzicii, Petre Botezatu a luat 
hotărârea să mă pregătească toată vara; şi aşa s-a făcut că am putut 
trece pragul corigentei şi m-am prezentat la bacalaureat, luându-l си 
succes. A doua oară, studenţi fiind, am făcut o orchestră de muzică 
uşoară, în care Petre Botezatu cânta la banjo; orchestra a concertat pe 
terasa de la Strunga, о vară; când s-a terminat sezonul, proprietarul 
celui mai mare restaurant din laşi — berăria Luther — a venit să ne facă 
propunerea de a concerta în localul lui, oferindu-ne nişte salarii fearte 
mari: bineînţeles, Botezatu nici n-a vrut să audă, dar cum eu eram gata 
să accept, m-a avertizat că aceasta înseamnă părăsirea adevăratei arte: 

şi aşa ar fi fost; am urmat sfatul lui şi am continuat studiile la 
Conservator si la Universitate”. 
Două semnificații desprindem gin amintirile lui George Pascu. 
rima se referă la altruismul care i-a însoțit paşii vieţii. un altruism 
care nu se transforma în „pomană” ci într-un ajutor mai ales intelectual 
si didactic: el îţi aducea cărţi pentru realizarea temelor despre care ştia 
că te ocupi, îţi facilita întâlniri cu personalităţi, cu editori, îţi prezenta 
cu delicateţe şi cu cele mai bune intenţii observaţii şi sugestii asupra 
lucrărilor comunicate la sesiuni ştiinţifice sau publicate. A doua 
semnificație evidenţiază pasiunea pentru muzică; aceasta transpare şi 
din structura „simfonică” a lucrării de doctorat; ea are patru părţi, 
fiecare cu câte patru capitole. In plus, pasiunea pentru muzică i-a făcut 
destinul suportabil. In cariera didactică, Petre Botezatu a debutat ca 
profesor de Filosofie la Liceul Militar din Chişinău; totodată, acolo el 
cânta în orchestra simfonică a oraşului şi făcea parte dintr-un cvartet al 
Conservatorului Municipal. După război, între anii 1945-1947, Petre 
Botezatu a cântat la violoncel în cadrul Filarmonicii „„Moldova” din 
lași, iar în 1949, când s-a înființat Uniunea Compozitorilor şi 
Muzicologilor din România, Petre Botezatu a fost cooptat ca membru 
titular al Filialei de la laşi. Fidelitatea, izvorâtă din pasiunea pentru 
muzică, i-a fost răsplătită de aceasta. într-un moment foarte greu al 
vieţii sale. După 23 august 1944, aflându-se la Câmpulung-Muscel, 
Petre Botezatu a luat parte la înfiinţarea secţiei locale a Partidului 
Social Democrat: după reîntoarcerea la laşi, a rămas, în 1946, cu 
gruparea Titel Petrescu, considerată dizidentă în mişcarea socialistă. 
Consecința a fost, pe cât de nedreaptă, pe atât de dureroasă: între 15 
august 1952 — 15 mai 1954, a fost reţinut pentru cercetări de Ministerul 
Afacerilor Interne, fără a fi judecat sau condamnat (| an şi nouă luni!), 
muncind din greu la „Canal” şi, ca muncitor zidar, la Oneşti. Apoi, 
Tribunalul oraşului laşi, prin sentința civilă nr. 1614/1954, 1-а 
recunoscut drepturile pentru perioada respectivă. Pentru a se putea 
întreţine. el şi soţia. între 15 septembrie 1954 şi 1 ianuarie 1955 (3 luni 
ŞI jumătate) a fost corist la Filarmonica de Stat Moldova din laşi. Deci 
muzica a contribuit mult la estomparea zbuciumului său sufletesc, la 
obţinerea unor modeste mijloace materiale, indispensabile în anumite 
momente. 

După reîncadrarea sa la Universitate, în 1957, pentru a preda Logica 
la secţia de Filosofie, reînfiinţată după ce fusese desfiinţată în 1948, 
Petre Botezatu şi-a redus preocupările muzicale, rămânând doar 
ascultător; a mers o vreme la concertele de la Filarmonică (până prin 
1966) şi apoi asculta muzică la aparatul de radio; în apartamentul pe 
саге îl ocupa împreună cu soția, în casa de pe strada Sărăriei nr. 174, în 
care mergeam destul de des, nu mai păstrase nici un instrument (пісі 
violă, nici violoncel, nici banjo). In opera sa, sunt unele referiri la 
muzică, de aceea, vom încheia acest paragraf cu o comparaţie 
relevantă, aceea de la sfârşitul fragmentului publicat din teza sa de 
doctorat”. 

„Ştiinţa, scria Petre Botezatu, pleacă de la intuiţia comună а 
cauzalităţii producătoare, trece prin schema formală a raportului cauzal 
si, revenind la punctul de plecare, îşi încoronează eforturile cu o 
cauzalitate ontologică. Momentul intermediar aparţine probelor. Pentru 
comparatia atât de instructivă a cazurilor, înregistrarea relaţiilor 
formale este adesea suficientă (...) Când însă năzuim la o cunoaştere 
mai adâncă şi mai coerentă, Singurul mijloc este cauzalitatea 
substanţială. Ea poate satisface inteligența umană, fiindcă, nemulțumită 
cu aflarea relațiilor dintre elemente disparate care alcătuiesc tabloul 
lumii, aruncă lumină şi asupra mecanismului care comandă aceste 
relații. 

Când dintr-o partitură de orchestră se execută numai partea unui 
instrument, încercăm un sentiment penibil de insuficiență sonoră. 
Când, din curgerea voluminoasă a realului, ni se prezintă numai stratul 
superficial (prin intermediul reprezentării matematice şi al tehnicii — 
n.n., T.D), trăim un sentiment, tot atât de penibil, de incompletitudine 
epistemică”??. 


7. Ne reîntoarcem la problemele cauzalitätii fizice şi ale determinis- 
mului. 

Laitmotivul primei părţi a lucrării îl constituie probabilitatea 
relationalä cu indeterminismul, cauzalitatea si cauzalitatea quantică. 
Dezbaterile epistemologice asupra probabilității au fost intetite de 
constituirea mecanicii quantice. Ре de o parte, W. Heisenberg a realizat 
o teorie quantică. începând din 1926, sub forma unui formalism 

matematic pur, Care respingea orice imagine a lumii microfizice, dar 
care era capabilă să explice toate fenomenele, observabile la scară 
atomică, prin utilizarea unor simple calcule algebrice. Pe de altă parte, 
Е. Schrödinger, tot în 1926, a demonstrat că formalismul mecanicii 
quantice era doar o transpunere algebrică a formalismului mecanicii 
ondulatorii. Cele două forme ale mecanicii atomice erau opuse aşa cum 
fuseseră odinioară opuse teoriile atomiştilor şi ale energetiştilor: 
mecanica ondulatorie încerca să obţină o reprezentare a fenomenelor 
microfizice în cadrul spaţiului şi timpului, furnizând imagini ale 
asocierii undelor cu corpusculi, iar mecanica quantică se străduia să 
construiască un formalism care să furnizeze cu exactitate previziuni ale 
unor fenomene realizabile experimental. 

Abordarea lui W. Heisenberg a condus la interpretarea probabilistă 
a fizicii quantice, dezvoltată în special de N. Bohr, M. Born, W. Pauli 
şi P.A.M. Dirac. Conform acestei interpretări, ar exista în fizica 
quantică numai legi de probabilitate a căror ,,puritate” nu îngăduie 
prezența cauzalităţii. Astfel, unda din mecanica ondulatorie este soluţia 
unei ecuații cu derivate parțiale, soluție care devine instrument 
matematic al exprimării probabilității unor măsurători experimentale; 
corpusculul nu mai este localizat şi valoarile energiei şi cantităţii sale 
de mişcare nu sunt determinabile la un moment dat; el are o prezenţă 
potenţială într-o regiune spațială şi este redat statistic între mai multe 
stări de mişcare. 

Petre Botezatu, pe baza lecturii lucrărilor relevante, elaborate de 
quantişti, într-o perioadă de aproximativ douăzeci de ani, a făcut o 
analiză epistemologică a teoriei probabilității, disociind probabilitatea, 
ca operaţie matematică, de frecvenţă, ca enumerare empirică. El a ajuns 
la concluzia, eludatä, din păcate, de multi fizicieni, că probabilitatea 
este un artificiu matematic; el permite să se aplice cazului individual 
informații obtinute pe baza observării unei clase de fenomene. 
Rezultatul obţinut îi sugerează observatorului cât de îndreptăţită este 
așteptarea lui să se producă un anumit eveniment fizic, așteptarea fiind 
evaluată în raport cu frecvenţa anterioară a producerii evenimentului. 
Ceea ce subliniază Petre Botezatu aici este că metoda probabilității nu 
poate să determine modul de geneză a evenimentului. Undeie de 

probabilitate, construite prin simbolizäri suprapuse şi divergente, pierd 
contactul direct cu realul şi nu pot hotărî aspectul concret al devenirii 
(p. 98). 

Pe de altă parte, Petre Botezatu recunoştea că teoria probabilității 
este singura în stare să coordoneze rezultatele microfizicii. 
„Probabilitatea, deşi se sprijină pe ignorarea cauzelor, exprimă 
cunoştinţe pozitive. Este o mare deosebire între a spune că electronul 
se află undeva în spaţiu, dar nu ştiu unde, şi a spune că fiecare punct al 
spaţiului posedă o probabilitate egală de prezenţă a electronului (...) 
[Dar] caracterul pozitiv al relațiilor de probabilitate nu trebuie să ne 
înşele. Pozitivă şi precisă este expresia matematică a speranţei de a 
întâlni fenomenul, dar nu însăşi relaţia dintre fenomene” (p. 100). 

Prima parte a lucrării are meritul incontestabil de a separa planul 
ontic (cosmic) de planul epistemic (cognitiv) pentru ca să știm despre 
ce vorbim. Enunturile de probabilitate stabilesc legături între cunoştinţe: 
informaţiile actuale ale fizicianului asupra particulei elementare 
determină cunoştinţele lui ulterioare asupra ei. Deci cunoaşterea pro- 
babilistă, conchidea Petre Botezatu, are un caracter necosmologic (p. 
101). De aceea, propoziţiile de probabilitate sunt neutre faţă de pro- 
blema cauzalitätii; ele nu pot nici să confirme nici să infirme deter- 
minismul. Potentarea logicianului devine şi aici vizibilă prin acceptarea 
concomitentă a acelor teorii opuse subcontrare, supuse principiului 
tertului exclus, şi nu contrare sau incompatibile, sau incompatibile în 
coprezentä. De aceea, admițând ipoteza unui determinism universal, 
Petre Botezatu considera legitimă întrebarea asupra existenţei unor 
urme de cauzalitate într-o conceplie statistică. În acest sens, logicianul 
în devenire susținea că mecanismul inferentelor care stabilesc sau 
modifică valoarea numerică a probabilității (pentru inferentele cu 
concluzie probabilă trebuie să se aleagă în aşa fel premisele lor, încât 
să crească valoarea probabilității concluziilor) şi constanta reală a 
acestor valori constituie argumente în favoarea cauzalitätii. Legea 
numerelor mari, considerăm noi, fundamentează, printre altele, şi 
această credinţă în existenţa relaţiilor cauzale reale. 


8. In legătură cu ipoteza determinismului universal, admisă de Petre 
Botezatu, ne este cunoscută о lucrare mai recentă de istorie şi sinteză 

asupra determinismului şi indeterminismului””. În această lucrare. este 
enunțată pe scurt problema fundamentală a determinismului, concepţie 
despre ordine sau despre cosmos: un sistem al cosmosului, aflat în 
momentul / al fiintärn sale, îşi poate determina, datorită structurii sale. 
starea sa viitoare, care aparţine momentului г? 

Aceasta este problema cosmologică a determinării. Dacă răspunsul 
este afirmativ, atunci apare problema gnoseologică sau euristică: este 
efectiv posibil să se calculeze starea unui sistem sau să se facă 
previziuni, sau postviziuni, pornind de la starea sa prezentă? Dacă 
răspunsul este afirmativ, atunci ideea determinismului universal se 
confirmă si, din punct de vedere gnoseologic, trebuie păstrată са 
udevăr partial, obținut cu ajutorul inferentelor cu concluzie probabilă, 
care generalizează. Dacă răspunsul este negativ, atunci se instalează 
indeterminismul, concepţie care, fie proclamă inexistenţa determinării, 
introducând, în locul ideii de ordine, domnia haosului, fie, admițând 
posibilitatea determinării între stări şi sisteme, neagă posibilitatea 
determinării lor cognitive. Desigur, şi concepţia indeterministä este 
formulată tot cu ajutorul unor structuri logic inductive amplifiante, 
încât ea poate fi admisă tot ca adevăr parțial. 

Cu alte cuvinte, problemele determinismului şi indeterminismului 
trebuie puse numai în cadrul unui model, pentru care pot fi construite 
structuri logice şi matematice de argumentare şi calcul. Dar un sistem 
fizic poate fi considerat un model pentru care pot fi elaborate ecuaţii 
diferenţiale deterministe, sau un model probabilist, aşa cum s-au 
construit în mecanica quantică? Adrien Donady afirmă că „o 
descoperire matematică recentă a arătat că aceeaşi realitate poate să 
admită, cu o mare precizie, şi modele deterministe şi modele indeter- 
ministe”. 

La această concluzie ajunsese Petre Botezatu încă din 1945, iar noi 
am decelat mai sus structurile logice folosite pentru extragerea acestei 
concluzii. De asemenea, el arăta atunci că teza indeterministă pleacă de 
la premisa subinteleasä că forma matematică şi cantitativă а 
determinismului exprimă în mod adecvat 51 exclusiv conținutul noțiunii 
de determinism. De aceea, în perioada deceniilor 2-5 ale secolului al 
X X-lea, eşecurile matematicii cu care se soldau încercările de calculare 
a valorilor viitoare ale unor parametri erau considerate eşecuri ale tezei 

deterministe. Acest lucru, arăta Petre Botezatu, trecea neobservat în 
mecanica clasică, pentru că acolo conţinutul noţiunilor putea fi 
exprimat cu ajutorul unor forme matematice adecvate, concretizabiie 
experimental. Piesa centrală a determinismului clasic era ideea 
cauzalităţii, numai că exprimarea matematică a cauzalității întâlnea 
obstacole de netrecut. Motivul este apreciat de Botezatu prin faptul că 
ideea de cauzalitate era gândită numai calitativ, independent de 
precizări metrice — existenţa relaţiei cauzale este presupusă atunci când 
se constată „anumite relaţii invarrabile, precum coprezentä, coabsentä, 
covariatie etc.”””, între anumite efecte si presupusele lor cauze, fără să 
se stabilească aspectele cantitative ale membrilor relației cauzale. Din 
păcate, acelaşi lucru se întâmplă şi în mecanica quantică; situaţia este 
definită astfel de Petre Botezatu: traducerea cantitativă a relaţiilor 
cauzale comporlă, în majoritatea cazurilor, limita de precizie fixată de 
principiul lui Heisenberg (р. 149). Relaţiilor de imprecizie le este 
exprimată astfel semnificaţia lor epistemologică. 

Să remarcăm din nou, că si după 30 de ani, Mario Bunge, ca filosof 
realist al fizicii, era, fără să ştie, în consens epistemologic cu Petre 
Botezatu. El arăta că incoerentele proprii mecanicii quantice, numită 
doctrina de la Copenhaga şi având ca fondatori pe N. Bohr, W. 
Heisenberg, M. Born, von Neumann ș.a., sunt de natură formală şi de 
natură semantică şi apar, în acelaşi timp, în ansamblul enunturilor 
propriu-zise ale teoriei şi în metateoria corespunzătoare”. Un exemplu 
concludent de incoerentà formulă, asemănător cu acela sesizat de noi la 
Petre Botezatu, este următorul: pe de o parte, se afirmă că cea mai mare 
parte a proprietăților microscopice sunt de natură quantico-mecanică 
(neclasice), ceea ce evidențiază caracterul novator al mecanicii 
quantice în raport cu fizica clasică; pe de altă parte, se afirmă că aceste 
proprietăți apar atunci când sunt efectuate anumite operaţii în 
laborator; ele nu aparțin sistemelor materiale; dar aceste operaţii se 
desfăşoară la nivel macroscopic, fiind sortite să Пе descrise cu mijloace 
clasice. Pe scurt, simbolurile fizicii quantice se referă la fapte 
necuantice (clasice). 

Făcând distincţie între ontic şi cognitiv, Petre Botezatu a argumentat 
fără echivoc că, în acelaşi sistem fizic, cunoaşterea şi exprimarea 
precisă a legăturilor cauzale este uneori posibilă şi alteori nu. dar nu 


26 


poate fi admis са, în cadrul sistemului fizic respectiv, însăşi 
cauzalitatea să existe şi să nu existe. Mai mult, cauzalitatea intervine 
chiar în fundamentul fizic al relaţiilor de imprecizie. în structura 
efectului Compton. Acesta este un fenomen care exprimă relaţia 
cauzală de „ciocnire elastică”, în care este respectată legea conservării 
energiei şi a impulsului. Citându-l pe L. Brunschvicg, Petre Botezatu 
comenta că indeterminarea aparentă a fenomenelor se datorează inter- 
ferentei a două determinări independente: determinarea fenomenelor 
observate și determinarea observaţiei însăşi. Fenomenul nou care 
intervine în mecanica quantică este efectul perturbator al observaţiei, 
cu alte cuvinte, o nouă relație cauzală. Această întretăiere de serii 
cauzale complică opera de cercetare şi în special măsurătorile şi 
calculele, dar nu poate atinge stringenta inläntuirilor obiective cauzale. 

De altfel, în Cursul său de Logică, Petre Botezatu dădea ca exemplu 
de încălcare a principiului identităţii interpretarea indeterministă а 
relaţiilor de indeterminare. Acestea exprimă faptul că, în domeniul 
microfizicii, observaţia cercetătorului deranjează obiectul supus 
observaţiei (fotonul lovind particula o mişcă din loc). În cursul 
argumentării, s-a trecut de la indererminare, în sens de imprecizie, la 
indeterminare, în sens de necauzalitate. S-a exploatat astfel polisemia 
verbului a determina, care înseamnă şi a cauza $1 a preciza. 

Dacă Petre Botezatu denunța eroarea logică а indeterminării, Mario 
Bunge explica originea filosofică. la care se referise şi Petre Botezatu, 
a contradictiilor izvorâte la palierul fizicii quantice. În fizică, o teorie 
dată аге ca obiect realitatea şi ea poate fi testată prin intervenţia 
fizicianului, care trebuie să confrunte consecințele logice ale teoriei 
respective cu faptele observationale şi experimentale. Plecând de aici, 
doctrina filosofică a Şcolii de la Copenhaga afirma: „Ми există 
fenomen quantic autonom, ci numai fapte quantice dependente de acela 
care le observă iar operaţiile de măsurare sau de observaţie sunt acelea 
care plasează obiectele quantice în diversele lor stări”. Un astfel de 
raționament, considera Mario Bunge. contrazice practica de zi cu zi a 
Hzicienilor pentru că o parte însemnată a sistemelor studiate de 
mecanica quantică sunt sisteme fizice şi chimice”. 

9. Partea a Ш-а a lucrării aflată în atenția noastră si a cititorilor, 
sperăm, probează cum nu poate fi infirmată ideea de cauzalitate prin 
încercările din metateoriile mecanicii quantice de instituire a unui anta- 
gonism între stabilirea relaţiilor spatio-temporale şi stabilirea relaţiei 
cauzale. Antagonismul. dovedea Petre Botezatu. există numai la nivel 
cognitiv, şi de data aceasta. între precizia anumitor măsurători. căci, la 
nivelul realității fizice, relația cauzală guvernează transformările 
spatio-temporale şi deci nu se poate pune în discuţie existența 
cauzalității. Din perspectiva epistemologiei realiste pe care o slujea, 
Petre Botezatu arăta că relaţia cauzală este forma comună a tuturor 
transformărilor care se produc în substanță. aceasta fiind materia 
analizată de fizician în laborator şi pe care încearcă teoriile ştiinţifice 
să o aproximeze cât mai fidel şi mai coerent. Contactul omului de 
ştiinţă cu obiectul fizic atrage după sine legătura cu spaţiul şi timpul. În 
special timpul, spunea Petre Botezatu, apare ca un element constituant 
al relaţiei cauzale, fiind dimensiunea pe care o acoperă transformarea 
(p. 210). 

Preocuparea noastră de readucere în actualitate a personalităţii lui 
Petre Botezatu are în vedere, mai ales. prezenţa logicitätii în 
modalitățile sale de abordare a unor probleme de filosofie a fizicii 
quantice; de aceea. am descoperit cu uimire și emoție germeni ai ceea 
ce el va formula mai tirziu sub titlul de untinomie merodologică”. Vom 
da mai întâi citatul pe саге, în această carte, îl găsiţi la р. 211: „Ceea се 
se câștigă în abstracţie, printr-o tehnică savantă. se pierde în 
obiectivitate, prin detașarea de realitatea concretă”. 

Este aici. în acest text, o antinomie metodologică, explicabilă astfel 
cu ajuterul cuvintelor regretatului nostru profesor. ..În metodologie. 
fiecare succes trimite la un eşec, pentru că nu poate exista o reușită 
absolută. Ceea ce câştigăm pe o dimensiune, pierdem pe altă latură. 
Este în fond o lecţie lărgită a (atenţie! – Т.Ю.) complementaritätii 
aspectelor. cu care mecanica quantică ne-a obişnuit”. Spuneam în 
paragraful 3 al acestei /ntroduceri că ideea complementaritätii. 
întâlnită în fizica quanticä, l-a obsedat de-a lungul carierei. ea fiind 
concretizată si în modul de abordare a antinomiilur metodologice. Se 
pare, scria el, după aproximativ 25 de ani de la susținerea tezei de 

doctorat, că obiectivele metodologice nu sunt toate compatibile. că ele 
se temperează reciproc, că înaintarea pe o direcţie impune retragerea pe 
altă linie. Stă în puterile cercetătorului ştiinţific să echilibreze 
tendinţele opuse, să folosească o strategie prin care câştiguri cât mai 
substanţiale să se asocieze cu pierderi minimale. 

Sensul acordat termenului de antinomie metodologică nu este acela 
de paradox logic, ci acela kantian de prezență simultană a două teze 
contradictorii ce par a fi egal de justificate. De exemplu, scria Petre 
Botezatu, se poate susține cu aceeaşi hotărâre că: (1) limbajul este 
formalizabil şi (2) limbajul nu se formalizează. Antinomia este 
rezolubilă, dar nu, ca în cazul paradoxelor. printr-o teorie a nivelurilor 
de limbaj, ci prin disringereu punctelor de vedere: o teorie este (relativ) 
formalizabilă din punctul de vedere sintactic, adică al construcţiei 
interne, dar o teorie nu este (relativ) formalizabilă din punctul de 
vedere semantic, adică al interpretării. 

Referindu-se la evoluţia metodei deductive, Petre Botezatu a 
formulat cinci antinomii ale axiomatizării şi ciuci antinomii ale 
formalizării. Exprimarea antinomică, întâlnită de noi în textul tezei de 
doctorat, o putem considera о antinomie а abstracrizării”!: abstrac- 
tizarea structurilor implică indeterminarea teoriei. O teorie ştiinţifică, 
datorită procesului de axiomatizare, ajunge la ип grad mare de 
abstractizare: dar, înaintând prea mult pe această cale, teoria se 
îndepărtează de realitate. „Cu cat ne-am ridicat mai sus pe scara 
abstractiunii, cu căt formalismul a devenit mai perfect. mai suficient, 
си atåt aspectele realităţii lăsate la o parte sunt mai numeroase” (р. 
211). Prin urmare, mecanica quantică a eliminat cât mai multe din 
însuşirile concrete ale realităţii, devenind un sistem coerent, dar. se 
întreba Petre Botezatu, s-a câştigat ceva în înţelegerea fenomenelor? 
Desigur, progresele fizicii quantice şi aplicaţiile ei, răspundem noi, au 
uimit omenirea, în ultimele trei decenii. Aceasta pentru că s-a înţeles că 
structurile microcosmosului sunt realităţi şi că tehnica matematică 
trebuie cuplată cu explicaţia şi înţelegerea. Fizica teoretică s-a cuplat 
cu fizica experimentală. S-a întâmplat. de fapt. ceea ce voia tânărul 
gânditor român. înl945: împreună cu perspectiva matematică trebuie 
privite realităţile fizice. şi în aspectul lor fizic-concret, şi fizic-teoretic: 
astfel au fost înțelese problemele naturii (р. 213). 


29 


10. În sfârşit, partea a IV-a a ceea ce metaforic putem numi „simfonia 
destinului determinismului” propune disocierea dintre filosofia quantică 
si fizica quanticä; ceea ce înseamnă de fapt separarea în quantism între 
adevăr ştiinţific. verificat experimental, şi presupunere filosofică, 
adeseori speculativă şi formulată de oameni de ştiinţă care aderă ca 
amatori la unele concepţii filosofice, de obicei la modă în vremea lor. 
Așa s-a constituit, în mare măsură, o filosofie quantică în саге, pornind 
de la unele consideraţii epistemologice, se ajunge la afirmaţii 
ontologice (cosmologice). În special, unii reprezentanţi ai fizicii 
quantice au aderat la o teorie pozitivistä a cunoaşterii şi au ajuns la o 
metafizică spiritualistă în care este negată determinarea cauzală a lumii 
reale — aceasta este concluzia lui Petre Botezatu; ea se bazează pe 
faptul că savanţi de renume, precum M. Planck, A. Einstein, Lord 
Rutherford, Р. Langevin, M.v. Laue, Lenard au criticat încercarea de a 
introduce noţiunea indeterminării sau a panquantismului în ştiinţă. 

Mai târziu, Mario Bunge scria în acelaşi sens: dacă se consideră ca 
fiind „indeterminat” ceea се nu se supune legilor, atunci nu se poate 
spune că о distribuţie de probabilitate obiectivă ar fi „indeterminată”. 
Mecanica quantică este stocastică în fundamentele sale reale, dar еа 
enunţă legi bine determinate ale distribuţiilor probabile; de aceea, 
mecanica quantică nu poate fi considerată o teorie indeterministă. 
Mario Bunge a elaborat un sistem teoretic de mecanică quanticä, pe 
care el o consideră tot atit de deterministă ca şi mecanica clasică, 
nefiind însă vorba de un determinism laplacean. Indeterminismul nu 
poate fi ontologic, așa cum probabilitatea nu poate fi reală; aceasta este 
un construci ruționul de evaluare a fenomenelor stocastice: astfel, 
ideea de indeterminism dispare şi rămâne ideea de determinism 
stocastic”?. 

Pentru noi, întrebările care au tulburat aşezările teoretice ale 
secolului al XX-lea încep să primească răspunsuri. Se pare că astăzi 
soarta determinismului începe să se clasifice. Newton şi Laplace au 
crezut că au pus bazele unor științe care să aibă ca obiect de studiu 
Universul în totalitatea sa. Aceasta era pretenţia fiziciii clasice, 
indreptätitä în mare măsură pentru că legea atracției universale explica 
nu numai „buna convietuire” a corpurilor din Sistemul nostru solar ci 

si configuraţia bolţii cereşti. Desigur, fizica newtoniană întreținea ideea 
unei formulări globale a determinismului, ceea ce însemna să se 
accepte existenţa unui principiu care să garanteze unicitatea, coerenţa 
şi raportul de determinare a transformărilor din Univers de la trecut la 
viitor. Logicienii, mereu bănuitori, s-au întrebat asupra căilor raţionale 
de justificare a unui astfel de principiu. Pentru că orice propoziţie intră 
în relație disjunctă cu oricare alta, răspunsul logicienilor a fost desigur, 
o disjunctie: fie principiul determinării universale se referă la existenţă 
si atunci aparţine ontologiei, care nu pretinde justificare, fie este un 
enunț obişnuit ştiinţific, dar atunci ştiinţa care îl conţine trebuie să aibă 
ca obiect Universul în totalitatea sa. Cu alte cuvinte, înapoi la Newton 
şi Laplace. Dar nu în formele de ei instituite, ci ca relativitate 
generalizată sau sub forma cosmologiilor, sau a unor teorii cu mare 
putere unificatoare, care, deşi nu se referă la Univers în întregime, 
ambitioneazä la universalitate. De multe ori ambianța sfârşeşte în 
contradicții. Astfel, ideea de aplicare a celui de al doilea principiu al 
termodinamicii la întregul Univers a condus la multe afirmaţii foarte 
diferite, unele referitoare la sisteme izolate unde s-a dedus ideea 
degradării energiei, altele referitoare la sisteme vii. unde dimpotrivă 
sunt posibile procese de auto-organizare. 

În legătură cu aceste aspecte sunt formulate mai multe întrebări: se 
poate vorbi cu legitimitate despre funcţia de undă globală a Univer- 
sului? Cum, în Univers, să fiinteze împreună entropia și gravitația? 
Cum poate fi definit conceptul de condiţii iniţiale şi conceptul de stare 
pentru un Univers în totalitatea sa?” 

O replică la dificultatea Universului global ar fi să se accepte un 
principiu al determinismului, (întotdeauna) ontologic, dar local: pentru 
fiecare clasă de fenomene, există un sistem fizic în care fenomenele se 
produc, astfel încât starea sistemului, caracterizat la un moment dat de 
valorile variabilelor proprii, este determinată de stările sale precedente. 
În legătură cu cele două formulări ontologice ale determinării, în 
lucrarea citată se face următoarea „.digresiune”: demersul ştiinţific 
produce o dihotomie între legi care sunt universale şi condiţiile iniţiale 
care sunt locale. Din punct de vedere al determinismului, condiţiile 
realizărilor particulare sunt contingente. Aici este citat S. Amsterdamski 

care a explicitat cele două interpretări ale acestei dihotomii." Legile (fie 
că sunt deterministe sau statistice) determină posibilitatea lumilor 
reale. în timp ce realizarea acestei posibilități depinde de fiecare dată 
de condiţii care, cel puţin în raport cu aceste legi, sunt accidentale. 
Deci lumea noastră este una din lumile posibile. Ре de altă parte, 
structura lumii determină și condiţiile inițiale. Dacă s-ar cunoaşte 
condiţiile iniţiale ale Universului global, atunci s-ar cunoaşte şi 
condiţiile initiale ale fiecărui sistem izolat: de unde rezultă că /umea 
noustră este singuru lume posibilă. Aceste două interpretări fiind 
metafizice, îşi păstrează împreună perenitatea pentru că nici con- 
firmarea, nici falsificarea nu le este posibilă: totuşi ele sunt fecunde, 
conducând la două atitudini faţă de ştiinţă: (1) faptul că lumea noastră 
este una dintre lumile posibile conduce la ideea că dihotomia dintre 
legile universale şi condiţiile iniţiale locale nu poate fi eliminată, ceea 
ce înseamnă că este utopică dorinţa de a construi o teorie globală 
asupra Universului în totalitate; (2) faptul că lumea noastră este singura 
lume posibilă elimină dihotomia dintre legi şi condiţiile iniţiale, acesta 
fiind unul dintre obiectivele corectării ştiinţifice. 

Aşa cum considera şi Petre Botezatu, interpreţii contemporani ai 
determinismului nu sunt de acord cu formulări ontologice ale 
principiului determinismului, nici global. nici chiar local, pentru că 
problema determinismului nu poate fi rezolvată în cadrul metafizicii. 
Aceasta nu înseamnă că metafizica nu are un rol important pentru 
interpretarea descoperirilor ştiinţifice. dar, aşa cum spuneam, în cadrul 
ei nu există procedee de falsificare sau de verificare, aşa cum posedă 
ştiinţa. Pe de altă parte, teoriile științifice, mai ales acelea fizice, sunt 
realizate astăzi în structuri conceptuale coerente şi formalizate. Pentru 
a examina dacă o teorie fizică dată este conformă sau nu cu principiul 
determinismului, ar trebui să se pătrundă în formalismul teoriei şi să se 
examineze modul în care este interpretată teoria, adică să se ştie care 
este obiectul ei, ce stări fizice are şi dacă este un sistem închis. 

În această situaţie, se consideră astăzi. s-a aflat fizica quanticä. 
Astăzi, noţiunile de determinism şi predictibilitate, confundate de 
Laplace, sunt despărțite şi iau semnificații precise în cadrul 
formalismelor matematice. acestea fiind obligate să-şi numească 
referentii reali. Astfel, noţiunea de „sistem dinamic” idealizează si 

exprimă matematic principiul determinismului. Problema importantă 
este să se ştie ce raport există între acest determinism matemalic Şi 
determinarea fizică a unei stări ulterioare în care se poate afla obiectul 
fizic despre care este vorba, prin interpretare, în teoria fizică 
respectivă. Operația de determinare fizică trebuie să se facă 
experimental şi, atunci când reuşeşte, ea conduce la ideea generică de 
determinism fizic corespunzătoare predicribilităţii.” 

Lăsăm cititorilor sarcina descoperirii punctelor de vedere susţinute 
de Petre Botezatu acum aproximativ 60 de ani, confirmate de 
comentatorii de astăzi ai determinismului. Cartea din care am citat mai 
sus, realizată de oameni de ştiinţă, fizicieni, si de reprezentanţi ai 
teoriei probabilității şi ai statisticii, se încheie semnificativ: ..... deter- 
minismul, ...., dovedeşte о fecunditate excepţională, datorită puterii, 
supletei si universalitätii sale”. 


11. Consemnăm, în încheiere, principalele lucrări realizate de Petre 
Botezatu, antume şi postume: 

1. Cărţi publicate: 

l. Schiță a unei logici naturale. Logică operatorie, Editura 
Ştiinţifică, Bucureşti, 1969. 

2. Valoarea deductiei, Editura Ştiinţifică, Bucureşti. 1971. 

3. Semioticà şi negatie. Orientare critică în logica modernă, Editura 
Junimea, laşi, 1973. 

4. Silogisticu. Teoria ċlasică şi interpretările moderne (їп 
colaborare cu Ion Didilescu), Editura Didactică şi Pedagogică, 
Bucureşti, 1976. 

5. Preludiul ideii de libertate morală, Editura Junimea, laşi. 1976. 

6. Interogaţii. Convorbiri asupra spiritului contemporan, Editura 
Junimea, lași, 1978. 

7. Note de trecător. Reflecţii în marginea Vieţii, Editura Junimea, 
laşi, 1979. 

8. Interpretări logico-filosofice, Editura Junimea, laşi, 1982. 

9. Adevăruri despre adevăr (соога.), Editura Junimea, laşi, 1982. 

10. Constituirea logicitätii, Editura Ştiinţifică şi Enciclopedică, 
Bucureşti, 1983. 

| |. Introducere în logică, ediție îngrijită, prefață şi note de Teodor 
Dima. Editura Grafix, laşi, 1994; ediţia a Il-a, Editura Polirom, laşi, 
1997. 

12. In Note de trecător, Petre Botezatu consemnează că „Persona- 
litatea este ceea ce rămâne după ce ai restituit totul”; noi ne-am străduit 
să restituim cititorilor şi această lucrare rămasă în manuscris. S-ar 
putea ca fizicienii să fie nemulţumiţi de conţinutul său, iar cunoscătorii 
de filosofie, orientati în ultimii ani spre aspectele sale speculative si 
spiritualiste, să simtă dorinţa respingerii realismului epistemologic. 
prezent în paginile care urmează. 

Pe toţi cititorii îi гор să urmărească, în primul rând, felul în care a 
fost scrisă şi cum ar trebui să arate o teză de doctorat din domeniile 
filosofice, cum se argumentează o teză şi cum se combate o părere 
greşită. Să nu uităm că „Eroarea, care este opera gândirii abstracte, 
poate înfrunta veacurile, poate ţine sub jugul său popoare întregi, 
înăbuşind aspiraţiile nobile, (папа în ghearele ei chiar şi pe cei 


preveniti. Adevărul se câştigă prin lupte teribile”? 

1979: Perspective epistemologice. Editura Universităţii ..Al.I.Cuza” laşi. 1993: Despre 

L'Universe irresolu. Herman éditeur. 1984). Formularea ontologică corespunzătoare. 
utilizată de Kojève. este aceea de determinism cauzal exact” al naturii (cf. А ове du 


determinisme dans la physique classique et dans la physique moderne. Paris. Hachette. 
éd. Livre de poche. 1990). 


3° Cf. Amy Dahan Dalmedico. op.cit.. р. 406. 
37 Petre Botezatu. Note de trecätor. Editura Junimea. laşi. 1979. р. 121. 


Teodor Dima 


laşi, 25 iulie 2002 


„Les savants font aujourd'hui de la Métaphysique par 
méfice de la" Mécanique, après avoir volu tout baser sur 
la Mécanique par crainte de la Métaphysique”. 

L. Pomcaré 


INTRODUCERE 


„Dacă este bine întemeiată prevederea noastră că 1927 a însemnat 
prăbuşirea definitivă a cauzalităţii stricte, răsturnată de Heisenberg, 
Bohr, Born şi alți câţiva, acest an va fi socotit printre epocile 
importante ale evoluţiei filosofiei ştiințelor”!. Cu aceste cuvinte anunţă 
Eddington revoluţia filosofică impusă de fizica nouă. Deviza 
anticauzalistă a adunat în scurt timp în jurul ei numeroși oameni de 
ştiinţă, filosofi şi amatori de filosofie şi chiar o parte din opinia 
publică. Savantii, cei care au lansat ideea. nu s-au lăsat intimidati de 
autoritatea ştiinţei clasice sau de caracterul paradoxal al indetermi- 
nismului fizic. Aţi crezut că fizica nu poate fi decât deter-ministă? V- 
ati înşelat. fiindcă „fizica quantică există si ea este indeter-ministă””. 
Ideea pare să fi devenit un bun comun al culturii contemporane, о 
gäsim înregistrată în tratate de istoria filosofiei”. Ca şi teoria relativităţii 
altădată, criza cauzalitätii a ajuns o temă curentă de filosofie populară si 
indeterminismul este cu atât mai prețuit, cu cât pare mai misterios. Popu- 
larizatori de mare talent. ca Eddington, lăsându-se antrenați de imaginaţia 
fantastică si magia vorbelor, au creat impresia că ştiinţa a renunţat în 
sfârşit la rigiditatea ei inumană. Ştiinţa unui Galileo Galilei. deşi uşor de 


21. de Broglie. La physique nouvelle et les quanta. Paris. 1937. р. 240. 
‚ Bréhicr. Histoire de la Philosophie, Paris. Il. р. 1072-1073. 

înţeles, părea, prin strictetea legilor ei, străină de sufletul omului. 
Printr-un paradox, fizica nouă, inaccesibilă marelui public din cauza 
formei matematic complicate, se bucură de un mare succes. 

Adeziunea la indeterminism ne-a solicitat atenţia, mai de mult 
preocupată de problema ştiinţei. Noua atitudine contrazice o veche 
tradiţie. „Critica experimentală, spune Claude Bernard, pune totul la 
îndoială, afară de principiul determinismului științific”. Determinismul 
era considerat drept principiul suprem al științei, verificat cu fiecare lege 
descoperită, în special cu principiile de conservare. Astăzi este socotit o 
„dogmă a savantului”, o prejudecată care încurcă cercetarea. 

Favoarea de care se bucură indeterminismul a suscitat și proteste. 
Savanti şi filosofi nu mai putin renumiţi (Einstein, Cassirer) au judecat cu 
severitate încercarea de a se pune la baza ştiinţei un principiu pe care-l 
socoteau nepotrivit. Această rezistenţă este oare numai efectul unei inertii 
mentale? Discutia a izbucnit cu violenţă, născând valuri concentrice în 
cercuri din ce în ce mai largi. 

Filosofii cronicari ai ştiinţei, care au urmărit o viaţă întreagă evoluţia 
gândirii ştiinţifice, ne-au prezentat interpretarea lor şi asupra recentei 
transformări a ştiinţei. Pentru Brunschvicg?, relaţiile de incertitudine 
ale lui Heisenberg nu fac altceva decât să complice concepţia obişnuită 
a determinismului. Determinismului fenomenelor observate i se adaugă 
determinismul fenomenului de observaţie, care, în microfizicä, nu mai 
poate fi neglijat. Cât despre semnificaţia generală a transformărilor la 
care a fost supusă ştiinţa în ultima jumătate de veac” — în legătură cu 
care s-a vorbit de criza şi falimentul ştiinţei —. acelaşi filosof francez” 


! СІ. Bernard, Introduction à l'étude de la médicine experimentale în Morceaux 
choisis. Paris. 1938. р. 104. Declaraţii tot atât de radicale la Н. Poincaré (Dernières 
pensées. Paris, 1913, р. 224): „Ştiinţa este deterministă, este a priori deterministă. ea 
postulează determinismul fiindcă. fără el, nu ar putea exista”; Р. Langevin 
(L'orientation actuelle de la physique în L'orientation actuelle des sciences. Paris 
1930. р. 62): „Căutarea unui determinism este atât de mult mobilul esenţial al oricărui 
efort de construcţie științifică, încât trebuie să ne întrebăm. când natura lasă o chestiune 
fără răspuns, dacă nu e locul să considerăm chestiunea ca rău pusă şi să părăsim 
reprezentarea саге а provocat-0 . 

2 L. Brunschvicg. Les âges de l'intelligence. Paris. 1934. р. 122-123. 

* L. Brunschvicg face această reflecţie în 1930. 

* L. Brunschvicg. /ntroduction - Entre savants et philosophes în L'orientation 

susține са, de fapt, asistăm nu la falimentul ştiinţei, ci la falimentul 
unei filosofii a ştiinţei născută din nerăbdare şi din disprețul savanților 
faţă de analiza filosofilor. Abuzând de un joc prea larg al formelor 
matematice si al faptelor privilegiate, spiritul ştiinţific se anchilozase 
prezumtios în principii. Fizica matematică, aprofundând legătura dintre 
geometrie si experienţă, a arătat de ce nu se poate pune în ecuaţie 
problema universului plecând de la un mănunchi de principii presupuse 
simple şi absolute. Adăugându-se progresul tehnicii experimentale, 
omul de ştiinţă s-a putut adapta astăzi naturii mai scrupulos, mai sincer, 
eliberându-se de iluziile dogmatice ale trecutului. Astfel spiritul de 
fineţe înlocuiește spiritul de sistem. 

Pentru Cassirer , fizica nouă nu pune în discuţie cauzalitatea (căreia 
el îi atribuie însă sensul de legalitate), ci substanţa. Kantian: el 
înregistrează în evoluţia recentă a fizicii verificări ale idealismului. 
Predominarea crescândă a limbajului matematic înlocuieşte noțiunea 
primitivă de substanţă cu aceea abstractă de funcţie. Vechiul obiect real 
se destramă într-o sumă de relaţii matematice, căreia nu-i mai 
corespunde un echivalent intuitiv. Mecanica punctului material face loc 
unei mecanici care nu descrie lucruri şi stări, ci cunoştinţe asupra 
comportării sistemelor fizice. În acest mod fizica este filtrată de 
reziduurile substantialiste. 

Aceste interpretări, care resping indeterminismul, trec relativ uşor 
peste problema centrală а cauzalitätii, îndreptând atenția spre 
semnificaţii noi ale crizei. Deposedată de steagul anticauzalist, fizica 
quantică se vede încoronată cu demnități filosofice neaşteptate: еа ar 
însemna un progres al reflecţiei filosofice asupra metodei de cunoaştere 
din fizică sau o adecvare a ştiinţei la exigenţele concepţiei idealiste. In 
aceeași ordine de idei s-a vorbit şi de o nouă epistemologie, 
necarteziană, în sens de „condamnare a doctrinei naturilor simple şi 
absolute”. 

Їп fata unei probleme care ameninta sä devinä proteicä, ne-am dat 
seama că cercetarea trebuie întoarsă la datele originare, fixându-se 


actuelle des sciences. p. 10-15. 

' E. Cassirer. Determinismus und Indeterminismum in der modernen Physik. 
Göteborg. 1937. passim. 

© G. Bachelard. Le nouvel esprit scientifique. Paris. 1934. p. 141. 

totodată cu grijă termenii. Aceasta înseamnă că am ridicat din nou 
mănuşa aruncată de Heisenberg în 1927. profitând. faţă de înaintaşii 
noştri, de o revistă mai completă a punctelor de vedere şi de oarecare 
perspectivă istorică. În aceste aproape două decenii de discuţii 
neobosite, care au produs o literatură extrem de bogată, atitudinile s-au 
precizat, rezervele critice şi consecințele cele mai îndepărtate s-au 
afirmat. 

Fizica nouă este într-adevăr incdeterministă? — iată problema căreia 
îi răspund primele trei părţi ale studiului de faţă. Cele trei părți 
corespund celor trei argumente anticauzaliste folosite de fizica 
quantică. Caracterul probabilist al mecanicii quantice, relaţiile de 
indeterminare ale lui Heisenberg, caracterul „complementar” al 
cunoaşterii fizice sunt invocate în sprijinul indeterminismului. Їп 
expunerile curente, argumentele sunt prezentate fie separat, fie în bloc, 
avînd numeroase linii de comunicaţii. Împărţirea noastră urmăreşte să 
uşureze analiza critică, fiecare argument posedând o problematică 
proprie. Partea finală a studiului cercetează sensul crizei. 

In general se vorbeşte pe un ton dogmatic despre indeterminismul 
fizicii noi. Cercetate în amănunt, atitudinile sunt mai puţin încrezătoare 
în sine şi precise. Unii sacrifică determinismul, dar recunosc existenţa 
cauzalității. Alţii admit un indeterminism partial, decolorat cu urme de 
determinism, sau un determinism mai puţin stringent. Alteori, fie 
cauzalitatea, fie determinismul primesc sensul de legalitate. Pentru а 
evita o ceartă de cuvinte, precizăm că pentru noi cauzalitatea este o 
relaţie de producere!, iar prin determinism înţelegem „caracterul unei 
categorii de fapte în care fiecare element depinde de altele în aşa fel, 
încât el poate fi prevăzut, produs sau împiedicat în mod sigur după cum 
acestea sunt cunoscute, produse sau împiedicate”. Acesta este deter- 
minismul pe care СІ. Bernard l-a numit „ştiințific”, experimental”, 
deosebindu-l de „determinismul filosofic” al lui Leibniz. În studiul de 


! D. Bädäreu, Cauzalitate şi finalitate în logică. laşi. 1927. pag. 29. Pentru 


justificarea acestui punct de vedere a se vedea mai departe cap. Substanța şi 
cauzalitatea. 

? Art. Déterminisme în Vocabularul lui Lalande: a se vedea completările pe care le 
aducem la p. 104. 

fată, fiind vorba numai de cauzalitatea fizică. discuţia noastră se va 
învirti în jurul determinismului са ordine cauzală a lumii fizice. Acesta 
este înţelesul în care fizicienii vorbesc astăzi de determinism şi 
indeterminism. În felul acesta, problema determinismului filosofic, a 
determinismului în sens de necesitate sau legalitate universală rămâne 
deschisă, primind cel mult un ecou de la cercetarea noastră. De altfel, 
cum a arătat Cassirer, microfizica nici nu pune la îndoială univer- 
salitatea legilor naturale, ea stabilind dimpotrivă legile care guvernează 
domeniul infinitului mic. 

Între determinism şi indeterminism tertium non datur. Încercările de 
compromis sunt condamnate de la început. Producerea fenomenelor 
este sau cauzală, sau liberă; nu se poate concepe cauzalitatea existând 
în doze variate, ea fiind o calitate a- evoluției, nu o noţiune cantitativă. 

Poziţia noastră este determinismul, în sensul definit mai sus. 
Premisele demonstrate ale acestei concluzii sunt unele de natură 
teoretică, altele experimentale. Din punct de vedere teoretic vom arăta, 
pe de o parte, că fizica quanticä teoretică posedă un caracter 
fundamental necosmologic care o face inaptă să discute problema 
determinismului, iar pe de altă parte că, drept sistem de cunoaştere 
probabilist, ea necesită o ordine elementară cu prezumţii în favoarea 
determinismului. Din punct de vedere experimental, vom sublinia 
caracterul cauzal al unor fenomene microfizice tipice şi de таге 
importanță. Nu e vorba deci de o demonstraţie principială a 
determinismului microfizic, ci de evidenţierea unor indicii favorabile, 
care, dacă nu asigură certitudinea, nu pot fi însă nici trecute cu vederea. 
Evident, într-o primă analiză a fenomenelor nu toate relaţiile sunt de 
cauzalitate şi nici nu voim să argumentăm această teză. Dacă 
fenomenul de transmutatie experimentală ne oferă un exemplu 
impresionant de relaţie cauzală microfizică, procesul de radioactivitate 
naturală constituie un exemplu tot atât de impresionant de lege 
microfizică necauzală. Problema este însă dacă, la o cercetare în 
infrastructură, nu reapare caracterul cauzal şi aceasta este una din 
tezele noastre. 

Împărtăşind determinismul, contribuţia acestui studiu nu constă deci 
într-o poziţie nouă. Dar punctele de vedere şi argumentele sunt 
adâncite, atunci când nu sunt originale; la acestea s-au adăugat 

interpretări noi asupra cunoaşterii fizice şi matematice, asupra 
filosofiei quantice. 

Cauzalismul care stă la baza acestei lucrări nu este o prenotiune. Nu 
am putut însă extinde cercetarea la toate obiecțiile care vizează 
cauzalitatea. Studiul ar fi luat proporții prea mari şi unitatea lui ar fi 
suferit. Aceasta nu înseamnă că acele obiecţii — formulate de E. 
Boutroux, A. Lalande, E. Meyerson, L. Brunschvicg, D. Bădăreu — sunt 
mai puţin interesante sau mai puţin grave. Dimpotrivă, greutatea de a 
defini şi delimita cauza, de a fixa caracterele raportului cauzal, 
observaţia că unealta nu este suficient şlefuită din punct de vedere 
filosofic sunt consideraţii critice care, dacă nu desfiinţează 
cauzalitatea, au în schimb o ţintă mai reflexivă. Ele vor forma obiectul 
unui alt studiu. Ni s-a părut mai urgent să analizăm o eroare care 
ameninţă să devină prejudecata unui secol. 

Unele din aceste întâmpinări au fost totuşi examinate în partea a 
treia a lucrării, unde firul logic al cercetării ne-a impus să fixăm 
raporturile cauzalităţii cu substanța, spațiul şi timpul. Din această luare 
de atitudine a rezultat o concepţie despre cauzalitate, care, fără să fie 
nouă, pune în lumină sau precizează caractere latente ale cauzalitätii. 
Concepţia presupune ca atitudine filosofică realismul. larăşi nu putea fi 
vorba să întemeiem sau să apărăm aici această poziţie. Am considerat 
deocamdată ca suficiente dezvoltările lui Meyerson asupra caracterului 
ontologic al ştiinţei. 

Studiul nostru este epistemologic în sensul strict al cuvântului. Nu 
întreprindem o critică generală a ştiinţei, vizând reforma acesteia sau 
încadrarea ei într-o filosofie. Nu acuzăm ştiinţa de acosmism, са 
Meyerson’, în numele unei alte ştiinţe care respectă diversul calitativ şi 
nu ontologizeazä. Nici ca D. Bădăreu”, nu descoperim un nou 
fundament al proceselor intelectuale în relația de semn, destinată să 
înlocuiască un cauzalism insuficient. Scopul nostru este mai modest. 
Am urmărit demersurile efective ale cunoaşterii fizice, înregistrând cu 
fidelitate prezenţa cauzalităţii. Dacă am judecat cu asprime ceea ce se 


' E. Meyerson. /dentité et réalité. Paris. 1932. 7 éd.. cap. Conclusions. în special 
pag. 504-506. 

> D.Bädäreu, Du jugement comme acte signifiant. lausanne. 1944. cap. 
Considérations sur la science. 

poate numi nu „delir panmatematist şi panqantist”, este fiindcă ne-am 
convins că erorile de interpretare formează un sistem în jurul acestor 
idei. Trecând peste ceea ce părea uşurătate (putea fi numai o aparenţă) 
în afirmaţiile fizicii noi, ne-am aplecat, pregătiţi pentru asceza oricărui 
sacrificiu, asupra fizicii în mers. Asumându-ne sarcina unei atentii 
atotcuprinzătoare, am analizat tot ce pretindea să fie discutat. Nu ne-au 
descurajat nici sofismele lipsite de subtilitate, împotriva cărora trebuie 
să demonstrezi evidenţa, nici uriaşele salturi dialectice, care se judecă 
singure. Cea mai bună dovadă că erorile sunt instructive, este că 
eforturile noastre au fost larg recompensate prin rezultate. 

Deosebit de luminoasă a fost pentru noi observația făcută de 
Einstein şi Infeld: 

„Ideile fundamentale joacă un rol esenţial în formarea unei teorii 
fizice. Cărţile de fizică sunt pline de formule matematice complicate. 
Dar la originea oricărei teorii fizice stau gândirea, ideile. Ideile 
trebuie să îmbrace apoi forma matematică a „unei teorii cantitative 
pentru a face posibilă comparatia cu experienţa”! 

Aceste cuvinte ar trebui gravate pe frontispiciul oricărui tratat de 
fizică matematică. Dincolo de forma matematică trebuie să atingem 
sâmburele teoriei, ideea fundamentală. Din punctul de vedere al 
progresului cunoaşterii, ea singură are importanță; restul este o tehnică 
menită să о pună în valoare. Nu am pus în discuţie ecuaţii, ci idei, dar 
am examinat matematismul în bloc ca metodă. 

Neîncrederea în filosofie” şi orgoliul forţelor proprii au deservit 
fizica quantică. Problemele care au asaltat gândirea quanticä, oricât de 
neasteptate sau ciudate ar pärea fizicienilor, sunt de cele mai multe ori 
ediţii noi ale unor controverse vechi în filosofie. Întregul efort filosofic 
al trecutului a fost pierdut pentru savanții contemporani. Ei au construit 
totul de la început cu ingenuitatea diletantului filosof, luând asupra lor 
riscul unor idei demult puse în discuţie, dacă nu chiar compromise. 


А. Einstein. L. Infeld. L'évolution des idées en physique. т. M. Solovine. Paris. 
1938. р. 269 (sublinierea este a noastră). 

2 Eddington (op.cit., pag. 216) interzice intrarea filosofilor în construcția. în curs de 
reparaţie, а teoriei quantelor. F.-C.-S. Schiller (How far does science need 
determinism? în Congrès Descartes. VII. Paris. 1937. р. 28-33) crede că savanții. 
arătând limitele determinismului. au dat filosolilor şi logicienilor o lecţie prețioasă 
asupra metodei ştiinţei şi naturii cunoaşterii. 

Instruiti de soarta clinamenului epicurian, Bohr şi Jordan ar fi renunţat 
poate să caute rădăcinile libertăţii morale în mecanica atomică. După 
cum, profitând de discuţia a cel putin două secole din jurul idealismului 
epistemologic, aceiaşi savanţi ar fi fost desigur mai prudenti în 
interpretarea formei matematice a cunoaşterii. Una din principalele 
preocupări ale studiului de faţă a fost de a da filosofiei ceea ce este al 
filosofiei, restabilind о situaţie, care, dacă nu avantajează noile 
concepţii ale fizicienilor, le pune însă în adevărata lor lumină. Acest 
punct de vedere ne-a îngăduit să facem o judecată critică asupra 
gândirii quantice, atât în amănunte, cât şi în ansamblu. În acest sens 
studiul nostru este introductiv pentru o mai corectă înregistrare a 
„fenomenului quantist” în istoria filosofiei. 

În afară de răspunsul la problema centrală, aceea a unei ştiinţe 
indeterministe, au câştigat în cursul discuţiei unele precizări asupra 
raportului de cauzalitate. De la lucrările neopozitiviştilor — care însă, în 
loc să facă o operă critică proprie, s-au inspirat de-a dreptul din 
filosofia fizicii noi —, problema cauzalitätii rămăsese într-o situaţie 
nehotărâtă, încărcată de confuzii. Am introdus oarecare ordine, 
precizând punctele de vedere, şi am pregătit cadrul pentru o concepţie a 
cauzalităţii, care este aici numai schitatä. 

În cursul cercetării nu am putut evita ca teoria quantică să-şi pună 
propria ei problemă: aceea a panmatematismului. Chestiunea raportului 
dintre reprezentarea matematică a fenomenelor fizice (înfăţişată prin 
mecanica quantică) şi evoluţia lor concretă (spaţiul de existență a 
relaţiilor cauzale) a fost adeseori atinsă, constituind fondul pe care se 
mişcă toate celelalte probleme. Insuficientele cunoaşterii formale au 
ieşit repede la iveală, creând impresia persistentă că totul se reduce la o 
criză а matematismului ca formulă de viaţă a ştiinţei. Împotriva 
aparentelor, suntem convinşi că matematismul iese, dacă nu înfrânt, cel 
puţin cu demnitatea micşorată din experiența actuală. S-ar zice că, 
ambitionänd şi riscând prea mult, este ре cale să piardă totul. În orice 
caz teoria quantică are meritul de a ne fi indicat acele limite, pe care 
gândirea matematică, cel putin în înfăţişarea actuală, nu le poate 
transcende. Cu acest prilej, epistemologia calculului de probabilitate, a 
mecanicii quantice şi a gândirii matematice în general, a fost prezentată 
într-o lumină nouă, în raport cu problema cosmologică. 

Quantismul ne-a rezervat o surpriză. Am surprins în strădaniile lui 
naşterea unei filosofii — o filosofie, care, fără să ambitioneze la o ţinută 
de sistem bine închegat. şi poate tocmai de aceea, a devenit populară. 
Un spiritualism vag ca structură, dar cu atât mai precis în tendinţele lui 
morale şi religioase, este prezentat ca revelaţia teoriei quantice. 
Savanţii au aruncat peste bord disciplina austeră а rationamentului 
ştiinţific, pentru a se consacra unei frenezii ideologice mişcătoare. 
Ceea ce rămâne din această aventură filosofică este prea putin pentru a 
putea fi înregistrat de istoricul de mâine, dar ea ne-a ajutat să 
descifrăm semnificația adevărată a crizei. Nu a fost nevoie să privim 
fizica nouă la microscop; ea şi-a exagerat singură dimensiunile. Ne-am 
dat atunci seama că astăzi se joacă pe scena ştiinţifică încă un act al 
unei drame vechi, ca şi filosofia. Adversarii ne sunt binecunoscuti. 
Travestiti în diferite roluri, materialismul şi spiritualismul s-au 
înfruntat mereu, fără ca lupta să cunoască o victorie totală şi definitivă 
de o parte sau de alta. În numele unor devize care au variat de la secol 
la secol, s-a purtat un acelaşi război. Astăzi deviza favorită este: „La o 
parte cauzalitatea”. Cauzalitatea însă continuă să existe; prezentă şi în 
fenomenele microfizice, ea câştigă încă o parte a experienţei. 
Cauzalitatea nu poate dispărea printr-un decret, chiar unanim, al 
savanților, după cum Berkeley nu a putut desfiinţa prin al său esse est 
percipi lumea externă. 


Scris în timpul războiului, cu întreruperi impuse, cu izvoare 
incomplete, studiul poartă urma evenimentelor. Ne-am străduit ca cel 
putin unitatea punctului de vedere să fie realizată. În privinţa 
bibliografiei, care este imensă, esentialul a fost cercetat în fiecare 
problemă. Din cauza unor goluri imposibil de acoperit, am suplinit 
uneori informaţia directă prin izvoare indirecte. 

Mulţumim profesorilor Facultăţii de Ştiinţe din laşi, care cu multă 
solicitudine ne-au pus la dispoziţie bibliotecile bine echipate ale 
laboratoarelor de mecanică şi fizică. 

Am închis în această operă anii dezolanti ai dictaturii şi războiului. 
A fost o mare consolare pentru noi refugiul într-o lume unde 
problemele se pun sub specie aeternitatis, unde spiritul îşi regăseşte, o 
dată cu calmul şi libertatea, elanul creator. 

РАКТЕА 1 


PROBABILITATE SI CAUZALITATE 


CAPITOLUL | 


PROBABILITATE ŞI INDETERMINISM 


Ideea de a face din noţiunea de probabilitate un suport al indeter- 
minismului este anterioară fizicii quantice. Dacă această prioritate este 
sigură, paternitatea ideii este mai puţin certă. Ea trebuie pusă în 
legătură cu prestigiul neaşteptat pe care calculul probabilităților l-a 
dobândit în a doua jumătate a veacului trecut, ca urmare a folosirii lui 
cu succes în fizică. După ce-şi dovedise utilitatea în teoria erorilor, 
importantă mai ales pentru măsurătorile astronomice şi geodezice, 
probabilitatea apare acum nu la periferia ştiinţei, ci în însăşi formularea 
unei legi. Titlul ei de glorie este teoria cinetică a gazelor. Marea 
problemă care a frământat spiritele veacului al XIX-lea a fost 
interpretarea mecanică a principiului lui Carnot. Abia în 1877, 
Boltzmann reuşeşte să construiască o asemenea teorie, folosind 
calculul probabilităților. Ireversibilitatea evoluţiei apare ca un efect 
molar”, rezultatul statistic al nenumăratelor fenomene mecanice care au 
loc într-un mecanism uriaş alcătuit din molecule. Entropia devine o 
funcție de probabilitate: reversibilitatea macroscopică este numai 
extrem de improbabilă, nu imposibilă. Din punctul de vedere al 
cunoaşterii, câştigul era că o calitate a existenţei, care părea iraţională, 
era interpretată ca efectul statistic al unei orânduiri raţionale. Cu toate 
obiecțiile şi greutățile ulterioare, succesul acordă probabilității drepturi 
de cetăţenie în fizică. O dată cu aceasta, s-a introdus în ştiinţă un nou 
tip de lege: legea statistică, fără să se bănuiască urmările ei 
revoluţionare. Şi este interesant — pentru destinul ciudat al ideilor — să 
observăm cum probabilitatea, chemată în ajutorul determinismului, s-a 
întors împotriva acestuia. 


* molaritate = concentraţia unei soluţii. exprimată în molecule-gram: e/ecr molar = 
efect care exprimă о concentraţie moleculară ce poate [i exprimată cu probabilitate (n.n. 
T.D.) 


În timp ce fizicienii se străduiau să folosească probabilitatea pentru 
desăvârşirea determinismului, filosofia spiritualistă a vremii confisca 
probabilitatea pentru telurile ei proprii, dacă nu direct antiscientiste, 
oricum menite să depăşească imaginea ştiinţifică a lumii. Ed. v. 
Hartmann încearcă, în Filosofia inconştientului (1869), să demonstreze 
existenţa finalităţii în natură cu ajutorul calculului probabilitätilor!, ceea 
ce a şi determinat riposta energică a lui Fr.-A. Lange. Mai interesantă 
este încercarea lui Renouvier din 1875 de a interpreta legea numerelor 
mari ca o confirmare a existenţei libertăţii”. Argumentarea lui Renouvier 
se sprijină pe consideratia că, dacă fenomenele nu sunt predeterminate, 
ele trebuie să formeze obiectul unei aşteptări egale din partea noastră, 
deci să se producă în număr egal. Legea numerelor mari, verificată de 
experiență, confirmă această presupunere: evenimentele se supun, în 
apariția lor, raporturilor numerice deduse din „principiul aşteptărilor 
egale”. Fenomenele sunt deci libere; numai în această ipoteză – саге 
admite, ca si Aristotel, existenţa „viitorilor indeterminati”, (din două 
contrarii nu există „rațiune preexistentă” ca unul să se realizeze mai 
degrabă decât celălalt) — legea numerelor mari poate fi întemeiată. 

Pentru Schrödinger, adevăratul profet al indeterminismului quantic 
este Franz Exner, asupra căruia atrăgea atenţia în 19225. Exner propunea 
încă din 1918 generalizarea concepţiei statistice a legilor pentru a salva 
unitatea ştiinţei. Deoarece nu se poate renunţa la interpretarea statistică — 
indispensabilă pentru ştiinţa proceselor jreversibile —, rămâne să fie 
adaptată noţiunea clasică de lege. Legea dinamică ar fi un caz special al 
legii statistice. Exner se întreabă dacă nu cumva toate legile clasice sunt 
numai legi de valori mijlocii, inexacte pentru intervale foarte mici de 
timp si spaţiu. Legile de probabilitate nu sunt provizorii şi imperfecte, 


"E. у. Hartmann. Philosophie des Unbewussten, ХІ Aufl: Leipzig, 1904. 1. р. 36- 
47: cf. al nostru Eduard von Hartmann în Istoria Filosofiei moderne. Bucureşti 1938, 
EUR р. 283. 288. 

= Ch. Renouvier, Traité de Psychologie rationelle. Paris. 1912. 1. р. 331-338. 
Concomitent. în 1875. şi Bouiroux va imagina o ipoteză — a indeterminării elementare 
inobservabile — care ni-l înfăţişează tot ca un precursor al indeterminismului. dar 
sprijinit pe alte consideraţii. 

` E. Schrödinger. Uber /ndeterminismus in der Physik. Ist die Naturwissenschafi 
milieubedingt? Leipzig. 1932. р. 16: Fr. Exner. l'orlesungen über die physikalischen 
Grundlagen des Naturwissenschaften. Wien. 1919. 

expresii ale unei situaţii subiective, ci mijloace de cunoaştere definitive 
şi desăvârşite, cărora le corespunde o ordine obiectivă. Verificarea 
experimentală a prevederilor calculului de probabilitate este – pentru 
Exner — o dovadă că „Hazardul este ceva complet independent de om $1 
ştiinţa lui, trebuie să fie ceva dat obiectiv în natură”). 

Atât generalizarea legii statistice, cât şi obiectivarea hazardului sunt 
într-adevăr puncte fundamentale în programul gândirii quantice. Dar, la 
această epocă, ambele idei par să fi fost în aer. Savanti de toate 
specialităţile, ca Ch.-Eug. Guye, G. Urbain, Em. Borel, Schattky, W. 
Nernst, s-au exprimat, mai mult sau mai puţin hotărât, în favoarea 
indeterminismului. 

Guye? foloseşte în acest scop fluctuațiunea, abaterea dintre 
frecvență şi probabilitate. Cu cât clasa de evenimente este mai 
cuprinzătoare, cu atât şi diferenţa dintre probabilitatea calculată şi 
frecvenţa observată este mai mică, conform legii numerelor mari. Dar, 
deşi extrem de improbabilă, o fluctuatie puternică ar putea avea loc şi 
aceasta ar însemna o derogare de la determinismul fizico-chimic. 
Pentru Guye, determinismul este numai statistic, inoperant faţă de 
comportarea individuală a corpusculelor. 

Şi studiul radioactivităţii a răscolit cu oarecare ecou problema 
convietuirii dintre probabilitate şi determinism. Încă din 1903, 
Rutherford şi Soddy ajung la concluzia că dezintegrarea radioactivă 
este „spontană”, deoarece nu este influenţată de nici un factor fizic sau 
chimic cunoscut. În fiecare an un anumit număr de atomi de radium 
explodează şi nu cunoaştem nici un mijloc de a grăbi sau întârzia 
fenomenul sau de a alege atomii bolnavi. Dezintegrarea este supusă 
unei legi statistice: din n atomi radioactivi unul va face explozie într- 
un timp dat. Nu putem prevedea cu certitudine data dezintegrării unui 
atom; cunoaştem numai probabilitatea ca un atom să se descompună 
într-un timp dat. Nu se cunoaşte — şi se presupune că nici nu există — 
vreun caracter al atomului care să-i determine momentul dezintegrării. 
Discutând în 1923 acest caz — care va face o carieră strălucită —, Borel 
crede că el impune modificarea determinismului ştiinţific. „Legile 


! Citat de E. Cassirer. op.cit.. p.108. 
? L'évolution physico-chimique. Paris. 1922: ct. G. Matisse. L'arrangement de 
l'univers par l'esprit. Paris. 1938. p. 155-157. 

experimentale ale radioactivităţii”, spune Borel, „dovedesc că determi- 
nismul global al fenomenelor radioactive este riguros; dar nu ştim dacă 
acest determinism global poate fi privit ca sinteză a unui mare număr 
de determinisme parţiale... sau dacă, dimpotrivă, el este pur şi simplu 
rezultanta statistică a unor fenomene imprevizibile în mod individual şi 
prezentând toate caracterele unor fenomene în întregime fortuite... În 
această ultimă ipoteză, însuşi principiul cauzalitätit ar fi pus în 
discuţie”. 

Printre premegători trebuie pus şi epistemologul Hans Reichenbach, 
care numai cu doi ani înaintea lui Heisenberg se întreba dacă nu cumva 
obstacole practice se opun ca probabilitatea să ajungă în toate cazurile 
la valoarea 1 — ceea ce s-ar întâmpla, spune el, „dacă teoria quantică 
părăseşte încercarea unei explicări cauzale şi se mulţumeşte cu 
săriturile de probabilitate ale electronilor”. 

Ceea ce a adus noţiunii de probabilitate o nouă aureolă a fost eflo- 
rescenta mecanicii ondulatorii după 1923. Se ştie cum Louis de Broglie, 
printr-o ipoteză îndrăzneață şi plină de consecinţe, a transpus dualitatea 
corpuscul-undă din domeniul luminii în cel] al materiei. Era necesar să se 
creeze acum о mecanică ondulatorie. ceea ce îi reuşi în 1926 lui 
Schrödinger. Dar ре când forma matematică a teoriei progresa în mod 
minunat, interpretarea fizică se lovea de mari dificultăţi. De Broglie 
încercase o sinteză în care şi unda şi corpusculul erau fenomene reale. 
corpusculul fiind pilotat de undă. Pentru Schrödinger numai unda era 
reală, iar corpusculul, un „pachet de unde”. Concepţiile realiste ale 
undelor nu s-au putut menţine din cauza unor greutăți specifice, care 
provin în mare parte din caracterele ecuaţiei de propagare a undei. 
Funcţia de undă este complexă, adică între coeficienţii ei figurează si 
cantități imaginare. Undele nu se propagă în spaţiul fizic cu trei 
dimensiuni ci într-un „spațiu de configuraţie”, un spațiu fictiv, care аге 
un număr variabil de dimensiuni. Acest spaţiu coincide cu spaţiul 
obişnuit numai în cazul unei singure particule. Despre spaţiul cu şapte 


! E. Borel. Eléments de la théorie des probabilités. 3-е éd., Paris. 1924. cap. 
Radioactivité. probabilité et determinisme. 

? Die Kausalstruktur der Welt und der Unterschied von Vergangenheit und Zukunfi. 
München. 1925. р. 138. citat în articolul aceluiaşi autor Das Kausalproblem in der 
Physik în Naturwis. 19. 34 (1931) pag. 716. 

dimensiuni, Schrödinger spunea că: „deşi are un sens fizic bine definit, 
nu se poate spune despre el că „există”, de aceea nu se poate spune 
despre o mişcare ondulatorie în acest spaţiu că „există” în sensul obişnuit 
al cuvântului. Este numai о reprezentare matematică adecvată a ceea ce 
se întâmplă. Poate că şi în cazul unui singur electron, mişcarea 
ondulatorie nu poate fi socotită că „există” într-un sens prea literal, deşi, 
în acest caz simplu şi particular, spaţiul de configuraţie se întâmplă să 
coincidă cu spaţiul obișnuit. 

Prezenţa cantităților imaginare şi a hiperspatiului se opun încercărilor 
de a interpreta undele lui Schrödinger ca vibrații ale unui mediu oarecare. 
S-a impus din ce în ce mai mult părerea că aceste unde sunt numai o 
reprezentare simbolică a cunoştinţelor noastre despre corpuscule. Astfel 
s-a dezvoltat interpretarea probabilistă а mecanicii ondulatorii. 
Câmpurile de unde nu reprezintă, cum credea Schrödinger, oscilaţii ale 
densitätilor electrice, ci oscilaţii ale stării de probabilitate în jurul 
nucleului. Intensitatea undei asociată electronului îi determină proba- 
bilitatea de localizare în spaţiul respectiv. Si, fiindcă unda ocupă o mare 
regiune a spațiului, electronul poate fi oriunde în această regiune; ceea ce 
putem afirma la un moment dat este numai probabilitatea ca particula să 
fie localizată aici sau dincolo. Nici energia electronului nu este precis 
determinată. Diversele frecvenţe ale componentelor undei indică proba- 
bilitatea ca energia corpusculului să aibă o anumită valoare. 

Unda lui Schrödinger nu descrie evoluţia în timp a unui sistem de 
corpuscule, ci evoluţia funcţiei de probabilitate. Aceasta exprimă pro- 
babilitatea de apariţie a unei anumite stări a sistemului. Funcţia de undă 
nu ne dă coordonatele în funcţie de timp, ci probabilitatea coordonatelor 
de a poseda anumite valori la un moment dat. „Unda de probabilitate 
formează catalogul cunoştinţelor noastre despre sistemul quantic consi- 
derat şi ne împuterniceşte să răspundem la toate întrebările cu sens refe- 
ritoare la acest sistem”. 

Deşi pur simbolică, reprezentarea ondulatorie întruneşte aprobarea 
majorităţii fizicienilor. Pentru Eddington, universul este format din 
unde. Unda de probabilitate este un fel de ceaţă care se întinde pretu- 


! Citat de J. Jeans. The mysterious universe. Harmondsworth. 1938. р. 147. 
- A. Einstein. L. Infeld. op. cit.. pag. 280. 

tindeni unde există vreo posibilitate de prezenţă a electronului, iar 
densitatea cetii reprezintă probabilitatea ca electronul să se afle în acel 
loc. În momentul în care am stabilit poziţia electronului. ceața este con- 
densată într-o picătură. Un oarecare grad de probabilitate a cunoştinţelor 
noastre fiind imposibil de înlăturat, rezultă că „între universul experienţei 
noastre şi universul realităţii obiective, probabilitatea se interpune ca un 
ecran de fum”. 

Consecințele acestui fel de a vedea lucrurile s-au făcut repede simţite. 
În 1926, M. Born, cercetînd cu ajutorul teoriei lui Schrödinger fenome- 
nele de ciocnire între corpuscule, ajunge la concluzia că această 
concepţie nu ne permite să urmărim în mod cauzal înlănţuirea 
evenimentelor individuale. Nu primim nici un răspuns la întrebarea „care 
este starea corpusculelor după ciocnire”, ci numai la întrebarea „cât de 
probabil este un anumit efect al ciocnirii”. Există poate vreo însuşire 
determinantă nedescoperită? Nici teoria quantică nu cuprinde vreo 
mărime care să determine cauzal efectul coliziunii şi nici experienţa nu 
ne relevă vreo proprietate internă a atomului care să conditioneze un 
anumit efect, astfel că „în orice caz, în practică, rămâne valabil 
indeterminismul, atât pentru fizicianul experimental, cât şi pentru cel 
teoretic”. 

De acum înainte fizicianul modern, în numele probabilității, va 
înlătura din corpul fizicii teoretice orice urmă de determinism. Operația 
este făcută cu satisfacția savantului pozitivist care elimină noţiunile 
metafizice furişate în ştiinţă. Eddington constată că nici un tratat 
modern de fizică nu cuprinde printre principiile lui postulatul deter- 
minismului. Convingerea fizicienilor pare să fie că tipul statistic de 
lege a înlocuit în mod definitiv tipul cauzal de lege. 

S-a ajuns astfel la stabilirea unei antinomii între noțiunile de 
probabilitate şi cauzalitate. Ştiinţa veche, bazată pe concepția mecanică 
a naturii, vedea pretutindeni lanțuri continui de cauze şi efecte: starea A 
este inevitabil urmată de starea В. Știința nouă ar fi arătat că starea А 


"A. Eddington. Nouveaux sentiers de la science. іг. Р. Guénard. Paris. 1936 р. 59. 
? М. Born. Zur Quantenmechanik der Stossvorgänge în Zf. Phys. 37 (1926) p. 866 
şi Ouantenmechanik der Stossvorgange їп Z.f. Phvs. 38 (1926) р. 826. 

poate fi urmată de starea В sau С sau D sau multe altele, cu adausul că 
poate specifica probabilitățile respective; ea nu poate însă afirma care 
stare va urma cu certitudine. 

Probabilitatea înlocuieşte cauzalitatea. Să nu ne închipuim însă că 
această revoluție ar fi numai o exigentä a teoriei matematice. Fizicienii 
ne atrag atenţia asupra unor fenomene ciudate care se întâmplă în 
lumea atomului şi a căror interpretare ar ilustra indeterminismul. 
Exemplele tind să arate că, precum s-a exprimat Dirac, în 1927, la 
Bruxelles, „în unele momente natura face o alegere”. 

În cunoscutul model propus de Bohr, atomul posedă o serie de stări 
staționare, iar radiaţiile sunt emise atunci când atomul trece dintr-o 
stare în alta. Necesitatea unei interpretări cauzale a săriturilor 
electronilor de pe o orbită pe alta fusese mai de mult pusă la îndoială. 
Noua mecanică, precizând că aceste sărituri fac obiectul numai a unui 
calcul de probabilitate, a întărit această convingere. Succesul teoriei lui 
Bohr a fost asigurat prin interpretarea reuşită a legilor spectrelor 
deduse din experienţă. Astfel a început să-şi facă drum părerea că 
atomul aflat într-o anumită stare staționară este liber să aleagă între 
diversele tranzitii posibile către celelalte stări staţionare. Cuvântul de 
mare autoritate al fizicianului danez vine să sprijine acest fel de a 
vedea lucrurile: „În general, putem chiar spune — atât de mult ne-am 
depărtat de o descriere cauzală — că un atom într-o stare staționară este 
liber să facă o alegere între diverse posibilităţi de tranziţie către alte 
stări staționare. Cât despre procesele individuale, nu le putem aplica... 
decât raționamente de probabilitate... Deci „...trebuie să renuntäm 
treptat la descrierea comportării individuale a atomilor în spaţiu şi în 
timp conform principiului de cauzalitate şi să ne imaginăm că Natura 
poate face între diverse posibilităţi o alegere liberă, care nu este supusă 
decât unor consideraţii de probabilitate”. 

Prezenţa unui corpuscul într-o regiune a spaţiului este la fel de 
misterioasă. Dacă la un moment dat localizarea spatio-temporalä şi starea 


IN. Bohr, La théorie atomique et la description des phénomènes. tr. A. Legros ct 
L. Rosenfeld. Paris. 1932. р. 103 şi 4. 17. 65, şi Le problème causal en physique 
atomique în Les nouvelles théories de la phvsique. 1938 (conferintele Institutului 
international de cooperatie intelectuală). р. 13: cf. Р. Jordan. Die Physik des 20 
Jahrhunderts. Braunschweig. 1936. р. 16-17. 

energetică a corpusculului ne sunt cunoscute — şi ne sunt cunoscute 
numai cu impreciziile arătate de legea lui Heisenberg —, se poate construi 
o undă matematică, în care se oglindesc aceste date iniţiale. Pentru a afla 
evoluţia ulterioară a corpusculului, se calculează propagarea undei fictive 
în spaţiu. Cunoscând forma undei la un moment posterior, se poate 
afirma despre situația corpusculului următoarele: dacă el îşi va manifesta 
din nou prezenţa, există o anumită probabilitate ca poziţia lui să fie 
înăuntrul unui anumit volum al spaţiului şi o anumită probabilitate ca 
energia şi cantitatea lui de mişcare să aibă valori cuprinse între anumite 
limite. „Corpusculul poate fi considerat ca fiind într-un sens “liber” de a 
se manifesta ici sau colo cu această valoare a energiei sau cu alta, dar, 
ținând seama de datele iniţiale, se poate calcula în mod riguros 
probabilitatea ca el să facă mai degrabă o alegere decât alta”. 

Exemplul cel mai pregnant ni-l oferă descompunerea luminii prin 
refracție sau polarizare. Interpretarea corpusculară a luminii, care este 
astăzi neîndoielnică, ne pune în faţa unor situaţii paradoxale. Înainte ca 
lumina să ajungă la prismă, nu putem atribui fotonilor o anumită 
lungime de undă şi o anumită cantitate de mişcare, deoarece lumina 
aceasta e un amestec de diferite lungimi de undă. Numai după ce 
lumina a fost descompusă de prismă, putem atribui fotonilor care 
aparţin acum diverselor fascicole monocromatice o lungime de undă şi 
o cantitate de mişcare bine determinate. L. de Broglie descrie situaţia în 
termenii următori: „Fotonului conținut în lumina complexă incidentă, 
foton care n-are lungime de undă nici cantitate de mişcare bine definite, 
prisma îi pune întrebarea: «care este lungimea ta de undă?» şi fotonul 
trebuie să răspundă alegând unul din fascicolele monocromatice care 
ies din prismă”. 

În experienţa polarizării, fascicolul obligă fotonii „să aleagă” între 
direcția de polarizare şi direcția perpendiculară. Înainte de polarizare, 
nu putem prezice decât probabilitatea ca fotonii să aleagă o cale sau 
cealaltă, dar nu ştim cu siguranță care va fi urmată. 

Experienţa devine şi mai interesantă, dacă ne închipuim refracția 
sau polarizarea unui singur foton. Fotonul, fiind indivizibil, trebuie să 


! L, de Broglie. Matière et lumière. Paris. 1937. р. 253. 
? Ibid. p. 298: cf. La physique nouvelle et les quanta. р. 222-223. 

aleagă unul din drumurile posibile şi nu putem prevedea pe care-l va 
alege. Putem calcula cel mult probabilitatea ca fotonul să se afle după 
polarizare, pe o componentă sau pe cealaltă. Ni se atrage atenţia că 
alegerea drumului nu este predeterminată, ci este luată de natură în 
momentul trecerii prin prismă, astfel că „individualitatea fotonului este 
salvată în toate cazurile, dar numai în paguba determinismului”". 

Şi dezintegrarea radioactivă este un fenomen „acauzal”. Explozia 
unui atom de radium pare sustrasă oricărui factor determinant. Legea 
radioactivităţii ne spune numai că dintr-un gram de radium jumătate se 
va dezagrega în 1600 ani. Nu suntem în stare să indicăm care sunt 
atomii destinati morţii în acest timp, cel mult putem afirma 
probabilitatea ca un atom să se descompună într-un timp dat. Se 
conchide că fenomenul dezagregării este independent de preistoria 
atomului. Nu rămâne decât o lege statistică prin care viitorul apare 
oarecum dezlegat de prezent”. 

Concepţia probabilistă a mecanicii a îngăduit să se interpreteze 
fenomenul de dezintegrare şi radiație. După mecanica clasică, bariera 
de potential din jurul nucleului este aşa de ridicată, încât nici о 
particulă n-ar putea-o trece. Gamow descrie însă fenomenul cu ajutorul 
mecanicii ondulatorii: există o anumită probabilitate ca unele particule 
să sară peste bariera de potenţial. „Imposibil” este înlocuit cu 
„improbabil”; acesta din urmă lasă porţi deschise şi astfel dezintegrarea 
este explicată”. 

Fizicienii contemporani nu mai acceptă cauzalitatea ca un postulat 
al ştiinţei. Ei îşi fac o datorie de conştiinţă, dar şi un titlu de glorie, din 
a supune verificării ipoteza că starea unui sistem fizic este determinată 


| P.A.M. Dirac. Les principes de la mécanique quantique. tr. A. Proca et. J. Ото. 
Paris. 1931. р. 4-5; cf. Р. Jordan. op.cit. р. 92-93. 113. şi Anschauliche Quanteniheoric. 
Berlin. 1936, р. 283-285 şi J.Jeans. op.cit., р. 53: ..51 alegerea drumului se dovedeşte а 
[i o Chestiune de probabilitate. nu de determinism”. 

? A. Eddington. op.cit.. р. 104-107. J. Jeans, op.cit.. р. 32-36, Р. Jordan. Die Physik 
des 20. Jahrhunderts. p. 90-91 si Anschaulichen Quantentheorie. p. 283. 

N. Bohr. La théorie atomique et la description des phénomènes, р. 105-106. L. de 
Broglie. La Physique nouvelle et les quanta. р. 201-205 şi Matière et Lumière. p. 210- 
222. J. Thibaud. le et transmutations des atomes. Paris, 1937. p.121-126: . Natura nu 
iubeşte aforismele prea stricte. Ea le va urma de zece milioane de ori. dar data 
următoare îşi va bate joc de ele” (р. 122). 

univoc de starea lui anterioară. Atât teoria quanticä, cât şi cazurile 
concrete analizate par să arate că nu există o determinare strictă, ci 
numai legătură de probabilitate. În jocul lăsat liber comportării 
individuale de către legalitatea statistică se aşează ..alegerea” naturii. 
Indivizii atomici ar avea facultatea de a alege între mai multe căi şi 
hotărârea ar fi luată printr-un fel de „joc de zaruri al naturii”. 

Se subliniază totodată că statistica quantică este fundamental 
deosebită de statistica clasică. Legea statistică a fizicii noi ar avea un 
caracter ireductibil. Ea nu ar decurge dintr-o imperfecţiune a 
cunoaşterii, nu ar presupune determinismu! elementelor, ci ar infätisa 
dimpotrivă o calitate a naturii însăşi, un „hazard primar”. 

Consecințele paradoxale ale mecanicii probabiliste nu rămân 
circumscrise la lumea microfenomenelor. Dacă determinismul rămâne 
valabil în domeniul macroscopic, el reprezintă aici numai о aparentà, 
datorită micimii constantei lui Planck şi aproximatiei cunoaşterii 
noastre. 

Apariţia probabilității în ecuaţiile fundamentale ale mecanicii 
împrumută un caracter statistic tuturor legilor fizice, inclusiv relaţiilor 
necauzale. Legea în sens clasic de raport necesar între fenomene nu ar 
mai fi decât o ficţiune conceptuală valabilă la limită. În realitate nu ar 
exista dependenţă sau independenţă absolute între fapte, ci diverse 
grade de asociaţie dotate cu anumite valori de probabilitate. „Noţiunea 
de lege, spune Gonseth, ..se pierde, devine legătură, devine corelaţie, se 
goleşte treptat şi dispare în noţiunea de independență relativă a două 
fenomene”. 


l E. Schrödinger. op.cit.. р. 15: сЁ H. Reihenbach. Atome et Cosmos. tr. M. Lecat. 
Paris, 1938 p. 256-257. 

* La loi dans les sciences mathématiques. în Science et Loi, Paris. 1934. p. 27: cf. 
Н. Reichenbach. Ziele und Wego der physikalischen Erkenntnis în Ilandbuch der 
Physik. IV. Berlin. 1929. p.71. 79. şi Das Kausalproblem în der Physik. р. 716-718. 
Este interesant că această concluzie. implicată în concepția Statistică a legilor. nu este în 
mod obişnuit reliefatä: în toate expunerile. accentul cade pe critica determinismului. 

CAPITOLUL П 


PROBABILITATE SI CAUZALITATE 


Înainte de a cerceta valoarea mecanicii ondulatorii ca teorie 
probabilistă а ştiinţei, vom analiza raportul dintre probabilitate şi 
cauzalitate în general. În definitiv, leit-motivul noului punct de vedere 
este că noţiunea de probabilitate înlocuieşte pe aceea de cauzalitate. 
Ceea ce fizicianul modern plimbă din ecuaţie în ecuaţie este simbolul 
unei vibrații matematice, exprimând o probabilitate de comportare. 
Nicăieri, cel putin în aparenţă, fizica quantică nu foloseşte principiul 
cauzalitätii. 

Critica epistemologică a conceptului de probabilitate a început cu 
cearta dintre subiectivişti şi obiectivişti. Din nefericire cele două poziţii 
ale controversei nu sunt tocmai clare. În teoria subiectivă se susține că 
probabilitatea este o consecinţă a ignoranței noastre. Dacă am cunoaşte 
toate condiţiile care determină ivirea unui fenomen, aceasta ar putea fi 
prevăzută cu certitudine; deoarece o parte din condiţii ne rămâne uneori 
necunoscută, prezicerea se face numai cu probabilitate. 

Aceasta este concepţia lui Laplace. „Curba descrisă de o simplă 
moleculă de aer sau de vapori este fixată tot aşa de sigur ca şi orbitele 
planetare: nu există altă deosebire între acestea decât aceea datorată 
ignoranței noastre. Probabilitatea depinde în parte de această ignoranță, 
în parte de cunoştinţele noastre”. Toate evenimentele sunt inläntuite 
cauzal, chiar şi acelea саге, din cauza micimii lor, раг că se sustrag 
ordinii. Cauzele finale şi hazardul nu sunt decât „expresia ignoranței în 
care suntem asupra adevăratelor cauze”!. Nestiinta umană se datorește 


' Laplace. Essai philosophique sur les probabilités. Paris. 1920 (ed. 1. 1814) р. 10 
51 6. Si matematiciana Sophie Germain arätase legătura dintre probabilitate şi ignoranță: 
dacă am cunoaşte diferitele împrejurări ale fenomenului. am şti că ef este inevitabil sau 
imposibil (cit. de E. Meyerson. De l'explication dans les sciences. Paris. 1927. p.103- 
104). 


mai ales interventiei unor cauze тїсї, neregulate, tulburätoare. Actiunea 
cauzelor regulate se imprimä în efectul total sub forma unor modificäri, 
care pot fi înregistrate printr-un lung şir de observaţii. Calculul 
probabilităților se aplică acestor rezultate. Astfel, deşi atmosfera e supusă 
influenței unor cauze neregulate foarte numeroase, totuşi variațiile 
periodice ale căldurii solare produc oscilaţii diurne şi anuale ale presiunii 
atmosferice, care pot fi prezise cu o probabilitate vecină certitudinii. În 
această împrejurare, Laplace imaginează acel spirit supraomenesc, care, 
cunoscând toate forţele naturii şi starea universului la un moment dat, ar 
putea cuprinde în ecuații mişcările tuturor corpurilor şi atunci şi viitorul 
şi trecutul ar fi prezente în ochii lui. 

J.St. Mill preciza de asemenea că „...probabilitatea unui eveniment 
nu este o calitate a evenimentului însuşi, сї numai un nume care 
exprimă gradul de încredere pe care noi sau alţii pot să-l aibă în 
realizarea lui... În sine, un eveniment nu este numai probabil; el este 
sigur. Dacă am şti tot, am şti în mod pozitiv că el se va întâmpla sau nu 
se va întâmpla; probabilitatea lui însă nu ne exprimă decât gradul de 
siguranţă pe care-l putem avea în realizarea lui în funcţie de ceea ce 
ştim în "prezent”!. Fr. A. Lange. răspunzând încercării lui E.v. 
Hartmann de a întemeia existenţa finalităţii în natură pe calculul 
probabilităților, spune de asemenea că probabilitatea nu este altceva 
decât „expresia matematică a incertitudinii noastre subiective”. 

În dezvoltarea ulterioară a teoriei subiective — datorată mai ales lui 
С. Stumpf si J.M. Keynes —, s-a făcut un principiu din ignoranta 
prezentă în probabilitate. Discutia stagnează în jurul definirii „cazurilor 
ера! de probabile”, implicate în definiţia clasică a probabilității. 
Socotim cele 6 fete ale zarului egal de probabile, fiindcă nu avem nici 
un motiv să preferăm pe vreuna din ele. Considerarea probabilității ca 
fiind egală s-ar face deci după „principiul motivului absent”, al 
„ignoranței absolute” sau al „indiferenţei” — formulări negative ale 
principiului raţiunii suficiente. Discutia a alunecat pe o pantă 
infructuoasă. A face din ignoranță un izvor de cunoştinţe a provocat un 
adevărat scandal. S-a arătat cu lux de argumentare că nestiinta nu poate 


| 1.51. Mill. Système de logique deductive et inductive, ir. L. Preisse. Paris. 1896. 
IV. éd. П. р. 59-60, 
” Fr.A. Lange. Histoire du matérialisme. tr. В. Pommerol. Paris. 1911. 1. р. 310. 

duce la nici o consecinţă. „Îmi cereți, spune Poincaré. să vă prezic 
fenomenele care se vor produce. Dacă, din nenorocire, aş cunoaşte 
lepile acestor fenomene, n-aş putea-o scoate la capăt prin calcule 
irezolvabile şi ar trebui să renunţ la răspuns, dar fiindcă am norocul să 
le ignor, vă voi răspunde imediat. Si, ceea ce este mai extraordinar, 
răspunsul meu va fi exact”. 

Teoreticienii probabilității obiective — J.-v. Kries, H. Reichenbach, 
R.v. Mises — susţin că relaţiei de probabilitate îi corespund în natură 
raporturi reale, obiective, ca oricărei legi. Argumentul cel mai 
impresionant este verificarea experimentală a prezicerilor calculului de 
probabilitate. Din 600 de aruncări cu zarul, fiecare faţă apare de 
aproximativ 100 de ori şi repartiția aceasta corespunde probabilității 
calculate. Dar atunci ar fi absurd să atribuim ignoranței fecunditatea 
calculului de probabilitate. În ipoteza că probabilitatea izvorăşte din 
imperfectiunea cunoaşterii, cum se explică docilitatea naturii față de 
legile de probabilitate? Dacă nu ştim nimic asupra poziţiei iniţiale şi a 
traiectoriei moleculelor, atunci nu se poate deduce nimic asupra 
viitorului gazului respectiv, nici chiar cu probabilitate. In fond, ni se 
spune, considerăm cele 6 feţe ale zarului egal de probabile, nu fiindcă 
nu am avea nici un motiv de discriminare, ci tocmai pentru că avem un 
motiv pozitiv să procedăm astfel şi anume omogenitatea zarului. Dacă 
nu am şti că centrul de greutate este în centrul zarului, nu ат mai 
afirma nici probabilitatea egală a celor 6 fete. Mai mult încă, chiar 
vizionarul lui Laplace, care, datorită însuşirilor lui extraordinare, ar 
putea prevedea exact rezultatul fiecărei aruncäri, ar găsi, în cazul unei 
serii suficient de mari de încercări, aceleaşi rezultate, adică frecvențele 
prevăzute de calculul probabilităților. Se invocă în sprijinul 
interpretării obiective până şi faptul că societăţile de asigurare reuşesc 
să plătească dividende acţionarilor, bazându-se în calculul lor pe legile 
probabilității. 

Probabilitatea unui eveniment nu ar depinde de pradul de 
desăvârşire al cunoaşterii, ci de condiţiile determinante ale apariţiei 
fenomenului. Ea nu ar fi un expedient, un procedeu de cunoaştere 
imperfect şi aproximativ, valabil în mod provizoriu, ci o modalitate 


н. Poincaré. Science et méthode. Paris. 1922. р. 66. 

cognitivă independentă şi definitivă. De aceea s-au şi propus definiții 
noi ale probabilității, care, pentru a evita principiul indiferentei, pleacă 
de la conceptul de frecvență relativă а unei însuşiri într-un colectiv. 
Probabilitatea nu este raportul dintre cazurile favorabile evenimentului 
şi totalitatea cazurilor egal de posibile. ci valoarea limită a frecvenţei 
relative înăuntrul colectivului!. Avantajul acestei concepţii este că. 
fiind clădită pe o bază empirică, problemele epistemologice ale 
probabilității apar într-o lumină mai clară. 

Este de la sine înţeles că fizica quantică, conformându-se tendinţelor 
el, se va sprijini pe teoria probabilității obiective. Noua statistică 
quantică este întotdeauna opusă statisticii clasice a lui Boltzmann. În 
teoria cinetică a gazelor, ne multumeam cu legi statistice din cauza 
imposibilității practice de a urmări comportarea individuală a fiecărei 
molecule; dar se admitea că mecanica acestor particule este strict 
cauzală. Probabilitatea din teoria cinetică corespundea concepției 
subiective. Probabilitatea din teoria quantică este obiectivă, aşa de 
obiectivă, încât îi corespund în natură fenomene specifice de 
„indeterminism”, de „alegere”, de „hazard primar”. Statistica boltz- 
maniană ега expresia unei cercetări incomplete a fenomenelor, 
statistica quanticä este expresia unei indeterminări а naturii. 
„Devenirea nu este strict predeterminată, cum pretinde determinismul, 
după care cursul lucrurilor este în mod greşit asimilat cu o mişcare de 
orologiu. pe când devenirea universală este mai degrabă comparabilă 
cu un joc de zaruri perpetuu, astfel că fiecare pas al devenirii 
corespunde unei noi aruncări cu zarul”. 


Antiteza dintre subiectivism şi obiectivism este într-adevăr reală? V. 
Kries* o socotea superficială. Probabilitatea este obiectivă întrucât 
depinde de raporturi obiective. este subiectivă întrucât împrejurări 
inobservabile determină starea intelectuală. Factorii obiectivi ar 
predomina în unele cazuri, cei subiectivi în altele. E. Borel” susţine că 


| Rav. Mises, H'ahrscheinlichkeit, Statistik und Wahrheit. Wien. 1928. р. 9-29 şi 
[Бег kausale und statistiche Geset=massigkeïr. în Naturwiss. 18. 7 (1930). р.148-150. 

> Н. Reichenbach. -trome et Cosmos. р. 257. 

` Jav. Kries. Logik. Tübingen. 1916. р. 618. 

* Les probabilités în Encyclopédie française. Dar Borel întelege prin probabilitate 


62 


deosebirea nu este riguroasă, deoarece majoritatea cazurilor ar avea un 
caracter intermediar. Н. Poincaré. deşi critică teoria probabilității 
subiective, rămâne un subiectivist prin felul cum interpretează hazardul 
са un rezultat al complicatiei şi micimii cauzelor. Pentru Jordan orice 
lege statistică de tipul jocului de zaruri poate fi redusă la o lege 
cauzală, legile statisticii quantice fiind de un tip nou. ireductibil: pentru 
Schrödinger si Reichenbach dimpotrivă, orice lege statistică. inclusiv 
cea a jocului de zaruri, este acauzală. Variația de sens a termenilor $1 
teoriilor respective a provocat discuţii inutile. Nu rareori ..subiectiv” a 
fost identificat cu „arbitrar” $1 s-a argumentat în mod laborios că 
probabilitatea este obiectivă. fiindcă formează obiectul unui calcul 
matematic precis. 

Logicienii, impresionați de amestecul factorului ignoranță, au 
accentuat caracterul subiectiv al probabilității; teoreticienii jocurilor de 
noroc, hipnotizati de verificarea empirică a prezicerilor, au susţinut 
caracterul obiectiv. Astăzi s-a mers până la afirmarea că probabilitatea 
este un fel de „calitate primară” a realităţii. 

Dacă voim să păstrăm un sens acestei probleme, trebuie s-o 
formulăm astfel: este probabilitatea о calitate a cunoaşterii sau а 
lucrurilor? Dar nu este uşor să dăm un răspuns. pentru că. la drept 
vorbind, în calculul probabilităților se încrucişează factori subiectivi cu 
factori obiectivi. 

Prima dificultate: avem în faţa noastră cel puţin două definiţii ale 
probabilității: aceea clasică — реп Laplace — şi aceea modernă — tip v. 
Mises’. De fapt, ele ajung la aceeaşi formulă matematică. diferenţa este 
numai de interpretare. Definiția clasică este construită a priori. într-un 
cadru pur matematic. Probabilitatea ca la aruncarea cu o monedă să 
cadă ..marca” este de 1/2, fiindcă se atribuie o probabilitate epală celor 


obiectivă aceea care este identică pentru toţi oamenii. iar prin probabilitate subiectivă 
aceea care variază de la persoană la persoană. Semnificativă pentru echivocul sensurilor 
este îndoiala lui Borel са probabilitatea din cazul societăților de asigurare ar б 
obiectivă: un medic mai competent ar face altă evaluare а acestor probubilităţi. 

Putem neglija definițiile axiomatice (Kolmogoroff. Reichenbach). deoarece 
acestea. pe de о parte. se sprijină tot pe teoria ansamblurilor. jar. pe de altă parte. suni 
în plină etervescenţă. având de luptat cu multe greutăți (у. Cavaillès. Du collectif cu 
pari à propos de quelques théories récentes sur les probabilités. în Revue de 
Métaphysique et de Morale. 47 (1940) р. 139-163). 

două posibilităţi existente, create de structura simetrică a banului. 
Momentul idealizării matematice este depăşit: „cazuri egal de probabile” 
formează un simbol matematic. Se pleacă desigur si aici de la un datum: 
banul are numai două fete, deci rezultatele aruncärilor se vor distribui în 
două clase; dar se pleacă de la o experienţă prelucrată, simplificată. În 
loc de a arunca moneda de mai multe ori şi a consemna rezultatele, 
matematicianul va constata conformatia banului şi a experienţelor 
posibile, va lucra deci de la început pe un plan de realitate abstractizată. 
Dimpotrivă, R.v. Mises pleacă de-a dreptul de la experienţă şi momentul 
idealizării matematice este cuprins explicit în definiție. Probabilitatea 
presupune existența unui colectiv, înăuntrul căruia se constată 
experimental că frecvenţa relativă a unei însuşiri tinde către o valoare 
limită. O sută de aruncări cu moneda formează un colectiv şi, dacă 
„marca” a căzut de 51 ori, frecvenţa relativă este de 51/100. Experienţa 
ne arată că mărind mereu numărul încercărilor ne apropiem de valoarea 
1/2. Aceasta este ceea ce v. Mises numeşte „axioma existenţei unei valori 
limită a frecvenţei relative”, specificând însă că e vorba de un principiu 
experimental!. Probabilitatea este această valoare limită a frecvenţei 
relative. Idealizarea matematică e cuprinsă în noţiunea de valoare limită. 
Definiţia clasică pleacă de la probabilitate si ajunge la frecvență cu 
ajutorul legii numerelor mari, definiţia lui v. Mises pleacă de la frecvență 
şi ajunge la probabilitate prin intermediul noțiunii de valoare limită. 
Definiţia a posteriori scoate în evidenţă fundamentul empiric al 
calculului de probabilitate. 

Care sunt elementele obiective? Colectivul şi frecventa sunt desigur 
obiective: e vorba de o serie de fenomene reale, observabile. Ceea ce 
creează confuzii este variaţia volumului colectivului în raport cu 
bogăţia informaţiilor noastre. Este adevărat că probabilitatea unui 
eveniment depinde de informaţiile pe care le avem, astfel că un 
supliment de informaţie modifică şi probabilitatea. Cum a arătat 
Keynes, nu poate fi vorba de probabilitatea unei propoziţii decât în 
raport cu un anumit „corp de cunoştinţe”. Cunostintele determină 
întinderea colectivului şi orice adaus de informaţie îi restrânge 


! R.v. Mises. Wahrscheinlichkeit, Statistik und Wahrheit. р. 92. Această axiomă 
exprimă de fapt într-o formă nouă cunoscuta lege a numerelor mari. 

mărimea. Probabilitatea ca decesul unei persoane să se producă la o 
anumită vârstă poate fi calculată în raport cu întreaga populație a 
globului de acea vârstă; dar dacă se adaugă informaţia că este vorba de 
un locuitor al României, atunci colectivul se restrânge la populaţia de 
acea vârstă a României, şi probabilitatea primeşte altă valoare. 
Împrejurarea că e bărbat sau femeie, că e sănătos sau bolnav limitează 
şi mai mult colectivul, modificând şi probabilitatea. Presupunând că s-ar 
putea progresa nelimitat pe această cale, am ajunge la un moment dat 
să posedăm viziunea „spiritului Laplace” şi astfel, având cunoscute 
toate datele, am putea prevedea cu certitudine moartea sau 
supraviețuirea persoanei. Numai în acest sens se poate spune că 
probabilitatea izvorăşte din ignoranță. Mai exact ar fi să spunem că 
probabilitatea rezultă şi din ignoranță, pentru că ignoranta este numai 
una din condițiile probabilității. Teoreticienii subiectivismului au uitat 
ceea ce spusese Laplace, că: „probabilitatea depinde, în parte, de 
această ignoranță, în parte de cunoştinţele noastre”. Dacă cunoaşterea 
completă elimină probabilitatea ca inutilă, nu e mai putin adevărat că 
ignoranta completă o îndepărtează ca imposibilă. Fără un corp de 
cunoştinţe nu poate exista probabilitate. Nu a fost greu să se arate că 
presupusele cazuri de ignoranță ascund informaţii subintelese. Nu în 
acest sens poate fi probabilitatea subiectivă. 

Nici variația colectivului în funcţie de mulțimea cunoştinţelor пи 
constituie un caracter subiectiv. Întinderea colectivului — şi, o dată cu 
aceasta, şi valoarea numerică a probabilității — variază în raport cu 
bogăţia informaţiilor noastre. Matematicianul, amator de dificultăţi pe 
care şi le creează singur, va încerca să calculeze probabilitatea în raport 
cu minimum de informaţii. Dar în practică, în ştiinţele naturii, se 
evaluează probabilitatea după ce s-a adunat maximum de cunoștințe”. 
Şi atunci, într-un caz dat, probabilitatea, calculată în raport cu acest 
maximum, va avea o valoare fixă. Desigur că informaţiile noi, 
dobândite prin investigații ulterioare, vor modifica valoarea 
probabilității. Dar care dintre legile fizicii nu a evoluat în expresia ei 
matematică o dată cu progresul cunoștințelor? De la legile lui Mariotte 


' Op cit.. р. 10 (sublinierea ne aparține). 

2 x . А . . МЕ ‚ 2. 

5 ISt. Mill (op.cit. И. p.62-65) a atras atenţia asupra acestei deosebiri de atitudini 
între matematician şi omul de ştiinţă concretă. 

si Gay-Lussac la ecuatia lui van der Waals este acelasi progres, datorat 
unui surplus de informaţii. Aşadar, dependenţa de cantitatea de 
cunoştinţe nu poate conferi colectivului şi probabilității un caracter 
subiectiv. 

Și frecvența relativă este obiectivă. Ea este un raport între numere 
care totalizează repetițiile unui fenomen. 

Operația subiectivă, căreia nu-i corespunde nimic în natură, este 
transferarea frecvenţei la ип membru al clasei, trecerea de la 
constatarea că „marca” a apărut de 51 de ori din 100 aruncări cu banul 
la afirmaţia că apariţia ei la o nouă aruncare are şansa 1/2. Dar tocmai 
prin această operație apare probabilitatea. Cercetez numărul 
accidentelor de automobil dintr-un oraş pentru a evalua probabilitatea 
ca un locuitor al oraşului să fie într-o zi victima unui astfel de accident. 
Calculul probabilităților are ca punct de plecare noţiunea de colectiv, 
dar se referă în ultimă instanță la un fenomen individual, la un 
eveniment. Care este probabilitatea ca să scot o bilă neagră dintr-un sac 
conţinând bile albe şi negre într-o anumită proporţie? Care este 
probabilitatea ca un electron să se afle într-o anumită regiune a 
spațiului? Scopul calculului de probabilitate este să prevadă apariţia 
unui eveniment dintr-o clasă dată? Apariţia evenimentului in natură 
depinde de condiţii a căror cunoaştere este fie imposibilă. fie lipsită de 
interes. Calculându-i probabilitatea, ne dezinteresäm de condiţiile 
individuale de apariţie a fenomenului; în/ocuim cunoaşterea empirică а 
acestor condiții printr-o deducție matematică: din valoarea numerică а 
frecvenţei relative a evenimentului înăuntrul colectivului deducem 
valoarea numerică a probabilității ca evenimentul să se producă la un 
moment dat. Că numai frecvența este obiectivă, dar nu şi 
probabilitatea, dovada o avem în faptul că ceea ce se verifică în 
realitate este frecvența fenomenului în colectiv, nu probabilitatea 
cazului individual. Când obiectiviştii vorbesc de verificarea calculului 
probabilităților, ei se referă de fapt la frecvenţă. Probabilitatea să scot o 
bilă roşie dintr-o urnă în care sunt nouăzeci de bile negre şi zece bile 
roşii este de 1/10. Desigur, şansele са să scot о bilă neagră sunt mult 
mai mari şi totuşi se poate întâmpla să scot câteva bile roşii la rând. 
Probabilitatea nu se verifică individual la fiecare încercare, ci numai 
dacă fac un număr mare de încercări, deci în colectiv. Teoria 

matematică a probabilității ia contact cu realitatea numai prin legea 
numerelor mari, despre care un matematician a spus că este totdeauna 
adevărată în general şi falsă în particular. De aceea nu poate exista 
sistem care să asigure câştigul la jocurile de noroc: câștigul presupune 
posibilitatea de a prevedea rezultatul fiecărei lovituri, ceea ce calculul 
probabilităților nu permite. Un eveniment dotat cu foarte mare 
probabilitate se poate întâmpla să nu se producă în momentul aşteptat, 
după cum un fapt extrem de improbabil poate avea loc. De aceea, 
Planck se indigna împotriva teoriei lui Boltzmann: „O natură, în care se 
petrec astfel de lucruri, precum ar fi reîntoarcerea căldurii în corpurile 
calde sau separarea spontană a două gaze, nu ar mai fi natura noastră”. 
Această remarcă exprimă foarte bine ceea ce este artificial, 
convenţional în probabilitate. Nu comportarea fenomenelor este 
probabilă, ci cunoaşterea. Ca şi cum am privi lumea prin ochelari 
nepotriviti, astfel că lucrurile par să nu mai aibă contururi precise; a 
susține că probabilitatea este obiectivă echivalează cu a spune că 
obiectele nu au forme definite, din cauză că aşa apar prin lentile 
improprii. 

Din ignorarea acestui punct de vedere, ni se pare că răsar multe din 
paradoxele calculului de probabilitate. Se face o problemă misterioasă 
mai ales din potrivirea prezicerilor lui cu desfăşurarea realității, 
uitându-se că de fapt tot de la experiență s-a plecat. Se afirmă că 
trebuie să înlăturăm ontologia realistă „naivă” care susține noțiunea de 
colectiv. Orice lege fizică devine un „pariu de acţiune”: „a cunoaşte 
înseamnă a paria — a paria că anumite acte vor reuşi, experienţe de 
laborator sau tehnici industriale”?. Calculul probabilităților nu mai este 
о ramură a matematicii, ci devine o logică; cunoaşterea probabilistă nu 
este un mod de cunoaştere aproximativ, ci însăşi cunoaşterea. Dar, 
prinşi în această pânză de păianjen, construim o ştiinţă oarbă. Ne 
mişcăm într-o curbă combinatorie universală, abstractă şi pedantă, 
incapabilă să atingă realitatea. Dar acestea sunt construcții ipotetice. In 
practică, calculul de probabilitate pleacă de la un dat, chiar dacă 


! Citat de у. Kries, op.cit., p.633. După concepţia statistică. asemenea fenomene nu 
sunt imposibile ci numai extrem de improbabile. 
7 J. Cavaillès. op.cit.. p.160. 

simplificat. Dar ne incäpätânäm să ignorăm legăturile cu experienţa 
apoi să ne mirăm că ele există şi facem o problemă din această 
convergență. „Că există atunci coincidenţă între probabilitatea 
calculată şi probabilitatea măsurată, aceasta este poate dovada cea mai 
delicată, сеа mai subtilă, cea mai 'convingătoare а permeabilitätii 
naturii pentru ratiune”'. Nu mai rămâne decât să invocăm armonia 
prestabilită! 

Numai delimitarea exactă a elementelor empirice de construcțiile 
matematice ne permite să diagnosticăm pseudoproblemele şi să ne 
orientăm cu siguranță în acest domeniu controversat. Soluţia este 
relativ simplă. Conchidem că frecvența este obiectivă, dar proba- 
bilitatea subiectivă. Ceea ce procură totuşi probabilității un suport real 
este legătura ei cu frecvenţa: probabilitatea este valoarea limită a 
frecvenţei relative dacă numărul încercărilor este suficient de mare. În 
acelaşi timp cu trecerea de la frecvenţă la probabilitate, se trece de la 
fenomen la eveniment, de la colectiv la individ, de la comportare reală 
la comportare dedusă. Evident, probabilitatea are o bază empirică, dar 
nu direct empirică, ca la legile obişnuite, ci transformată printr-o 
operaţie matematică sui generis. 


Disociatia dintre frecvenţă şi probabilitate clarifică şi raportul dintre 
probabilitate şi cauzalitate. Când se opune probabilitatea cauzalitätii, 
așa cum se face în mod obişnuit, se uită că cele două noţiuni nu se pot 
înlocui una pe alta. Desigur, ambele concepte se referă la apariţia 
fenomenelor. Dar cauzalitatea ne explică de ce apare un fenomen, pe 
când probabilitatea nu răspunde la această întrebare. Probabilitatea 
măsoară — dacă se poate spune astfel — speranţa pe care o putem avea în 
apariția unui eveniment, dar ignoră complet modalitatea apariţiei. 
Rezultând din prelucrarea matematică a unor date empirice printr-un 
procedeu căruia nu-i corespunde nimic în natură, probabilitatea nu 
poate urmări desfăşurarea concretă a fenomenelor, adică tocmai planul 
de realitate їп care se pune problema cauzalităţii. Cele două noţiuni, de 
probabilitate şi cauzalitate, se mişcă în secțiuni deosebite ale 
procesului de cunoaştere. Ele se pot suplini una pe alta, fără ca prin 


' G. Bachelard. Le nouvel esprit scientifique. Paris. 1934. р.118. 

aceasta să se anuleze. Când nu reuşim să descitrăm raportul cauzal, ne 
mulțumim cu informaţii de probabilitate, fără ca să перат existența 
cauzalităţii. După cum enunturile de probabilitate pot fi apoi înlocuite си 
relații cauzale, fără ca primele să devină astfel caduce. Probabilitatea, 
care este un procedeu mental subiectiv, nu poate elimina cauzalitatea, 
care este un proces real obiectiv. 

În legătură cu caracterul probabilist al fizicii noi şi cu interpretarea 
indeterministă se vorbeşte şi de hazard. Se spune că, în planul realităţii, 
ar corespunde probabilității evenimentul fortuit. Calculul probabilitä- 
tilor ar formula legile hazardului sau, dacă expresia pare contradictorie, 
definiţia hazardului. Astăzi se vorbeşte cu insistență despre un „hazard 
primar”, expresie aproape echivalentă cu aceea de libertate; ar exista o 
spontaneitate naturală care ar înfrânge determinismul. Hazardul este 
opus cauzalităţii, iar calculul de probabilitate ca ştiinţă a hazardului ar 
fi o teorie indeterministă. 

Am văzut că noţiunea de probabilitate nu poate avea accepțiunea 
indeterministă care i se atribuie. Se ridică problema dacă noţiunea de 
hazard poate juca mai bine acest rol. Să observăm mai întâi că termenul 
de hazard — uneori cu adjonctiunea ,.primar” — este folosit de fizica 
probabilistă fără ca să fie supus în prealabil unui examen critic şi unui 
efort de definire, ceea ce dăunează rezultatelor scontate. Termenul este 
întrebuințat ca să desemneze situaţia individului microfizic, căruia 
enunturile de probabilitate îi lasă un spaţiu de joc pentru comportarea 
lui individuală, socotită în acest mod ca nesupusă determinismului. Dar 
tocmai pentru această întrebuințare a conceptului de hazard există о 
teorie subiectivă a hazardului mereu reluată de la Democrit la Poincaré, 
care impune prin solicitudine şi claritate. În concepţia despre lume a 
primilor atomisti nu exista nici un loc pentru hazard. Pentru Democrit, 
hazardul este un idol plăsmuit de oameni pentru a-și scuza propria lor 
nedumerire. Laplace spune la fel, că „hazardul este măsura ignoranței 
noastre”. Cournot explică hazardul prin intersecția unor serii cauzale 
independente. Un cablu de înaltă tensiune se rupe exact în momentul 
când trece cineva prin apropiere şi individul este electrocutat. Ruperea 
cablului este produsă de anumite cauze, la fel drumul trecătorului pe 
acolo. Ceea ce numim „întâmplare” este numai întâlnirea dintre cele 


69 


două serii cauzale. Din acest punct de vedere, remarcă Вгипѕсһуіср', аг 
trebui să se spună sincronism, nu hazard. 

Schopenhauer pune problema cu o claritate desăvârşită „Eu 
pretind”, spune el, „împotriva celor de mai sus (a afirmațiilor lui Kant), 
că fenomenele pot foarte bine să se urmeze unele pe altele, fără să 
rezulte unele din altele. Aceasta nu aduce nici un prejudiciu legii 
cauzalităţii. Căci rămâne sigur că orice schimbare este efectul unei alte 
schimbări, deoarece s-a stabilit aceasta a priori, numai că ea nu 
urmează numai schimbării unice care îi este cauză, ci tuturor celorlalte 
schimbări care există simultan cu această cauză şi cu care ea nu are nici 
o legătură cauzală. Eu nu o percep exact în ordinea succesiunii 
cauzelor, ci într-o ordine cu totul alta, care totuşi nu este mai puţin 
obiectivă şi care este foarte deosebită de o ordine subiectivă, depinzând 
numai de voinţa mea, cum ar fi de exemplu succesiunea imaginilor 
pure ale fanteziei mele. Succesiunea, în timp, a unor evenimente care 
n-au între ele legătură cauzală este exact ceea ce se numeşte hazard... 
les din casă şi o țiglă cade în acel moment de pe acoperiş şi mă loveşte; 
nu există, între căderea ţigle: şi ieşirea mea, nici un raport de la cauză 
la efect; dar există această succesiune că ieşirea mea a precedat căderea 
tiglei, în percepţia mea, această succesiune este determinată obiectiv şi 
nu subiectiv prin voința mea, fiindcă altfel voinţa ar fi inversat 
ordinea'?. 

Poincaré” propune о altă interpretare. Ceea ce impresionează la 
evenimentele numite fortuite este că o cauzà minimă produce efecte 
mari. E de-ajuns о variație foarte mică a impulsului initial şi acul 
ruletei va trece de la negru la roşu; e suficientă o trepidatie abia 
sensibilă şi conul aşezat pe vârf în echilibru instabil va cădea într-o 
parte sau alta. Poincaré adaugă şi complexitatea cauzelor. Dacă 
picăturile de ploaie apar distribuite „la întâmplare, este fiindcă 


|! L'expérience humaine et la causalité physique. Paris. 1922. p.516. Dar 


sincronismul fenomenelor poate fi şi expresia unei legi de coexistentä. 

? De la quadruple racine du principe de la raison suffisante. іг. J.A. Cantacutene. 
Paris. 1882. p.133-134. Trebuic însă adăugat că există succesiuni care nu sunt nici 
cauzale. nici accidentale. ci pur şi simplu legale. 

+ Op.cit. СЛУ. Le hasard. ct. D. Clusel. Le hasard în Rev.de Filosof XXII (1937) 2. 

repartitia lor е determinatä de cauze foarte numeroase: пи numai 
aşezarea iniţială a ionilor în atmosferă, dar si influenţa continuă a mii şi 
mii de curenți de aer”. Complicatia cauzelor la originea hazardului a 
fost adesea remarcată. „Caracteristica fenomenelor pe care le numim 
fortuite este că depind de cauze prea complexe pentru a le putea 
cunoaște pe toate si a le studia”. 

Desigur, interpretările asupra etiologiei hazardului variază și prin 
exemple convenabil alese pentru a se pune în valoare o teorie sau alta. 
Dar, deşi sunt probabil mai multe tipuri de hazard. şi deci mai multe 
explicaţii, totuşi există un caracter comun și al diferitelor genuri de 
hazard şi al concepţiilor respective. G. Matisse subliniază că „trăsătura 
de familie a tuturor speciilor de hazard este că faptul considerat apare 
ca izolat, detaşat din țesătura evenimentelor înconjurătoare, lipsit de 
orice legătură necesară cu acestea. Hazardul nu este o proprietate 
obiectivă a unor evenimente: el este o calificare subiectivă. S-ar putea 
spune că el se naşte în noi ca un sentiment pe care-l deşteaptă unele 
evenimente”. 

Fie că vom invoca interferența sau coincidenta seriilor, micimea sau 
complexitatea cauzelor, hazardul apare ca o surpriză, fenomen 
imprevizibil] din cauza ignorării acestor cauze. Eclipsa, care pentru un 
neprevenit apare ca un fenomen întâmplător, apare omului cult bine 
determinată. Dificultatea constă în împrejurarea că nu putem spera să 
ajungem întotdeauna, ca în exemplul de mai sus, la cunoaşterea tuturor 
cauzelor. Vom putea vreodată calcula exact rezultatul unei aruncări cu 
zarul? Desigur că nu. Dar, pe de altă parte, este incontestabil că 
numeroasele fenomene, care erau la început atribuite hazardului, au 
fost apoi explicate cauzal. Martor este întreg progresul ştiinţei. Şi dacă 
hazardului îi rămân încă cetăți bine întărite, poate inexpugnabile, nimic 
nu justifică identificarea lui cu libertatea. Trebuie să recunoaştem că în 
numeroase cazuri analiza cauzală a fenomenelor presupuse fortuite s-a 
făcut cu succes şi rezultatele au fost exprimate în legi. Acest succes 
vine în sprijinul determinismului. Ce deosebire este între trăsnetul care 
cade asupra unei case şi explozia unui atom de radium? Credem că 


Е. Borel. Le hasard. Paris. p.7. 
- Op.cit. p.171. 

numai de grad de complicatie — si deci de ignorare — a cauzelor. Їп 
primul exemplu, principalele cauze au fost descoperite şi dacă se mai 
vorbeşte de hazard este pentru că au mai rămas câteva cauze 
individuale necunoscute, pe când, în cazul radioactivităţii, procesul 
este si astăzi misterios. Deosebirea de natură ce s-ar crea între cele 
două cazuri ar fi complet arbitrară. 

Nu vedem cum noţiunea de hazard ar putea umple cu un conţinut 
pozitiv golul lăsat de probabilitate. Calculul probabilităților nu este o 
teorie descriptivă a realităţii, ci numai o matematică a speranţei; el nu 
precizează modul de apariție a evenimentelor, ci numai posibilitatea 
apariţiei lor. În golul astfel lăsat se introduce hazardul. Dar cu aceasta 
nu s-a introdus o soluţie, ci numat un cuvânt. Hazardul nu poate juca 
rolul aşteptat, pentru că este el însuşi o noțiune negativă, un alter ego 
al probabilității. Са şi probabilitatea, hazardul nu răspunde la 
întrebarea: „de ce apare fenomenul”. „Nu ştiu de ce apare” sau „nu pot 
să ştiu de ce apare” iată înţelesul real al hazardului. Şi о analiză 
profundă, posibilă uneori cel puţin pe jumătate, ne arată că sub acest „nu 
ştiu” se ascund cauze minuscule, complexe, interferente. Hazardul 
denumeşte o situaţie subiectivă, nu prejudecă asupra comportării reale a 
fenomenelor. Dacă evoluţia naturii este poate necauzală, liberă, atunci 
nici probabilitatea, nici hazardul пи pot hotărî, dovezile trebuie să vină 
din experienţă. Dar acolo unde o putem descifra, experienţa ne arată serii 
cauzale. Probabilitatea şi hazardul interpretează numai aparente. С. 
Matisse spune la fel că prezenţa probabilității nu înseamnă că 
evenimentul nu este determinat; noi ignorăm problema dacă condiţiile 
apariţiei Іш sunt realizate sau nu, fiindcă sau nu ştim care sunt condiţiile 
necesare si suficiente, sau nu ştim dacă sunt realizate în cazul dati. 

Analiza epistemologică a noțiunilor de probabilitate şi hazard ne 
conduce la această concluzie minimală: constituirile conceptuale ale 
metodei probabiliste nu creează lacune în țesătura cauzală a realității, 
pentru simplul motiv că ele intervin într-un plan suprapus realităţii. 
Probabilitatea şi hazardul nu implică libertatea, ele implică în mod 
logic numai ignorarea evoluției concrete a lucrurilor. Fizicianul 


!Op.eit.. p.238-239. 

probabilist este constrâns să cerceteze numai stratul epifenomenal; 
mecanismul interior scăpând investigaţiei lui, el va impregna cu 
„probabilitate” unele speranţe deduse din comportarea de ansamblu а 
elementelor, iar prin „hazard” îşi va mărturisi surpriza şi ignoranta în 
faţa evenimentelor. Propozitiile de probabilitate sunt necosmologice". 


Nu numai că libertatea intervine aici ca un deus ex machina, dar 
avem motive să credem că dinamica de la baza probabilității este tot 
deterministă. 

Ceea ce ne surprinde în calculul probabilităților este existența 
stabilității statistice, a invariabilităţii frecvenţei pentru acelaşi fel de 
fenomene. Se ştie că într-o societate dată procentul naşterilor, 
căsătoriilor, deceselor, sinuciderilor rămâne aproape constant. Faptul 
miraculos este că, deși individual supuse hazardului, în colectiv 
evenimentele înfăţişează o regularitate mai mult sau mai puţin stabilă. 
Insăşi posibilitatea unui calcul al probabilităților depinde de 
împrejurarea că frecvența evenimentelor este constantă. Comportarea 
individuală a fenomenului este previzibilă cu probabilitate numai 
datorită faptului că în masă comportarea este aproximativ uniformă. 
Stabilitatea statistică pare să joace rolul unui postulat al calculului de 
probabilitate. Dar este ea într-adevăr un principiu indemonstrabil sau i 
se poate alătura un fundament empiric? 

Rationamentele de probabilitate sunt extrapolări. Ca şi în cazul 
inducției obişnuite, punctul de plecare este o experienţă limitată, таг 
rezultatul are pretenţia universalitätii. Frecvența constatată într-un 
domeniu mărginit devine lege statistică valabilă în toate domeniile 
asemănătoare. Dar atunci, ca şi în cazul inducției, avem nevoie de un 
principiu care să legitimeze procedeul şi să explice uniformitatea 
presupusă a naturii. 

Este semnificativ că H. Reichenbach, în a doua lui concepţie, ajunge 
la această concluzie. Pentru a defini probabilitatea unui eveniment este 
nevoie de o serie infinită de evenimente; în raport cu aceasta se 


! Când se vorbeşte despre valoarea cosmologică a calculului de probabilitate. cum 
face Е. Souriau (Sur la portée cosmologique du théorème de Bernoulli în Congres 
Descartes. VIE p.132-133). se înțelege prin aceasta potrivirea dinire probabilitatea 
calculată а priori şi frecvenţa unor proprietăţi ale realului. Cosmologicul este confundat 
cu ontologicul. 

calculează probabilitatea exactă a fenomenului. De fapt însă nu ne sunt 
date niciodată serii infinite. Experienţa ne înfăţişează numai fragmente 
de serit şi probabilitatea este evaluată în raport cu acestea. Dar ce ne 
îndreptățește să afirmăm că limita frecvenţei relative calculată în raport 
cu seria finită este identică cu probabilitatea ce s-ar calcula plecînd de 
la seria întreagă? Reichenbach! nu vede altă ieşire decât invocarea unui 
principiu de inducţie, care să afirme omogenitatea seriei. Numai 
colectivele care satisfac această „axiomă de regularitate” dobândesc 
drept de cetățenie în ştiinţă, fiindcă numai acestea permit trecerea 
legitimă de la parte la tot. Celelalte axiome se deduc din principiul 
inducției. 

Problema fundamentului pentru legalitatea statistică se pune deci ca şi 
pentru legalitatea obişnuită. Avem în față о inferență amplifiantă, 
confirmată de experienţă. Încrederea noastră în valoarea ei profetică 
trebuie justificată într-un fel. Se poate invoca aici, ca şi în cazul inducției 
baconiene, determinismul universal? 

La aceasta se obiectează că există cel mult „un determinism statistic”, 
o constantä a gradelor de probabilitate, fără să fie nevoie de principiul 
cauzalitätti. Împerechere bizară de cuvinte: „determinism statistic”, ca şi 
„timp statistic”. Ni se раге că acestea sunt cuvinte, dur nu noțiuni. 
Determinismul este o calitate cosmologică, statistica este o modalitate a 
cunoaşterii. Prin alăturarea lor, problema cosmologică este pur si simplu 
înlăturată după ce i s-a jefuit numele, pentru ca epitetul „statistic” să 
câștige o nouă demnitate. „Determinism statistic” vrea să însemne în 
fond o uşă închisă: „opriţi cercetarea”. Dar constanta gradelor de 
probabilitate nu poate fi o constatare primordială, un dat original. Fiind 
vorba de o relaţie între numere care însumează apariţii de evenimente, 
trebuie să sondăm terenul în jurul acestor apariţii, dacă vrem să explicăm 
o anumită calitate — anume constanta — a relaţiei. Numai cunoscând 
modul cum se produc evenimentele, putem spera să descifrăm enigma 
proporțiilor invariabile. Principiul inducției statistice este cosmologic 
şi problema nu poate fi rezolvată decât pe acest teren. 


! Das Kausalproblem in der Physik. p.721-722. W'ahrscheinlichkeitslehre, Leiden- 
1935. Despre necesitatea unui principiu de uniformitate la baza probabilității vorbesc şi 
у. Kries (op.cit... p.409. 426) şi M. Barzin (Probabilité et déterminisme în Congres 
Descartes. VII. p.18-20). 

Aşadar un datum: stabilitatea statistică și o problemă: datul este 
compatibil cu determinismul sau cu indeterminismul? Ca şi la problema 
inducției, răspunsul nu este ușor de dat. Vom expune câteva argumente 
care fac mai verosimilă soluţia deterministä. 

Mai întâi exigenta de unitate a structurii universului. O împărțire a 
experienţei în două compartimente: unul al inducției de origine cauzală 
(deşi si aici există controverse), altul al statisticii cu baze indeterministe, 
este si arbitrară, şi greu de conceput. Pe de altă parte, legile de tip cauzal 
se impun atenţiei, cu limpezimea si forța lor explicativă, ca un model. 
Verificarea lor în viața zilnică si în laboratoare în ultimile trei secole le 
înconjoară cu un anumit prestigiu şi face din principiul cauzalităţii o 
„inferenţă legitimă”. 

În al doilea rând, prezența unor factori cauzali în intimitatea 
calculului de probabilitate a fost de mult timp observată şi mărturisită şi 
astăzi. Acum două sute de ani, D. Hume făcea următorul raționament 
privitor la probabilitate: din faptul că un hazard este superior altuia, că 
unele şanse sunt mai mari decât altele, se poate deduce intervenţia unor 
cauze. Hazardul, considerat са o negare a cauzalităţii, ar trebui să 
producă în spiritul nostru o stare de indiferenţă completă; dacă însă 
afirmăm că o şansă este mai favorabilă decât alta, trebuie să admitem o 
cauză care măreşte probabilitatea, care împinge evenimentul într-o 
direcție. „Astfel, dacă nu am admite că există anumite cauze care fac ca 
zarurile să cadă, să-şi păstreze forma în cădere, să se odihnească pe una 
din feţele lor, nu am putea face nici un calcul privitor la legile 
hazardului”. 

Pentru J.StMill de asemenea nu există nici o îndoială că 
probabilitatea presupune cauzalitatea. Raționamentul de probabilitate 
merge de la un efect la un efect asemănător trecând prin cauza celui 
dintäi. Dacă o societate de asigurare, consultând tabelele de mortalitate, 
deduce că, dintr-o sută de persoane de o anumită vârstă, 5 vor atinpe 70 
de ani, această inferență nu este justificată direct de proporția 


Н. Samuel. Analyse de l'indéterminisme în Congres Descartes. VII. р.23-24. 
2 D. Hume. Traité de la nature humaine. tr. M. David. Paris. 1930. p.163. 

constatată în trecut, ci — spune МИ!!! – de constatarea că în acel loc si 
timp echilibrul dintre cauzele care prelungesc viaţa până la 70 de ani si 
cauzele care tind să o scurteze era aşa fel stabilit. încât rezulta frecvenţa 
de mai sus. 

Făcând analiza logică a probabilității, Keynes a arătat că nu se poate 
vorbi de probabilitate în mod absolut, ci numai în raport cu un anumit 
grup de cunoştinţe. Probabilitatea apare în relaţia dintre o serie de 
propoziţii date, numită „corpul de cunoştinţe”, si o propoziţie a cărei 
probabilitate vrem s-o stabilim. Gradul de probabilitate depinde de 
influența exercitată de către informaţiile cuprinse în corpul de cunoştinţe 
asupra propoziției în discuție’. Cercetând natura acestei influențe, M. 
Barzin? ajunge la concluzia că ea nu poate fi decât cauzală. Pentru a 
decide, trebuie să ne transpunem pe teren experimental. În cazul aruncării 
cu zarul, corpul de cunoştinţe este alcătuit din informaţii asupra structurii 
zarului, asupra terenului şi asupra mecanismului aruncării. Dacă nici una 
din aceste cunoştinţe — care sunt tot atâtea cauze — nu favorizează vreo 
faţă a zarului, vom prezice o distribuţie uniformă a rezultatelor. „Simetria 
cauzelor se regăseşte în simetria efectelor”. Dacă zarul a fost falsificat 
prin introducerea unei cantităţi de plumb sub una din fete, atunci vom 
prevedea о frecvență crescută feţei opuse. Ceea ce а modificat 
probabilitatea a fost o nouă propoziţie în corpul de cunoştinţe, adică o 
nouă cauză. După cum, dacă prevederile noastre sunt dezmintite de 
cursul experienţei, putem fi siguri că a intervenit o cauză perturbatoare. 
Se povesteşte că un jucător a pariat că va da cu trei zaruri tripla de șase. 
El reuşi o dată şi partenerul său nu se miră prea mult, lucrul fiind 
posibil. Dar el reuși de 5 ori la rând şi atunci partenerul declară că 
zarurile sunt falsificate, ceea ce era adevărat. O cauză străină, 
necunoscută la început, influenţa rezultatele. 


| Op.cit.. Il, p.66-69. 

2 Jensen si Paul Lévy au stabilit următoarea teoremă: dacă probabilitatea unui 
eveniment nu este modificată prin cunoaşterea unui număr finit de date. această 
probabilitate nu poate avea decât valorile 0 sau 1. Cu ale cuvinte. dacă evenimentul 
este independent de orice condiţie, nu se poate vorbi de probabilitatea lui. 

+ Op.cit.. p.16-17. 

1 G. Castelnuovo. La probabilité dans les différentes branches de la science. Paris. 
1937. p.6. 


76 


Analiza lui Reichenbach ne îndreaptă spre aceeaşi concluzie. 
Reichenbach! deosebeşte, în cadrul calculului de probabilitate, factorii 
cauzali de factorii de probabilitate. El pleacă de la ipoteza lui Poincaré 
că există în general o funcţie de probabilitate, a cărei formă specială 
este caracterizată prin factorii cauzali locali. În cazul ruletei, trebuie să 
admitem că frecvenţa tuturor valorilor pe care le poate avea unghiul de 
rotaţie al indicatorului este reglementată printr-o funcţie continuă de 
probabilitate. La aceasta se adaugă factorii cauzali: mărimea egală a 
sectoarelor roşii şi negre, egalitatea numărului lor şi întreaga orânduire 
a mecanismului. Factori cauzali determină evoluţia lumii. Dar trebue 
să ţinem seama si de influenţele foarte mici, care nu pot fi eliminate, 
deoarece nu există sistem perfect izolat. În modul acesta, fiecare 
fenomen este condiţionat de factori rationali dar şi de un „rest 
irațional”, inepuizabil. Influența restului irațional n-ar putea fi 
formulată ştiinţific decât cu ajutorul probabilității. Într-o ştiinţă 
completă a naturii trebuie să ne sprijinim pe două principii ireductibile. 

Nimic nu ne împiedică să ducem analiza mai departe. Ce este acest 
„rest irațional”? Justifică el concepția unui antagonism între cauzalitate 
şi probabilitate, care se rezolvă cel mult în favoarea probabilității? Nu 
avem motive să credem că influența aceasta — nu ştim pentru ce 
„iraţională? – este tot de natură cauzală? De altfel „influenţă 
necauzală” ni se pare o contradictio in adjectis, după cum „influenţă 
cauzală” un pleonasm. Dacă se admite că factorii vizibili sunt cauzali, 
nu vedem pentru ce influențele microscopice ar fi de altă natură. 
Deosebirea apare numai în tratamentul lor matematic. Înrâuririle 
macroscopice sunt reprezentate prin funcţii obişnuite, ceea ce nu 
reuşeşte cu agenții infinitezimali. Nefiind direct şi individual calculabili, 
aceştia sunt evaluati în mod global şi în comparaţie cu rezultatele 
experiențelor anterioare. În loc să calculez efectele cauzelor 
numeroase, complicate şi delicate, care determină poziţia finală a 
acului ruletei — ceea ce este imposibil —, voi stabili, după un număr 
mare de încercări, şansele existente în favoarea unui anumit rezultat. 
Dar dacă, în modul acesta, fac abstracţie de cauzele evenimentului, 


! Ziele und Wege der physikalischen Erkenntnis. p.65-72 şi Dus Nausalproblem in 
der Physik. p.715-716. 

aceasta nu înseamnă că ele nu există. Pot să le enumär, deşi пи le pot 
măsura şi nici introduce în ecuație. În cazul ruletei, restul „iraţional” 
cuprinde următoarele cauze, cunoscute dar nemăsurabile: aproximatia 
propoziției orizontale a ruletei, trepidatiile terestre. variația impulsului 
initial, rezistența aerului st a mecanismului (variabile şi acestea în 
raport cu schimbările de presiune, temperatură, umezeală a atmosferei), 
efectul mişcării pământului, influenţe electrice şi magnetice. Este 
interesant că v. Misesi, partizan al indeterminismului, recunoaşte că nu 
există nici un caz despre саге să se poată spune că înfrânge 
determinismul; ceea ce se poate spune este numai că determinismul 
este insuficient pentru rezolvarea anumitor probleme. În experienţa lui 
Galton — bile care cad strecurându-se printre cuie bătute într-o scândură 
verticală —, desigur că bilele respectă legea lui Newton. Dar aceasta nu 
ne este de nici un ajutor fiindcă nu ne permite să calculăm traiectoria 
bilei. În calea determinismului nu se ridică indeterminismul, ci numai 
dificultăți practice: de a observa şi măsura cauzele mici şi complicate 
şi de a le introduce în ecuaţie. Aceasta este şi părerea lui Planck. 
Referitor la fenomenul aşa de complex de propagare a căldurii, el 
constată că; „...dacă presupunem pentru fiecare din aceste fenomene 
individuale (mişcări moleculare) validitatea legilor dinamice, adică a 
strictei cauzalitäti, atunci rezultă exact legile de probabilitate stabilite 
prin observaţie. Abaterea de la legea statistică în unele cazuri 
particulare nu se explică prin aceea că legea cauzalităţii nu ar fi 
respectată, ci prin aceea că observaţia noastră este mult prea puţin fină 
pentru a putea fi folosită la o verificare directă a legii cauzalitätii. Dacă 
am fi în stare să urmărim mişcarea fiecărei molecule în parte, atunci am 
afla că validitatea exactă a legilor dinamice este confirmată”. 

Analiza empirică a cazurilor de probabilitate, împinsă cât mai 
departe posibil, ne relevă cauze. Dacă cercetarea nu poate depăşi 
anumite limite, fie ele chiar definitive, este arbitrar să presupunem că la 
un moment dat mecanismul cauzal încetează să funcționeze, că ceea ce 
a fost valabil dincoace, dincolo este caduc. Ni se pare mai logic să 
admitem o unitate de structură cosmologică, mai ales că evenimentul 


! Uber kausale und statistische Gesetzmăssigheit in der Physik. p.146. 152. 
? Wege zur physikalischen Erkenntnis. Leipzig. 1943. 1. p.88. 

aleator este unitar, deşi complex, decât să postulăm în mod dogmatic о 
răsturnare fundamentală. . 

În al treilea rând, prin metoda „reducerii la absurd”, ne putem 
intreba dacă indeterminismul elementelor poate da naştere în colectiv 
stabilităţii statistice. Situaţia ni se pare contradictorie. În această 
ipoteză, comportarea indivizilor apare, în mod paradoxal, liberă și în 
acelaşi timp constrânsă, anarhică şi în acelaşi timp ordonată. Căci nu 
putem înţelege cum ar putea rezulta o lege de ansamblu din 
juxtapunerea unor elemente dotate cu libertate. 


Din punct de vedere logic, s-a susținut că această situaţie ar viola 
axioma de omni et nullo’. Indivizii trebuie să urmeze soarta clasei sub 
pedeapsa contradictiei flagrante. Problema nu este așa de simplă. 
Trebuie să observăm că ansamblul colectiv poate avea şi proprietăţi 
care lipsesc la elementele constitutive”. Valul posedă însușiri care nu 
sunt şi ale moleculelor de apă componente, calităţile unui sunet 
complex nu se regăsesc în mişcarea fiecărei molecule a corpului pusă 
în vibraţie. Teoria cinetică a gazelor ne-a obişnuit cu ceea ce G. 
Bachelard numeşte ,transcendenta calităţii”: o calitate absentă la 
component: este prezentă la compus. Faptul este evident şi, dacă 
principiul de omni et nullo nu lucrează aici, este fiindcă noțiunile de 
obiecte fizice privite în constituţia lor atomică sunt noțiuni colective. 
Se ştie că sfera unei noţiuni colective nu este formată din elementele 
colectivului, ci din exemplare care sunt tot colective. De aceea asistăm 
la apariţia în ansamblu a unor calităţi noi, pe când la noţiunile obişnuite 
însuşirile noi apar numai la conceptele subordonate. 

Pe de altă parte însă, nu putem nici afirma că proprietăţile 
colectivului sunt complet independente de însușirile indivizilor. În 
definitiv proprietățile noi rezultă din sinteza constituanţilor, din 
colaborarea elementelor. Dacă fiecare moleculă de apă nu ar urma o 
anumită traiectorie în strictă dependenţă de comportarea celorlalte 
molecule — dependenţă determinată de jocul forțelor în acţiune —, 


Р.А. Carmichael. Logic and scientifical law. citat de G. Bachelard. op.cit. р. ЕЕ3- 
114. 
* G. Matisse. op.cit.. p.180-181. 

atunci valul nu s-ar mai putea produce. Dacă fiecare arbore nu ar avea 
o anumită poziție în raport cu ceilalți arbori, atunci pădurea nu ar mai 
avea o formă definită — calitate particulară ei, dar care se naşte dintr-o 
ordonare a elementelor. Pădurea este dreptunghiulară: copacul nu poate 
avea acest atribut şi totuşi el trebuie să îndeplinească anumite condiţii 
de interdependentä, fără de care nu se poate realiza configuraţia 
întregului. Ordinea pe care o constatăm în comportarea colectivului 
implică о anumită regularitate şi în comportarea elementelor; 
presupunerea contrarie ni se pare absurdă. Petzold susţine la fel că 
probabilitatea şi regularitatea statistică presupun o determinare precisă 
a evoluţiei naturii. Dintr-un ansamblu, ale cărui puncte nu sunt supuse 
nici unei legi, este „imposibil”, „inconceptibil” să rezulte o regularitate 
statistică!, 

Desigur, din acest raționament nu rezultă numaidecât că structura 
colectivului este cauzală, ci numai că /rebuie să existe o ordine 
elementară ca suport al ordinii de ansamblu. Un indiciu pentru 
interpretarea acestei regularitäti a elementelor găsim în existenţa, 
dovedită mai sus, a factorilor cauzali în interiorul probabilității. Este de 
presupus că o ordine, care începe prin a fi cauzală, continuă să fie la fel 
până la capăt. 

Determinismul ne oferă o explicaţie plauzibilă a stabilităţii statistice 
— Singura explicaţie care există. Pe când, în ipoteza indeterminismului, 
regularitatea statistică are o origine misterioasă, principiul cauzalitätii 
reuşeşte să interpreteze faptul. Am văzut cum hazardul apare, în 
această interpretare, ca un rezultat de suprafaţă al complicatiei, micimii 
sau interferenţei unor cauze numeroase. Aceasta explică în mod 
satisfăcător aparența de necauzalitate a evenimentului. Aceeaşi 


! Petzold. Kausalität und Wahrscheninlichkeit în Naturvis 18, (1929). 3. p.51-52. 
Cf. J.Geyser. Das Gesetz der Ursache, München. 1933 p.80-81: hazardul absolut nu 
poate forma o bază pentru legile statistice: este necesară o dependenţă între elemente: 
cauzalitatea E.Mach. La connaissance et l'erreur. tr. M.Dutour. Paris. 1919 p.278: 
„Legea numerelor mari nu se poate deduce decât din ipoteze deterministe şi pro- 
pozitiunile calculului de probabilitate nu au valoare decât dacă hazardurile sunt 
regularități ascunse sub complicații”. M. Planck. Determinismus oder Indeterminismus? 
Leipzig 1938. p.21: legalitatea statistică necesită. pentru a putea fi întemeiată. ipoteze 
precise: nu se poate deduce legalitatea din ilepalitate. ordinea din dezordine. cosmosul 
din haos. 

interpretare explică şi constanta frecvenţei. Ea se explică prin 
compensarea oscilaţiilor. 

Renouvier observase importanţa acestui fenomen. Două ipoteze 
sunt, pentru el, necesare unei interpretări deterministe a calculului de 
probabilitate: ipoteza necesităţii şi aceasta: „cauzele variabile ale 
şirurilor de evenimente de un anumit fel tind să se echilibreze, cu 
condiţia ca şirurile să fie suficient prelungite”!. El susţine însă că nu 
există nici o dovadă că într-adevăr efectele cauzelor variabile tind să se 
anuleze reciproc. Recouvier crede dimpotrivă că numai ipoteza 
libertăţii — care admite existenţa unor „viitori contingenti” si creează 
„aşteptări egale” — poate justifica legea numerelor mari, adică 
regularitatea statistică. Dar aşteptările egale nu sunt, cum crede 
filosoful francez, expresia indiferentei noastre în faţa viitorului 
imprevizibil, ci reprezintă rezultatul unor evaluări sprijinite tocmai pe 
cauzalitate. Asteptarea egală de care se bucură cele şase fete ale zarului 
se datoreşte „simetriei cauzelor care se regăseşte în simetria efectelor”; 
este o indiferenţă bazată pe motive egale, nu pe absenţă de motive. 

“Cum se produce fenomenul de egalizare a oscilaţiilor? Pentru Max. 
Morand”, cauzele reale ale fenomenului fortuit sunt greu de pus în 
lumină, fiindcă unele rămân constante, şi nu se manifestă prin nici о 
variație a probabilității în cursul timpului, iar altele, dimpotrivă, 
variază continuu de la un caz la altul. Să continuăm această analiză. În 
exemplul aruncării cu zarul, cauzele constante („condiţiile”) sunt: 
forma zarului, forma si aşezarea terenului, legea gravitaţiei. 
Modalitatea aruncării (forța, agitația, direcţia, înălțimea acesteia) si 
felul, dependent de aceasta, a şocului, curenţii de aer sunt cauze 
variabile. Cauzele constante sunt acelea care determină numărul 
posibilităților şi dacă ele sunt egal de posibile: pe baza lor se face 
evaluarea probabilității a priori. Condiţiile (zarul trebuie să cadă, el are 
şase fete, terenul este un plan orizontal) determină probabilitatea a 
priori egală a celor şase fete (probabilitate numită impropriu a priori, 
fiindcă evaluarea se face totuşi în urma analizei sumare a condiţiilor 
generale ale experienţei). Cum se explică acum că probabilitatea egală 


Г Op.cit.. p.335. Cf. W. Wundt. Logik. 2 Aufl.. Stuttgart. 1893. 1. p.451-452. 
° Physique et causalité în L'évolution des sciences physiques et mathématiques. 
Paris. 1935, p.234-235. 

a priori nu este modificatä de cauzele variabile, care determinä, 
acestea, rezultatul concret al fiecărei aruncări? Cu alte cuvinte, cum se 
explică faptul că probabilitatea a posteriori, constatată în frecvenţa 
relativă a evenimentului pentru un număr mare de experiențe, coincide 
cu probabilitatea a priori? 

Să observăm mai întâi că este vorba de un număr foarte mare de 
încercări, de o serie teoretic infinită. Ce rol joacă aici cauzele variabile: 
modalitatea aruncării, modalitatea contactului cu terenul, curenţii de 
aer etc.? Cauzele variabile fac imposibilă repetarea identică a fenome- 
nului şi ele au acest efect tocmai fiindcă nu le putem împiedica de a fi 
variabile de la o încercare la alta. Oricâte precautii am lua, este 
imposibil să realizăm de două ori aceeaşi configuraţie a aruncării şi a 
şocului. Chiar dacă rezultatul aruncării e acelaşi, traiectoria zarului a 
fost alta. Dar pe când traiectoriile sunt mereu altele, sunt în număr 
infinit, numărul rezultatelor aruncării este — datorită cauzelor constante 
— strict limitat: sunt numai şase posibilități (afară de încercările ratate). 
Variația infinită a cauzelor este însoțită de o variaţie limitată а 
rezultatelor. De aceea, variaţia continuă a cauzelor fără posibilitatea de 
repetare aduce o variaţie continuă a rezultatelor prin repetare. În ce 
constă variaţia cauzelor? Cauzele variabile rămân în general aceleaşi în 
cursul seriei de experienţe: agitarea prealabilă а zarului în cornet, forța, 
direcţia, înălțimea aruncării sunt prezente în toate încercările, dar cu 
valori cantitative diferite. Cauzele variază aşadar nu în identitatea lor, 
ci oscilând în jurul unor valori mijlocii. Aruncarea zarului se face după 
un procedeu standard, astfel că forța, direcţia, înălțimea aruncării, deşi 
variabile, sunt aproximativ aceleaşi. O dată mai tare, o dată mai încet, o 
dată mai sus... iată cum se compensează oscilatiile într-o serie mare. 
Dar oricât ar oscila cauzele variabile, variaţia rezultatelor e limitată la 
şase, aşa fel încât acestea trebuie să se repete; şi rezultatele trebuie să 
se repete în doze egale, la un număr foarte mare de încercări, fiindcă 
variaţia cauzelor este continuă, ceea ce aduce o variaţie a rezultatelor 
fără nici o preferință între ele şi fiindcă, chiar dacă o anumită 
configuraţie a cauzelor variabile ar avantaja un anumit rezultat, oscilatiile 
inevitabile ale acestor cauze anulează într-o serie mare acest avantaj. De 
aceea se şi cere o serie foarte mare de evenimente: pentru a oferi spațiu 
suficient variaţiei continue a cauzelor şi oscilaţiilor compensatorii. O 
serie mică nu permite în special echilibrarea oscilaţiilor. 

Oscilatiile continue ale cauzelor variabile şi compensarea lor într-o 
serie mare de experienţe explică în mod satisfăcător existenţa stabilităţii 
statistice. Putem spune că stabilitatea statistică este expresia vizibilă a 
echilibrului cauzelor invizibile, echilibrul care se naşte tocmai fiindcă 
aceste cauze (variaţii aproape insensibile ale unor forțe) sunt mici, aşa de 
mici încât nu reuşesc să se manifeste în lumea macroscopică prin 
deviatiuni impresionante; un ecou slab si difuz al agitatiei continue din 
lumea infinitului mic. 

Cercetarea noastră asupra raportului dintre probabilitate şi cauzalitate 
în general — fără referinţe la fizica quantică — se încheie cu rezultatul că 
opoziţia, ce s-a creat între cele două concepte, este artificială. 
Cauzalitatea este o afirmaţie asupra modului de evoluţie a fenomenelor, 
pe când probabilitatea este o măsură a posibilităţii de apariţie a unui 
eveniment. Cele două noţiuni, jucând roluri deosebite în cunoaştere, пи 
se pot combate sau înlocui. 

Putem prefera unul sau altul din cele două principii, după cum 
intentionäm sau suntem siliți să ne oprim cercetarea la un plan mai 
superficial sau mai adânc, fără ca prin aceasta să excludem celălalt 
aspect. Cine rămâne prizonier în planul probabilității, se va mulţumi cu o 
dinamică numerică, colectivă a fenomenelor. Pariul în faţa necu- 
noscutului va putea îmbrăca o haină matematică impresionant de precisă, 
fără ca prin aceasta să devină altceva decât o speranţă, dar pariul rămâne 
tot pariu таг sondajele în structura lumii sunt putin facilitate. 
Probabilitatea nu poate înlocui cauzalitatea, pentru că nu are titlurile 
necesare. Ceea ce se întâmplă în profunzime rămâne neatins de 
cunoaşterea probabilistă. 

Prevederea bazată pe frecvenţa evenimentului în trecut este o tehnică 
matematică, o operație mintală, dar nu şi o relaţie reală. Pe de altă parte, 
libertatea care se opune cauzalităţii în planul cosmologic nu poate 
justifica existenţa legilor statistice. Aceasta presupune, dimpotrivă, о 
regularitate fundamentală, căreia îi răspund foarte bine ordinea 
deterministă a lumii. In loc de a elimina cauzalitatea, probabilitatea 
pare să aibă ea însăşi nevoie de acest suport. 

CAPITOLUL III 


PROBABILITATE ŞI CAUZALITATE 
IN FIZICA QUANTICA 


Interpretarea probabilistă a mecanicii ondulatorii are la bază un 
paradox. Punctul initial este o teorie verificată prin experienţe (difractia 
electronilor), care materializează existenţa undelor. Epilogul este o 
concepţie de irealitate a undelor. De la ipoteza lui de Broglie — a undei 
care pilotează corpusculul — la interpretarea lui Born — a undelor de 
probabilitate — s-a făcut un salt uriaş din punct de vedere epistemologic. 
Matematicianul, deslipit de relieful concret al realului, are la dispoziţie 
mijloace proprii de înläntuire a ideilor; acestea îi permit să treacă uşor 
peste spaţii care sunt adevărate prăpăștii pentru fizician. Matematicianul 
va constata satisfăcut că ecuaţiile rămân aceleaşi, că numai interpretarea 
lor fizică se modifică. Dar această „simplă” transformare de interpretare 
cere un mare efort de înţelegere şi adaptare din partea cercetătorului de 
laborator, a cărui curiozitate este solicitată de variaţia infinită a 
fenomenelor, nu de schema lor unică. 

Flexibilitatea spirituală а matematicianului își are originea în 
generalitatea instrumentului matematic, care a atins înălţimi nebănuite. 
Matematicianul — după expresia lui B. Russell — nu ştie niciodată despre 
ce vorbeşte şi nici dacă ceea ce spune este adevărat. El mânuieşte 
simboluri care pot reprezenta orice; teoremele demonstrate sunt 
adevărate sub rezerva acceptării axiomelor iniţiale, axiome al căror grup 
poate fi modificat. Această generalitate neobişnuită constituie desigur un 
mare avantaj de metodă, de economie mintală. Ea constituie, în același 
timp, un izvor de dificultăţi pentru teoria cunoaşterii. S-ar părea că se 
aplică si aici observaţia lui Poincaré! că ceea ce se câștigă în 
generalitate se pierde în obiectivitate. 


а science et l'hypothèse. Paris. 1918, p.165. 


Care este valoarea reprezentării matematice a fenomenelor? Poincaré! 
a arătat că generalizarea îmbracă în fizică o formă matematică din cauza 
asemănării care există între fenomenele elementare. O aceeaşi ecuaţie, a 
lui Laplace, se regăseşte în teoria atracției universale, în hidrodinamică, 
în teoria potenţialului electric, în teoria magnetismului. Progresul fizicii 
matematice se sprijină pe posibilitatea de a face analogii matematice. 
Pentru savantul francez, aceste construcţii teoretice sunt numai convenții 
comode, neobligatorii, la urma urmei, înlocuibile. El va observa cu 
satisfacţie că, respectând principiile energiei şi acțiunii, este posibilă o 
infinitate de explicaţii mecanice. Cu toate declaraţiile contrarii ale 
autorului, această concepţie face din ştiinţă o plăsmuire arbitrară. Starea 
actuală a fizicii matematice pare însă s-o îndreptăţească. Nu posedăm noi 
pentru expunerea fizicii moderne mai multe forme matematice — ale lui 
Heisenberg, Schrâdinger, Dirac — echivalente în rezultate, dar deosebite 
ca formă? Din cauza aceasta s-a şi ajuns la unele tensiuni ale coerentei 
logice, са în chestiunea continuității. S-a spus că postulatul quantic 
implică discontinuitatea realului. Dar mecanica ondulatorie a promovat şi 
aici aplicarea ecuaţiilor diferenţiale, care presupun continuitatea. leşirea 
din impas s-a făcut prin teoria numită a „complementarităţii”: ne vom 
strădui să aplicăm realităţii concepte contradictorii, pentru motivul că ea 
este mult prea complicată pentru a putea fi prinsă într-o singură 
reprezentare. Dar contradictia rămâne şi Cassirer? subliniază că aplicarea 
la aceeaşi realitate а două imagini opuse: una continuă, cealaltă 
discretă, constituie un paradox esențial pentru fizica quantică. 

Vom spune atunci că teoriile fizico-matematice sunt construcţii ad- 
hoc, reprezentări auxiliare fără pretenţia de a revela constituţia intimă a 
realităţii? Pentru Eddington, mecanica ondulatorie este o concepție 
mai practică, nu mai aproape de lumea obiectivă. Bineînţeles, el 
adaugă că nici nu este posibilă o ştiinţă obiectivă. 

Concluzia este dezamăgitoare şi fizicianul experimentat n-o poate 
împărtăși. Punctele de vedere ale fizicianului teoretician şi ale fizicia- 


'/bid.. p.181-188 şi La valeur de lu science. Paris. 1938. p.138-155. Cf. S. Zaremba 
(Réflexion sur la méthode en mathématique et en physique în Congrès Descartes, VIE 
p.43-48) care citează şi o observaţie a lui Fourier în acest sens. 

2 Op.cit . p.237. 

5 Op.cit.. p.353. 

nului de laborator s-au depărtat din ce în ce mai mult şi astăzi s-a ajuns la 
o adevărată prăpastie. Primul este un matematician, care lucrează numai 
cu simboluri abstracte, celălalt trăieşte în mijlocul unor realităţi care i se 
impun cu putere. De aici incriminări reciproce. Atitudinea fizicianului 
experimentator este un „realism naiv, antropomorfic”, iar fizicianul 
matematician este socotit un metafizician. Dar ar fi să ne înşelăm, dacă 
am crede că antagonismul este recent. Conflictul datează din antichitate. 
Aristotel reproşa phytagoricienilor şi platonicienilor că reduc filosofia la 
matematică. A urmat epoca elenistică cu triumful Lyceului asupra 
Academiei. A trebuit să vină generaţia lui Galilei şi Descartes, care să 
restabilească prestigiul fizicii matematice. 

Fizicianul Turpin critică panmatematismul în cuvinte foarte aspre: 
„Matematica crede adesea că explică fenomenul, că îl pătrunde mai 
intim, deşi ea nu este decât o formă simbolică şi mai ales parțială, 
cuprinzând numai un aspect al fenomenului, aspect uneori chiar 
inexact, devenit îndată caduc... Ce este deci matematica? Este ştiinţa 
concluziilor necesare: concluzii deduse, prin jocul soritului, al 
ipotezelor puse în premise. Nu scoatem decât ceea се am pus. Еа nu 
poate sluji decât să facă explicit ceea ce este cuprins implicit în ipoteza 
sau ipotezele, totdeauna gratuite, de la care plecăm”. 

Se disociazä astfel soarta fizicii de valoarea instrumentului 
matematic. Disociatia este legitimă, fiindcă matematica este o ştiinţă a 
posibilului, pe când fizica este o ştiinţă a realului. Matematica 
delimitează ceea ce este permis de ceea ce este interzis, dar nu ne poate 
arăta ceea ce este adevărat din punct de vedere fizic. De aceea, pentru 
Auguste Comte, matematica pură este mai mult o metodă, decât o 
ştiinţă. 

S-a spus că matematica este alfabetul naturii. Continuând comparatia, 
am putea spune că, după cum silueta grafică a literelor corespunde 


! L. Brunschvicg. La physique du vingtième siècle et la phylosophie. Paris. 1936. 
p.6- 7. Pentru portretul spiritual al fizicianului matematician a se vedea admirabila 
pagină scrisă de Ch. Richet (Le savant. Paris 1923. p.53): „Când a pus mâna ре о 
formulă. el nu o părăseşte până ce nu 1-а extras tot conţinutul şi. în timp ce o rezolvă, el 
îi uită semnificaţia şi adaptarea la realitate. Astfel el este mai platonician decât Platon. 
deoarece trăieşte şi gândeşte ca şi cum n-ar exista alte adevăruri decât abstractiunile”. 

? Le progrès scientifique au regard de la théorie et de l'expérience în L'évolution 
des sciences physiques et mathématiques. p.50-51 

numai їп mod convenţional literelor rostite, tot aşa gândirea 
matematică exprimă în forme simbolice țesătura realităţii. Tratamentul 
matematic aplicat fenomenlor fizice nu este numai un procedeu de 
abstracţie şi generalizare; el consistă ŞI într-un proces de simbolizare, 
bogat în consecinţe. M. Planck! descrie acest proces în modul următor: 
Fizica teoretică construieşte prin mijloace proprii o „reprezentare 
fizică” a lumii, care corespunde datelor obţinute prin simţuri. Prin 
această operaţie sui-generis, fenomenul concret devine un „fenomen 
gândit”, un simbol matematic, purificat de toate impreciziile care 
însoțeau silueta lui concretă. Fenomenele lumii sensoriale sunt traduse 
prin simboluri în reprezentarea matematică a lumii. Aici fenomenele 
sunt bine conturate şi imprecizia rămâne numai la transferarea 
fenomenului din tabloul percepției în tabloul matematic şi invers. În 
fizica clasică, sensul fiecărui simbol este uşor de înțeles, prin 
raportarea lui la lumea sensibilă. Nu tot aşa este cazul cu mecanica 
quanticä. Aici nu avem la dispoziţie o interpretare directă pentru lumea 
simțurilor, deoarece funcţia de undă se dezvoltă într-un spaţiu fictiv. 
Analiza trebuie dusă mai departe. Nu trebuie să uităm că „analiza 
matematică lega fapte care, în ele însele, sunt desigur legate în cu totul 
alt mod. Dacă naturii «nu-i pasă de dificultăţile analizei», este pentru 
că ea nu procedează prin dezvoltări în serie nici prin integrale”. 
Observaţie esenţială — adesea ignorată – care ridică obstacole serioase 
în calea panmatematismului. Exprimarea simbolică, trecerea de la 
relaţia reală la relația matematică, nu este totdeauna simplă. Entitätile 


' M. Planck. Der Kausalbegriff in der Physik. 3 Aufl. Leipzig, 1941. р. 8-11. 15- 
16. O analiză asemănătoare, dar dominată de punctul de vedere neopozitivist. care vede 
în ştiinţă un instrument” de prevedere a fenomenelor viitoare. se găseşte la Ph. Frank 
(Le principe de causalité et ses limites. tr. }. du Plessis de Grenédan. Paris. 1937. p.15- 
18). Acest autor arată că folosirea instrumentului „.ştiinţă” necesită: mai întâi о 
coordonare între datele experimentale şi simboluri. apoi trecerea de la aceste simboluri 
la altele prin relaţii stabilite cu ajutorul regulilor logicii şi matematicii şi la urmă 
coordonarea între noile simboluri şi date empirice. Dar. pe când la Planck tabloul 
simbolurilor formează o „imagine fizică a lumii”, Frank declară că relaţiile dintre 
simboluri nu ne dezvăluie nimic din constituţia realităţii. ele sunt numai părţi ale 
instrumentului ştiinţă”. Despre mecanica quantică. observă şi Frank că simbolurile ci — 
stările ondulatorii — nu sunt legate cu observaţiile în mod aşa de simplu cum cra în 
mecanica veche (p.237). 

? A.Lalande. Les théories de l'induction et de l'expérimentation. Paris. 1929. p.24. 

fizicii matematice nu reprezintă întotdeauna fapte de experiență, ca în 
mecanica clasică. Poziţia, viteza, acceleraţia. masa etc.. toate acestea 
sunt simboluri uşor de interpretat, deoarece au sensuri univoce cu 
referințe imediate la date experimentale. Alteori însă procesul de 
simbolizare se desfăşoară in etape suprapuse. Pe simbolismul primar 
se altoieşte un simbolism secundar şi aşa mai departe. Procedeul este 
familiar matematicianului: simbolurile primare servesc drept material 
pentru un simbolism „de gradul II”. Astfel se face, de exemplu, trecerea 
de la aritmetică la algebră: x, y, z sunt simboluri de numere, adică 
simboluri de simboluri. Pe această cale se ajunge la generalizări din ce 
în ce mai cuprinzătoare. Prin teoria grupelor s-a ajuns la un grad de 
generalitate uimitor. Obiectul acestei teorii este numai un schelet, o 
structură. Nu ni se spune nimic despre natura realității care îmbracă 
scheletul. Metoda este recomandată fizicianului, fiindcă este riguros 
ştiinţifică, lipsită de ipoteze ascunse. Tratamentul superabstract permite 
fizicianului să cerceteze lumea fizică fără să aibă nevoie de vreo 
presupunere substantialistä, vizibilă sau camuflată. Sunt abstrase numai 
scheletele unor operaţiuni; acestea formează obiectul ştiinţei. 

Procesul de resimbolizare poate deveni primejdios din punctul de 
vedere al unei interpretări coerente, deoarece contactul cu realitatea 
poate fi la un moment dat rupt. Acesta nu are importanţă pentru 
matematica pură', dar are foarte mare importanţă pentru fizica 
matematică, ştiinţă a realului. Sensurile diverselor operații de simboluri 
succesive nu converg totdeauna $1, din această cauză, etajele de sus pot 
rămâne izolate. De la realitatea discret-cantitativă la sistemul numerelor 
şi de la acesta la algoritmul algebric sunt treceri similare, legitime. Se 
poate atribui oricând formei matematice un conținut concret. Dar, de la 
fenomenul „mişcarea unui corp” la ecuaţiile mecanicii ondulatorii care 
exprimă numai probabilitäti, drumul este întrerupt într-un loc: anume 


! Pericolul există chiar pentru matematica pură. ..Mistica formalistă poartă însă în 
ea germenul unui pericol real pentru viitorul matematicii: pericolul generalizărilor seci 
şi inutile. Este o caracteristică a unui entuziasm juvenil şi pripit. tendinţa accentuată 
către tot mai abstracte generalizări... Generalizarea aceasta. prin ‘subtiere”, cum i s-a 
spus. nu poate îmbogăţi substanța matemalică propriu-zisă: dar subţiind-o mereu. о 
poate dizolva” (S. Stoilov. Gândirea axiomaticä în matematica modernă în 
Rev. Fund Regale. X1 (1944)1 1. p.379). 

acolo unde se afirmă că funcţia de undă nu reprezintă traiectoria unei 
particule, ci numai valorile probabile ale specificărilor geometrico- 
mecanice. Traiectoria corpului s-a subtilizat în faţa cantităților 
imaginare şi a hiperspatiului. Transformarea pe care o suferă aici 
mecanica este într-adevăr revoluţionară. Părăsim pur şi simplu cadrul 
spatio-temporal obişnuit şi trecem într-un spaţiu fictiv — nici nu ar mai 
trebui numit spaţiu — în care valorile determinate de ecuaţii sunt ale 
unui simbol „de gradul II”, ale unui simbol — probabilitatea – care s-a 
născut el însuşi din prelucrarea altor simboluri. Aflându-ne într-un 
spaţiu ireal, resimbolizarea impune un sens nou operaţiilor respective. 
Funcțiunea ondulatorie continuă să se desfăşoare după modelul 
determinist al mecanicii clasice, dar ea nu mai simbolizează o mişcare, 
ci o probabilitate. nu mai exprimă un fenomen, ci un grad de 
cunoaştere. 

Să ne oprim puţin asupra semnificației acestor unde. Sir James 
Jeans! se străduieşte să arate că undele de probabilitate sunt totuşi 
obiective. Deşi undele nu reprezintă decât „diagrama unor cunoştinţe 
subiective”, ar trebui să le socotim obiective pentru că starea lor 
actuală este independentă de cunoştinţele noastre. Între poziţia iniţială 
51 poziția actuală se intercalează atâtea incertitudini — undele capătă о 
extensiune infinită —, încât informaţiile initiale nu condiţionează 
situaţia prezentă a undelor, care ar forma astfel un sistem obiectiv. Dar, 
în mecanica clasică, traiectoria era subiectivă pentru că evoluţia ei era 
determinată de cunoaşterea datelor iniţiale? După cum se observă uşor, 
argumentul ascunde un înţeles falsificat al noţiunii de obiectivitate. 
Pentru noi este hotărâtoare mărturisirea autorului că undele nu posedă 


1 J. Jeans. Les nouvelles bases phylosophiques de la science. tr. A. Lalande. Paris 
1935, p.235-259. L. de Broglie (Matière et lumière. p.208) arată prin următorul 
exemplu caracterul pur simbolic al undei. Să presupunem că grupul de unde asociat 
unui corpuscul ocupă regiunea К a spaţiului. O observaţie сша în acest moment ne 
informează că particula se айд în regiunea К” cuprinsă їп К. Atunci pachetul de unde 
trebuie „redus“ dintr-o dată. „adică întreaga parte a undei interioară lui R. dar 
exterioară lui R`. dispare cum dispare speranța unui eveniment care nu se realizează. 
Aceasta arată clar caracterul nefizic al undei în concepțiile lui Bohr şi leisenberg”. Pe 
de altă parte. A. Grumbach (Du continu au discontinu în L'évolution des sciences 
physiques et mathématiques. p.210) remarcă greutatea pentru fizician de a concepe 
undele fără mediu de propagare. 


89 


realitate fizică, deoarece nu comportă o reprezentare în spaţiu şi timp. 
Ele formează „un fel de a vorbi” al matematicianului. 

Şi totuşi, din punct de vedere experimental, undele sunt reale. 
Experiențele din 1927 ale lui Davisson şi Germer, prin care s-a realizat 
prima dată difractia electronilor, au fost socotite ca o confirmare a 
ipotezei dualiste a lui L. de Broglie. Îndreptând un curent de electroni 
asupra unui cristal de nichel, experimentatorii americani au obţinut o 
repartiție spaţială simetrică corespunzătoare structurii cristalului, 
rezultat care hotărâse în 1912 natura ondulatorie a razelor X. 
Experienţa este şi mai impresionantă dacă fascicolul electric este dirijat 
asupra unei foite de metal extrem de fine. Se obţin fotografii foarte 
frumoase reprezentând adevărate inele de difracție. Undele electronice 
posedă realitate fizică. 

Cum se armonizează această constatare cu teoria undelor de 
probabilitate? S-a încercat să se evite contradictia printr-o interpretare 
subtilă a fotografiilor obţinute. Imaginea fotografică n-ar reprezenta şi 
ea decât un grafic al cunoştinţelor noastre; gradul de înnegrire a plăcii 
пе dă măsura probabilității ca un electron să lovească placa în regiunea 
respectivă. Se invocă şi complementaritatea celor două imagini şi astfel 
realitatea undelor păleşte. Toată această dialectică nu poate volatiliza 
faptul brut că undele electronice există ca realitate sensibilă şi parcurg 
spațiul obişnuit cu trei dimensiuni. 

Situaţia nu este lipsită de paradoxe. Realitatea fizică ni se 
înfăţişează în experiență când corpusculară, când în formă de undă. În 
fine se găseşte o teorie care reuşeşte să interpreteze datele experienţei: 
dar teoria ne duce la „undele de probabilitate”.Se vede uşor că undele 
teoriei nu au nimic comun cu undele fizice. Ele au valoare numai de 
simbol matematic, simbol obţinut printr-o prelucrare laborioasă și 
savantă. Dintr-o dată am părăsit planul realităţii şi ne mişcăm în lumea 
probabilităților. „În fizica quanticä e o mare greşeală să se confunde о 
ecuaţie cu un fenomen”. Simbolul nostru nu mai reprezintă fenomene. 
ci probabilitäti de fenomene. Din punct de vedere epistemologic, 


|! S. Titeica Fizica atomică şi determinismul în Problema determinismului. 
Bucureşti. 1940, p.85. 

diferenţa este enormă şi ea reprezintă exact trecerea de la mecanica 
newtoniană la mecanica ondulatorie. 

Într-o teorie de tip clasic, rezultată dintr-o simbolizare primară. 
relațiile dintre fenomene sunt traduse direct în forma matematică. 
Legile cuprinse în relaţiile dintre simboluri sunt şi legi ale realităţii. 
De aceea principiile mecanicii raţionale, inclusiv determinismul, pot fi 
socotite nu numai ca axiome, dar şi ca afirmaţii asupra structurii 
cosmologice. Teoria nu face decât să generalizeze constatări 
experimentale. Cu totul alta este situaţia teoriilor de gen probabilist, 
construite prin simbolizări suprapuse. În acestea, simbolurile apar în 
scară şi trecerea de la teorie la experiență necesită mai multe 
transformări de înțeles. Relaţiile dintre fenomene nu sunt transpuse 
direct, ci numai după ce au fost supuse unor prelucrări matematice. 
Mecanica ondulatorie este o teorie care se aplică nu fenomenelor, ci 
probabilităților. Dar analiza calculului de probabilitate ne-a arătat cum 
se formează această noțiune printr-o operație matematică specifică: 
tratez apariţia unui fenomen în funcție de colectivul aparitiilor 
anterioare, neglijând condiţiile empirice ale apariţiei lui actuale. 
Probabilitatea este aşezată într-o perspectivă care o face să ignore 
cauzalitatea faptelor. Cosmologicul rămâne neatins. 

Legile cuprinse într-o teorie construită prin resimbolizare nu sunt 
toate legi ale realului. Unele sunt numai axiome cerute de economia 
formalismului matematic. Să nu uităm că interpretarea probabilistă nu a 
fost impusă de structura realităţii fizice, ci de dificultățile teoriei. Nu 
putem prezenta o creaţie teoretică ad-hoc drept o lege a universului. O 
concepţie, ale cărei simboluri nu reprezintă decât probabilitäti şi care 
presupune un spațiu ireal, nu poate avea pretenţia să hotărască 
modalitatea relaţiilor dintre fenomene. Nimic din această modalitate 
nu a pătruns în teoria matematică. Chiar dacă formalismul mecanicii 
ondulatorii ar fi de tip cauzal, cum se şi întâmplă, aceasta nu poate 
constitui un argument în favoarea determinismului, după cum nici 
concluzia indeterministă nu poate fi luată în consideraţie. Mecanica 
probabilistă este o teorie utilă, ea nu este însă calificată să rezolve 
problema determinismului naturii, o problemă de evoluţie а unor 
lucruri existente în spațiul real. 

Dar dacă mecanica ondulatorie este exterioară problemei 
cauzalității, nimic nu ne împiedică să aplicăm şi aici consideratiile 
relative la suportul cauzal al probabilității. Am văzut că unele indicii 
pledează în favoarea acestei ipoteze — indicii cărora trebuie să le 
alăturăm argumente scoase din analiza mecanicii lui Heisenberg, făcută 
mai departe. Impotriva acestei ipoteze, care presupune un fundament 
cauzal pentru orice teorie statistică, se invocă adesea o demonstraţie a 
lui J.v. Neumann’. După acesta există teorii „impropriu statistice”, care 
au o bază cauzală, cum este termodinamica derivată din concepţia 
mecanică, Şi teorii „propriu-zis statistice”, printre care şi mecanica 
quantică şi care nu comportă o explicaţie cauzală. Ni se demonstrează 
printr-o metodă logistică că, atât timp cât nu sacrificăm vreo parte a 
teoriei quantice, nu putem obţine o interpretare cauzală. O opoziţie 
ireductibilă ar exista între corpul teoretic al fizicii quantice şi ideea 
determinismului. Argumentarea cuprinde о eror fundamentalis, 
deoarece pleacă de la antiteza dintre probabilitate şi cauzalitate. Am 
arătat că cele două noţiuni nu sunt contradictorii, pentru că lucrează în 
planuri deosebite. O demonstraţie logistică, care depinde de: axiomele 
şi definițiile acceptate, nu poate fi opusă constatării că noțiunea de 
probabilitate — indiferent de teoria care o îmbracă, — este compatibilă 
cu о dinamică deterministă. Deosebirea ce se creează între vechea si 
noua statistică apare cu totul forţată. 

Părăsind teoria, ne rămâne să discutăm „faptele“. Dezintegrarea 
radioactivă apare ca un fenomen necauzal, pentru că nu cunoaştem nici 
un factor care să determine explozia nucleului. Din experienţă se poate 
extrage numai о lege statistică. Ignorând cauza intimă, asistăm pasivi în 
faţa fenomenului. Se deduce de aici caducitatea determinismului. 

Ceea ce este de netăgăduit în această problemă este că, în starea 
actuală a fizicii. fenomenul nu poate fi prevăzut cu certitudine, trebuie 
să ne mulțumim cu o prognoză probabilistă. Dar interpretarea 
indeterministă depăşeşte cu mult faptul. /gnoramus este postulat ca un 
ignorubimus, fără ca pesimismul să fie justificat prin ceva. decât doar 
printr-un pozitivism foarte ciudat. Un pozirivism, care pe de o parte 
elimină presupunerea „metafizică“ a existeniei unei cauze necon- 


! Mathematische Begründung der Quantenmechanik. Berlin. 1931. Cf. Les 


nouvelles théories de la physique. p.32-34. 

statute — o noțiune си care de altfel ştiinţa lucrează în mod curent — 
dur care nu se sfieste pe de altă parte să aşeze, în locul cauzei 
nedescoperite, indeterminarea, hazardul, libertatea, са şi cum acestea 
ar forma o bază naturală a ştiinţei. 

Un model pentru înțelegerea rațională a mecanismului radio- 
activităţii ni-l oferă fenomenul-pereche de radioactivitate artificială. 
Soții Joliot Curie au reuşit să „activeze” aluminiul, bombardându-l cu 
raze a. Scoasă de sub acţiunea razelor, foita de aluminiu continua să 
expulzeze electroni pozitivi. Activitatea descreşte ca şi în cazul 
radioactivităţii, după o lege exponențială. Mecanismul fenomenului 
este simplu: о transmutatie în etape. In experiența de mai sus, 
aluminiul se transformă într-un fosfor instabil, care, prin radiaţie, 
devine siliciu. Se formează elemente metastabile, aşa numitele 
„radioelemente”. Ni se înfăţişează un gen de radioactivitate, care spre 
deosebire de radioactivitatea spontană, stă în puterea noastră, este 
experimental. Şi în cazul radiumului ştim că este vorba de o 
transmutatie, dar se susține că fenomenul este indeterminat, deoarece el 
scapă influenței noastre. Noua radioactivitate este provocată în 
laborator şi îi cunoaştem foarte bine cauza: este acţiunea unor particule. 
Desigur, instabilitatea radioelementelor naturale continuă să fie 
misterioasă și explozia nucleelor accidentală. Dar fenomenul îşi are 
perechea lui în laborator, iar identitatea calitativă — ca radiaţie — şi 
cantitativă — ca lege de evoluţie — nu trebuie neglijată. La Universitatea 
din California s-au produs prin transmutatie chiar atomi de radium E; 
astfel, apropierea dintre cele două feluri de radioactivitate merge până 
la o contopire. In orice caz, există o modalitate cauzală a fenomenului 
de radioactivitate, care se impune ca model pentru explicarea 
fenomenului, misterios încă, de radioactivitate naturală. 

In ceea ce priveşte exemplele prin care ni se arată că drumul unui 
corpuscul nu este predeterminat, că particula este uneori „liberă“ să 
aleagă între diverse posibilităţi îngrădite numai de probabilităţi, sunt de 
făcut mai multe observaţii. 

Noţiunea de libertate suportă greu limitele impuse de calculul 
probabilitätilor'. Atunci şi zarul aruncat, din moment ce nu este supus 


СЕ Р. Langevin (La notion de corpuscules et d 'atomes. Paris, 1934. p.43): ....am 
impresia că această indeterminare este curios determinată. deoarece constanta ^к este 
cunoscută cu aproximaţie de о тите”. 

decât ипе! legi statistice, îşi alege faţa pe care va cădea. Dacă fotonul, 
ajuns la o răscruce, ar fi într-adevăr liber ca să-şi aleagă drumul, nu ar 
mai exista nici legi de probabilitate. Căci repetând experiența în 
condiţii identice, ar trebui ca rezultatele să varieze. Ciudată libertate, 
care îngăduie fotonilor în mod individual să aleagă, dar aşa fel încât 
proporţia dintre corpusculele care au ales o cale şi celelalte care au 
preferat pe cealaltă să rămână constantă în aceleaşi condiţii. Ceea ce este 
obligatoriu din punct de vedere ştiinţific este interpretarea probabilistă. 
Introducerea „libertăţii” în comportarea individuală a elementelor, 
adică în golul lăsat de calculul probabilităților, este gratuită. Am arătat 
că stabilitatea statistică, care este o constatare experimentală, este 
inconciliabilă cu existenţa unei libertăţi elementare. Dacă mecanica 
probabilistă nu este cosmologică, pentru că nu ajunge până la evoluţia 
concretă a fenomenului individual, ea pare să necesite o ordine 
fundamentală. Legea numerelor mari poate rezulta din compensarea 
acțiunilor unor cauze numeroase şi variabile, libertatea elementelor nu 
ar putea produce decât haos. 

Dar se poate vorbi cu toată seriozitatea despre libertatea unor 
corpuscule de natură materială? Cassirer’ observă că „alegerea” 
presupune nu numai existența mai multor posibilităţi, ci şi o 
diferenţiere conştientă a lor şi o hotărâre conștientă. A atribui 
asemenea acte unor particule fizice înseamnă a cădea victimă 
antropomorfismului, a antropomorfismului pe care fizica nouă susţine 
că l-a eliminat complet. Observatia este cu atât mai valabilă, cu cât 
această însușire surprinzătoare a elementelor materiei serveşte apoi 
fizicienilor — transformați în metafizicieni amatori — la întemeierea 
libertăţii morale a omului. 

Deşi ne aflăm într-o concepţie ştiinţifică care îşi propune să facă cu 
severitate epuratia „inobservabilelor”, totuşi în exemplul fotonului care 
îşi „alege drumul” se face apel la o experiență „idealizată”, о 
experienţă pe care putem să ne-o imaginăm, dar pe care nu o putem 
realiza. Aceasta într-un domeniu în care faptele decid. 

În fizica quanticä, există unele situaţii paradoxale, contradictorii nu 
numai din punctul de vedere al fizicii clasice, dar şi din punct de 


' Op.cit.. p.259. 

vedere logic. Printr-o interpretare judicioasă, Einstein şi Infeld evită 
ilogismul. Aceşti fizicieni argumentează asupra unui exemplu de 
difracție a luminii. Dacă silim un fascicol de raze să treacă printr-un 
orificiu foarte mic, imaginea care se formează pe ecran nu este, cum 
ne-am aştepta, aceea a unui punct luminos, ci a unor inele alternativ 
luminoase şi întunecate. Dacă facem încă un orificiu în imediata 
apropiere a celui dintâi, astfel ca lumina să traverseze ambele 
deschizături, se formează în locul inelelor de difracție benzi alternativ 
luminoase şi întunecate. Teoria ondulatorie reuşeşte să interpreteze 
fenomenele. Din punct de vedere corpuscular, situaţia devine de 
neînțeles. În cazul unui singur orificiu, fotonul, fiind indivizibil, este 
pus în alternativa de a trece sau nu prin deschizătură si de a produce 
prin urmare fie o pată luminoasă, fie obscuritate completă. În loc de 
aceasta, asistăm la apariţia cercurilor concentrice de lumină şi umbră şi 
abia dacă am putea lua în consideraţie interacţiunea corpusculului cu 
marginea orificiului pentru a încerca să explicăm fenomenul. Această 
aparenţă trebuie părăsită, dacă vrem să interpretăm experienţa cu două 
orificii. Cum este posibil ca prezența unei a doua deschizături să 
transforme inelele în benzi, când corpusculul indivizibil de lumină 
trece printr-o singură deschidere? Nu sunt decât două presupuneri, 
ambele absurde: sau că, deşi indivizibil, corpusculul trece simultan 
prin ambele orificii, sau că el este influenţat în mod misterios de 
existența celui de al doilea orificiu, prin care nu trece. 

Pentru a evita contradicţiile, Einstein şi Infeld ne invită să 
interpretăm aceste experienţe într-o nouă înfăţişare şi anume repeldnd 
fenomenul. Mai multe particule sunt lansate, una după alta, asupra 
dispozitivului experimental. Efectul va fi acelaşi: vor apărea inele sau 
benzi de difracție, după cum există unul sau două orificii. De astădată 
fenomenul este inteligibil. Fotonii traversează, unii o deschizătură, alţii 
cealaltă: acolo unde vor cădea multe corpuscule, va apărea o bandă 
luminată, regiunea cu mai puține particule va fi mai întunecată, iar 
unde nu va ajunge nici un corpuscul va fi obscuritate deplină. Este 
adevărat că nu ştim de ce corpusculele aleg între cele două orificii, dar 
chestiunea nu mai interesează, din moment ce putem înțelege rezultatul 
global al experienţei. În ipoteza unui corpuscul individual. situaţia era 
incomprehensibilă: era imposibil să ne reprezentăm traiectoria 

fotonului în timpul difracției. Dacă facem abstracţie de comportarea 
individuală a corpusculelor şi ne referim numai la descrierea 
comportării lor in ansamblu, atunci interpretarea logică a experienţei 
devine posibilă. 

Ceea ce ne salvează de contradicții este intrebuintarea metodei 
statistice. Folosirea procedeului este condiţionată de existența unor 
sisteme alcătuite dintr-un mare număr de elemente; dar tocmai acesta 
este cazul lumii atomice. Rezultă că nu mai putem prevedea evoluţia 
individuală a unui corpuscul decât cu probabilitate, adică raportând-o 
la un grup de observaţii. În fizica quantică, legile sunt de natură 
statistică, ceea ce înseamnă că ele se referă la colectivităţi şi pot fi 
verificate numai prin repetarea unor măsurători. Dar atunci nu are nici 
un sens să vorbim în teoria quantică despre comportarea individuală a 
unor elemente. În toate cazurile — dezintegrarea radioactivă, refracția, 
polarizarea sau difractia fotonilor, săriturile electronice — în care 
efectul imprevizibil făcea posibilă introducerea „libertăţii de alegere”, 
era vorba despre asemenea comportări ale indivizilor, adică se puneau 
probleme irezolvabile într-o teorie statistică. 

M. Planck! interpretează fenomenele în mod analog. Indeter- 
minismul fenomenelor atomice are valoare de principiu sau este condi- 
tionat de acceptarea unor ipoteze discutabile? Pentru Planck ultima pre- 
supunere este cea adevărată. Comportarea electronului apare indeter- 
minată пита! fiindcă, pentru înțelegerea fenomenului, am considerat 
electronul ca un corpuscul în sensul fizicii clasice. Numai dacă tratăm 
electronul ca un punct material, care posedă o poziţie şi o viteză bine 
determinate, există o problemă a traiectoriei electronului şi fenomenul 
pare indeterminat. După legea de imprecizie a lui Heisenberg. care stă 
la baza mecanicii noi, electronul care posedă o viteză definită nu are o 
poziţie precisă, ci se găseşte virtual în întreaga regiune a spaţiului. Este 


' M. Planck, Determinismus oder Indeterminismus? p.21-23. La tel. Р. Langevin 
(op.cit.. p.35-43. L'orientation actuelle de la physique. p.51-62 şi în Science et Loi. 
р.119-120. 226). care susține că nu este о criză a determinismului. ci о criză а 
mecanicismului: „Introducerea arbitrară a noţiunii de individ este aceea care produce 
consecințele paradoxale relativ la libera alegere şi la indeterminare. Este aici o 
extrapolare antropomorfică. ре care experienţa nu о cere şi nici nu о justifică.” (La 
notion de corpuscules et d 'atomes. p.36). Cf. Н. Mineur. La loi en mécanique et en 
astronomie, în Science et Loi. p.69-73. 


96 


absurd să ne mai punem problema traiectoriei şi să cerem un răspuns. 
Indeterminismul cade. eliminat de înseși principiile mecanicii 
ondulatorii, şi se deschide posibilitatea unei interpretări deterministe. 
Indeterminiştii tratează probleme noi după modele vechi. excluse de 
fizica nouă. 

Aceste interpretări trebuie reţinute. Caracterul probabilist al fizicii 
noi este păstrat, dar, accentuându-se că afirmaţiile quantice se referă 
numai la clase de obiecte, se evită unele paradoxe şi ipoteze ne- 
ştiinţifice. Interpretarea corespunde de altfel adevărurilor stabilite în 
epistemologia probabilității şi anume că teoria probabilității nu poate 
rezolva problema modului de apariţie a fenomenelor şi că mecanica 
ondulatorie nu poate face afirmaţii cosmologice. 

Împotriva acestei atitudini s-ar putea invoca cel mult afirmaţia că 
probabilitatea quanticä nu ar fi legată de o frecvență. Unda de 
probabilitate pare să nu aibă un caracter statistic propriu-zis, întrucât 
nu se referă la un colectiv. Funcţia de undă evaluează probabilitatea să 
întâlnim la un moment dat un electron într-o anumită regiune a 
spațiului. Nu este vorba, în mod explicit, de un colectiv. Dar este uşor 
de văzut că prezicerile probabiliste deduse din funcția de undă se 
referă la un grup de măsurători repetate’. În experienţa lui Heisenberg, 
valorile impulsului influențate de efectul Compton formează un 
colectiv. Probabilitatea de prezenţă a unui corpuscul într-o regiune a 
spaţiului nu are sens experimental decât în raport cu o clasă de 
încercări. Aceasta este singura constatare experimentală posibilă; în 
afară de ea valoarea numerică a probabilității nu are sens. O 
probabilitate fără bază statistică este o contrazicere în termeni. Ea ar fi 
lipsită de orice fundament, ar fi neverificabilă, deoarece singurul 
element al calculului de probabilitate care poate fi controlat de 
experienţă este frecvenţa în colectiv. 


В. у. Mises. op.cit . p.153: „Fenomenul concret de măsură este şi în microfizică 
пи ип fenomen elementar, ci un fenomen staustic”. CE A. Einstein. 1.. Infeld. op cit.. 


p.280- 281. 

CAPITOLUL IV 


CONCLUZII 


Dacă n-am putut urma quantismul pe drumul unor speculații 
temerare, cercetarea ne-a prilejuit în schimb o analiză epistemologică a 
teoriei probabilității, care aruncă o lumină nouă asupra valorii acestui 
procedeu. Disociind probabilitatea — operaţie pur matematică – de 
frecvenţă — enumerare empirică — am reuşit să delimităm elementele 
subiective de cele obiective. Ceea ce a creat controverse a fost 
neînțelegerea rolului deosebit jucat de aceste două categorii de factori. 
Calculul de probabilitate reprezintă paradoxul unei teorii, care, pe de o 
parte, pare arbitrară, iar pe de altă parte, verificată cu exactitatea dorită. 
De aici atitudinile cele mai variate, mergând de la un scepticism 
exagerat până la un dogmatism periculos. Situaţia se clarifică, dacă se 
observă că probabilitatea este un artificiu matematic, cure permile să 
se aplice cazului individual informații scoase din observarea clasei de 
fenomene. Metoda precizează numai cât de îndreptăţită poate fi 
aşteptarea noastră faţă de apariția unui eveniment, aşteptare evaluată în 
raport cu frecvenţa trecută a evenimentului. Eu nu poate determina 
modul de geneză a fenomenului. 

Indeterminismul şi libertatea nu se pot prezenta sub titulatura de 
prestigiu ştiinţific al probabilității. Deoarece cunoaşterea probabilistă 
nu poate decide calitatea evoluţiei. ci numai un aspect cantitativ al ei, 
pregnarea, pe această cale, a indeterminismului apare neîntemeiată. 
Concluzia a fost dedusă din simpla analiză a noţiunii clasice de 
probabilitate. Cercetarea mecanicii ondulatorii ne-a dus la aceleaşi 
rezultate. Concordanta este remarcabilă. Căci, deşi. cel putin aparent, 
pe altă cale, probabilitatea împrumută acelaşi caracter necosmologic şi 
fizicii noi. Undele de probabilitate, construite prin simbolizäri 
suprapuse si divergente, pierd contactul direct cu realul şi nu pot hotări 
aspectul concret al devenirii. 


Cazurile саге par să doteze corpusculul microfizic cu „libertate de 
alegere” sunt mai degrabă un fel de a vorbi – antropomorfic, — саге 
ascunde ignoranta noastră asupra comportării reale а individului 
microscopic. Într-un sistem de cunoaştere exclusiv probabilist — aşa 
cum ni se înfăţişează fizica quantică —, chestiunile referitoare la 
comportarea individuală şi concretă a elementelor nu pot fi soluționate. 
Probabilitatea se referă la cazul singular, dar, la drept vorbind, ea nu 
constituie decât un intermezzo între un colectiv iniţial şi un colectiv 
final, între frecvenţa care a servit ca bază de calcul şi frecvenţa 
constatată în verificare. Contactul intim cu experienţa se face numai 
prin colectiv şi ceea ce, în teoria probabilității, pare că determină 
comportarea individuală capătă un sens real şi obiectiv numai în cadrul 
claselor de obiecte. În definitiv, nu scoatem decât ceea ce am pus: 
punctul de vedere statistic implicat în premise nu poate lipsi din 
concluzie. 

Dintr-un punct de vedere mai general. se ridică problema dacă 
„legile de probabilitate” răspund exigenţelor spiritului ştiinţific. 
Relaxarea raportului de necesitate nu pune în discuţie însăşi existenţa 
legii? Aşa credea cel putin Claude Bernard, al cărui ideal despre ştiinţă 
se simțea ultragiat de tovărăşia „legilor statistice”. „Mărturisesc”, 
spune el, „că nu înțeleg de ce se numesc Fegi rezultatele care se pot 
scoate din statistică; căci legea ştiinţifică nu poate fi întemeiată, după 
mine, decât pe o certitudine şi un determinism absolut şi nu pe o 
probabilitate”!. Părerea este împărtăşită astăzi de astronomul Н. 
Mineur. Urmărind evoluţia noţiunii de lege până la stadiul său statistic, 
astronomul francez declară: „Acesta este un stadiu lateral şi, dacă e 
vorba să-l supunem unei judecăţi de valoare, putem să-l considerăm 
chiar ca un stadiu inferior celorlalte. Statistica este metoda ştiinţelor de 
început sau care nu reuşesc să analizeze complet fenomenele pe care le 


studiază. Când unui savant îi lipsesc mijloacele de investigatie si el 

vrea totuşi să facă să progreseze ştiinţa, atunci întrebuințează metoda 
ИО: 

statistică”. 


1 Op.cit.. p.122. 
7 Op.cit.. p.63. 

Mijloc provizoriu şi imperfect de cercetare a naturii, cu rezultate 
care oglindesc aceleaşi lacune, metoda statistică s-a impus în ultima 
vreme atenţiei universale са un procedeu şi o concepţie definitive şi 
desăvârşite. Aceasta este opinia specialiştilor. Ni se atrage atenţia că 
metoda este fructuoasă: numai prin introducerea probabilității în știința 
atomului s-a reuşit să se depăşească dificultăţi ce păreau de netrecut şi 
să se obţină o interpretare corectă şi cuprinzătoare a fenomenelor. 
Metoda apare ca o necesitate, nu un expediment, singura în stare să 
coordoneze rezultatele microfizicii. Nu trebuie să ne alarmăm crezând 
că s-a introdus în ştiinţă un procedeu inferior. Probabilitatea, deşi se 
sprijină pe ignorarea cauzelor, exprimă cunoştinţe pozitive. Este o mare 
deosebire între a spune că electronul se află undeva în spaţiu, dar nu 
ştim unde, şi a spune că fiecare punct al spaţiului posedă о 
probabilitate egală de prezenţă a electronului. Ceea ce cuprinde mai 
mult ultima afirmaţie este asigurarea că dacă vom face un număr mare 
de încercări repartiţia rezultatelor în spaţiu va fi uniformă!. Precizia 
cunoștințelor de probabilitate nu lasă nimic de dorit. Schrădigger” 
scoate în evidență că prezicerile de probabilitate ale unor măsurători 
quantice depăşesc cu mult în precizie măsurătorile reale. Măsurătorile 
quantice nu pot primi decât valori cuprinse în anumite serii de numere; 
pentru intervale care nu conţin nici una din aceste valori, probabilitatea 
este nulă. 

Metoda statistică este folositoare iar prezicerile ei au preciziunea 
dorită. Toate acestea nu pot opri ca semnul de întrebare pus de Claude 
Bernard să stăruie. Caracterul pozitiv şi precis al relaţiilor de 
probabilitate nu trebuie să ne înșele. Pozitivà şi precisă este expresia 
matematică а speranței de а întâlni fenomenul, dar nu însăşi relaţia 
dintre fenomene. Relaţia dintre fenomene, și aceasta interesează din 
punctul de vedere al legii, apare într-o înfăţişare cu totul nouă. 
Concepţia probabilității aduce trei inovaţii esențiale, în lumina cărora 
trebuie să cercetăm problema, dacă este vorba de о nouă fuză în 
evoluţia ideii de lege sau de un nou procedeu al cunoaşterii ştiinţifice. 


' Margenau (Afonisr. July 1929) citat de G. Bachelard. op ert.. p.117. 

2 . А , А А р . , 

- Die gegenwärtige Situation in der Quantenmachanih. în Naturwiss. 23(1935) 48. 
p.810. 

Mai întâi. enunturile de probabilitate nu exprimă raporturi între 
fenomene, ci raporturi între cunoştinţe. ceea ce este cu totul altceva. 
Deosebirea a trecut neobservată fiindcă și din legile obişnuite, care 
reprezintă relaţii între fenomene, se pot deduce — cum se $1 face în mod 
curent — relaţii între cunoştinţe. Cunoscând legile mișcării. adică 
raportul matematic care leagă poziţiile succesive ale unui mobil. pot 
deduce o relaţie între cunoştinţele mele asupra poziţiei actuale a 
mobilului şi cunoştinţele asupra poziției lui viitoare, ceea ce constituie 
o prevedere. Prevederea aparţine unei atitudini normative: ea este о 
regulă practică, fie pentru verificarea experimentală a legii. fie pentru 
realizări tehnice. In orice caz, prezicerea — raportul dintre cunoştinţe — 
presupune existenţa prealabilă a legii — a raportului dintre fenomene — 
pe care se sprijină. Observăm că relațiile de probabilitate sunt de lu 
început numai preziceri, numai relaţii între cunoştinţe. Unda de 
probabilitate este un „catalog al aşteptării”. Valoarea numerică а 
probabilității de prezenţă a unui corpuscul într-o regiune a spațiului 
reprezintă şansele pe care le au observaţiile mele viiroure de a întâlni 
corpusculul. Despre relaţia dintre fenomene — relaţie care întemeiază 
prevederea — nu ni se spune nimic, fiindcă nu se ştie nimic. Se adaugă 
că probabil ea nici nu există, că, în orice caz, este inutil şi nestiintific 
să-i presupunem existenţa. Informaţiile mele actuale asupra 
corpusculului determină cunoştinţele mele viitoare asupra lui. Ceea ce 
a făcut corpusculul între timp. cum a ajuns dintr-o stare în alta. la 
acestea nu ni se răspunde, pentru motivul că ar fi o problemă „Гага 
sens”. Legături între cunoştinţe, nu legături între fenomene: iată ceea 
ce stabilesc enunturile de probabilitate. Ele sunt formule prin care 
putem câştiga noi cunoştinţe, şi nu prin care putem provoca 
fenomenele. Apare din nou ceea ce am numit caracterul necosmologic 
al cunoaşterii probabiliste: neputinta metodei de a urmări evoluţia 
fenomenelor. 

Decurge de aici încă o deosebire. Legile obişnuite. deşi îmbracă o 
formă cantitativă. pun în relaţii de multe ori calitä{i deosebite ale 
realității: căldura cu volumul, căldura cu mişcarea, mişcarea cu căldura, 
mişcarea cu electricitatea electricitatea си magnetismul. lumina cu 
electricitatea etc. Spunem „de multe ori”, fiindcă în alte cazuri legea 
exprimă modul de comportare a unui fenomen care îşi păstrează calitatea, 

de exemplu legile mişcării. Legile care guvernează transformările 
energiei sunt desigur cele mai importante din punctul de vedere al 
cunoaşterii, deoarece ele prilejuiesc unificarea acesteia. Propozitiile de 
probabilitate, fiindcă descriu genealogia cunoştinţelor, nu a feno- 
menelor, nu pot asocia calități deosebite, ci numai tenomene uniforme. 
Ele reprezintă un tip standard de relație: „probabilitatea ca un fenomen 
să apară”. Această relaţie este structural matematică, chiar atunci când 
este exprimată în limbaj obişnuit. Căci, oricum aş exprima relația, nu 
voi putea evita termenul „probabilitate”, care este obţinut printr-o 
operație matematică sui generis. Şi legile fizicii clasice posedă o 
expresie matematică, dar aici se subintelege întotdeauna relaţia reală 
dintre fenomene: dilatarea însoţeşte căldura, creşterea volumului 
însoţeşte micşorarea presiunii, cîmpul magnetic însoţeşte câmpul 
electric etc. În cazul probabilității, relaţia este numai de tip matematic 
şi calitativ ideatică în toate afirmaţiile. Din enunturile de probabilitate 
lipseşte bogăţia calitativă a legilor. 

Ajungem la obiectia lui Claude Bernard. Se poate concepe noţiunea 
de lege fără atributul certitudinii? De la îndoiala marelui biolog până 
astăzi exigenţele spiritului ştiinţific au devenit mai modeste. Dialectica 
unui Boutroux, a unui Poincaré, a unui E. Le Roy, ne-au obişnuit cu 
anumită neîncredere în pretenţia de necesitate a legii. S-ar părea chiar 
că o doză de relaxare a raportului legal este de rigoare, pentru a face 
loc manifestărilor spiritului. Concepţia probabilistă a legii a crescut pe 
un teren fertil, dinainte pregătit. Ea a venit la timp pentru „a ridica” 
ştiinţa la nivelul reflexiei filosofice. Această coincidenţă istorică nu 
prejudecă asupra valorii în sine а metodei statistice. Fizica 
macroscopică a trecut cu curaj peste scepticismul filosofilor şi nu 
credem că din insensibilitate. Fizicianul observă aceeaşi regularitate în 
cursul fenomenelor şi este prevenit împotriva numeroaselor încercări 
de a descoperi lacune în corpul ştiinţei. pentru a instala acolo entităţi 
metafizice. Poincaré a luat drept model geometriile neeuclidiene, al 
căror caracter convențional se explică prin faptul că sunt științe ale 
posibilului, nu ca fizica, o ştiinţă a realului. Nu putem pune aici 
problema în toată amploarea ei. Dintr-un punct de vedere ideal, ni se 
pare că numai legea concepută ca un raport necesar corespunde lui 

„episteme”, pe când propoziţiile de probabilitate sunt .„doxa”. Între 
apodictic şi problematic, preferințele ştiinţei merg în mod firesc către 
cel dintâi. 

Credem că este bine să se păstreze termenului „lege“ semnificaţia lui 
originară — în acord şi cu etimologia'. Caracterele specifice ale 
enunturilor de probabilitate — de a fi relaţii între cunoștințe, nu între 
fenomene, de a fi exclusiv matematice şi incapabile să stabilească 
raporturi între calități diferite şi de a fi judecăţi problematice — le situează 
mai degrabă са un nou procedeu al cunoașterii, decât ca о revizuire а 
noțiunii de lege. Alături de axiome, postulate, teoreme, ipoteze, principii, 
legi, norme, apar enunturile de probabilitate, cu individualitatea lor 
particulară. În această calitate ele pot pretinde să nu mai fie tratate ca 
mijloace provizorii de cunoaștere, dar nici nu vin să uzurpe locul legii. 

Majoritatea fizicienilor susține astăzi că interpretarea probabilistă a 
mecanicii este necesară, fiind singura teorie coerentă care poate 
îmbrățişa toate fenomenele quantice. Probabilitatea este semnul prin 
care fizicianul modern învinge natura. De la constatarea acestei 
necesități până la idealizarea dogmatică a procedeului este distanţă 
mare”. Oricât de precisă ar fi metoda statistică. ea prezintă o lacună: nu 
poate ajunge cu determinările ei până la evoluţia reală a fenomenelor. 
A ontologiza conceptul de probabilitate înseamnă a califica greşit 
realitatea. Chiar dacă metoda este definitivă, aceasta nu schimbă cu 
nimic valoarea ei. O atitudine mai prudentă se impune față de un 
procedeu de cunoaştere care este absent în fața unor întrebări. 

O obiectie rămâne posibilă. După ce am arătat că teoria probabilității, 
fie sub forma clasică, fie sub înfăţişarea recentă. nu este îndreptăţită să 
tacă afirmaţii cosmologice, am susținut totuşi că ar implica o dinamică 
deterministă. Nu trebuie să se vadă aici o contrazicere. Strict vorbind şi 
dintr-o perspectivă interioară, judecätile de probabilitate sunt neutre față 


TA. Rey. Histoire de la notion de loi. în Science et Loi. p.1. 

> Н. Samuel (op си. p.24-25) compară poziţia spirituală а indeterministilor cu aceea 
a unui sociolog sedentar înconjurat numai de rapoarte statistice. Având în faţa ochilor 
numai recensâminte asupra mişcării populației. bolilor. crimelor. comerțului. şi nefiind 
personal in contact cu milioanele de persoane саге au servit drept material statistic. el 
poale ajunge să creadă că oamenii şi mărfurile sunt conduse numai de legi statistice. 

de problema cauzalitätii: ele nu pot nici să confirme. dar nici să infirme 
determinismul. Soluţia trebuie să vină din altă parte. Dar, în ipoteza 
unui determinism universal, este legitim să ne întrebăm dacă nu există 
urme de cauzalitate. chiar într-o concepţie statistică. În acest sens am 
afirmat că mecanismul inferentelor care stabilesc sau modifică valoarea 
numerică a probabilității şi constanta de fapt a acestor valori constituie 
prezumtii în favoarea cauzalităţii. Am constatat şi existența unei 
antinomii între probabilitate şi libertate, care ar vrea să-i servească 
drept fundament. Amestecul factorilor cauzali în intimitatea 
probabilității este evident. Dacă pentru rest — care este neexplicat 
cauzal, dar nu şi neexplicabil cauzal — se inventează entităţi străine de 
ştiinţă, aceasta nu se poate face decât în numele unei atitudini 
pozitiviste. 

PARTEA АП-А 


RELATIILE DE IMPRECIZIE 
SI CAUZALITATEA 


CAPITOLUL 1 


RELATIILE DE IMPRECIZIE 
SI INDETERMINISMUL 


În fizica prequanticä, întrebuinţarea metodei statistice era impusă de 
o imperfecţiune a cunoaşterii. În fizica nouă — după се am arătat 
unitatea de structură a probabilității — nu poate fi altfel. Cu deosebire 
că, în fizica clasică, lacunele cunoaşterii, şi deci şi folosirea metodei, 
erau locale, pe când în fizica quantică punctul de vedere al 
probabilității este universalizat. Ne vom aştepta să întâlnim un obstacol 
general în fața cunoaşterii ştiinţifice. Obstacolul este alcătuit de 
„relațiile de indeterminare”, care împiedică probabilitatea oricărui 
fenomen să atingă valoarea. Astfel se stabileşte legătura dintre relaţiile 
de impreciziune şi caracterul probabilist al fizicii. 

Autorul „relaţiilor de indeterminare” s-a format în atmosfera 
revoluţionară a „spiritului de la Copenhaga”, unde au germinat multe 
din ideile fizicii noi. Heisenberg reia modelul atomic al profesorului 
său Bohr şi-l supune unei critici .fenomenologice”. Scopul urmărit este 
îndepărtarea elementelor a căror existenţă este numai presupusă, adică 
eliminarea „mărimilor inobservubile”. Ce sens are să vorbim de 
poziţia. viteza şi orbita electronului. când acestea nu pot fi observate şi 
măsurate? Tabloul cunoştinţelor noastre asupra atomului cuprinde 
numai stările staţionare. tranziţiile între acestea şi radiatiunile emise. 
Acestea sunt singurele date reprezentate în noua mecanică. 
Reprezentarea lor matematică se face cu ajutorul matricelor. 
Elementele fizice observabile din universul atomic sunt reprezentate 
prin tabele de numere. 

Matricele astfel alcătuite formează elementele unei dinamici, care în 
aparență nu se deosebeşte de cea clasică. În fond apar diferente 
remarcabile. izvorâte din proprietățile specifice ale matricelor. 
Înmulțirea matricelor este necomutativă. adică rezultatul inmultirii nu 


este indiferent faţă de ordinea factorilor. Proprietatea de necomuni- 
cativitate se manifestă în produsul matricelor care reprezintă cele două 
mărimi conjugate canonic în sensul mecanicii analitice, adică 
coordonatele şi cantitatea de mişcare. Diferenţa dintre produsul 
efectuat într-un sens şi produsul în ordinea inversă este de ordinul de 
mărime al constantei lui Planck. De aici rezultă inegalitätile cunoscute 
sub numele de „relații de indeterminare”. 

Dacă relaţiile lu: Heisenberg ar rezulta numai din aparatul formal al 
mecanicii quantice, s-ar putea obiecta că tehnica măsurătorii nu poate fi 
împiedicată de obstacole matematice. Dar Heisenberg şi Bohr au arătat 
că nici un procedeu de măsură nu poate transcende limita impusă de 
relaţiile de indeterminare. Punctul de vedere teoretic şi analiza expe- 
rimentală converg şi aceasta constituie o confirmare impresionantă. 

Să ne închipuim experienţa de localizare precisă a unui corpuscul. 
Determinarea poziţiei va fi cu atât mai precisă,cu cât lungimea de undă 
a luminii întrebuințate va fi mai mică, fiindcă dimensiunile discernabile 
sunt egale lungimii de undă. Vom folosi de pildă un microscop cu raze y. 
Dar, în aceeaşi măsură în care lungimea de undă este mai scurtă, 
energia fotonilor este mai mare, astfel că aceştia vor arunca electronul 
de pe traiectorie. Ciocnirea dintre foton şi electron produce difuziunea 
luminii şi deviația electronului (efectul Compton). Cu cât lumina 
folosită va avea o lungime de undă mai mică — ceea ce permite о 
cunoaştere mai precisă a poziţiei electronului —, cu atât impulsul 
electronului va fi modificat mai mult — ceea ce face ca el să nu poată fi 
evaluat decât cu o mare aproximaţie. Dacă dimpotrivă vrem să 
determinăm cât mai exact viteza electronului (prin efectul Doppler), 
vom întrebuința radiații de mare lungime de undă — de exemplu lumina 
roşie — care, fiind dotată cu o energie redusă, va modifica mai puţin 
viteza corpusculului prin coliziune. Dar atunci cunoaşterea poziţiei va 
fi corespunzător mai inexactă, din cauza mărimii lungimii de undă. Se 
ajunge la concluzia că „....deci cu atât locul este determinat mai precis, 
cu cât mai imprecis este cunoscut impulsul ŞI invers” 

Valoarea cantitativă a relaţiilor de imprecizie se obtine punând în 
joc formulele care exprimă puterea separatoare a microscopului şi 


1 W. Ileisenberg. Uber den anschaulichen Inhalt der quantentheoreuschen 
Kinematik und Mechanik, ZJ Phys. 43 (1927) p.175. 

efectul Compton. Rezultatul este că produsul celor două erori este cel 
putin ера! cu A. Faptul că А este o constantă face ca precizia cunoaşterii 
să nu poată depăşi această limită şi ca progresul preciziei în 
determinarea unuia din cei doi factori să atragă creşterea proporțională 
a erorii în cunoaşterea celuilalt factor. Când una din erori tinde spre 
zero, cealaltă se apropie de infinit. „Cunoaşterea unei jumătăţi a lumii 
asigură ignorarea celeilalte jumătăţi”. 

Heisenberg afirmă că noţiunile întrebuințate de teoria clasică pentru 
descrierea unui sistem mecanic pot fi transpuse şi în fizica atomică cu 
restrictia că ori de câte ori vom încerca observarea simultană a două 
mărimi „conjugate canonic”, experienţele vor cuprinde o „indetermi- 
паге” (Unbestimmtheit). Se întâmplă aici ceva asemănător cu дага 
conceptului de simultaneitate din teoria relativităţii speciale. Cuvântul 
„Simultan” nu poate fi definit decât prin experienţe, în care intervine 
viteza de propagare a luminii. Dacă ar exista semnale luminoase care să 
străbată spaţiul infinit de repede, atunci ipoteza relativității ar cădea. 
Fiindcă nu cunoaştem nici un transport de energie dotat cu o viteză 
superioară luminii, nu mai are sens să vorbim de simultaneitate în 
înțeles absolut. Noţiunile de poziţie şi viteză ale unui corpuscul în 
mecanica quantică sunt într-o situație analogă. Toate experienţele, prin 
care încercăm să definim aceste concepte, conţin în mod necesar 
imprecizia arătată de „relaţiile de indeterminare”. Dacă ne-ar reuşi 
experienţe care să permită cunoaşterea simultană şi precisă a 
coordonatelor şi a cantităţii de mişcare. atunci mecanica quantică ar 
trebui părăsită. 

La început, Heisenberg a văzut în incertitudinea cunoaşterii 
quantice o manifestare a caracterului discontinuu specific fizicii noi. În 
ipoteza discontinuităţii, traiectoria unui punct nu poate fi reprezentată 
printr-o curbă, ci printr-un şir de puncte. Dar atunci este imposibil să 
definim viteza unei particule într-un loc determinat. Intr-o expunere 
ulterioară, dezvoltând o idee scumpă lui Bohr, aceea a complementa- 
гаі, Heisenberg susține că geneza principiului său trebuie căutată în 
necesitatea de a suprapune în descrierea fenomenelor atomice cele 
două imagini, corpusculară si ondulatorie. Dualitatea corpuscul-undă 


"A. Eddington. La nature du monde physique. 

pare să fie, deşi într-un mod misterios, o proprietate fundamentală а 
realităţii fizice. Dar dacă fenomenele microscopice pot fi reprezentate 
intuitiv în ambele imagini. împrumutate din macroscopic. cele două 
reprezentări se limitează reciproc, fixând astfel exact limita până la 
care putem aplica conceptele universului nostru în lumea atomică. Într- 
un capitol, Heisenberg! face critica noţiunilor fizice ale teoriei 
corpusculare din punctul de vedere al teoriei ondulatorii, iar în 
capitolul următor rolurile sunt inversate. Rezultatul este acelaşi: 
ambele reprezentări sunt valabile numai în cadrul unor anumite limite, 
exprimate de „relaţiile de indeterminare”. 

Analiza metodei de observaţie duce la aceeaşi concluzie. 
Heisenberg” susține că descrierea fenomenelor atomice ne obligă să 
trasăm o linie de demarcaţie între subiect şi obiect. De o parte sunt 
experienţele ре care le facem; acestea se desfăşoară în spaţiu şi timp iar 
aparatele de măsurat sunt descrise în limbajul intuitiv al fizicii clasice. 
De altă parte avem construcțiile matematice necesare pentru repre- 
zentarea faptelor experimentale; aici apar funcțiile de undă şi spaţiul de 
configuraţie, incapabile de reprezentare intuitivă. Această opoziţie 
impune о separare între aparatele de măsurat ale observatorului, care 
sunt descrise cu ajutorul noţiunilor clasice, şi obiectul observaţiei, a 
cărei comportare este experimentată printr-o funcție ondulatorie. Pe 
când de o parte şi de alta a secţiunii toate relaţiile sunt bine determinate 
— dincoace, prin legile fizicii clasice. dincolo, prin calculele 
diferenţiale ale mecanicii quantice —, divergenta dintre cele două 
domenii se manifestă prin apariţia unor relaţii de tip statistic la locul de 
sudură. În acest loc există o acţiune a mijloacelor de observaţie asupra 


|W. Heisenberg. Les principes physiques de la théorie des quanta. tr. B. Champion 
сі Е. Hochard. Paris. 1932. In limbajul mecanicii ondulatorii. situaţia este descrisă 
astfel: dacă. viteza este bine cunoscută. unda asociată corpusculului este simplă. 
monocromatică. Dar o astfel de undă are o extensiune infinită şi cu acecaşi amplitudine. 
ceea ce înseamnă că poziţia corpusculului este extrem de vagă. el putându-se alla 
oriunde. Dacă dimpotrivă poziţia este precis determinată. unda ocupă о regiune infinit 
de mică a spaţiului. Dar o undă cu dimensiuni infime rezultă din suprapunerea unor 
unde monocromatice de toate lungimile de undă posibile şi atunci viteza corpusculului 
poale avea orice valoare. Incertitudinile se condiționează reciproc. 

2 W. Heisenberg. Handlungen in den Grundlagen der Naturwissensehaft. 2 Aull.. 
Leipzig. 1936. p.10-13. 

obiectului observat, care se manifestă ca o perturbare partial necon- 
trolabilă a obiectului. Interacțiunea dintre subiect şi obiect. chiar în 
momentul observării, este plină de consecinţe. Astfel apar legile statistice 
în mecanica quantică. Totodată se impune o limită în aplicarea con- 
ceptelor clasice. Observarea, care trebuie să ne informeze asupra stării 
atomului, modifică însăşi starea acestuia. In acest mod apar relaţiile de 
imprecizie. Imaginile intuitive, de corpuscul sau de undă, pot fi îmbinate 
în mod rațional numai limitându-se mutual în cadrul cerut de inegalităţi 
lui Heisenberg. Fizica clasică se întinde până acolo. până unde putem 
neglija perturbațiile cauzate de măsurătorile fizice. Când perturbațiile 
ajung, apreciabile, intră în joc mecanica quantică, care reuşeşte să descrie 
şi aceste fenomene. Dar avantajul se plăteşte printr-un deficit de 
precizie. 


De la început, Heisenberg a susținut că incertitudinea specifică 
fenomenelor quantice pune în discuţie însăşi existența cauzalităţii. 
Relaţiile admise de teoria clasică sunt valabile şi în teoria quantică 
numai dacă e vorba de relaţii între mărimi care pot fi de fapt exact 
măsurate. Tocmai în acest punct cauzalitatea cade în defect. În formu- 
larea strictă a legii cauzale: „Dacă cunoaştem exact prezentul. putem 
calcula viitorul”, nu consecinţa, ci condiţia este falsă. In principiu noi 
nu putem cunoaşte prezentul în toate părţile lui determinante”!. Orice 
percepție este o alegere dintr-o mulţime de posibilităţi; alegerea odată 
făcută, limitează posibilul viitor, fără să-l determine în mod precis. ci 
numai cu probabilitate. 

Caracterul statistic al fizicii quantice, fiind legat de imprecizia 
tuturor observaţiilor, s-ar putea crede că dincolo de înfăţişarea statistică 
a lumii se ascunde o realitate organizată în mod cauzal. Heisenberg 
respinge această ipoteză ca fiind sterilă şi fără sens. Fizicianul trebuie 
să se limiteze la descrierea formală a relaţiilor constatate în percepţie. 
Legile mecanicii quantice, inclusiv ecuația indeterminării. fiind 
obligatorii pentru toate fenomenele, urmează că legea cauzală а fost 
definitiv îndepărtată. 


| . . 

№. Heisenberg. {Бег den anschanhichen Inhalt der quantenthcorenschen 

Kineniatik und Меспатк. p.197. CE Les principes physiques de la theorie des quanta. 
р.51-52. 


În mecanica clasică. evoluţia unui sistem este suficient caracterizată 
prin cunoaşterea poziţiei şi stării de mişcare inițiale. După ce am 
determinat poziția şi viteza unui corpuscul, ecuaţiile mecanice ne 
permit să prevedem cu certitudine comportarea lui viitoare. Putinta 
prevederii viitorului pe baza cunoaşterii elementelor caracteristice ale 
prezentului pare să o constituie însuşi determinismul fizicii clasice. În 
fizica nouă, din cauza relaţiilor de imprecizie, cunoaşterea precisă şi 
simultană a celor doi factori este imposibilă. Fizica quantică este 
indeterministă, pentru că  perturbaţia  incontrolabilă a stării 
corpusculului ne împiedică să stabilim o relaţie cauzală între stările 
succesive ale acestuia. Nu putem cunoaşte decât jumătate din datele 
necesare pentru prezicerea viitorului şi ceea ce putem face este numai 
să alegem jumătatea pe care o preferăm. Se accentuează că incer- 
titudinea nu provine dintr-un deficit de informaţie; ea este „un simbol 
de deficit de cauză, o indeterminare a modului de acţiune care face 
parte din caracterul atomului”!. Obstacolul nu este dintre acelea care ar 
putea fi învinse prin sfortäri. Faptul că indivizii atomici se comportă 
altfel sub lumina proiectoarelor decât în întuneric nu poate fi evitat. S- 
ar părea că, determinând exact două poziţii succesive — ceea ce relaţiile 
lui Heisenberg nu împiedică —, am putea calcula viteza. Dar observaţia а 
doua tulbură din nou viteza, aşa că ceea ce am calculat noi este o viteză 
pur retrospectivă. Prezicerea s-a făcut după ce evenimentul a avut loc; ea 
nu anunţă viitorul, ci trecutul, nu este o profeție, ci о tautologie. Viitorul 
ne apare, cel putin partial, indeterminat. 

Influenţa perturbatoare a instrumentului de observaţie nu poate fi nici 
eliminată, nici controlată. Imposibilitatea prevederii nu se datorează unei 
imperfectiuni tehnice a instrumentelor, eventual corijabilă. Faptul că 
uneltele noastre sunt alcătuite tot din atomi face ca ele să nu poată avea o 
finete superioară obiectului observat. Dificultatea pare de neînvins şi 
aceasta ar constitui о dovadă că este vorba de o indeterminare a 
obiectelor atomice. Іп relaţiile lui Heisenberg s-ar manifesta о 
indeterminare obiectivă. 

Incertitudinea quanticä defineşte o corelaţie obiectivă a erorilor. 
care nu poate ћ depăşită. Aceasta înseamnă că nici calitățile geometrice 


А. Eddington. op.cit. p.304: сг.р.225-233. 292-307 şi Nouveaux sentiers de lu 
science. р.125-135. 

nu sunt primare. Determinismul era opera unei generalizări care neglija 
perturbațiile, erorile, incertitudinile. In această perspectivă simplifica- 
toare, toate fenomenele păreau că se încadrează armonios într-o mate- 
matică elementară. Indeterminismul va rezulta din recunoaşterea clară 
că silueta fenomenelor nu are contururi precise. „Desigur indeter- 
minabil nu este sinonim cu indeterminat. Dar când un spirit ştiinţific a 
făcut dovada că un fenomen este indeterminabil, el îşi face o datorie de 
metodă din a-l considera са indeterminat. El învaţă indeterminismul pe 
indeterminabil”!. 

Determinismul continuă să rămână valabil pentru fenomenele macro- 
fizice si astronomice, cărora li se aplică mai departe ecuaţiile obişnuite. 
Se ridică astfel problema dacă indeterminismul atomic este compatibil cu 
determinismul molar. Obiectia este înlăturată prin considerarea rolului 
Jucat de constanta lui Planck. Această constantă, al cărei rol revoluţionat 
este mereu subliniat, reprezintă tocmai diferenţa de la mecanica nouă la 
cea veche. Ea apare şi în relaţiile de imprecizie, a căror valoare 
cantitativă o fixează, în acest sens s-a spus că ea hotărăşte limita deter- 
minismului. Dacă eliminăm acest A „anarhist”, — cum a fost numit — din 
ecuaţiile mecanicii quantice, obținem exact formulele mecanicii clasice. 
Constanta lui Planck este de un ordin de mărime aşa de redus față de 
fenomenele macroscopice şi astronomice, încât este disparentă, fiind şi 
acoperită de erorile inevitabile ale experienţelor noastre. Pentru a putea 
verifica relaţiile lui Heisenberg în domeniul macrofizic, ar trebui ca, 
pentru o bilă de 0,1 mgr., a cărei viteză ar fi cunoscută cu aproximație 
de 1 mm./sec., să putem măsura poziția centrului de greutate cu о 
precizie de cel putin 10cm. Determinismul macrofizic ar fi numai 
aparent. 

L. de Broglie” ne oferă ca termen de comparaţie situaţia unui desen 
ale cărui părţi ar fi aşezate unele într-un plan iar altele într-un plan 
paralel şi foarte apropiat. Dacă observăm desenul cu un instrument 


! G. Bachelard. op.cit.. p.114-122. СГР. Jordan. Die Physik des 20) Jahrhunderts. 
р.107-115. Н. Reichenbach. Ziele und Wege der physikalischen Erkenntnis. p.78-79. 
M. Born u.P. Jordan. Elementare Quantenmechanik, Berlin. 1930, p.322-326. Е. 
Schrödinger. Uber Indeterminismus in der Physik. p.2-7, L. de Broglie. La Physique 
nouvelle et les quanta. p.234-240 şi Р. Dirac. op.cit.. p.3-5. 

? L. de Broglie. Introduction à l'étude de la mécanique ondulatoire. Paris. 1930. 
p.XIV-XV. O comparaţie asemănătoare la J. Jeans. The mysterious universe. р.39-40. 

optic mai putin precis, ne apare o imagine destul de clară şi care pare 
executată într-un singur plan. Dacă însă instrumentul este foarte precis. 
atunci nu putem să-l punem la punct în acelaşi timp pe ambele planuri. 
Cu cât o parte a imaginii ne apare mai clară, cu atât cealaltă parte 
devine mai fluă şi invers, astfel ne dăm seama că desenul este situat în 
două planuri. Mecanica clasică corespunde instrumentului lipsit de 
fineţe; ca şi acesta, ea ne dă iluzia că putem cunoaşte simultan şi cu 
orice precizie poziţia şi viteza corpusculului. Mecanica quantică, asemă- 
nătoare instrumentului perfectionist, ne dezväluie caracterul inevitabil 
al unui grad de imprecizie, care, alungat de pe planul calităţii geo- 
metrice, apare pe planul proprietăţilor mecanice şi invers. Mecanica 
nouă ni se înfăţişează cu prestigiul unei teorii atotcuprinzătoare în care 
mecanica veche nu este decât un caz particular, un caz care există din 
cauza aproximatiei cunoaşterii omeneşti. Determinismul constatat în 
fenomenele de la scara omului are, faţă de indeterminismul atomic, 
aceeaşi valoare relativă ca şi mecanica newtoniană faţă de mecanica 
quantică. 

Analizând rationamentele expuse, observăm că ele se dezvoltă pe 
două teme deosebite, deşi strâns legate. Există două serii de implicaţii: 
imprecizie a cunoaşterii — indeterminare obiectivă — indeterminism şi 
imprecizie — imprevizibilitate — indeterminism. 

CAPITOLUL H 


„INDETERMINARE” SI CAUZALITATE 


Ideea de a rupe undeva necesitatea legăturii cauzale, admițând о 
comportare spontană a elementelor ultime ale universului, este mai 
veche. Ат putea cita aici clinamenul epicurian, care servea la 
întemeierea ideii de libertate!. Adevăratul precursor al quantismului în 
acest punct este autorul doctrinei contingentei. Emile Boutroux pune la 
îndoială caracterul de necesitate al tuturor legilor şi în special al 
cauzalitätii. Constanţa, invocată în sprijinul legilor, nu implică necesitate; 
ea nu este decât un rezultat global care acoperă variatiuni multiple. 
Boutroux se va strădui să arate că între afirmaţiile ştiinţei şi relieful 
concret al realităţii nu există acea suprapunere perfectă, presupusă în 
mod obişnuit. Evoluţia reală a lucrurilor nu poate fi epuizată, în toate 
nuanțele ei calitative, de enunturile cantitative ale legilor. Efectul conține 
întotdeauna ceva nou, ireductibil la cauză; principiul cauzalitätii nu se 
aplică nicăieri în mod riguros. Prin abstractiuni ingenioase dar artificiale, 
nu se poate reprezenta în mod adecvat cursul efectiv al evoluţiei, care 
cuprinde şi „variaţiuni contingente”. Filosoful indeterminist emite exact 
ipoteza, pe care şi-o însuşesc astăzi fizicienii: „Presupunând că 
fenomenele ar fi indeterminate, dar numai într-o oarecare măsură, care ar 
putea depăşi într-un mod de neînvins puterea mijloacelor noastre de 


>, 2, 
evaluare lipsite de finețe, aparențele ar fi exact aşa cum le vedem“. 


! L. de Broglie (Afatière et lumière. p.282-283) şi R.-D. Rusk (Les atomes, les 
hommes et les étoiles, tr. L. Hervé et A.M. Petitjean. 7-e ed.. Paris 1939. Р.181. 189) 
citează si paradoxele lui Zenon din Elea. Mişcarea nu există. pentru că săgeata. find în 
repaos în fiecare punct al spaţiului. este tot timpul în repaos. S-ar putea spune deci că. 
analog mecanicii quantice. cu cât încercăm să definim mai bine poziţia. cu atât mai greu 
putem defini mişcarea. Dar afară de această уара asemănare. atât punctul de plecare. cât 
şi concluziile dialecticii eleate sunt cu totul alele. 

? E. Boutroux. De la contingence des lois de la nature. Paris. 1874. p.27. $1 
Poincaré (La valeur de la science. р.251) se întreabă dacă savantul nu va fi oprit într-o 


Legea cauzalitäti, adevăr partial şi relativ, ar rămâne cel mult o 
„maximă practică a ştiinţei”. Contingenta legilor lasă loc în evoluţia 
lumii pentru intervenţia hazardului; acesta nu ar fi altceva decât 
manifestarea empirică a ideii de libertate. 

Ceea ce trebuie subliniat de la început este posibilitatea — admisă şi de 
L. de Broglie, — de a interpreta în mai тийе feluri semnificația 
epistemologică a relațiilor de imprecizie. Ele pot să reprezinte: о 
indeterminare reală şi fundamentală a fenomenelor naturale micros- 
copice; o insuficiență a teoriei quantice; un incognoscibil, limită absolută 
a puterii de cunoaştere a omului; o limită a capacităţii de măsură a instru- 
mentelor create de om. Evaluate în consecinţele lor, aceste interpretări 
sunt foarte diferite. O deosebire esențială există în special între prima 
ipoteză şi celèlalte. Presupunerea unei indeterminäri obiective, care este 
si aceea a quantismului, ar zdruncina o parte din principiile fizicii clasice, 
pe când celelalte interpretări ar arunca îndoială fie asupra teoriei 
quantice, fie asupra posibilităţii cunoaşterii în general. 

Dar înainte de a analiza semnificaţia unei ..indeterminări obiective”, 
să cercetăm sensul termenului „indeterminare”. 

Dacă interpretarea indeterministă este împărtăşită şi susținută de 
fizicieni cu mare renume, ea stârneşte şi o poziţie radicală din partea 
acelora care nu văd aici decât „un joc de cuvinte” periculos”. Verbul 
„bestimmen” are, de altfel ca şi vocabula latină „a determina”, două 
sensuri fundamentul deosebite. „A determina” înseamnă şi „a cauza”, „a 
produce”, ca în expresia: „mişcarea unui corp este determinată de forțele 
care acţionează asupra lui”, şi „a preciza”, „а defini”, ca în propoziţia: 
„си ajutorul microscopului determin poziția corpului”. Nu există о 
implicaţie logică între cele două înţelesuri; sunt omonime fără să fie 
sinonime”. Când spun că poziţia şi viteza electronului sunt 


zi de o limită a exactitätii şi certitudinii dincolo de саге să fie numai capriciu. 

' Primele două sensuri sunt menţionate de L. de Broglie in prefața traducerii 
franceze а cărţii lui Heisenberg: celelalte aparţin lui R.D.Rusk (ор.сй.. p.190). 

2 Н. Samuel. op.cit., p.22-23: G. Matisse. op.cit.. p.161: R.D. Rusk. op cit. p.191 
199. care citează şi pe K.Darrow. Noyes. Miller. 

* Vocabularele filosofice (Lalande, Eisler) dau mai multe sensuri. dar ele pot fi uşor 
grupate sub cele două înțelesuri fundamentale. Vocabularul Jui Lalande dă pentru 
Determinalion următoarele sensuri: A. A fixa natura sau limita unui obiect de gândire: 
B. Sinonim cu decizie: С. Ceea ce constituie un mijloc de determinare în sensul A: D. 


116 


„indeterminate”, putem crede la început că este vorba fie de o lipsă a 
cauzei, fie de un deficit de precizie. Dar analiza relaţiilor lui 
Heisenberg ne arată în mod evident că ceea ce se discută este o 
chestiune de precizie, nu de cauzalitute. Sunt în joc numai probleme 
cantitative: calcularea erorilor în măsurarea unor parametri. Ceea ce 
nu poate infirma determinismul. .„Determinarea” este luată într-un sens 
în premise şi în celălalt sens în concluzii. Putem spune ca Sir Н. 
Samuel că incertitudinea „poate proveni de la fizician şi nu de la 
electron, poate fi în laborator şi nu în univers”. 

Această confuzie de înţelesuri este de cele mai multe ori latentă. Se 
trece imediat de la un sens la celălalt, ca şi cum ar fi ceva firesc. lată de 
exemplu această frază, semnată de Schrödinger: „Ceea ce face ceva 
foarte interesant din aceste încercări moderne de a renunţa la 
determinism (.,Determinismus”) este că afirmaţiile lor asupra lipsei de 
determinare („Determiniertheit”) nu sunt exprimate în mod vag si 
nedeterminat („„umbestimmte”), ci complet determinat (..bestimmte”), 
cantitativ, în ст, р, sec”. Sau acest text aparţinând lui Bohr: „Când 
urmărim mişcarea particulelor libere, putem interpreta intuitiv lipsa de 
legătură cauzală, observând că este imposibil de determinat simultan 
toate mărimile care intră în descrierea clasică a mişcării”. 


Relaţiile între două elemente ale cunoaşterii. astfel că primul fiind dat. al doilea este şi 
ef dat: E. Acţiunea prin care un fenomen este cauza producătoare a unui ali fenomen: F. 
Acţiunea prin care un fenomen declanşează un alt fenomen. fără să-i Пе cauza 
producătoare esenţială. Sensul „а defini” se găseşte în înțelesurile A. şi C.: celelalte 
înţelesuri sunt direct sau indirect de cauzalitate. In Dicţionarul lui Eisler. Вевпттипе 
are sensurile: 1. Stabilirea unui mod de existenţă. a unei comportării prin motive sau 
cauze: 2. Stabilirea scopului cu privire la o ființă: 3. Stabilirea inţelesului. conţinutului 
unei noţiuni. Primul sens este cauzal. celelalte două sunt moduri de definire. În ceea се 
priveşte posibilitatea unei definiţii generale. care să cuprindă ambele sensuri ale 
cuvântului — prin care s-ar fixa o legătură între ele – iată încercarea din Dicţionarul lui 
Lalande: „О determinare este în esenţă eliminarea oricărei ambiguităţi. Пе în mod 
absolut. fie relativ la unele limite sau la unele date”. Dacă şi determinarea cauzalä este 
cuprinsă aici. еа este cuprinsă într-un mod vag. 

Ор cit., p.22-23. Că este vorba de imprecizie. şi nu de indeterminism. ne-o arată şi 
observaţia citată a lui Langevin că „această indeterminare este curios determinată”. 
deoarece constanta д este cunoscută cu aproximaţie de о mitme. 

Е. Schrödinger. Uher Indeterminismus in der Physik. p.3: CE p.23-24. 

ÎN. Bohr. op.cit. p.11. Fără să йе victima acestei confuzii. Claude Bernard (op.cit . 
p.122) vorbeşte de cauză determinadi şi cauză indeterminută — ceta се агаа cum nu se 

Alunecarea de la ..indeterminare” la „indeterminism” nu este fără 
legătură cu echivocul creat de sensul dublu al cuvântului. Francezii 
preferă termenul .,incertitudine”, iar terminologia germană cuprinde şi 
expresiile: „Ungenaigkeit”, „Unschărfe”, care sunt mult mai potrivite 
pentru a reda exact conţinutul relaţiilor lui Heisenberg’. Cuvântul cel mai 
potrivit ni se pare „imprecizie”. Termenul arată, fără echivoc posibil, că 
este vorba de caracterul unor măsurători, şi nu de comportarea 
fenomenelor, că este în discuţie tehnica experimentală, nu modalitatea 
evoluţiei. 


O atitudine metafizică se furişează prin jocul, în aparenţă inofensiv, 
asupra sensurilor unui cuvânt. Acest joc permite să se ipostazieze pe 
fondul realităţii o însuşire care este numai a cunoaşterii. Dintr-o 
„afirmaţie de ignoranță”, fie ea chiar definitivă – cum a calificat-o 
Meyerson? — se face o afirmație metafizică; dintr-o dilemă a erorilor 
asupra elementelor mişcării se construieşte o proprietate a naturii. Am 
văzut cum încearcă să justifice G. Bachelard procedeul. A considera 
„indeterminabilul” ca „indeterminat” ar fi o datorie strictă de metodă. 
Vom judeca mai departe acest pozitivism ciudat, care socotește explicația 
ştiinţifică prin cauze drept ipoteză metafizică, dar admite ontologizarea 
arbitrară a unei limite a cunoaşterii. A päsi de la cumulul erorilor 
quantice la indeterminare obiectivă şi la indeterminism poate să pară un 
procedeu ştiinţific, fiindcă se creează impresia că nu se afirmă decât ceea 
ce există de fapt din punct de vedere fizic. Ni se spune că a voi să măsori 
poziția şi viteza unui electron cu о exactitate superioară limitei lui 
Heisenberg înseamnă a încerca să descrii „ceva care nu există”. Un 


poate mai bine dublul sens al termenului. 

Ад. Boutaric (Les conceptions actuelles de la physique. Paris. 1935. p.195) crede 
că termenul ..incertitudine”. întrebuințat de L. de Broglie. „traduce foarte bine marginea 
de eroare prevăzută în orice măsură experimentală”. .Incertitudine” are desigur un 
avantaj asupra ..indeterminării”. fiindcă exprimă о Stare a cunoaşterii. Dar imprecizia 
cunoaşterii nu constituic o incertitudine: măsurile quantice sunt certe. deşi imprecise. 
Cel mult probabilitatea cunoaşterii ar putea [i desemnată са o incertitudine. Relaţiile lui 
Heisenberg nu exprimă însă direct caracterul de probabilitate al cunoaşterii. ci îl 
conţine ca pe o consecinţă. Mai corectă este expresia lui G. Matisse: relațiile de 
preciziune antagonistă” sau a lui К. Darrow: „principiul nedefinitului”. 

- Е. Meyerson. Réel et déterminisme dans la physique quantique. Paris. 1933. p.45. 

corpuscul dotat cu o localizare si o stare dinamică simultan şi bine 
definite nu ar exista în natură. А-1 presupune existenţa, aşa cum fac cei 
care insistă asupra caracterului subiectiv al imprecizier quantice, ar 
echivala cu acceptarea unei ipoteze necontrolabile. Se invocă o critică 
pozitivistă a judecăților, potrivit căreia trebuie reţinute numai 
afirmațiile ştiinţifice care au un sens real, adică exprimă relații ale 
materialului experimental. Dar mai conform cu acest principiu este să 
spunem са, în cunoaşterea proprietăţilor geometrico-mecanice ale 
corpusculelor, nu se poate depăşi o anumită limită de preciziune'. 
Dacă afirmăm că ,, indeterminabilul este indeterminat `, transformăm о 
judecată negativă într-o propoziție afirmativă, care о întrece 
considerabil ca înţeles şi consecinţe. Prefixul negativ comun celor doi 
termeni nu poate să ne înşele. El nu este negativ decât în primul cuvânt; 
în al doilea, se exprimă ceva pozitiv: existenţa libertăţii. 

Dacă ni se cere să ne imaginăm ca existând în natură un electron 
fără poziţie şi viteză bine definite şi o deplasare a lui fără traiectorie, 
vom răspunde ca Lorentz la Congresul Solvay din 1927: „Pentru mine 
un electron este un corpuscul care, la un moment dat, se află într-un 
punct determinat al spaţiului şi dacă am avut ideea că la un moment 
următor acest corpuscul se află aiurea, trebuie să mă gândesc la 
traiectoria lui, care este o linie în spaţiu. Şi dacă acest electron 
întâlneşte un atom şi pătrunde în el şi, după mai multe aventuri, 
părăseşte acest atom. îmi construiesc o teorie în care acest electron îşi 
păstrează individualitatea; adică îmi imaginez o linie după care acest 
electron trece prin atom... Aş vrea să păstrez acest ideal de altădată de a 
descrie tot ce se întâmplă în lume prin imagini precise”? 

Acest ideal clasic este astăzi pus în discuţie. Dintre elementele 
determinante aie modelului clasic numai jumătate pot fi cunoscute la 
un moment dat, deci пита! lor li se poate atribui o realitate sigură. Ce 

| Interpretarea are avantajul că aşează relaţiile de imprecizie printre consecinţele 
fireşti ale cunoaşterii fizice. G. Matisse (op.cit.. p.226-235) insistă asupra faptului că 
agenții fizici, cu ajutorul cărora cunoaştem lumea. produc. prin însăşi structura lor. o 
imprecizie a cunoaşterii. Precizia dincolo de orice limită a observaţiei este o 
imposibilitate a priori. deoarece sunt necesare o durată şi o întindere spaţială minime 
pentru ca să se poată constitui un fenomen. În acest cadru general poate fi aşezată şi 
imprecizia quantică. 

> Citat de Paul Langevin. La notion de corpuscules et d 'atomes. p.9. 

se întîmplă cu celelalte elemente? – se întreabă Schrădinger'. Nu au 
nici o realitate sau poate o „realitate ştearsă” sau dimpotrivă toate au 
realitate şi numai cunoaşterea lor simultană este imposibilă? Ultima 
ipoteză, deşi cea mai naturală, este îndepărtată, fiindcă ar însemna să 
atribuim tuturor elementelor determinante valori precise, ceea ce ar 
contrazice teoria quantică. Nu rămâne decât soluţia să atribuim fiecărui 
element acel fel de realitate care corespunde statisticii quantice în 
momentul respectiv. Soluţia este posibilă fiindcă mecanica quantică 
posedă instrumentul — funcția de undă — capabil să reprezinte gradul şi 
modul de slăbire a realităţii pentru fiecare variabilă. Deşi este o 
construcție matematică neintuitivă, ea este folositoare pentru că ne 
descrie situaţia tot aşa de clar şi exact ca şi modelul clasic. 

Ne lovim încă o dată de inadaptarea dintre gândirea matematică şi 
gândirea fizică. „Posibil matematic” nu înseamnă întotdeauna şi 
„posibil epistemologic”. Reprezentarea matematică poate fi perfect 
coerentă şi traductibilă în limbaj fizic, dar rămâne întrebarea dacă 
traducerea făcută are vreun sens. Din punct de vedere filosofic, există 
posibilitatea de a atenua realitatea lumii fizice. Lumea fizică poate fi 
„copia unui model” sau „numai fenomen, nu esenţă” sau pur şi simplu 
inexistentă. Dar îndoiala aceasta loveşte universul fizic în totalitatea 
lui. Este absurd să ne închipuim că numai unele elemente ale lumii 
materiale — jumătate din parametrii mişcării — pălesc în realitatea lor, 
mai ales că alegerea elementelor condamnate lu irealitate depinde 
intotdeauna de noi. Fizicianul, adevăratul demiurg, ar crea si distruge 
realitatea după bunul său plac. 

Nici formulele, care, pentru a evita acest paradox, cuprind o negatie 
generală, nu sunt mai fericite. Lumea atomică ar fi, din cauza structurii 
ei, ireprezentabilă prin imagini obişnuite şi cu ajutorul noţiunilor 
clasice. Dacă nu ne mulțumim cu o schemă matematică, ale cărei 
simboluri execută în fața noastră un dans misterios, trebuie să admitem 
că „nu există individualitate în lumea atomică” sau „concepția 
mecanică nu este valabilă” sau „reprezentarea spatio-temporalä şi 
cauzală a fenomenelor este imposibilă”. Validitatea acestor interpretări 
pune în discuţie iarăşi autonomia schemei matematice care le serveşte 


Е. Schrödinger. Die gegenwärtige Situation in der Quuntenmechanik. p.810-812. 

drept inspiratie. Se observä aici са, oricât s-ar strädui fizicianul 
matematician să creeze un «/r univers fizic şi să se menţină înăuntrul 
lui, el nu poate evita pănă la urmă referința la unele dute experimen- 
tale şi implicit lu spațiul real tridimensional. „Matematicile”. spune 
Rusk, „пе transportă uşor în dimensiunea a patra sau a cincea. unde 
construcția modelelor se loveşte de obstacole de netrecut, dar noi nu 
putem împiedica căutarea unei explicaţii mai simple în spațiul cu trei 
dimensiuni şi nici un gânditor demn de acest nume n-a rătăcit în aceste 
lumi abstracte fără să se întoarcă uneori în lumea celor trei dimensiuni. 
Dar lumea celor trei dimensiuni nu este decât vechea lume a modelului 
mecanic, cu toate că modelul însuşi este ascuns sub o ecuaţie 
matematică”! D. Rusk ne atrage atenția că însăşi noţiunea de undă este 
un model mecanic. 

În faţa interpretărilor matematice se ridică unele experiențe atomice, 
a căror importanță epistemologică este în mod sistematic trecută cu 
vederea. Ne referim la aparatele lui Geiger-Müller şi C.T.R. Wilson, cu 
ajutorul cărora se semnalează prezenţa corpusculelor. Particulele 
electrizate își manifestă prezenţa în mod individual într-un loc şi un 
timp determinat prin efectul ionizării gazului prin care trec. In contorul 
lui Geiger si Müller, fiecare corpuscul îşi manifestă trecerea printr-o 
descărcare electrică. Astfel se poate înregistra numărul particulelor 
care traversează aparatul. În camera lui Wilson, corpusculul în trecere 
produce, prin ionizare, condensarea vaporilor de apă de-a lungul 
traiectoriei. Drumul traiectoriei, marcat printr-un sir de mici picături de 
apă, poate fi observat şi fotografiat. Aceste experienţe demonstrează că 
particulele atomice îşi păstrează individualitatea”; deplasarea lor se 
face în spaţiul şi timpul obişnuit; această mişcare poate fi reprezentată 
printr-o traiectorie. 

Ultima afirmaţie ar putea fi atribuită unei aparente macroscopice. Se 
va obiecta că în definitiv aparatul lui Geiger ne spune numai atât: „о 
particulă a trecut pe aici”, fără să ne arate drumul ei precis. lar 


К.р. Rusk. op.cit.. p.204. 
2 În articolul din 1927 (pag.197). Heisenberg vedea în experiențele lui Geiger si 
Bohne un argument Împotriva interpretării statistice a teoriei quantice. Asupra realității 
particulelor a se vedea R.D. Rusk (op.cit.. p.3 1-33) şi J. Thibaud (lie et transmutations 
des atomes. Paris. 1937. p.7-9). 

traiectoria picäturilor de ара din camera lui Wilson este ргеа putin 
precisă pentru a putea infirma existenţa unei indeterminäri obiective. 
Am văzut de altfel că,din cauza micimii excesive a quantumului de 
acțiune, incertitudinea quantică este imperceptibilă în macrofizic. Dar 
realitatea traictoriei microfizice nu decurge direct din experienţele lui 
Geriger sau Wilson. Existenţa ei este concluzia imediată a primelor 
două adevăruri. Dacă particula universului atomic posedă indivi- 
dualitate şi se mişcă în cadrul spatio-temporal obişnuit — ceea ce ni se 
pare că rezultă din experienţele citate —, atunci nu vedem cum am putea 
reprezenta altfel deplasarea ei decât printr-o traiectorie. 

Când este vorba de observarea şi reprezentarea traiectoriei, apar 
dificultăți proprii lumii atomice. Caracterul invizibil, vitezele foarte 
mari, dimensiunile foarte mici, mobilitatea continuă sunt tot atâtea 
obstacole în calea unei reprezentări mecanice a microfenomenelor. Un 
anumit grad de imprecizie a cunoaşterii fizicomatematice nu poate fi 
evitat. Dar acesta nu poate îndreptăţi credinţa în existenţa unei 
„indeterminări obiective”. Putem concepe că electronul are o poziţie si 
o viteză precise, pe care însă, din cauza unor dificultăţi, nu reuşim să le 
cunoaştem decât cu aproximaţie. Dar nu putem înțelege cum un 
electron, care îşi manifestă existenţa spatio-temporalä prin efecte 
materiale precis localizate, ar avea totuşi o poziţie vagă şi o mişcare 
indefinită. Existenţa în spaţiu şi timp fără localizare în spaţiu şi timp nu 
poate rezulta decât dintr-o imperfecţiune a cunoaşterii. 

Adevărata cauză a imprecizie quantice pare să fie, după însuşi 
Heisenberg, perturbarea inevitabilă şi necontrolabilä a obiectului 
atomic prin faptul observării. Cunoaşterea fizică presupune о 
interacțiune între lumină si materie. Un sistem fizic perfect izolat este 
inexistent pentru fizician. Pentru а ne semnaliza poziţia sau oricare altă 
proprietate a corpusculului, fotonii trebuie să vină în contact cu acesta 
şi tocmai acest contact deviază în mod imprevizibil drumul particulei". 


"S-au formulat obiecţii împotriva acestei interpretări despre originea impreciziei 
quantice (Н. Reichenbach. Ziele und Wege der physikalischen Erkenntnis. p.78. С. 
Matisse. op.cit.. p.226-235. A. Dumitriu. Bazele filosofice ale ştiinţei. Bucureşti. 1938. 
p.156-159). Dar aceste întâmplări tind mai degrabă să arate că interacțiunea subiect- 
obiect este prezentă în orice proces de cunoaştere şi că deci noutatea principiului lui 
Пеіѕепрегр nu ar fi de această natură. 

Dar, dacă este aşa, imprecizia nu poate fi atribuită naturii, ci procedeului 
de observaţie, ea are o cauză tehnică, nu ontologică. Dirac, unul din 
creatorii teoriei quantice, spune: „Din acest punct de vedere, derogarea 
aparentă de la legea cauzalității poate fi atribuită unei imperfectiuni, 
teoretic inevitabilă, a mijloacelor noastre de observaţie”. 

Trebuie să observăm şi faptul că putem mări sau micşora după voie 
precizia în măsurarea uneia din mărimi — cu urmarea necesară că 
eroarea în evaluarea mărimii conjugate canonic variază invers pro- 
portional. Putem chiar măsura cu o precizie extremă — dependentă 
numai de fineţea undei luminoase — una din aceste mărimi, dacă ne 
dezinteresăm de cealaltă. Aceste variaţii care se supun intentiilor 
noastre sunt incompatibile cu teoria indeterminării obiective. O indeter- 
minare care ar fi o calitate a naturii ar trebui să fie stabilă, permanentă 
şi în orice caz independentă de dorinţele noastre. 

Ni se spune însă că, între obstacolele pe care le întâlneşte fizicianul 
în cursul cercetării, trebuie făcută o discriminare. Unele dificultăţi pot 
fi îndepărtate prin dublarea eforturilor, altele se opun în mod 
sistematic. Іп cazul din urmă noţiunea respectivă ar trebui eliminată din 
fizică. A vorbi despre traiectoria precisă a unui electron înseamnă a 
vorbi despre ceva care nu există. În fond argumentul se reduce la 
afirmarea că „ceea ce nu putem cunoaşte nu există”. Prescriptia ar fi 
ştiinţifică, dacă nu ar înscrie о poliţă uriaşă de ignoranță asupra 
viitorului. Incognoscibilul actual este transformat într-un incognoscibil 
etern. După această normă,transmutaţia atomilor ar fi trebuit de mult 
eliminată dintre preocupările fizicii. Îndoielile exprimate asupra valorii 
absolute şi definitive a impreciziei quantice izvorăsc din acel optimism 
al ştiinţei, care nu are încredere în profeţii ignoranței veşnice. 

Ideea unui fenomen „indeterminat în sine” este, pentru M. Schlick, 
o absurditate. Е! citează cuvintele fizicianului Sommerfeld: .„Indetermi- 


! Dirac. op.cit., p.5. Lecomte de Noiiy (L'homme devant la science. Paris. p.205 în 
notă) ilustrează relaţiile lui Heisenberg printr-un exemplu macroscopic: culoarea la 
lumina albă a unei emulsii de placă fotografică nu poate fi cunoscută. Pentru a о putea 
observa, trebuie s-o luminäm: dar lumina provoacă о reacţie chimică în emulsie, despre 
care nu știm dacă nu-i transformă culoarea. Deci „experimental vorbind, o emulsie 
virgină n-are culoare”. Exemplul ilustrează. împotriva intenţiei autorului. caracterul 


tehnic al imposibilității. Experimental vorbind”. trebuie să spunem: „culoarea emulsici 
virgine nu poate fi cunoscută” şi nimic mai mul. 

narea nu atinge lucrurile care pot fi stabilite experimental. Acestea pot, 
fi tratate cu precizie ţinând:seama de condiţiile experienţei. Ea priveşte 
numai construcţiile de idei prin care їпѕойт fenomenele fizice”. 
Relaţiile lui Heisenberg exprimă gradul de precizie a măsurătorilor 
atomice comparabil cu teoria quantică. Limita impusă cunoaşterii fizice 
nu reprezintă o calitate a fenomenelor, ci un efect al procesului de 
cunoaştere. Geneza şi destinul ei sunt legate de imperfectiunile actuale 
si viitoare ale teoriei şi ale dispozitivelor experimentale. 


Se poate ridica problema — cum face Cassirer’ — ce influenţă poate 
avea „indeterminarea” quantică, redusă la înţelesul ei adevărat de 
imprecizie, asupra relaţiei cauzale. Deşi filosoful kantian face această 
discuţie dintr-un punct de vedere special —, pentru el, cauzalitatea este 
identică noțiunii de ilegalitate — concluziile lui sunt instructive. 
Cassirer arată că „relaţiile de indeterminare” nu ies din cadrul unui 
anumit determinism quantic. Ele nu implică renunţarea la legi stricte, ci 
dimpotrivă, ne arată condiţiile în care putem ajunge la legi. Cassirer 
susține că relaţiile lui Heisenberg nu pun în discuţie cauzalitatea. 
Argumentarea lui Heisenberg nu poate atinge existenţa legalității. 
Însuşi autorul renumitelor relaţii afirmă că, în toate cazurile în care 
teoria clasică admite relaţii între mărimi exact măsurabile, relaţii 
corespunzătoare există $1 în teoria quantică. Că nu cauzalitätea este în 
discuţie rezultă şi din modul cum sunt deduse relaţiile de imprecizie. 
Heisenberg foloseşte teoria efectului Compton, în care rezultatul este 
determinat de legea conservării energiei şi impulsului, adică de 
adevăruri a căror legătură cu determinismul este bine cunosculă. 
Relaţiile lui Heisenberg nu pot pune la îndoială conţinutul principiului 
de cauzalitate; cel mult ele îi pot corecta forma. Socotind ca expresie a 
cauzalitäti formula: „dacă x, atunci у”, Cassirer cercetează ce se 
întâmplă dacă membrul întâi al relaţiei conţine o imprecizie. Logica 
clasică ne învaţă că falsitatea lui x nu atrage falsitatea lui y si nici 
valoarea generală a relaţiei nu este compromisă. Cauzalitatea rămâne 
valabilă, se adaugă numai că, pentru ca relaţia să poată fi aplicată în 


М. Schlick. Die Kausalität in der gegenwärtigen Physik în N'aturwiss.19 (1931). 
7. p.161: Cf. J.Geyser, op.cit.. p.71-72. 
? E. Cassirer, op.cit . p.141-159. 

fizică, trebuie ca termenii ei să fie mărimi precis măsurabile. Condiţia a 
fost formulată mai de mult de Newton. care cerea ca fizica să se ocupe 
numai de „vera causa” a fenomenului şi de Leibnitz, prin „principe de 
l'observabilité”. Teoria quantică nu suprimă cauzalitatea, ci supune 
aplicarea ei unei condiţii prealabile. Atunci când aplicăm cauzalitatea 
într-un domeniu nou, se cere să cercetăm cu atenţie elementele 
inobservabile. Aceasta ar fi contribuția epistemologică a relaţiilor de 
imprecizie. Trecând la probleme noi, conceptele vechi nu pot fi pur şi 
simplu transpuse, ci trebuie supuse în fiecare caz unei interpretări noi, 
care să permită aplicarea lor fără contradicţie. 

Retinem din critica lui Cassirer două constatări fundamentale, 
valabile şi pentru cauzalitatea propriu-zisă. În primul rând, observaţia 
că imprecizia termenilor relaţiei nu influențează valoarea relației 
însăşi. Cassirer invocă aici canonul formal, după care falsitatea nu 
implică falsitatea conditionatului. Dar, în relaţiile lui Heisenberg, nu 
este vorba de falsitatea unei măsurători, ci de lipsa ei de precizie. Spre 
deosebire de falsitate, imprecizia este, їп cazul acesta, tranzitivă. 
Cunoaşterea aproximativă a prezentului atrage prevederea numai cu 
probabilitate a viitorului. Argumentul lui Cassirer nu este operant în 
acest punct. Dar el adaugă, şi aceasta ‘este important, că adevărul 
relației cauzale nu poate fi pus în discuţie printr-o „indeterminare”. 
Cauzalitatea este calitativă, imprecizia este cantitativă. O calitate а 
relaţiei nu poate fi infirmată de aproximatia cantitativă a măsurării 
termenilor ei. Si Bachelard recunoaşte acest lucru când spune că „de la 
cauză la efect există о legătură care, până la un anumit punct, subzistă 
în ciuda desfigurărilor parţiale ale cauzei şi efectului”! Dar el adaugă 
că trebuie să deosebim cauzalitatea, care este calitativă, de 
determinism, care ar fi de natură cantitativä. Fizicianul nu măsoară 
întotdeauna, el stabileşte uneori simple corespondențe între fenomene, 
ca acelea care se constată între căldură şi dilatare. Precizările metrice 
urmează mai târziu şi acestea ar constitui caracterul specific al 
determinismului. Cauzalitatea ar fi o noţiune mai generală decât deter- 
minismul. О concepţie asemănătoare a propus L. de Broglie la 


! G. Bachelard. op.cit . p.111. 


Congresul Descartes din 1937. Dacä fenomenul A este urmat 
întotdeauna de unul din fenomenele В,, В», В;...‚ fără să putem 
prevedea care din ele se va produce, legătura ar fi de cauzalitate, dar 
fără să fie şi determinism. Determinismul ar apărea în cazul limită când 
A ar fi urmat în mod invariabil de un singur fenomen B. În fizica 
quantică ar exista cauzalitate fără determinism, deoarece previzibilitatea 
exactă este excepţională. L. de Broglie analizează experiența următoare: 
un „tun electronic” bombardează suprafaţa unui cristal, care difuzează 
electronii pe un ecran fluorescent. Dacă tunul trage rar, fiecare electron 
produce, în diferite regiuni ale ecranului, o scânteie instantanee 
observabilă. Mecanica ondulatorie nu permite să prevedem exact locul 
fiecărei scântei, ci numai cu probabilitate. Fizicianul francez 
interpretează experienţa în modul următor: 

„Dacă tunul intră în funcţie, vom vedea că apare o scânteie într-un 
anumit punct al ecranului aşezat în faţa cristalului, pe când dacă tunul nu 
funcționează, nu vom vedea, bineînţeles, nici o scânteie. Putem deci 
spune că funcționarea tunului cu electroni este cauza scänteilor, deşi nu 
putem prevedea exact care dintre scânteile posibile se va produce pe 
suprafața ecranului când vom pune tunul în acţiune. Se pare deci că ar 
exista aici cauzalitate în sensul larg definit та! sus, dar că nu ar mai fi 
determinism. Această concluzie nu este de altfel specială cazului cercetat 
al bombardării unui cristal prin electroni şi ea s-ar extinde uşor la toate 
problemele care se pun în fizica quanticä””. 

Conceptiile acestea asupra determinismului sunt pline de interes. 
Observăm că se dă determinismului exact sensul care îl face 
incompatibil cu relaţiile de imprecizie. Nimeni nu a pus în sarcina deter- 
minismului o asemenea exigentä. După ce se constată că în fizica nouă 
unele măsurători importante sunt viciate de o aproximaţie inevitabilă, 
după ce se observă că prevederea se face cu probabilitate, se atribuie 
determinismului operaţiile devenite imposibile. În această definiţie 
retrospectivă a determinismului se valorifică pentru întâia oară ambele 
sensuri ale cuvântului. Precizia termenilor are pretenţia să constituie 


"L. de Broglie, Réflexions sur l'indéterminisme en physique quantique în Congres 
Descartes, VII. p.7-8 (sublinterea este a noastră). 

însăşi relaţia. Aceasta este o împrejurare lingvistică, din care nu se poate 
face o necesitate logică. 

Important este că savanți şi filosofi, care se intitulează 
„indeterminişti”, recunosc că există relaţii cauzale şi în fizica 
quanticä. Scânteile sunt cauzate de electroni, după сит săriturile 
electronice produc emisiuni de raze, după cum ciocnirea dintre un 
foton liber produce difuziunea fotonului şi deplasarea electronului 
(exact са la jocul de biliard), după cum sub acțiunea particulelor а, 
atomul de azot emite un proton şi se transformă în oxigen etc. Toate 
acestea sunt relaţii cauzale microfizice bine stabilite — afară de 
tranzitiile electronilor în atomul lui Bohr, care sunt ipotetice. Ceea се 
se uită — şi se uită în mod sistematic — este că existența unor 
corespondențe cauzale necantificate este suficientă pentru întemeierea 
determinismului. Departe de a constitui „diferența specifică” a 
determinismului, punctul de vedere cantitativ, al măsurării în general şi 
al preciziei sale, este o problemă secundară, care ţine de concepția 
matematică a universului. Invocäm din nou autoritatea cuvântului lui 
Einstein, citat în Introducere: ideile au importanţă, forma matematică, 
cantitativă, serveşte numai la comparatia cu experienţa. Determinismul 
ca idee de fnläntuire cauzalä a fenomenelor este îndeajuns justificat 
prin constatarea că anumite transformări energetice se repetă invariabil 
în experienţă. Dacă relaţia cauzală pur calitativă, bombardarea cu 
particule, produce transmutatia atomului, îmbracă apoi formă numerică 
precisă, atunci prima constatare este aceea care constituie determi- 
nismul, nu a doua. În aparatul lui Geiger și Müller, cunoaştem foarte 
bine cauza şi efectul: particula electrizată provoacă în trecere o 
descărcare electrică. Caracterul cauzal al fenomenului este bine stabilit. 
Dacă nu ne mulţumim cu numărarea corpusculelor, ci vrem să obţinem 
şi informaţii asupra naturii lor, vom întrebuința un „contor 
proporțional”. În acest aparat, efectul, ..ionizarea”, fiind proporţional 
cu masa $1 energia particulei, ne va arăta și natura ionizării. 
Tratamentul cantitativ al fenomenelor ne procură informaţii preţioase, 
dar el se suprapune, de cele mai тийе ori, pe relaţii cauzale 
preexistente, stabilite prin metoda combinată a concordantei şi 
diferenţei. Numai procedeul variațiilor concomitente necesită precizări 
cantitative — dar şi aici numai în sensul că se cercetează dacă există 

creşteri sau descresteri paralele sau inverse ale cantităţii. Pentru а se 
verifica efectul absorbant al atmosferei asupra radiaţiilor cosmice, se 
cercetează, cum a făcut A. Picard, dacă există variaţii cantitative direct 
proporţionale între intensitatea ionizării şi altitudinea atmosferei. Se 
obține o foarte frumoasă curbă în formă de S, care confirmă ipoteza 
cauzală făcută. In multe cazuri, se poate stabili legătura cauzală dintre 
fenomene fără să se recurgă la măsurători. Dar chiar atunci când 
prezicerile cantitative sunt indispensabile, rolul lor este numai de а 
confirma existența unui raport cauzal presupus. Cauzalitatea există şi 
în acest caz independent de înregistrările metrice; acestea corespund 
momentului metodologic propriu-zis, aparţin capitolului probelor. 
Desigur că, neverificată încă, legătura cauzală este ipotetică: bănuim 
numai că straturile de aer absorb radiaţiile cosmice. Dar această 
afirmaţie timidă realizează schema relaţiei cauzale iar măsurătorile 
ulterioare fixează doar fizionomia concretă a raportului: ele ne arată 
dacă presupusa cauză este reală şi cât de intensă este influenţa ei!. 
Acelaşi lucru se poate spune şi despre bilanţul energetic al trans- 
formărilor. Aici constatările cantitative urmăresc să verifice conser- 
varea energiei, ceea ce, fără a constitui determinismul, îl sprijină. 
Principiul conservării energiei a supravieţuit revolutiei quantice. 
Îndoielile care tindeau să-i atribuie o valoare numai statistică au căzut 
în faţa interpretărilor directe şi pline de succes ale efectului fotoelectric 
şi ale efectului Compton. S-a verificat prin măsurători minutioase că, în 
ciocnirea dintre un foton şi un electron. energiile se păstrează conform 
principiului. Faptul că există stări ale unu: sistem care nu posedă о 
energie bine „determinată”, adică precisă, nu poate infirma conservarea 
energiei. Mecanica quanticä a lui Heisenberg cuprinde o teoremă de 
conservare a energiei corespunzătoare celei clasice. Constanţa cantităţii 
de energie nu numai că verifică determinismul; ea este incompatibilă 
cu o concepţie care ar admite libertatea de comportare a particulelor. 


! Einstein (Bulletin de la Soc.fr.de Phylos.. séance du 12 Nov.1929) exprimä 
aceeaşi idee atunci când susţine că dificultățile cauzalităţii empirice nu pot atinge 
valoarea cauzalitätii teoretice şi G.Bénézé (ibid ). când spune că legea este o formă. pe 
care vicisitudinile conţinutului n-o influențează. La noi. О. Onicescu (Determinismul 
clasic în Problema determinismului. р.13-14) a arătat că din punct de vedere calitativ 
existenţa determinismului este certă: incertitudinea apare numai din punct de vedere 
cantitativ. 

Conservarea energiei de-a lungul transformärilor nu lasä nici un loc 
pentru jocul libertätii. 


Am ajuns la a doua constatare prilejuită de analiza lui Cassirer. 
Mecanica quantică nu numai că nu anulează cauzalitatea dar еа 
presupune chiar existența acesteia. Conform interpretării lui Cassirer, 
aici este vorba de legalitate în general. Dar concluzia rămâne valabilă şi 
pentru cauzalitate. Am menţionat câteva fenomene microfizice, a căror 
natură cauzală este indiscutabilă. Cele mai semnificative sunt 
transmutatiile şi efectul Compton. Tocmai acel fenomen Compton, a 
cărui teorie este folosită în stabilirea relaţiilor de „.indeterminare”. 
Cercul vicios nu poate fi evitat: Heisenberg vrea să distrugă 
cauzalitatea cu ajutorul unor legi cauzale!. Aceste legi, implicate în 
teoria efectului Compton, nu numai că respectă conservarea energiei şi 
a impulsului, dar afirmă o acțiune de perturbare, o acţiune despre care 
este aproape un truism să mai spui că este cauzală. Aceeaşi particulă 
infimă, care are efect perturbător asupra obiectelor şi cunoştinţelor, 
trebuie să desființeze şi cauzalitatea. 

Contrazicerea devine şi mai acută, dacă observăm că există restricţii 
la relaţiile de imprecizie. Există trei categorii de restricții: 

1) Relaţiile de imprecizie nu sunt valabile pentru măsurarea izolată 
a poziției Sau a vitezei. Precizia măsurătorilor este limitată numai dacă 
e vorba de cunoaşterea simultană a mărimilor conjugate canonic. Dacă 
ne mulțumim cu observarea unei singure mărimi, precizia poate fi, în 
principiu, împinsă oricât de departe. 

2) Relaţiile de imprecizie nu se aplică trecutului. Dacă determinăm 
mai întâi viteza electronului şi apoi şi poziţia lui, putem calcula exact 
poziţiile electronului pentru momentele anterioare ultimei observaţii. 
Heisenberg adaugă însă că această cunoaştere prezintă un caracter „pur 


! Mai curios este că cercul vicios al argumentärii nu a fost subliniat suficient. A. 
Metz (Bulletin de la Soc.Fr. de Philos.. séance du 12 Nov. 1929) pare să fie primul care 
a atras atenţia asupra lui. M. Planck (Der Kausalbegriff in der Physik) p.17 şi Wege zur 
physikalischen Erkenntnis, 1, p.178) vorbeşte în treacăt de acţiunea cauzală a 
instrumentului de măsurat care produce perturbafia. М.у. Laue (op.cit. p.439) susține că 
negarea quantică а cauzalităţii nu este concludentă. fiindcă se sprijină pe concepte 
newtoniene şi de origine empirică. La noi contradicţia a lost semnalată de A. Dumitriu 
(op.cit. p.145 şi 162). 

speculativ”, deoarece, о datä cu ultima mäsurä а pozitiei, se modificä 
impulsul si astfel nu sunt intrunite conditiile initiale pentru calcularea 
traiectoriei viitoare a electronului. Afarä de aceasta, ea nu poate fi 
supusă unei verificări experimentale. Rămâne totuşi bine stabilit că 
„indeterminarea” nu apare decât după intervenţia observatorului. 

3) Există relaţie cauzală între două mărimi quantice în „cazurile 
pure”, adică atunci când tensorii corespunzători celor două mărimi au 
axe principale paralele. Se dă ca exemplu teoremele de conservare a 
energiei şi a impulsului şi cazul când două observaţii succesive ale 
poziţiei sunt făcute în momente foarte apropiate. Heisenberg enunţă o 
lege de cauzalitate a mecanicii quantice: „Dacă, la un moment dat, 
anumite mărimi fizice sunt măsurate atât de exact cât este posibil în 
principiu, există în oricare alt moment mărimi a căror valoare poate fi 
calculată exact, adică pentru care rezultatul unei măsuri poate fi prezis 
exact, cu condiţia ca sistemul izolat să nu fie supus nici unei alte 
perturbații decât acelei a măsurătorilor considerate”. 

Cele trei restricţii, formulate de Heisenberg, faţă de valoarea 
universală a relaţiilor sale arată că ceea ce se discută în fond, dincolo 
de cuvinte, nu este valoarea cauzalităţii. A admite relaţiile de 
imprecizie împreună cu restricțiile arătate — în sens de indeterminism — 
înseamnă a sutine că, într-un sistem fizic dat, cauzalitatea este uneori 
valabilă şi alteori absentă. Determinismul ar guverna mărimile 
observate nesimultan, trecutul şi cazurile pure, şi ar fi inoperant în 
celelalte împrejurări. Dacă s-ar face o secţiune orizontală în universul 
microfizic şi ni s-ar spune: fenomenele de aici sunt determinate, cele de 
dincolo sunt necauzale, concepţia ar fi acceptabilă. Dar dacă se face o 
secțiune verticală care este variabilă, concepția devine absurdă. Ar 
insemna să spunem că structura cosmologică a lumii depinde de 
intervenția arbitrară a fizicianului. Acestui non-sens i-a răspuns 
Planck: „În orice caz ar trebui, cred eu, să stăruim asupra ipotezei 
fundamentale a oricărei cercetări ştiinţifice că toate fenomenele se 
întâmplă independent de om şi instrumentele lui de măsurat”. 


|! W. Heisenberg. Les principes physiques de la théorie des quanta. p.15. 47-48. 

? M. Planck. Determinismus oder Indeterminismus?. p.24. Restricţiile la relaţiile de 
imprecizie creează dificultăţi noi şi concepţiei .indeterminärit obiective”. Căci 
excepţiile ne arată că indeterminarea nu există totdeauna. Vom admite atunci că stările 
fizice precise au uneori realitate și alteori nu? Cunoaşterea poate fi variabilă: uneori 

Ideea prezintă oarecare analogie cu doctrina „viitorilor contingenti”. 
Intervenția fizicianului creează „indeterminarea” naturii, după cum, 
pentru Aristotel, libertatea de acţiune a omului face ca viitorul să fie 
contingent. Principiul contradictiei şi al tertului exclus nu s-ar aplica 
viitorului, pentru care ar exista o categorie specifică: „posibilul”. 
Lucrurile care nu există în prezent pot în viitor să se întâmple sau să nu 
se întâmple; nu sunt deci nici adevărate, nici false!. Teoria aceasta — 
reluată de logica polivalentă — a întreţinut atunci celebra dispută dintre 
megarici şi Aristotel asupra necesităţii. Partizani ai unui determinism 
absolut, filosofii megarici negau însuşi posibilul. Numai ceea ce există 
este posibil. Contingenta viitorului este aparentă. După cum spunea 
Diodoros Cronos, procesul temporal transformă contingentul în necesar. 
Viitorul apare indeterminat numai din perspectiva informațiilor noastre 
actuale. Valabilă pentru viitor, dar nu şi pentru trecut, „indeterminarea” 
quantică îşi manifestă în această restricție originea ei relativă, legată de 
caracterul imperfect al cunoaşterii. 

Ideea de a face din prezent o fisură între două lumi — trecutul şi 
viitorul — eterogene din punct de vedere cosmologic nu este nouă. S-a 
propus deosebirea mai multor feluri de determinism: determinism 
progresiv, de la prezent la viitor fără reciprocitate, determinism regresiv, 
de la prezent la trecut fără reciprocitate, şi determinism reciproc în 
ambele sensuri”. Prima concepţie pare să fi fost sugerată lui Cournot de 
anumite fapte fizice, J. Lachelier o împărtăşeşte, dar numai în sensul că 
este foarte greu să deduci în mod riguros trecutul din prezent, deoarece ar 
trebui un calcul foarte complicat care să arate că oricare altă ipoteză 
asupra trecutului ar duce la un alt prezent. Concepţia a fost şi este încă 
discutată şi în legătură cu ireversibilitatea evoluției. Dacă relația 
cauzală este ireversibilă, invocându-se şi principiul că un acelaşi efect 


reuşeşte, alteori nu. Dar este greu să concepem că realitatea stărilor fizice este 
intermitentă. 

| Peri hermeneias. IX. M. Schlick (op.cit.. p.158-159) critică doctrina lui Aristotel 
prin argumentul că valoarea principiilor logice nu poate depinde de faptul că există sau 
nu cauzalitate în univers. Dacă nu putem decide asupra adevărului unei propoziţii care 
implică situatiuni viitoare este fiindcă nu putem şti dacă propoziţia este adevărată 
înainte de a se fi realizat situaţia. 

2 Ant. Déterminisme în | 'ocabularul filosofic al lui Lalande. 

poate fi rezultatul unor cauze diferite, se conchide са trecutul nu poate 
fi dedus decât cu probabilitate. 

Ne interesează mai ales posibilitatea unui determinism regresiv, care 
pare să fie impus de mecanica quantică. Aceasta ar putea fi atitudinea lui 
Bergson, pentru care numai timpul scurs poate fi reprezentat spaţial. 
Bernès şi-o însuşeşte fiindcă, din punct de vedere practic, determinarea їп 
direcţia trecutului poate fi socotită completă, trecutul fiind totalizat 
pentru gândire. În direcţia viitorului, determinarea apare numai parţială, 
fiind vorba de o operaţie în curs de desfăşurare. În fond, toate tezele unui 
determinism asimetric — afară poate de aceea a lui Bergson, care este 
metafizică — nu aplică formula respectivă realităţii, ci cunoaşterii. Nu se 
susţine că cele două compartimente ale evoluţiei demarcate prin linia 
prezentului, ar fi, în însăşi structura lor, eterogene, ci se discută numai 
posibilitatea de a deduce, din observarea prezentului, efectul viitor sau 
cauza trecută. Pentru Bernes, pare mai dificilă prezicerea viitorului, 
pentru Lachelier, deducerea trecutului. Dar nu poate fi vorba de un 
antagonism de structură delimitat, de momentul „Acum”, care este о 
categorie temporală relativă. Nu putem face să depindă un caracter 
structural al realităţii de un aspect fugitiv al prezentului. El este legat, cel 
puţin în interpretarea quantică, de intervenţia unei conştiinţe omenești. 
Fizicianul  quantist аг transforma, іп momentul intervenției 
experimentale, însăși esenţa lumii". 

Nu mai putin paradoxal este că se admite, prin excepția a treia, că 
există relaţie cauzală, dacă observațiile succesive sunt făcute în momente 
foarte apropiate. Dar dacă determinismul este valabil pentru intervale de 
timp foarte mici, el este adevărat şi pentru succesiunile mai mari; nimic 
nu ne împiedică să mergem din aproape în aproape. Matisse susține că 
aceasta este tot ce rămâne din determinism, dacă-l supunem unei 
purificări experimentale. „Determinarea se face din aproape în aproape, 
pe măsură ce evenimentele se întâmplă în realitate. lată tot ce se poate 


2 
spune”. 


| M. Schlick (op.cir.. p.159-160) arată că este contrazicător să se afirme că numai 
trecutul poate fi dedus din prezent. nu şi invers. Din punct de vedere logic. operaţiile 
sunt aceleaşi. 

? G. Matisse, op.cit.. p.165. 

Conceperea unui indeterminism, care este când adevărat, când fals 
înlăuntrul aceluiaşi sistem fizic, este ilogică. Pentru acelaşi motiv nu 
poate fi acceptată nici opinia lui Eddington că: „viitorul nu este 
niciodată complet determinat de trecut, dar nici nu este vreodată 
complet detaşat de el”. Această concepție, care corespunde mecanicii 
probabiliste, este un bastard pe care determinismul nu-l poate 
recunoaşte. Ea aminteşte formula leibniziană: „inclinat non necessitat”, 
al cărui scop ега de a atenua stringenta determinismului psihic. Cel 
putin în universul fizic, compromisul nu este posibil. Ideea unui 
determinism spatial, fie са gen de înlănţuire, fie ca extensiune spaţială 
şi temporală, este contrazicătoare. 

Ceea ce rămâne din relaţiile de impreciziune este perturbatia 
solidară observaţiei. Dar aceasta nu poate modifica natura cauzală a 
transformărilor. Este o complicatie nouă, pe care mai degrabă putem 
spera s-o depäsim într-un fel oarecare. În definitiv, perturbatia este un 
fenomen cauzal, a cărei expresie cantitativă precisă ne putem aştepta să 
o descoperim într-o zi. Această corectare este posibilă în domeniul 
macroscopic. Chiar dacă ar fi definitivă, imprecizia quanticä nu atinge 
decât determinismul metric. Formula citată a legii de cauzalitate, pe 
care Heisenberg o admite în cazuri excepţionale, exprimă tot un 
determinism cantitativ: dacă putem măsura precis, putem prevedea 
precis. Dar înfăţişarea exterioară a determinismului — matematică sau 
calitativă, precisă sau aproximativă — nu interesează din punct de 
vedere al valorii intrinseci a ideii. În propoziţiile cauzale ale lui 
Heisenberg, termenul „precis” trebuie eliminat de pretutindeni, dacă 
vrem să restabilim situaţia adevărată a cauzalitätii quantice. Piedicile în 
calea determinismului nu pot să vină din partea perturbaţiei; ele se nasc 
din pretenţia noastră de a-l îmbrăca într-o formă cantitativă. 


| . , . ~ 
A. Eddington. Nouveaux sentiers de la science. p.107. 

CAPITOLUL III 


PREVEDERE ŞI CAUZALITATE 


Se pot da determinismului definiţii variate. Laplace a prezentat 
determinismul într-un tablou de proporții uriaşe, citat astăzi tot mai 
des: 

„O inteligenţă care ar cunoaşte într-un moment dat toate forțele de 
care este insufletitä natura şi poziția respectivă a lucrurilor care о 
compun, dacă ar fi de altfel destul de vastă pentru a supune aceste date 
analizei, ar cuprinde în aceeaşi formulă mişcările celor mai mari 
corpuri din univers şi ale celui mai uşor atom; pentru ea nimic nu ar fi 
nesigur şi viitorul ca şi trecutul ar fi prezente în faţa ochilor ei”. 

Din starea prezentă a universului, spune Du Bois Reymond, am 
putea deduce cine a fost Masca de Fier sau când îşi va consuma Anglia 
ultima ei bucată de cărbune. 

Din punct de vedere experimental, ne putem mulțumi cu formula 
mai modestă a lui Claude Bernard, pentru care „... condiţiile de 
existenţă ale oricărui fenomen sunt determinate în mod absolut”. Dar 
fizicienii contemporani sunt atraşi în special de definiţia lui Laplace. 
Asupra acesteia îşi exercită ei spiritul critic, aceasta este sfărâmată de 
„distrugătorul de idoli” Л. Determinismul este identificat cu viziunea 
„prezicătorului” lui Laplace, care ghiceşte trecutul şi viitorul cu 
ajutorul câtorva ecuaţii. Apoi formula este înmormântată cu mare 
pompă, fiindcă mecanica quantică arată că prezicerile certe sunt 
imposibile. Idealul lui Laplace este irealizabil nu numai din punct de 
vedere practic — aceasta o ştia şi Laplace — dar şi principial, deoarece 
universul nu este construit aşa cum presupune această formulă. 
Universul nu este alcătuit din puncte materiale, cărora să le putem 


Laplace, op.cit., р.7. 
? Claude Bernard. op.cit.. p.109. 


atribui în orice moment o anumită poziţie în spaţiu şi o anumită stare 
dinamică. O dată cu „programul” lui Laplace, cade şi determinismul. 

Саѕѕігег a arătat însă că idealul lui Laplace era de mult timp 
criticat. Kant a opus determinismului metafizic al lui Leibniz, analog 
concepției lui Laplace, un determinism critic. Nu era nevoie de fizica 
quantică pentru a observa că programul lui Laplace nu este complet 
realizabil din punct de vedere experimental. 

Mai importantă ni se pare stabilirea valorii exacte a definiţiei lui 
Laplace. Paragraful citat este precedat de această frază, adesea omisă: 
„Trebuie deci să privim starea prezentă a universului drept efectul stării 
lui anterioare şi cauză a stării următoare”. Aceasta este ideea 
determinismului, conţinutul exact al noţiunii, pe care Laplace o 
ilustrează apoi printr-o imagine. Valoarea imaginii пи trebuie 
exagerată. Vina de a fi transformat imaginea, la rândul ei, într-o idee 
aparține lui E. du Bois-Reymond, care i-a şi dat o circulaţie universală. 
Transformarea era de altfel sugerată de însuşi conţinutul imaginii, care 
cuprinde ideea prezicerii. Spiritul imaginat de Laplace este ип 
prezicător, fiindcă previziunea pare să fie modalitatea concretă a 
determinismului. 

Imaginea lui Laplace are valoarea relativă, adesea discutabilă, pe 
care o au exemplificările față de idei. Mai mult încă, еа nu se aplică 
decit unui domeniu bine delimitat, acelui domeniu unde interesează o 
formă particulară de determinism,  determinismul astronomic. 
Determinismul astronomic are o situaţie originală: el serveşte adesea la 
stabilirea datei unui fenomen. Astronomul prezice datele eclipselor, ale 
apariţiei cometelor, ale anumitor poziţii ale astrelor etc. De obicei data 
interesează cînd este vorba de evenimente. de fenomene unice, ca în 
istorie. În istorie stabilirea datei nu se face cu ajutorul legilor ci al 
mărturiilor. În astronomie asistăm la paradoxul că se prevede data unor 
fenomene, a unor evenimente care se repetă, care sunt periodice. O 
situaţie vag asemănătoare găsim cel mult în geologie şi preistorie, unde 
determinarea datei unor evenimente, nu fenomene, se face uneori cu 
ajutorul unor consideraţii cauzale. Determinismul fizic, dimpotrivă, nu 
se interesează de data fenomenului. In fizică are importanță înfăţişarea 


"E. Cassirer. op.cit. р. 7-34. 


generală a fenomenelor. Dar Du Bois Reymond vrea să afle cu ajutorul 
legilor mecanicii fenomene unice: cine a fost Masca de Fier, data 
terminării cărbunelui în Anglia. Formulele mecanicii nu pot servi 
acestui scop. În mecanică, se fac preziceri indiferent de loc şi timp: 
niciodată nu se prezice data fenomenului. Fenomenele se repetă atât de 
des, încât data nu are importanţă. În fizică, prezicerile sunt ipotetice: 
dacă se produce cauza, atunci apărea şi efectul. Data nu interesează, 
pentru că fizicianul poate oricând provoca fenomenul. În astronomie, 
prezicerile sunt categorice: la o dată precisă va apărea un anumit 
fenomen. Astronomul este la discretia fenomenului pe care nu-l poate 
nici provoca, nici opri, nici influenţa în vreun fel. Folosirea aceloraşi 
ecuaţii în astronomie şi în fizică nu trebuie să ne înşele. Deşi supuse 
aceluiaşi determinism universal, fenomenele astronomice nu pot fi 
produse după voință şi pun în joc perioade de timp colosale 
(„astronomice”). Exact invers este în fizică, unde fenomenele pot fi 
oricând provocate şi efectul apare într-un interval de timp relativ mic. 
Fizicianul izolează o serie cauzală, de aceea fizica este legată de 
laborator şi se hrăneşte din experiment. Astronomul nu poate izola 
fenomenul şi nici experimenta. Fizicianul nu reintegrează seria studiată 
în țesătura complexă a evoluţiei universului, pentru că pe el nu-l 
preocupă data fenomenelor. Astronomul aplică legile descoperite 
pentru a putea construi istoria cosmosului, istorie care, din cauza 
periodicitätii fenomenelor, ia forma unui calendar. 

Determinismul care vrea să prezică data fenomenelor este foarte 
greu de realizat. El reuşeşte în astronomie, beneficiind aici de 
caracterul relativ simplu al datelor şi legilor. Prevederea datei unui 
fenomen necesită cunoaşterea completă a prezentului, a tuturor 
corpurilor şi forțelor în acţiune; fenomenul individualizat apare la 
interferența unor serii cauzale sau legale. În istorie, în meteorologie, 
prezicerea nu reuşeşte sau reuşeşte foarte greu, tocmai din cauza 
complexităţii situaţiei. În fizică, asemenea preziceri nu interesează. 
Când se discută problema cauzalitätii fizice, nu este recomandabil să se 
analizeze idealul lui Laplace. Acesta exprimă tendințele proprii ale 
determinismului astronomic, ale acele: forme de determinism unde 
imprecizia lui Heisenberg, nu poate juca nici un rol. 

Heisenberg, susține că mecanica quantică a dovedit inexistenţa 
cauzalităţii, fiindcă, ignorând unele elemente determinante ale 
prezentului, nu mai putem calcula cu precizie viitorul. Definiţia dată 
cauzalităţii implică prevederea. L.de Broglie justifică această concepţie 
pe temeiul că fizicianul, spre deosebire de filosof, nu poate privi 
determinismul în înfăţişarea lui generală şi filosofică, ci numai din 
perspectiva faptelor pe care le studiază. „Dar ni se pare”, spune el, „că 
această definiție precisă nu se poate sprijini decât pe posibilitatea unei 
prevederi riguroase a fenomenelor viitoare: pentru fizician, există 
determinism, dacă cunoaşterea unui anumit număr de fapte observate în 
momentul prezent sau în momentele anterioare, unită cu cunoaşterea 
anumitor legi ale Naturii, îi permite să prevadă în mod riguros că cutare 
sau cutare fenomen observabil va avea loc la cutare epocă posterioară. 
Această definiţie a determinismului, prin previzibilitatea riguroasă a 
fenomenelor, pare singura pe care poate s-o accepte fizicianul, 
deoarece este singura într-adevăr verificabilă”!. Şi în fizica clasică 
erorile observaţiilor şi măsurătorilor atrăgeau o oarecare imprecizie a 
prevederilor. Dar progresul preciziei fiind acolo în principiu nelimitat, se 
ajungea la determinism printr-o convergență la limită. În fizica quantică, 
o aproximaţie inevitabilă însoţeşte însăşi măsurarea acelor mărimi a căror 
cunoaştere precisă este necesară pentru prezicerea exactă a fenomenelor. 
O dată cu prevederea precisă, dispare și cauzalitatea. 

Din punct de vedere epistemologic, M. Schlick” a încercat să 
justifice interpretarea. El pleacă de la principiul neopozitivist că sensul 
unei propoziţii se manifestă numai în modul verificării ei. Pentru 
fizician, există cauzalitate, atunci când ecuaţiile deduse din unele date 
se verifică şi pentru date noi. Criteriul de existenţă al relaţiei cauzale 
este atunci verificarea prezicerilor. Acest indiciu al cauzalităţii este şi 
suficient, şi necesar. Este suficient, deoarece, dacă prezicerea s-a 
îndeplinit, înseamnă că relaţia presupusă există, felul relaţiei fiind 
indiferent. El este şi necesar, fiindcă, până ce prevederea nu a fost 
confirmată, nu ştim dacă potrivirea faptelor cu formula nu este 


! L. de Broglie. op.cit.. p.5-7. 


7 M. Schlick, op.cit.. р.149-151. 

accidentală. Pozitivismul cel mai strict pare că impune reducerea 
determinismului la verificarea prevederilor. Fizicianul nu lucrează cu 
scheme abstracte. Dacă schema are un sens ştiinţific, trebuie să-i 
corespundă în experienţă o operație concretă. Numai dacă operaţia 
reuşeşte, schema este valabilă: numai dacă profeția se confirmă, există 
determinism. Orice afirmaţie suplimentară asupra modului de legătură 
între fapte este „metafizică”. 

Rolul prevederii în ştiinţă este de obicei susţinut în legătură cu 
accentuarea caracterului practic al ştiinţei, pe care îl găsim afirmat, în 
diverse nuanţe şi grade, de la Fr. Bacon şi A. Comte la Bergson şi 
Poincaré. Dar la aceştia solidaritatea dintre ştiinţă şi previziune este 
gândită cu scopuri precise, fie pentru a evidenția utilitatea ştiinţei, fie 
pentru a justifica o teorie pragmatică a raţiunii. Prima atitudine este, de 
exemplu, a lui Fr. Bacon, care spune că: „quod in contemplatione instar 
causae est, id in operatione instar regulae est”. Tendinţa pragmatistă 
este ilustrată de un Н. Poincaré, pentru care rolul teoriilor este 
prevederea fenomenelor, nu explicarea lor. Fizicienii quantisti nu 
urmăresc să demonstreze nici importanţa practică a ştiinţei, nici 
caracterul instrumental al adevărului ştiinţific. Ei susţin pur şi simplu 
că problema cauzalității transpusă pe teren experimental devine 
problema previzibilitätii si aceasta pare o afirmaţie strict obiectivă. 

Cassirer! a replicat. denuntând confuzia ce se face aici între sensul 
logic şi sensul pragmatic. Dorinţa de a prevedea fenomenele este un 
impuls puternic pentru descoperirea legăturilor cauzale; dar ea nu 
formează conţinutul exclusiv al acestor legături. Prevederea este o 
noţiune antropomorfică, care interesează stăpânirea tehnică a naturii. 

Prevederea este înfăţişarea empirică a determinismului, dar numai 
in sens de consecință practică u lui. Prevederea nu este singuru 
concretizare posibilă şi adecvată a determinismului. În Vocabularul lui 
Lalande aflăm pentru determinismul experimental următoarea definiţie: 
„Caracter al unei categorii de fapte în care fiecare element depinde de 
altele în aşa fel, încât el poate fi prevăzut, produs sau împiedicat în 


Е. Cassirer. op cit. p.79-82. 

. Е А . . | 
mod sigur dupä cum acestea sunt cunoscute, produse sau impiedicate” . 


Definitia nu este completä. Se mentioneazä cazurile reprezentate de 
metoda concordantei $1 a diferenţei, dar lipseşte cazul corespunzător 
variațiilor concomitente. Ar trebui spus: „....încâti elementul poate fi 
prevăzut, produs, împiedicat sau variat іп mod cantitativ...”. Dar 
prevederea fenomenului poate fi pusă pe aceeaşi treaptă cu producerea, 
împiedicarea şi variaţia cantitativă a fenomenului? Acestea suni 
operaţii într-adevăr experimentale, fată de care prevederea este numai 
o operaţie mentală. Într-un anumit sens. previziunea cuprinde de la 
început cele trei procedee experimentale. În definitiv, prevedem că 
fenomenul presupus efect, în anumite condiţii, va avea loc, va fi absent 
sau va oscila. Dar, ca orice proces mintal, prevederea poate rămâne 
virtuală, afirmată ca simplă posibilitate de a provoca o transformare. Ea 
nu este atunci o operație experimentală, ci o idee. Prevederea este o 
ipoteză premergătoare experienţei, o judecată ipotetică, căreia abia 
verificarea experimentală îi dă valoare de lepe. Prevederea nu este un 
experiment, ci o idee experimentală, care permite trecerea de la teorie 
la experienţă. Fapt de experienţă este constatarea prezenţei, absenței 
sau variaţiei unui fenomen, care, valorificată prin prisma anumitor 
prevederi, semnalează un raport cauzal. 

Prevederea, care nu este urmată de verificarea celor prevăzute, este 
o idee schioapä, cu care fizicianul nu are ce face. Vedem totuşi că 
astăzi se discută problema previzibilității, a posibilităţii de a face 
preziceri. Această punere în problemă este ciudată. Orice ipoteză 
ştiinţifică, nu numai aceea а cauzalităţii, se verifică cu ajutorul 
prezicerilor deduse. Dacă teoria relativităţii nu ar fi putut prevedea 
fenomene observabile, ca variaţia masei în raport cu viteza, deviația 
razelor de lumină în apropierea soarelui, ea nu ar fi dobândit drept de 
cetăţenie în ştiinţă. În cazul determinismului ni se spune însă că trebuie 
să verificăm însăşi ideea prevederii, posibilitatea ei indiferent de 
conţinut. Acest fel de a pune problema este usurat de concepția 
matematică a determinismului, în care, cel putin aparent, nu este vorba 
decât de calcule. „În ipoteza deterministă, starea universului este 


l'Art. Déterminisme (sublinierile sunt ale noastre). 

determinată de un număr excesiv de mare de n parametri, pe care-i voi 
numi ху, Хэ, ..:sXn. De îndată ce cunoaştem la un moment oarecare 
valorile acestor n parametri, cunoaştem şi derivatele lor în raport cu 
timpul şi putem calcula prin urmare valorile aceloraşi parametri Іа un 
moment anterior sau ulterior”!. Această posibilitate de calcul este 
echivalentă, pentru matematician, cu prevederea fenomenului. Ea pare 
să-l dispenseze de necesitatea apelului la experiență. Discutia asupra 
validității legii de cauzalitate, pe саге numai experienţa poate s-o 
închidă, este menţinută, cu ajutorul simbolului matematic, într-un plan 
teoretic. 

Matematizarea problemei este, cel puţin în cazul acesta, şi 
artificială, şi periculoasă. Artificială, fiindcă aici trebuie să decidă 
faptele, nu ecuaţiile, periculoasă, pentru că insuccesul calculului poate 
rezulta din obstacole proprii tehnicii matematice. Dacă legäm soarta 
determinismului de posibilitatea rezolvării unor ecuaţii, nereusita ar 
putea fi pusă în seuma determinismului, când de fapt vina poate fi a 
teoriei sau a procedeului simbolic. Putinta prevederii, care se traduce 
matematic prin posibilitatea de a rezolva un sistem de ecuaţii, nu poate 
constitui un criteriu al cauzalităţii. Imprevizibilitatea poate fi'şi semnul 
unui indeterminism а! naturii. Dar ea poate fi tot aşa de bine şi 
rezultatul unei imperfectiuni a cunoaşterii. Cazul din urmă este cel 
obişnuit. Altfel ar însemna să admitem absurditatea că unele fenomene, 
indeterminate altădată, s-au încadrat mai târziu, o dată cu progresul 
ştiinţei, în legături cauzale. Discuţia abstractă şi matematică а 
previzibilitätii nu este concludentă pentru problema determinismului. 

De aici şi prudenta lui M. Schlick, care, după ce identifică raportul 
cauzal cu raportul previzibil, circumscrie cu grijă concluzia teoriei 
quantice: „indeterminarea, despre care este vorba în relația lui 
Heisenberg, este în fond o indeterminare a prezicerii””. Cauzalitatea, 


! H. Poincaré. La science et l'hypothèse. р.158-159. (sublinierea ne aparţine). La fel 
definiţia lui L. de Broglie (Bull. de la Soc.Fr. de Philos., Séance du 12 Nov. 1929): 
„Din punct de vedere matematic, determinismul se exprimă spunând că fenomenele 
Naturii sunt conduse de ecuaţii diferenţiale. ale căror soluţii sunt complet determinate 
când sunt cunoscute valorile lor şi acelea ale anumitor derivate ale lor la un moment 
iniţial.” Cf. A. George, Mécanique quantique ei causalité. Paris 1932. p.9 

2 M. Schlick. op.cit. p.152-153. СГ. A. Rey. L'évolution de la pensée. în 
Encyclopedie française. t. şi Baucr în Science et Loi. р.224-225. 

înțeleasă ca legalitate, persistă cu restrictia marginii de imprecizie a 
prevederilor. 

Noţiunile de cauzalitate şi prevedere nu se acoperă exact. Planck!, 
deşi admite în principiu că previzibilitatea constituie un criteriu 
infailibil pentru diagnosticarea raporturilor cauzale, precizează că 
sferele celor două noţiuni nu sunt identice. Putem prevedea cu 
certitudine succesiunea nopţii după zi, fără ca între acestea să existe un 
raport de cauzalitate, după cum alteori, ca în meteorologie, nu se pot 
face profeţii sigure, deşi fenomenele sunt cauzale. Disociere este 
importantă. Prevederi ştiinţifice se pot face pe baza oricărei legh nu 
numai a celor cauzale. Alteori, cu toată prezenţa relaţiei cauzale, 
prevederea este imposibilă din motive străine de raportul cauzal 
propriu-zis. 

Ceea ce a înşelat pe cei care văd în prevedere criteriul unic sau 
infailibil al cauzalitätii este împrejurarea că prevederea constituie 
singurul mod de dovedire a existenței unui raport cauzal. Prevederea 
este o noţiune metodologică; ea ţine de tehnica probelor ştiinţifice. Dar 
în această calitate, ea nu este specifică relaţiei cauzale. Nici o lege nu 
poate fi altfel verificată decât pe calea prezicerilor. Caracterul cauzal al 
raportului nu apare în momentul prezicerii şi verificării, nu se naşte în 
timpul probei. El este anterior, aparține momentului ipoteză. Mai întâi 
presupun existența unei relaţii cauzale între elementele date; după 
aceea fac preziceri şi le controlez în lumina experienţei. Experimentul, 
dacă mă satisface, confirmă ipoteza теа cauzalä, care ега de la început 
cauzală. Fireşte, rămâne deschisă problema care sunt indiciile ce m-au 
făcut să presupun de la început că legea mea este cauzală. Ји nici un 
caz acestea nu vin de la operaţia prevederii. Prevederea nu poate fi un 
semn suficient al cauzalităţii. fiindcă legile necauzale se manifestă la 
fel. Ea nu este nici un criteriu necesar; sunt cazuri în care indicii 
indirecte pledează pentru existenţa relaţiei cauzale, dar prevederea nu 
reuseste din cauze pe care le cunoaştem. Posibilitatea previziunii este 
legată de o anumită perfecţiune a cunoaşterii ştiinţifice. 


м. Planck. Der Kausalbergiff in der Physik. p.3-5. 

Mai importantă decât problema previzibilităţii este verificarea pre- 
zicerilor. O prognoză neconfirmată de experienţă este o eroare de teorie 
sau de raţionament. Verificarea prevederilor este instanţa supremă de 
judecată a ipotezelor. Comparând cu faptele prevederile făcute pe baza 
unor ipoteze cauzale, putem verifica existenţa relației cauzale, de unde s- 
ar putea induce validitatea determinismului. Nu punând chestiunea 
abstractă a posibilităţii prevederii, ci verificând experimental prevederile 
cauzale, se poate pune în discuţie adevărul determinismului. Fizicienii 
moderni ar fi trebuit să cerceteze dacă prezența, absența sau variația 
unui fenomen, prevăzute în raport cu prezenţa, absența sau variatia unui 
fenomen antecedent, se verifică în experienţă. Şi trebuie să subliniem, ca 
şi în capitolul precedent, că aceste verificări se fac prin simple constatări 
calitative, a prezenţei sau absenței fenomenului presupus efect. Punctul 
de vedere cantitativ nu intervine decât în variaţia fenomenului. Cu 
excepţia acestui caz, prevederile cantitative nu interesează din punctul de 
vedere al cauzalităţii. Am menţionat diferite cazuri, în care fenomene 
microfizice sunt prezise şi produse după voie. Efectul fotoelectric, efectul 
Compton, transmutatia atomilor, ionizarea în contorul lui Geiger-Miiller 
şi în camera lui Wilson sunt fenomene care consistă din anumite acţiuni 
(bombardări cu particule, coliziuni) însoţite în mod constant de efecte 
prevăzute (impulsiuni, devieri, explozii nucleare, emisiuni de particule, 
ionizare). Stabilirea acestor raporturi constunte este suficientă pentru 
confirmarea principiului de cauzalitate, indiferent dacă precizări 
cantitative sunt posibile sau nu. 

Eddington' obiectează că în aceste cazuri prezicerile ar fi simple 
tautologii, mascate printr-o înșelătoare „deducție retrospectivă”. 
Fenomenele microfizice, vizibile numai în efectele lor macrofizice, nu- 
şi lasă descoperită cauza decât după ce efectul s-a produs. Prezicem 
evenimentul după ce s-a întâmplat. Previziunea n-ar fi decât o deducție 
retrospectivă, o stratagemă prin care „antedatăm” un act. Nu ştim 
momentul când face explozie un atom radioactiv, decât cel mult cu 
probabilitate. Observând că atomul se dezintegrează în momentul /, 
putem să-i atribuim caracterul retrospectiv К, adică o proprietate pe 


' A. Eddington, La nature du monde physique. p.306. Nouveaux sentiers de la 
science. p. 118-125. 

care о poseda dinainte şi саге a determinat explozia în momentul г. Dar 
acest caracter este inobservabil. deci ipoteza noastră e gratuită iar 
prezicerea. un cerc vicios. Aceeaşi obiectie s-ar putea face şi pentru 
unele din exemplele invocate mai sus ca ilustrând cauzalitatea 
microscopică. S-ar putea spune că numai după ce s-a produs 
descărcarea electrică în aparatul lui Geiger sau condensarea vaporilor 
în camera lui Wilson, putem afirma că un corpuscul a trecut pe acolo. 
Corpusculul fiind inobservabil înainte de ionizare, s-ar părea că îi 
afirmăm existenţa printr-o „deducție retrospectivă”. 

Obiectia ar fi poate valabilă dacă am lăsa aparatele lui Geiger şi 
Wilson să funcţioneze la întâmplare. Dar putem bombarda cu particule 
aparatele respective şi atunci efectele prevăzute sunt produse când 
vrem noi. Astfel stă în puterea noastră să provocăm oricând un 
fenomen fotoelectric, un fenomen Compton sau o transmutatie, care 
sunt fotografiate în camera lui Wilson. Chiar şi în cazul radiaţiilor 
cosmice, a căror producere este independentă de voinţa noastră, putem 
face ca funcţionarea aparatului lui Wilson să aibă loc numai când este 
traversat de o rază cosmică. Se utilizează în acest scop o cameră a lui 
Wilson, a cărei declanşare este comandată automat de mai multe 
contoare montate în coincidență. Aparatul lui Wilson nu este declanşat 
decât atunci când contoarele anexate semnalează trecerea unui 
corpuscul. Fenomenul a devenit previzibil, deşi la un interval de timp 
foarte mic. 


Se spune că în mecanica nouă nu se pot face prevederi sau mai 
exact că prevederile se fac numai cu probabilitate, deoarece lipsesc 
datele necesare unei prevederi certe. Să analizăm exemplul lui L. de 
Broglie. Se bombardează cu electroni suprafaţa unui cristal, care îi 
difuzează asupra unui ecran acoperit cu o substanță fluorescentă. 
Fiecare electron produce o scânteie instantanee acolo unde atinge 
ecranul. Dacă emisiunea de electroni se face rar, apar scântei rând pe 
rând şi în diferite puncte ale ecranului. Principiile mecanicii ondulatorii 
nu ne permit să prevedem în care punct al ecranului va apărea o 
scânteie. Cel mult putem calcula probabilitatea ca scânteia să apară în 
anumite regiuni. Vor fi şi regiuni de probabilitate nulă. unde ştim că nu 

se vor produce scântei. Pentru restul ecranului există probabilitäti 
pozitive, dar nu putem prevedea punctul care va fi atins de electronul 
următor. De Broglie conchide că imprevizibilitatea scânteilor 
individuale denotă absenţa determinismului. Dacă însă tunul electronic 
trage foarte repede, aşa fel ca electronii să se succeadă în valuri, 
ecranul este iluminat în fiecare moment de numeroase scântei a căror 
repartiție poate fi exact calculată. Previzibilitatea şi determinismul sunt 
restabilite pentru fenomenele statistice, deşi fenomenele individuale 
sunt imprevizibile. 

Situaţia poate fi caracterizată astfel: 

1. Comportarea individuală este imprevizibilă sau previzibilă cu 
probabilitate; 

2. Comportarea colectivă este previzibilă. 

Dacă ne întrebăm, pe baza analizei făcută probabilității, ce 
consecinţe experimentale decurg dintr-o teorie probabilistă, ajungem la 
următoarele rezultate, stabilite la început: 

l. Probabilitatea se referă Іа individ şi este subiectivă; 

2. Frecvența se referă la colectiv şi este obiectivă; de unde rezultă 
că: 

1. Probabilitatea nu poate fi direct verificată; 

2. Frecvența în colectiv este singura verificabilă; iar în privinţa 
prevederii rezultă că: 

1. Previziunile asupra comportării individuale sunt de probabilitate 
şi neverificabile; 

2. Previziunile asupra comportării în colectiv sunt statistice şi 
verificabile. 

Este interesant că aceste două consecinţe se suprapun exact pe cele 
două constatări deduse de L. de Broglie din mecanica ondulatorie. Si 
nici nu ar putea fi altfel, dacă ne gândim că acestea sunt consecințele 
experimentale ale oricărei teorii probabiliste, inclusiv mecanica 
ondulatorie. 

Nu este exact să se spună că acestea sunt urmări specifice teoriei 
quantice. Consecințele sunt adevărate pentru jocurile de noroc, ca şi 
pentru teoria cinetică. Rezultatul unei singure aruncări cu zarul este 
imprevizibil sau previzibil cu probabilitate şi imposibil de verificat 
direct. Pentru o comparaţie cu experienţa, trebuie să facem un mare 

număr de încercări si ceea ce se verifică, de astă dată, este repartiţia їп 
colectiv, exact ca si în exemplul fizicianului francez. În teoria cinetică, 
drumul fiecărei molecule nu poate fi prevăzut, pe când comportarea 
întregii mase gazoase este bine determinată. Dar nu se poate sustine că 
teoria jocurilor de noroc sau teoria cinetică ar presupune un 
indeterminism al elementelor. Se ştie că întregul efort teoretic al lui 
Boltzman are la bază o mecanică strict deterministă. 

Se susţine însă că există o diferenţă de natură între statistica veche 
şi statistica nouă, între teoria cinetică şi mecanica ondulatorie. Am 
remarcat, în diferite ocazii, caracterul aparent al acestei deosebiri, care 
aparține mai mult formei simbolice. Constatăm o nouă asemănare între 
cele două statistici: din punctul de vedere al previzibilităţii. Exact în 
punctul în care fizicienii moderni stabilesc o deosebire esenţială față de 
fizica clasică şi introduc indeterminismul, observăm dimpotrivă о 
asemănare evidentă între teoria quantică şi teoria clasică în înfățișarea 
ei statistică. Indeterministii compară mecanica ondulatorie cu mecanica 
clasică. De fapt, ea trebuie comparată cu statistica clasică. Din această 
paralelă nu ar mai fi rezultat vreo diferenţă cu privire la posibilitatea 
prevederii. Cine pleacă de la о teorie probabilistă, cum este şi 
mecanica ondulatorie, şi vrea să stabilească previzibilitatea evoluţiei 
individuale, işi propune de la început un scop imposibil. Dacă s-ar 
putea face preziceri individuale, sprijinite pe o teorie statistică, aceasta 
ar fi o operaţie miraculoasă. Imposibilitatea provine din faptul că nici o 
teorie probabilistă nu este cosmologică, nu poate face afirmaţii asupra 
evoluţiei empirice a fenomenelor. Calculul probabilităților, în toate 
formele lui, nu este decât un limbaj matematic, care deduce, din 
frecvențe observate, posibilitatea de apariţie a unui fenomen. El ignoră 
exact acea înfăţişare a realităţii de care este legată cauzalitatea şi 
prevederea. 

Determinismul implică posibilitatea prevederii numai dacă relația 
cauzală este cunoscută în fizionomia ei particulară. Dacă însă ne 
menţinem într-un plan de abstracție matematică, care manipulează 
obiectele în ansamblu, cum este cazul oricărei teorii probabiliste, 
atunci prevederile individuale devin imposibile din cauza ignorärii 
legăturii cauzale. Pentru teoria cinetică, se admitea că ceea ce ignoram, 
si ignoram cu bună ştiinţă, era un mecanism cauzal elementar, care 

servea de suport mecanicii statistice a ansamblului. Când este vorba de 
teoria quanticä, se spune că nu este în joc o ignoranță provizorie, ci un 
obstacol imposibil de trecut (relaţiile lui Heisenberg). Dar nu se poate 
nega că este tot o ignoranță, chiar dacă definitivă. La drept vorbind. de 
la o imposibilitate de fapr s-a trecut la o imposibilitate de drept. fără ca 
această trecere să justifice saltul de la subiectiv la obiectiv. „Teoretic 
imposibil”, departe de a fi un absolut. este legat de soarta, așa de 
efemeră, a plăsmuirilor teoretice. 

La baza discuţiilor în jurul relaţiilor lui Heisenberg stă mereu 
prejudecata cantificării determinismului şi a prevederii. L. de Broglie 
recunoaşte că atât cauza, cât şi efectul sunt bine cunoscute: fluxul de 
electroni produce scânteile. „Indeterminat” şi imprevizibil este numai 
aspectul cantitativ al relaţiei cauzale. In mod arbitrar se face din acesta 
caracterul esenţial al determinismului. Putem prevedea, şi prezicerea se 
verifică, că, dacă punem în funcţie tunul de electroni. se vor produce 
scântei. Ceea ce scapă prevederii certe este valoarea precisă a unor 
coordonate. Această imperfecţiune a cunoaşterii — şi este о 
imperfecţiune numai din punctul de vedere al conceperii matematice a 
universului — nu justifică afirmaţia că nu există cauzalitate. Pe măsura 
progresului experimental, fizica atomică a stabilit raporturi de 
cauzalitate certe, cu efecte previzibile: dacă un fascicol de raze X vine 
în contact cu materia, electronii sunt detaşaţi şi aruncaţi (efectul 
fotoelectric); dacă un foton loveşte un electron liber. acesta este 
aruncat şi fotonul deviat (efectul Compton); dacă bombardăm azotul cu 
neutroni, se formează atomi de bor cu expulzări de particule 
(transmutatie) etc. Dacă precizările cantitative, asupra coordonatelor şi 
impulsului, nu sunt satisfăcătoare. situaţia nu poate pune în discuţie 
valoarea. determinismului. Cine este obişnuit să vadă realitatea prin 
înlănţuirea strictă a unor simboluri matematice, se poate îngrijora când 
vede că simbolurile refuză să răspundă la anumite întrebări. Și. fiindcă 
simbolurile obişnuiau până acum să răspundă, va fi înclinat să acuze 
natura. Pare paradoxal ca determinismul cantitativ, care este fiul legitim 
al panmatematismului. să fie renegat de însuşi progresul concepției 
matematice. Acest impas al determinismului matematic nu este şi un 
impas al cauzalității. Dacă întorsătura este definitivă şi va trebui să ne 
mulţumim cu un determinism calitativ. nu este nimic de temut pentru 

claritatea, coerenţa şi progresul concepţiei despre lume. Dacă savantul 
modern întreprinde disectia realităţii fizice înarmat cu o riglă şi dacă 
cercetarea nu reuşeşte, vina este a savantului care foloseşte probabil un 
instrument impropriu. 

Este interesant să observăm cum cauzalitatea este asimilată exact cu 
acea noțiune — prevederea precisă şi certă — care devine caducă în teoria 
quantică. Este acelaşi procedeu, descoperit în capitolul anterior, unde 
cauzalitatea era identificată cu determinismul cantitativ, astăzi irealizabil. 

Atât timp cât nu privim în mod clar şi consecvent raportul dintre 
cauzalitate şi prevedere, problema determinismului quantic rămâne 
umbrită de confuzii. Datoria actuală a epistemologului este de a separa 
cele două noţiuni, tocmai fiindcă tendinţa curentă este de a le identifica. 
Numai în anumite cazuri, prevederea este un semn pozitiv al cauzalitätii: 
atunci când prevederea, care poate fi şi numai calitativă, a prezenţei, 
absenței sau variaţiei unui fenomen în raport cu prezenţa, absența sau 
variația unui antecedent este verificată experimental — dar şi aici numai 
dacă nu este vorba de o succesiune necauzală. Prevederea nu poate 
constitui un criteriu negativ al cauzalităţii. Imposibilitatea prevederii 
acoperă adeseori ignoranta noastră. Se manifestă aici un defect comun 
definiţiilor prin consecințe; efectele nu sunt specifice, fiindcă nimic nu 
împiedică posedarea lor în comun de către fenomene eterogene. Și 
ignoranta şi indeterminismul sunt semnalate prin prezenţa aceluiaşi efect: 
neputinta prevederii. Caracterul relaţiilor lui Heisenberg de a fi o 
afirmaţie de ignoranță пе arată că aici nu există o lacună a cauzalitätii, 
ci o deficiență a cunoaşterii. 

Imprevizibilitatea quantică este numai cantitativă şi individuală. În 
fond, putem prezice cu siguranţă ce se va întâmpla, dacă renuntäm la 
precizările metrice, şi chiar şi cu acestea, dar numai pentru clase de 
obiecte. 

CAPITOLUL ГУ 


CONCLUZII 


Nici ideea de indeterminare elementarä, nici imposibilitatea 
prevederii nu justifică credinţa în prăbuşirea determinismului. Eroarea, 
ascunsă prin paralogisme mai mult sau mai putin ingenioase, se 
manifestă în două moduri: ca o eroare fundamentală în argumentare şi 
ca o contradicţie în economia sistemului. 

Teza indeterministă pleacă de la premisa subînteleasä că forma 
matematică şi cantitativă a determinismului exprimă în mod adecvat şi 
exclusiv conţinutul noțiunii. Ne aflăm în mijlocul unor teorii de fizică 
matematică, încât pare natural .să se discute expresia algebrică a 
cauzalităţii. Atacurile sunt concentrate împotriva înfăţişării matematice 
a determinismului, exprimată în ecuaţiile mecanicii clasice şi vizua- 
lizată în imaginea calculatorului prodigios al lui Laplace. Soarta 
determinismului depinde de posibilitatea de a calcula exact valorile 
viitoare ale unor parametri. Intervenţia constantei л face imposibilă 
specificarea cantitativă precisă. În numele acestei imposibilitäti se 
proclamă falimentul determinismului. Am arătat că ideea cauzalitätii 
nu se identifică cu formula ei cantitativă. Acest lucru trecea neobservat 
în mecanica clasică, fiindcă acolo conţinutul notional primea o formă 
matematică adecvată, a cărei realizare experimentală nu era pusă la 
îndoială. Dacă expresia matematică a cauzalităţii întâlneşte în calea ei 
obstacole de netrecut, trebuie să disociem forma de conținut. Si atunci 
observăm că noi gândim de fapt cauzalitatea numai calitativ, 
independent de precizările metrice. Determinismul este construit în 
momentul în care am constatat că există relaţii invariabile între anumite 
cauze şi efectele presupuse, fără să fie nevoie de stabilirea raportului 
cantitativ dintre membrii relației. Asemenea relaţii există şi în fizica 
quantică şi pe baza lor se pot face prevederi certe. Numai cantificând 


determinismul, silindu-l să îmbrace о haină prea strâmtă, îl facem să 
devină inoperant în lumea atomului. La mijloc nu este o criză a 
cauzalităţii, ci o criză a matematismului. Ar fi poate exagerat să 
spunem, ca G. Matisse!, că relaţiile de imprecizie nu au absolut nici o 
legătură cu problema determinismului, fiindcă determinismul, fiind о 
problemă de dependenţă, nu de constituţie. nu presupune existenţa unor 
puncte materiale precis localizate. Mi se pare mai exact să definim 
situaţia în modul următor: în mecanica nouă. traducerea cantitativă а 
relațiilor cauzale comportă, în majoritatea cazurilor, limita de precizie 
fixată de principiul lui Heisenberg. Semnificaţia epistemologică а 
relaţiilor de imprecizie este astfel redusă la adevărata valoare. 

Formula aceasta restrânge, nu numai sensul, dar şi sfera de aplicaţie a 
principiului lui Heisenberg. Există cazuri speciale când limita poate fi 
depăşită şi, prin aceasta, coerenţa interpretării indeterministe este 
ameninţată. Putem admite că, în acelaşi sistem fizic, traducerea 
cantitativă precisă a legii cauzale este uneori posibilă şi alteori nu; dar nu 
putem admite ca însăşi cauzalitatea să fie când valabilă şi când falsă. 
Ceea ce este mai grav, cauzalitatea intervine în însuşi fundamentul 
relațiilor de impreciziune. în structura efectului Compton. Acesta este un 
fenomen cauzal de tipul „ciocnire elastică”, care respectă conservarea 
energiei şi a impulsului. După expresia fericită a lui Brunschvicg”. 
indeterminarea aparentă a fenomenelor este datorită interferenţei a două 
determinări independente: determinarea fenomenelor observate şi 
determinarea observaţiei însăşi. Ultima a devenit apreciabilă în urma 
progresului în precizia măsurătorilor. Factorul nou care intervine în 
mecanica quantică este efectul perturbator al observaţiei, cu alte cuvinte, 
о nouă relatie cauzală. Această întretăiere de serii cauzale complică 
opera de cercetare şi în special măsurătorile şi calculele, dar nu poate 
atinge stringenta înläntuirilor cauzale. Complicatia izvorâtă din 
interferența seriilor cauzale produce ca întotdeauna aparente de hazard 
şi necesită un tratament statistic. 


1 G. Matisse. op.cit.. p.161-162. 

1 L, Brunschvicg. Bull.de lu Soc.fr de Philos. Séance du | Mars 1930. La physique 
du vingtième siècle et la philosophie. р.26-27. Planck (Der Kausalhegriff in der Physik. 
p.24) exprimă aceeaşi idee. dar mai vag. când spune că incertitudinea prezicerii se naşte 
din împrejurarea că omul este о parte din natură. supus legilor ci. 

Contradictia apare si їп conceptia despre raportul dintre indetermi- 
nismul microfizic si determinismul macrofizic. Situaţia este asemănă- 
toare cu aceea discutatä a unui determinism statistic, rezultat dintr-un 
indeterminism al elementelor. Acolo intervenea, pentru restabilirea 
determinismului, însumarea indivizilor într-un colectiv. Aici determi- 
nismul macroscopic este o aparenţă creată de micimea extremă a 
constantei lui Planck. Dar putem considera determinarea cauzală ca 
efectul unei aproximatii imperceptibile? Se confundă iarăşi punctul de 
vedere calitativ cu cel cantitativ. Cauzalitatea este o afirmaţie asupra 
dependenţei fenomenelor, o calitate a relaţiilor; ea fixează modalitatea 
transformărilor. Constanta lui Planck nu poate influenţa decât înfăţişarea 
cantitativă a relaţiei. Determinismul sau există la toate etajele 
universului fizic, sau nu există deloc. Conformatia obiectelor poate 
diferi în trecerea de la microfizic la macrofizic, tipul de relaţie însă 
rămâne același. Ceea ce este important pentru microfizic şi neglijabil şi 
inobservabil pentru macrofizic nu poate fi decât o chestiune de 
cantitate, care nu poate decide calitatea evoluţiei. Ciocnirea a două 
corpuscule microfizice este, ca fenomen, identică ciocnirii dintre două 
bile de biliard şi, oricum ar interveni cantitatea h, ea nu poate face să 
dispară într-un caz şi să apară în celălalt caz relația cauzală. Constanta 
lui Planck poate cel mult să influențeze expresia metrică a cauzalitätii 
microfizice prin erori cantitative, care să fie neglijabile şi 
imperceptibile în domeniul macroscopic. Determinismul nu poate fi o 
aparenţă care să rezulte din faptul că lipsa de precizie a măsurătorilor 
macroscopice nu poate fi controlată. 

Se adaugă observaţia lui Planck! că raportul astfel conceput între 
universul microfizic indeterminat şi universul macrofizic determinat 
presupune existența unei granițe precise între cele două domenii. 
Această piatră fixă de hotar nu poate exista. Între domeniile de ordin de 
mărime deosebită nu există linie de demarcaţie precisă, ci trecere 
treptată. Chimia coloidală şi biochimia ne arată că este imposibil să se 
facă o deosebire principială între fenomenele moleculare si cele 
molare. O trecere continuă de la indeterminismul atomic la deter- 


| M. Planck. Determinismus oder Indeterminismus?. p.19-20. 

minismul macroscopic nu poate exista, fiindcä un fenomen care аг 
conţine numai o urmă de indeterminism este în întregime indeterminat. 
Între determinism şi indeterminism nu sunt trepte intermediare. 

Fizica matematică pretinde că, prin jocul unor simboluri, a înlăturat 
definitiv din ştiinţă determinismul. Presupusa revoluţie nu este însă 
decât o reformă modestă: s-a descoperit o limită, poate definită. pentru 
măsurătorile atomice. Aceasta nu îndreptățește părerea că astfel s-ar fi 
modificat însăşi structura ştiinţei. Au apărut dificultăţi noi. dar nu 
propriu-zis pentru ființa ştiinţei, ci pentru metrologie şi pentru teoria 
quantică. 

Dacă fizica nouă a provocat vreo criză, este propria ei criză. Dacă s- 
a distrus ceva, este însăşi concepţia matematică a determinismului. Prin 
aceasta matematismul s-a limitat pe sine însuşi. În loc de a aduce о 
victorie a formalismului matematic, teoria quanticä a deschis procesul 
panmatematismului, care va rămâne pe rol până când teoria va reuşi să 
se adapteze mai bine realitätilor microfizice. 


PARTEA AIII-A 


SPAȚIUL, TIMPUL ȘI CAUZALITATEA 


CAPITOLUL | 


INCOMPATIBILITATEA DINTRE 
„DESCRIEREA SPATIO-TEMPORALÀ” 
ȘI „DESCRIEREA CAUZALA” 


Încă din 1925, Niels Bohr atrăgea atenţia asupra antagonismului 
esenţial, care se manifesta din ce în ce mai puternic, dintre fizica 
clasică şi fizica quantică. Mai întâi în studiul radiaţiei termice, apoi în 
teoriile asupra constituţiei atomului, interpretarea fenomenelor cerea 
introducerea constantei lui Planck, a unui caracter de discontinuitate 
necunoscut fizicii clasice. Postulatul quantic apărea. din punctul de 
vedere al teoriei quantice, ca un „iraţional”. În timp се, cu ajutorul 
principiului de corespondenţă, se utilizau toate elementele teoriei 
clasice succeptibile de analogie, apărea şi incapacitatea teoriei clasice 
de a interpreta unele fenomene atomice. Se ştia că atomul posedă o 
constituţie de tip planetar, dar modelul mecanici! clasice se dovedea 
nepotrivit. Atomul se deosebeşte de un sistem planetar obişnuit prin 
prezenţa unei stabilitäti speciale neîntâlnită în mecanică. După legile 
mecanicii clasice, mişcările particulelor atomice ar trebui să infätiseze 
O variaţie continuă, ceea ce este în contradicţie cu proprietăţile reale ale 
atomului. Radiația prevăzută de modelul electrodinamic al atomului nu 
corespunde spectrului observat. Atomul în stare normală nu emite 
radiaţii, deşi electronii lui sunt în mişcare. ceea ce este paradoxal 
pentru teoria electromagnetică. 

Pentru a evita contradicţiile şi a se făuri o reprezentare corectă a 
fenomenelor atomice, s-a introdus şi aici discontinuitatea proceselor 
elementare. S-au admis două postulate; |. Orice sistem atomic posedă o 
serie discontinuă de stări staţionare dotate cu o stabilitate specială şi 
orice variaţie de energie a atomului este reprezentată printr-o tranziţie 


instantanee de Іа o stare la alta; 2. Emisia şi absorbţia de radiaţii se fac 
prin aceste tranziţii, frecvenţa radiaţiei fiind determinată de diferenţa” 
dintre starea iniţială şi starea finală a procesului de tranziţie. Aceste 
postulate noi au condus la rezultate remarcabile. 

Bohr susține că modificarea mecanicii clasice impusă de postulatul 
quantic necesită transformări şi mai profunde. Noţiunile fizice 
obişnuite, imaginile spatio-temporale care serveau la descrierea feno- 
menelor, nu sunt în stare să reprezinte înfăţişarea mult mai complicată 
a realității microfizice. Analiza structurii fine a spectrelor, studiul feno- 
menelor de ciocnire fac să apară insuficienţa modelelor mecanice, 
intuitive. Acest program, al cărui punct principal este îndepărtarea 
imaginilor mecanicii, a fost realizat de Heisenberg printr-o metodă care 
ar introduce în teoria atomică numai mărimi observabile. 

Transformarea de atitudine impusă de revoluţia quantică este 
exprimată de Bohr prin „teoria complementarităţii”. Prin complementa- 
ritate, Bohr desemnează situaţia paradoxală a noţiunilor clasice, care, 
atunci când sunt aplicate în domeniul atomic, se exclud şi în acelaşi 
timp se completează. Dacă vrem să aflăm natura luminii sau a materiei, 
suntem puşi în faţa unei alternative insolubile. Pentru lumină, trebuie 
să recurgem când la teoria electromagnetică, care este o interpretare 
ondulatorie, când la teoria fotonilor, care este o concepţie corpusculară. 
Nici una din cele două imagini opuse, considerată izolat, nu este 
suficientă. În cazul materiei, vechea teorie atomică este întregită cu 
recenta teorie ondulatorie şi fizicianul este de asemenea silit să 
intrebuinteze rând pe rând două reprezentări contrarii. Această situație 
este teoretizată de Bohr în ideea de complementaritate. Noţiunile de 
undă şi corpuscul sunt aspecte ,complementare”, care apar în 
descrierea fenomenelor microfizice cu ajutorul noţiunilor clasice. Cele 
două imagini se exclud într-o întrebuințare simultană, dar se necesită 
mutual într-o descriere a realităţii. Aceasta nu se poate concepe decât 
atribuindu-le o valoare pur simbolică. Conceptele obişnuite sunt 
„idealizări”, mai mult sau mai putin adecvate experienţei. reprezentând 
aspecte unilaterale ale realităţii. 

.Complementaritatea” există. după fizicianul danez. şi între descrie- 
rea cauzală si descrierea spatio-temporalä a fenomenelor atomice. 
Postulatul quantic introduce un anumit antagonism între observaţia si 

definiţia unui sistem fizic. În fizica clasică, cele două acte ale 
procesului de cunoaştere păreau că se suprapun în mod natural. Astăzi 
este pusă la îndoială însăşi posibilitatea de a defini cu precizie un 
obiect după ce a fost observat. Concordanţa dintre observaţie şi 
definiție era admisă, fiindcă se neglija acţiunea de perturbare a 
obiectului provocată de actul observării. Postulatul quantic a scos în 
relief această interacţiune. Fenomenul observat şi instrumentul de 
măsură nu mai pot fi concepute ca realităţi fizice autonome. Dacă 
ținem seama că separatia dintre subiectul şi obiectul cunoaşterii nu este 
absolută, atunci suntem puşi în faţa unei dileme. Operația de definire a 
unei Stări fizice presupune izolarea sistemului, sustragerea lui de la 
orice influenţă, inclusiv de la acţiunea cuprinsă în observaţie. În acest 
caz însă, observaţia devine imposibilă şi noţiunile de spaţiu şi timp 
inaplicabile. Dacă admitem posibilitatea observaţiei, şi deci şi 
interacțiunea dintre mijloacele de investigaţie şi obiect, atunci trebuie 
să renuntäm la definiţia stării observate şi prin urmare si la cauzalitate. 
Între observarea unei stări fizice şi definirea ei. între descrierea spatio- 
temporală şi descrierea cauzală — care reprezintă pentru Bohr 
posibilităţile ideale ale observaţiei şi definiţiei — apare raportul de 
complementaritate. Cele două procedee metodologice, deşi con- 
vergente în principiu, sunt incompatibile în practică. Dacă urmărim 
comportarea spaţio-temporală a unui individ atomic, relația cauzală nu 
poate fi stabilită, din pricina schimbului de energie $1 impuls, care are 
loc între individ şi instrumentul de măsură. Când vrem să precizăm 
raportul de cauzalitate cuprins în transformările energetice, nu se poate 
face о descriere spatio-temporalä a comportării individului. În 
cunoaşterea macroscopică, coordonarea dintre observaţia în spaţiu şi 
timp şi definiția cauzală reuşeşte datorită micimii quantumului de 
acţiune. În cunoaşterea microscopică, unde quantumul de acţiune nu 
poate fi neglijat, analiza epistemologică ar impune disocierea celor 
două operaţii. 

În studiul luminii, ne putem interesa de propagarea ei în spaţiu și în 
timp, dar atunci. din cauza postulatului quantic, nu obţinem decât 
informaţii statistice. Dacă vrem să relevăm caracterul cauzal al 
fenomenului, trebuie să ne referim la fenomenele individuale de reactie 


între lumină şi materie — efectele fotoelectric şi Compton — şi atunci 
trebuie să renuntäm la determinările spatio-temporale. Într-adevăr. 
relaţiile lui Heisenberg creează un anumit grad de imprecizie reciprocă 
pentru mărimile conjugate canonic: impuls şi coordonate, energie şi 
timp. Rezultă de aici că ori de câte ori vrem să controlăm conservarea 
impulsului şi energiei pentru stabilirea raportului cauzal. trebuie să 
renuntäm la specificarea raporturilor spatio-temporale şi invers. 
Impreciziile condiţionate reciproc, care există, pe de o parte, între 
impuls şi coordonate şi, pe de altă parte, între energie şi timp. exprimă 
însuşi antagonismul complementar dintre descrierea cauzală şi 
descrierea spatio-temporalä. Teorema de conservare a energiei şi 
impulsului nu poate fi asociată cu reprezentarea spatio-temporalä decât 
cu un sacrificiu de precizie de o parte sau de alta. 

Aceeaşi restricție rezultă şi din analiza conceptului de stare 
staţionară. Fiind vorba de definirea unei stări energetice, rezultă din 
relațiile- lui Heisenberg că precizarea timpului este imposibilă. 
Noţiunea de stare staţionară este atemporală prin însăşi natura ei. Dar, 
pentru Bohr, stabilirea unei valori precise pentru energia unui atom 
constituie o aplicare a principiului de cauzalitate prezent în teorema de 
conservare a energiei. Astfel apare şi aici opoziţia complementară 
dintre cauzalitate şi timp!. 

S-ar părea că rămâne o posibilitate de a se evita efectele supărătoare 
ale postulatului quantic. Perturbatia decurgând din actul observaţiei, 
ne putem întreba dacă analiza cantitativă a acestuia nu permite 
calcularea perturbatiei şi deci introducerea ei în inläntuirea cauzală. 
Referindu-ne la observarea poziţiei unui corpuscul, ne putem propune 
să măsurăm variația de impuls a microscopului. a izvorului de lumină şi 
a plăcii fotografice în timpul contactului, de unde s-ar putea deduce 
valoarea impulsului cedat corpusculului. Bohr a replicat că operaţia de 
măsurare а impulsului implică ignorarea poziţiei precise a 
microscopului şi a celorlalte mijloace de observaţie, conform princi- 
piului de imprecizie. Heisenberg a discutat această posibilitate în 
legătură cu secțiunea dintre mijloacele de observaţie şi obiectul 


IN. Bohr. La théorie atomique et la description des phénomènes. cf. Şerban 
Тцеіса. Fizica atomică şi deternunismul. p.82-86. 

observat. De o parte şi de alta a secţiunii, relaţiile sunt bine determinate 
şi numai la locul fisurii există o discordantä care se traduce prin 
existenţa legilor statistice. Deoarece locul în care se stabileşte linia de 
demarcaţie este indiferent pentru formularea legilor naturii. rămâne 
posibilitatea de a înlătura secțiunea prin deplasarea ei la extremitate. 
Am putea cuprinde în sistemul de observat si instrumentele de măsură 
si atunci influența acestora ar fi calculabilă în mod precis. fiindcă 
interacțiunile dintre părțile componente ale sistemului supus 
observaţiei pot fi bine cunoscute. Dar, în acest caz, devine 
„indeterminată” observarea instrumentelor de măsură şi, pentru a o 
evita şi pe aceasta. ar trebui să înglobăm în obiect şi ochii noştri şi până 
la urmă universul întreg. Atunci însă nu rămâne din fizică decât o 
schemă matematică transcendentă spaţiului şi timpului. Separatia 
universului în sistem observat si sistem de observaţie face imposibilă 
formularea riguroasă a cauzalitätii. Dacă împingem analiza cauzală 
peste hiatusul produs prin observaţie, obţinem un sistem abstract. 
Situaţia este înfăţişată schematic în tabelul următor!: 


Teora quantică 


Teoria clasică 


Descrierea fenomenelor in Descrierea fenomenelor Alternative Schemă matematică necores- 
spatiu şi timp in spanu şi NMP tepate punând nici зрана. тис 


in mod statistic nmpulu 


Cauzahtate Relatu de mdetermmare Cauzaltate 


Cunoaşterea microfizică se desfăşoară in următoarea alternativă: 

1. Descriem comportarea fenomenelor în spaţiu şi în timp, 
renunțând la descrierea inlänturti lor cauzale. Situarea obiectului 
atomic în cadrul lui empiric implică actul observaţiei. deci perturbarea 
obiectului. Apar relaţiile Іш Heisenberg şi cauzalitatea este înlocuită cu 
probabilitatea. 


1 ‚ , | А А . „ „ 
W. Heisenberg. Zes principes physigues de lu théorie Чех gunta. р 54-53. 
p AD 

2. Descriem înlănţuirea cauzală a fenomenelor, dar fără referinţe 
spaţiale şi temporale. Trebuie să stabilim bilanţul energiei şi impulsului 
în cursul transformărilor, ceea ce, după relaţiile lui Heisenberg. ne 
împiedică să cunoaştem cu precizie parametrii spatio-temporali. 

Teoria „complementarităţii” poate să pară mai impresionantă decât 
celelalte argumente. Ea evită contradictia de a nega cauzalitatea 
împotriva evidenţei. Existenţa relațiilor cauzale în domeniul atomic 
este recunoscută, dar într-un mod care le răpeşte orice valoare practică. 
Fizicianul trebuie să observe şi întrucât observă trebuie să renunțe la 
cauzalitate. Rămâne posibilitatea de a construi o schemă cauzală a 
universului, un calcul al transformărilor energetice. Dar prin aceasta 
am ajuns la о depărtare considerabilă de evoluţia concretă а 
fenomenelor fizice. Cu toate că principial cele două moduri de 
descriere complementare sunt aşezate pe acelaşi plan, antagonismul se 
rezolvă practic în dauna cauzalităţii. Descrierea spatio-temporalä este 
solidară cu relaţiile de indeterminare de semnificaţie indeterministă şi 
prezente în orice experiment atomic; dacă vrem să ajungem la o 
descriere cauzală, trebuie să părăsim terenul experienţei. 

Urmează o dublă analiză. Trebuie cercetat sensul ideii de comple- 
mentaritate, umbrită de unele neclaritäti, şi posibilitateu de a disocia 
cauzalitatea de spaţiu si timp, ceea ce constituie din punctul de vedere 
al cunoaşterii fizice un paradox. 

CAPITOLUL П 


CUNOAȘTEREA „COMPLEMENTARĂ” 


Prin ideea de complementaritate se afirmă insuficienţa conceptelor 
create de intuiţia obişnuită atunci când sunt aplicate în domeniul 
microfizic. Descrierea complementară „este astfel numită fiindcă orice 
aplicare a conceptelor clasice exclude întrebuinţarea simultană a altor 
concepte clasice, tot aşa de necesare în alte împrejurări pentru 
explicarea fenomenelor”!. Se dau ca exemplu perechile de noţiuni: 
undă şi corpuscul, cauzalitate şi spatiu-timp, care în descrierea micro- 
cosmosului se exclud şi se completează în acelaşi timp. 

Observăm însă că raporturile dintre membrii celor două perechi de 
noțiuni nu sunt de acelaşi fel. În perspectiva macroscopică. imaginile 
de undă şi corpuscul sunt exclusive, pe când descrierea cauzală este 
solidară cu descrierea spaţio-temporală. În trecerea de la macrofizic, 
complementaritatea constă, în primul caz, în asocierea a două concepte 
contrarii, în celălalt caz în descrierea a două noţiuni asociate. Din acest 
punct de vedere raporturile sunt exact inverse. În fizica quanticä. 
obligăm să colaboreze reprezentările de undă şi corpuscul, care în 
domeniul macroscopic sunt opuse, şi izolăm descrierea cauzală de 
descrierea spatio-temporalä, cu care este indisolubil legată în zona 
macroscopică. 

S-ar putea spune că nu interesează raportul care există între 
imaginile respective, în intuiţia obişnuită, ci numai relația de 
excluziune complementară, prezentă în cunoaşterea microfizică. Se 
ivesc însă alte greutăți. Ne referim la argumentele prin care este 
stabilită complementaritatea dintre descrierea cauzală şi descrierea 
spatio-temporalä. Găsim, în expunerile lui Bohr şi Heisenberg, cel 


N. Bohr. op.cit . p.9. 


putin trei feluri de a justifica şi a prezenta această idee’. Cele trei 
modalități pot fi considerate mai degrabă ca trei idei diferite, decât ca 
trei argumente ale acelor idei. 

În primul fel de prezentare a chestiunii, si care pare să fie cel funda- 
mental, Bohr pleacă de la posibilitatea observaţiei şi definiţiei în fizica 
quantică. Din cauza perturbatiei provocată de observator, fiecare din 
cele două procedee se înfăptuieşte în dauna celuilalt. Bohr deduce că: 
„trebuie deci să luăm în consideraţie o modificare radicală a raportului 
dintre descrierea spatio-temporalä şi principiul cauzalităţii, care 
simbolizează respectiv posibilitățile ideule de observaţie şi de definiție. 
şi a căror uniune este caracteristică teoriilor clasice: după însăși esenţa 
teoriei quantice, trebuie în adevăr să ne mulțumim a le concepe ca 
aspecte complementare, dar reciproc exclusive, ale reprezentării 
rezultatelor. experimentale””. Descrierea spatio-temporalä şi descrierea 
cauzală urmează soarta observaţiei şi a definiţiei, cu care sunt respectiv 
identificate. 

Ideea este apoi expusă în legătură cu principiul impreciziei 
quantice: ..... în teoria quantică, există o relaţie reciprocă generală între 
incertitudinile minime cu care pot fi respectiv definiti vectorii de 
energie-impuls şi de spatiu-timp asociaţi «indivizilor». Această relaţie 
poate fi considerată ca o expresie simbolică foarte simplă a naturii 
complementare а descrierii spatio-temporale şi a principiului de 
cauzalitate”. De astădată. posibilitatea descrierii spatio-temporale 
depinde de posibilitatea de a cunoaşte cu precizie parametrii spaţiului 
şi timpului, iar stabilirea relatei cauzale este condiționată de 
cunoaşterea precisă a energiei si impulsului. Relaţia de precizie invers 
proporțională dintre cunoaşterea stării geometrice şi cunoaşterea stării 
dinamice devine relație de complementaritate între descrierea spatio- 
temporală şi decrierea cauzală. Legătura dintre cunoaşterea stării 
energetice şi descrierea cauzală o face teorema de conservare a 


! Cel putin trei. біпаса uneori antagonismul dintre descrierea spatio-temporală şi 
descrierea cauzală pare suprapus peste opoziția undă-corpuscul (у.22-53). ceea ce ar 
constitui o a patra interpretare. 

` lbid.. p.51-32 (sublinierea este a noastră). 

` Ibid.. p.57. 


162 


energiei: „Faptul de a atribui unui astfel de sistem izolat o energie 
determinată poate fi considerat ca expresia directă a principiului de 
cauzalitate conţinut în teorema energiei”. A stabili relația cauzală 
înseamnă pentru Bohr a stabili conservarea energiei şi impulsului, ceea 
ce necesită informaţii precise asupra schimburilor de energie şi impuls. 

A treia.conceptie este înfăţişată în tabloul schematic reprodus mai sus. 
Elementul „iraţional” introdus prin conceptul de observaţie este eliminat 
prin deplasarea extremă а momentului observației în direcţia 
observatorului. Se evită secţiunea dintre sistem de observaţie şi sistem 
supus observaţiei cuprinzând în ultimul sistem toate mijloacele de 
observaţie. Cauzalitatea este restabilită, dar se obţine o schemă 
matematică, care nu cuprinde referinţe asupra spaţiului şi timpului. 
Caracterul complementar al descrierii rezultă aici din constatarea că nu 
se poate evita indeterminarea quantică decât renunțând la conceptele de 
spaţiu si timp, subințelegându-se că relaţiile lui Heisenberg au o 
semnificaţie indeterministă. 

Ne vom opri la complementaritatea dedusă din opoziția observatie- 
definiţie, vom prefera complementaritatea implicată în relațiile de 
imprecizie sau complementaritatea dedusă din încercarea de a evita 
relaţiile de impreciziune? Diferenţa dintre cele trei puncte de vedere are 
importanţă mai ales pentru cauzalitate. Pentru cauzalitate, punctul de 
plecare nu este indiferent. În privinţa ei se ajunge la consecinţe 
deosebite, corespunzătoare celor trei poziţii inițiale. 

Complementaritatea sprijinită pe analiza raportului dintre observaţie 
şi definiţie avantajează descrierea spaţio-temporală în dauna descrierii 
cauzale. Fizicianul trebuie să observe că observaţia, ca descriere spatio- 
temporală, se realizează cu sacrificiul definiției, deci al cauzalității. Nu 
vedem cum am putea reuşi să definim o stare fizică fără să o observăm. 
ceea ce înseamnă, conform echivalentelor propuse, că descrierea cauzală 
este de fapt irealizabilä în toate cazurile. 

Numai dacă se deduce complementaritatea din relaţiile de 
imprecizie, principiul cauzalitätii devine într-adevăr complementar cu 
noţiunile de spaţiu și timp. Nici unul din termenii conjugati în relaţiile 


| Ibid.. p.75. 

lui Heisenberg nu este privilegiat. Avem posibilitatea reală de a alege 
între cunoaşterea localizării spatio-temporale şi cunoaşterea stării 
dinamice. Vom putea astfel realiza succesiv, şi în ordinea voită, cele 
două modalităţi ale descrierii complementare. 

A treia interpretare este vecină cu prima, cu deosebirea că stabilirea 
relaţiei cauzale, care acolo era imposibilă, devine aici posibilă în mod 
excepţional. Relaţiile lui Heisenberg introduc indeterminismul şi pentru a 
evita consecinţa trebuie să înlăturăm principiul. Se pune în ecuaţie şi 
perturbarea cu toate antecedentele ei şi se obține o schemă matematică 
cauzală, dar fără referinţe asupra spaţiului şi timpului. Aceasta constituie 
însă o procedare excepțională, fiindcă în mod obişnuit fizicianul se va 
mulțumi să descrie fenomenele atomice în limitele impuse de relaţiile lui 
Heisenberg. Urmărirea seriei cauzale nu devine posibilă decât 
modificând oarecum finalitatea cercetării fizice, prin deplasarea atenţiei 
de la obiectul situat în spațiu şi timp către mijloacele de observaţie. 

Înfăţişările eterogene ale complementaritätii se traduc pentru 
principiul cauzalităţii în următoarele consecinţe: descrierea cauzală 
imposibilă; descrierea cauzală posibilă, dar nu concomitent cu descrierea 
spaţio-temporală;, descrierea cauzală posibilă numai dacă se înlătură 
relaţiile de imprecizie, ceea ce exclude iarăşi referintele spatiale şi 
temporale. Ne aflăm într-o situaţie echivocă, pe care Bohr o lasă 
neclarificată. În aplicarea pe teren a complementaritätii, el întrebuinţează 
uneori, ca în chestiunea naturii materiei şi luminii, ambele descrieri, 
specificând că „negreşit, nu poate fi niciodată vorba să se aplice complet 
independent fie descrierea spatio-temporalä, һе conceptul de 
cauzalitate”. Dar în principiu se pare că trebuie să renuntäm la 
amândouă. „De asemenea, numai renunțând în mod voluntar la descrierea 
intuitivă şi la conexiunea cauzală, cerute de teoria clasică, s-a putut 
utiliza descoperirea lui Planck la interpretarea proprietăţilor corpurilor 
plecând de la cunoştinţele noastre asupra constituantilor atomilor”. 


Imposibilitatea de a separa obiectul atomic de procesul observatiei a 
fost comparată de Bohr cu dificultatea cunoscută în psihologie de a 


' Ibid.. p.53. 
~ Ibid.. p.102. 

separa subiectul de obiect. Са si fenomenele atomice, fenomenele de 
afectivitate şi voință nu pot fi reprezentate prin imagini intuitive. 
Opoziția dintre evoluţia gândirii asociative și unitatea stabilă а 
personalităţii ar fi apropiată de raportul dintre reprezentarea ondula- 
torie şi cea corpusculară. lar perturbatia asociată observaţiei şi-ar avea 
echivalentul în deformarea fenomenelor sufleteşti prin introspectie. 
Fenomenele quantice ar infätisa o complexitate de structură, pe care 
până acum o socoteam specifică faptelor psihice!. 

Răspunsul lui Frank” este categoric. Fizica quanticä nu a modificat 
cu nimic relaţia dintre subiectul şi obiectul cunoaşterii. Ea а modificat 
numai relația dintre două obiecte fizice: fenomenul atomic şi instru- 
mentul de măsură. Teoria complementaritätii nu are nici o legătură си 
psihologia. 

Analogia cu introspectia, dacă poate fi invocată, arată o imperfecţiune 
a procedeului şi nevoia de a-l controla cu alte metode. Analogia nu 
depăşeşte coaja înşelătoare a fenomenelor. Dificultățile analizei psihice 
izvorăsc din unitatea eului, din intimitatea subiectului cu obiectul. 
Greutățile observaţiei microfizice se nasc din micimea excesivă a 
dimensiunilor. „Perturbarea” fenomenelor sufleteşti prin introspectie este 
un mod de a vorbi aproximativ. „Dedublarea” este un factor intern şi 
natural, care intervine în mod curent în viața sufletească. determinându-i 
istoria. Perturbarea microfizică este un factor extern, un procedeu de 
laborator, care nu modifică evoluţia lumii. Întreaga argumentare саге 
sprijină teoria complementarităţii presupune conceptia cantitativă а 
determinismului. Principiul de cauzalitate este însă indiferent faţă de 
soarta unor ecuaţii matematice sau de reuşita unor măsurători. Este bizar 
să se afirme, cum face Bohr. că nu există cauzalitate fiindcă nu putem 


l Bohr susține că s-ar putea deduce complementaritatea descrierilor din simpla 
analiză a unor experienţe psihologice. În încercarea de orientare în intuneric cu ajutorul 
ипи! baston. dacă bastonul este ținut uşor. el este perceput ca un obiect: Часа însă este 
ținut strâns. atunci nu mai apare са un corp străin şi senzația de contact este deplasată la 
vârful bastonulur. S-ar dos edi азе! că aplicarea națiunilor de spaţiu şi timp nu se poate 
face decât dacă se ignoră interacțiunea cu instrumentul de cercetare, 

5 Ph. Frank. La physique moderne a-t-elle déplacé la frontière entre Гору et le 
sujet? în Congres Descartes. VII. p.84-89. 


165 


stabili bilanţul energetic. Aceeaşi cantificare este operată $1 în privința 
spațiului şi timpului. Existenţa spatio-temporalä a fenomenelor este 
legată de posibilitatea de a măsura cu orice precizie anumiţi parametri. 

Ideea de complementaritate depinde în cele din urmă de acceptarea 
următoarelor definiţii, mărturisite sau ascunse: 


Argumente Descricrea cauzală. Descrierea spatio- 
echivalentă cu: temporală, echivalentă cu: 


Primul Definiţia Observaţia 


Al doilea Cunoaşterea precisă a energici $1 | Cunoaşterea precisă 
impulsului coordonatelor şi timpului 

Al ueilea Măsurarea precisă Măsurarea precisă 
a perturbaţiei fenomenului 


Această mobilitate a sensurilor este deconcertantă. Concepte funda- 
mentale sunt îmbrăcate în haine străine care le fac de nerecunoscut. 
Stabilirea cauzei şi stabilirea definiţiei sunt operaţii independente. 
Uneori definim fenomenul fără a-i cunoaşte cauza, alteori îi stabilim 
cauza înaintea definiţiei complete. Dezintegrarea spontană a unor 
elemente este un fenomen suficient definit, reglementat de o lege 
precisă; numai cauza procesului este necunoscută. Dimpotrivă. unele 
procese de transmutatie, a căror cauză este bine cunoscută, nu sunt încă 
precis caracterizate. Dacă supunem Beryliul la acţiunea deuteronilor, 
nu ştim dacă ecuaţia trebuie scrisă: 


€ ә А 9 э 4 3 
Be; + D? = Hej + Lif sau Be, + Юү = Не; + Li 


Descrierea spatio-temporalä este cuprinsă în actul observaţiei. dar 
ca o specificare. nu întotdeauna necesară. Descrierea în spațiu şi timp 
este un factor comun, care devine important când stabilim formula 
cantitativă a legilor. 

Celelalte echivalente implică un punct de vedere cantitativ, cu tot 
cortegiul de probleme specifice măsurătorilor. Dacă descrierea spatio- 
temporală este condiţionată de măsurarea unor parametri. descrierea 
cauzală este independentă de preciziile cantitative. Opoziția nu există 
între descrierea cauzală și descrierea spaţio-temporală. ci numai între 

precizia măsurătorilor unor mărimi. Dificultăţile aparţin metrologiei. 
nu epistemologiei. 

Pentru a defini raportul dintre imaginile ..complementare” nu era 
nevoie de un cuvânt nou şi mai ales de o teorie nouă. Poincaré a 
prevăzut situaţia, analizând semnificaţia teoriilor fizice. Pus în fața 
unor teorii contradictorii dar egal de verosimile, de multe ori fizicianul 
nu a ales, ci a ţinut strâns ambele capete ale lanţului. cu toate că inelele 
intermediare îi erau ascunse. Contradictia dintre două teorii nu implică 
întotdeauna adevărul uneia şi falsitatea celeilalte. „Se poate întâmpla ca 
si una, şi cealaltă să exprime raporturi adevărate si contradictia să nu 
existe decât în imaginile cu саге am îmbrăcat realitatea”. Acestea sunt 
ipotezele, pe care Poincaré le numeşte metaforice. Teoriile ondulatorii 
şi corpusculare sunt probabil de acest gen. 


| . А . . А 
H. Poincaré. La science et L'hypothèse. р,192-193. 

CAPITOLUL III 


SUBSTANTA ŞI CAUZALITATEA 


Am analizat ideea de complementaritate în înțelesul ei imediat, prin 
care Bohr încearcă să relativizeze valoarea procedeelor curente de 
cunoaştere. Cercetarea nu se poate opri aici. Teoria complementaritätii, 
împinsă până la ultimile ei consecinţe, cuprinde încă o semnificatie. Ea 
vrea să însemne mai mult decât o revizuire şi o înnoire a metodelor 
fizicii. În această interpretare îndrăzneață, teoria quantică nu este 
numai о nouă fizică, ci si o nouă epistemologie. Progresul cunoaşterii 
în fizica modernă se face cu multe sacrificii. După ce ni s-a cerut să 
renuntäm la determinism, ni se cere să părăsim şi realismul. 
Determinismul şi realismul nu sunt invariante ale gândirii ştiinţifice, ci 
echipamentul fizicii clasice, urmând în totul soarta acesteia. 

Teoria complementaritätii pune la îndoială însăşi semnificația 
realistă a calităţilor „primare“: figura. mişcarea. Renuntarea alternativă 
la imaginile spatio-temporale de undă şi corpuscul şi insuficiența 
reciprocă a localizării spatio-temporale şi a dinamicii cauzale ne 
situează în problema epistemologică a idealismului. Este adevărat că, 
supusă unei analize mai strânse, ideea lui Bohr s-a arătat echivocă în 
conţinutul ei şi transpusă abuziv asupra termenilor între care se creează 
antagonismul. Totuşi vom urma pe marele fizician danez în intenţiile 
lui epistemologice, deoarece, dincolo de jocul de sensuri, stă dreaptă 
convingerea, subiectivă dar fermă, că noțiunile intuitive ale ştiinţei sunt 
incapabile să reveleze înfăţişarea fenomenelor microfizice. „Ме găsim”, 
spune Bohr, „mai degrabă în faţa unei insuficiențe profunde a 
imaginilor spatio-temporale cu ajutorul cărora se încercase până acum 
descrierea fenomenelor naturale". lar L. de Broglie declară că „ceea се 


UN. Bohr. opent . p.32. 


este mai sigur, este că noţiunile noastre obişnuite de spațiu şi timp. 
chiar modificate destul de profund de teoria relativității. nu sunt exact 
potrivite pentru descrierea fenomenelor atomice”." Filosofia idealistă 
debutează mai întotdeauna cu о critică a spaţiului şi a timpului. 
(Berkeley în Teoria viziunii. Kant în Estetica transcendentală). Faptul 
nu trebuie să ne mire: pe spaţiu și timp se întemeiază evidenţa sensibilă 
a exteriorităţii realului; acestea sunt primele obstacole în calea 
idealismului. Prezenţa acestei critici în interpretarea quanticä este 
primul semn al orientării ei filosofice. 

Să nu credem că ar fi vorba de o criză trecătoare a ştiinţei. Se insistă 
că avem în fața noastră un nou punct de vedere definitiv câştigat. 
Speranţa că, încercând noi experienţe, s-ar putea vreodată ajunge la 
evoluţia obiectivă în spaţiu şi timp sau la timpul absolut este, pentru 
Heisenberg. comparabilă cu iluzia celor care, înainte de Columb şi 
Magellan, credeau că s-ar putea ajunge, prin diverse explorări terestre, 
la capătul lumii. Evoluţia obiectivă în spațiu şi timp este. pentru felul 
de a gândi al teoriei quantice, o problemă falsă, ca şi noțiunea de capăt 
al lumii din punctul de vedere al sfericitätii globului”. 

După ce încercările de interpretare realistă a dualității fundamentale 
corpuscul-undă, unda „pilot de corpuscul” a lui L. de Broglie şi 
câmpurile electrice ale lui Schrödinger, a trebuit să fie părăsite din 
cauza unor dificultăți proprii. fiind înlocuite printr-o concepţie 
probabilistă de natură matematică, noţiunea de obiect fizic situat în 
spaţiu şi în timp a început să se sublimeze mergând până la dispariţie. 
Ce rămâne din realitatea obiectului atomic. ale cărui înfăţişare 
intuitivă, localizare spatio-temporalä şi stare dinamică sum 
„inobservabile”? „Nu mai rămâne destul”, ne răspunde Eddington. 
„pentru a forma o imagine; dar rămâne matematicianului ceva pe care 
el poate lucra”. lată avantajul. dar și pericolul metodei matematice. 
Dificultăţile reprezentării intuitive sunt depăşite relativ uşor. deoarece. 
pe de-o parte, alegem din mulțimea datelor experimentale numai ceca 


lL, de Broglie. La physique nouvelle er les уната. p.243. CI. Dirac. op et. p. V- 
VI. 


W. Ileisenbere. Hondlungegen in den Grundlagen der Naturwissensehaft. р. 13-15. 
"A. Eddington. Nouveaux sentiers de la science, p.337. 

ce convine, iar, pe de altă parte, există posibilitatea seducătoare de a ne 
limita la limbajul simbolurilor, fără corespondenţă realistă obligatorie. 
În acelaşi timp însă putem pierde contactul cu realitatea, ceea ce pentru 
о Ştiinţă a naturii este paradoxal. Formalismul mecanicii quantice este 
aşa fel alcătuit, încât nici nu permite descrierea evoluţiei unui fenomen 
în spațiu şi timp; iar mecanica ondulatorie înfăţişează, în cadrul fictiv 
al spaţiului n-dimensional, numai valoarea unor probabilitäti. Treptat s-a 
renunţat la calităţile concrete ale atomului, totul reducându-se astăzi la 
о matematică a atomului. Imaginile de undă şi corpuscul sunt socotite 
„idealizări”, născute din perspective unilaterale asupra unei realităţi 
complexe. Asociaţia lor este matematică: ca atribute substanțiale, 
suprapunerea lor ar fi absurdă. Intrebarea care din cele două 
reprezentări corespunde realității este lipsită de sens. Fizicianul îşi face 
astăzi o datorie scrupuloasă din a nu se întreba care este înfăţişarea şi 
evoluţia „adevărate”, „reale” ale obiectului atomic, ale unui obiect cu 
infätisäri contradictorii şi a cărui deplasare nu poate fi descrisă printr-o 
traiectorie. Ca şi noumentul Каптап, obiectul microfizic în sine — dacă 
există — este un incognoscibil. | 

Presupunerea că sub învelişul matematic s-ar ascunde o realitate 
exterioară, un obiect fizic precis localizat în spaţiu şi timp şi bine 
determinat ca stare dinamică, deşi inaccesibil cunoaşterii. este 
eliminată, fiind necontrolabilä. Principiul în numele căruia se face 
această epuratie este eliminarea „inobservabilelor” şi a propoziţiilor 
neverificabile. „Trebuie să ne amintim”, spune Heisenberg, „că 
limbajul omenesc îngăduie să se formeze propoziţii, din care nu se 
poate scoate nici 0 consecinţă, care la drept vorbind sunt complet 
lipsite de substanţă, cu toate că produc un fel de imagine în imaginaţia 
noastră. De exemplu, afirmaţia са, alături de universul nostru, poate 
exista un alt univers care nu are în principiu nici o relaţie cu el. nu duce 
la nici o consecinţă, dar naşte în spiritul nostru un fel de imagine. 
Bineînţeles, o astfel de propoziţie nu poate fi nici confirmată, nici 
infirmată. Trebuie să fim deosebit de prudenti în întrebuinţarea 
expresiei în realitate, fiindcă ea atrage foarte uşor afirmaţii de felul 
acelora despre саге am vorbit". 


lW. Heisenberg. Les principes physiques de la théorie des quanta. pit în notă. 
Acest fel de a denunța pseudoproblemele este specific neopozitiviştilor. 

Această exigentä a metodologiei quantice, a cărei prudenţă si 
modestie sunt o invitaţie la elogii, cuprinde în fond o întreagă filosofie. 
Еа nu este altceva decât adaptarea matematică a principiului „esse est 
percipi”!. A exista înseamnă a fi formulat matematic şi ceea ce nu 
poate fi formulat matematic nu există. Orice afirmaţie care transcende 
formalismul matematic este gratuită. Dar din jocul ecuaţiilor nu rezultă 
decât probabilitäti, iar ca reprezentare, adecvată este doar suprapunerea 
contradictorie corpuscul-undă. Corespondenta cu o realitate obiectivă 
este înecată în umbre si contradicții. Ceea ce fizicianul ţine strâns în 
mână este doar o ecuaţie. Formalismul matematic serveşte fizicii 
quantice ca instrument pentru о concepţie cu evidente tendinţe 
idealiste. Cum spune D. Bädäreu”, abstractiunea matematică merge 
împotriva substantialismului. 

G. Bachelard şi E. Cassirer, interpreţi ai „noului spirit ştiinţific”, au 
remarcat şi amplificat această orientare a teoriei quantice. Importanţa 
relaţiilor lui Heisenberg stă, după aceşti gânditori, în semnificaţia lor 
antirealistă. „Astfel”, spune Bachelard, „una din consecinţele filosofice 
cele mai importante ale principiului lui Heisenberg este fără îndoială 
limitarea atribuirilor realistice... va trebui să recunoaştem întotdeauna 
că însuşirile geometrice n-au nici un drept să fie numite calităţi 
primare. Nu există decât calităţi secundare, deoarece orice cantitate 
este solidară cu о relaţie””. Toate calităţile sunt secundare: iată o teză 
berkelyană bine cunoscută. Şi G. Bachelard va protesta împotriva 
încercării lui Meyerson“ de a arăta că fizica quantică nu face excepţie 
de la caracterul ontologic al ştiinţei. Meyerson recunoaşte că, din cauza 
neputinței de a concilia cele două imagini opuse ale obiectului atomic, 
fizicianul este astăzi gata să renunţe la realitatea obiectului său. El se 
refugiază în gândirea matematică, unde contradictia este neglijabilă. 
Dar, ca fizician propriu-zis, el nu poate fi decât realist; altfel 
conceptele lui, lipsite de legătură cu lumea simțului comun, şi-ar pierde 
semnificaţia. Bachelard va obiecta că noul spirit ştiinţific se caracte- 


! 1. Jeans (Les nouvelles bases phvlosophigues de la science. p.291) alirmă că 
politica de eliminare a inobservabilelor pare să actualizeze formula lui Berkeley. 

? D. Bădăreu. Du jugement comme acte signifiant. p.300. 

3 G. Bachelard. op.cit., p. 125-126. 

* E. Meyerson. op.cit.. passim. 

rizează tocmai prin această preponderență a gândirii matematice: 
devenită oarecum autonomă. Obiectul microfizic este numai gândit, nu 
$1 imaginat. Fizicianul veacului al XX-lea este vo/ens nolens 
matematician şi nimic mai mult. Intr-un anumit sens, Bachelard are 
dreptate: teoria quantelor este o matematizare a experienţei, prin care 
obiectul atomic, despoiat de toate calităţile realiste, rămâne cu o fiinţă 
pur matematică. Aceasta este cel putin orientarea manifestă a noii fizici 
matematice, aşa cum reiese din procedeele şi declaraţiile creatorilor ei. 
Rămâne desigur întrebarea dacă. precum crede Meyerson, nu cumva 
teoreticienii noului punct de vedere sunt victima unei iluzii de 
perspectivă, refuzul referintelor realiste fiind în fapt imposibil de 
realizat până la capăt. 

Pentru Cassirer, mecanica quantică nici nu pune în discuţie valoarea 
cauzalitätit, ci categoriile de substanţă şi accident. In teoria clasică a 
cunoaşterii se credea că starea unui lucru este complet determinată la 
un moment dat în toate privintele şi relativ la toate predicatele lui 
posibile. Această determinare totală constituia chiar definiția realităţii. 
Localizarea spatio-temporalä era socotită drept criteriul esențial al 
realităţii. Concepţia quantică ne pune în fața unei situaţii noi. 
Constatăm că starea unui sistem fizic nu este complet determinabilă şi 
mai ales nu este încadrată în raporturi spatio-temporale. In această 
schimbare de înţeles a conceptului de szare a unui sistem constă, după 
Cassirer, unul din paradoxele esenţiale ale mecanicii quantice. In acest 
concept trebuie să suprapunem, fără să putem sintetiza. cele două 
reprezentări ..complementare”. Aceasta ne sileşte să renuntäm la 
noțiunea de lucru în sens absolut. Teoria quanticä este o unealtă de 
cunoaştere care nu poate descrie „lucrurile” şi ..stările” independent de 
procesul cunoaşterii, ea пе oferă numai informaţii de probabilitate 
asupra comportării sistemelor fizice. „In locul unui obiect absolut 
determinat, ne rămâne oarecum în mână numai о umbră”!. Atomul nu 
trebuie conceput ca un „lucru”; el este o „validitate obiectivă de 
relații”. Cu fiecare aplicare a noţiunii de atom în domenii not, apar 
ecuaţii care îi imbogätesc conţinutul cu noi caractere Această înmulțire 
a atributelor nu inseamnă şi un progres al concretizării intuitive; 


Е. Cassirer. op cit. р. 239: ct. р, 218-245 şi 173-190. Eddington (La nature du 
monde physique. р. 16) spune la fel că „lumea exterioară a Пики a devenit o lume de 
umbre”. 

dimpotrivă. cu cât sunt mai numeroase caracterele întrunite. cu atât mai 
putin devine posibilă construirea unui model intuitiv. Trebuie să ne 
mulţumim cu țesătura de legi. care. singură, poate îmbrăca noţiunea de 
atom, iar obiectivitatea atomului nu înseamnă altceva decât validitatea 
acestor legi". 

Fără nici о îndoială avem în faţa noastră un idealism, care poate fi 
numit matematic. Sensul acestui idealism nu poate fi restrâns prin 
consideratia că aici este vorba numai de universul atomic. Lăsând la o 
parte absurditatea conceperii unui spaţiu care ar fi, în sfera. пи în 
conţinutul lui. în parte real şi în parte ideal, remarcăm, ca pe un 
principiu al concepţiei quantice, calificarea perceptiilor macroscopice 
drept iluzii create de disproportia dintre micimea extremă a cantităţii ^ 
şi aproximatia inevitabilă a mijloacelor noastre de observaţie. 
Macrofizica a devenit un caz particular al fizicii. Adevărul se 
descoperă astăzi în lumea infinitului mic; de acolo el iradiază la toate 
etajele universului. revizuind prin raționamente intuiţiile noastre 
obişnuite. S-a emis şi părerea că spaţiul în mic ar putea avea altă 
structură decât spațiul în mare. dar aici era vorba numai de o diferenţă 
în numărul dimensiunilor. 

Odată poziţia filosofică a quantismului stabilită, în sensul că este 
vorba de un idealism epistemologic —, urmează să cercetăm ce devine 
cauzalitatea într-o astfel de concepţie. Problema trebuie pusă — şi nu 
este simplă — fiindcă în concepţia obişnuită, a unui realism nu 
numaidecât naiv, raportul cauzal este grefat pe substunță şi încudrul 
intr-o rețea spațială şi temporală. S-ar putea desigur ca aceasta să Пе о 
prejudecată. o concepție vulgară a cauzahtăţii. Şi am fi nedrepţi dacă 


! Notăm aici — ca având aceeaşi semnificaţie — şi tendința mecanicii contemporane 
de a se constitui în mod „solpsist”. adică de a renunța la .„licţiunea corpului real”. 
Lucrul devine posibil cu ajutorul unor procedee matematice (у. Gr.C. Moisil. 
Determinism şi inlănțutre în Problema determinusmulu. p.71-75). | 

"11. Reichenbach. Zele und Hege der physikalischen Erkenntnis. p.77. Împotriva 
lui Il. Dingle. саге vrea să introducă о asemenea deosebire de natură între macroscopic 
ŞI microscopic. lddington (Nouveaux sentiers de la science. p.26-27) observă pe bună 
dreptate că: nun electron nu este mai mult (sau mai puţin) ipotetic decât o stea... AMICI. 
când discutăm despre realitatea lumii zice şi a entităţilor care о constituie. nu avem 
nici un Motiv Să separăm entitățile macroscopice şi microscopiee. lrebuic să le tratăm 
ea pe un tot”. 

ne-am aseza de la început şi fără justificare într-o poziţie defavorabilă 
quantismului. Trebuie deci să fixăm în prealabil noţiunea de cauzalitate 
şi raporturile ei cu substanţa, spaţiul şi timpul. 

Ca punct de plecare neutru poate servi enumerarea înfățişărilor 
posibile ale cauzalităţii în raportul dintre subiect şi obiect. Aceste 
aspecte se reduc grosso modo la trei. Raportul cauzal poate fi conceput 
ca о relație ontologică, o relaţie fenomenală sau o relaţie perceplivă, 
după cum Suntem ancorati în substanță sau ne retragem în direcţia 
procesului psihologic de cunoaştere. 

Cauzalitatea ontologică poartă pecetea originii ei metafizice şi 
teologice. Ea este o relație de producere, în care efectul este lumea ca 
totalitate considerată ca o creație, cauza este Dumnezeu sau mişcările 
atomilor, în general o substanță, ceva necondiţionat. Sub forma lui 
tipică, acest gen de cauzalitate apare în argumentele cosmologic şi 
ontologic şi în materialismul lui Democrit. Particularitätile cauzalitätii 
ontologice sunt caracterul invizibil al cauzei şi mersul regresiv al 
rationamentului: totdeauna de la efect la cauză. 

Cauzalitatea ca relație fenomenală este o creaţie a filosofiei 
empiriste şi pozitiviste. Se urmăreşte definirea raportului cauzal aşa 
cum este întrebuințat în ştiinţă, îndepărtându-se cu grijă elementele 
metafizice. Relaţia cauzală este purificată de factorii invizibili, 
misterioşi: substanță. producere. Se caută un criteriu empiric şi formal 
al cauzalitätit, un criteriu care să nu implice elemente ontologice. In 
acest mod s-a ajuns la raportul de succesiune invariabil şi 
neconditional al lui J.St. Mill. Nu interesează modul de producere a 
fenomenelor, ci numai aflarea şi dovedirea raporturilor cauzale 
existente între fenomene observabile. 

Se poate încerca şi golirea raportului cauzal de orice element real. 
Cauzalitatea devine atunci, ca la Berkeley, Hume, Mach, o relaţie, nu 
între lucruri, ci între elemente ale percepției. Regularitatea constatată 
în tabloul cunoaşterii este rezultatul fie al asociaţiei de idei, fie al 
providentei divine. Necesitatea raportului cauzal nu-şi are originea nici 
în procesul de producere, nici în invariabilitatea experienţei, ci în 
structura spiritului omenesc sau în scopurile divinității. 

Știința nu foloseşte, cum se crede în general, versiunea empirică a 
cauzalitätii, ci concepția ei ontologică. Aceasta poate să pară un 
paradox. Empirismul şi pozitivismul au pretenţia să reprezinte în toate 

problemele punctul de vedere propriu al ştiinţei. Aceasta este adevărat 
ca intenţie, dar în fapt a avut loc. din motive pe care le vom vedea, o 
deplasare a acestor concepţii. ceea ce face ca suprapunerea lor peste 
corpul ştiinţei să nu fie perfectă. 

Ştiinţa întrebuinţează o cauzalitate substanţială. După studiile 
luminoase ale lui Meyerson, ni se pare că afirmaţia acesta nu mai are 
nevoie de demonstraţie. Chiar dacă facem rezerve asupra concluziilor 
acestor studii, „cele două constatări fundamentale”, care le servesc ca 
punct de plecare, sunt în afară de discuţie. „Știința cere conceptul de 
lucru” şi „ştiinţa urmăreşte explicaţia” sunt principii care au condus 
întotdeauna cercetarea ştiinţifică. Altfel, ştiinţa nu poate răspunde 
propriilor ei întrebări. Ştiinţa nu poate fi redusă la un catalog de 
fenomene sau de relaţii între fenomene; acestea sunt doar operații 
pregătitoare ale sintezei care trebuie să urmeze şi care este o sinteză de 
cunoaştere. Tehnica se poate mulţumi, pentru nevoile ei, cu un tablou 
de relaţii. Dar chiar propresul tehnicii a fost condiţionat în ultima 
vreme de cercetări asupra structurii, pe care Auguste Comte le 
interzisese. Dar nu interesează aici tehnica. Este vorba în primul rând 
de interesele proprii ale cunoaşterii. Cunoaşterea cere explicarea 
fenomenelor şi aceasta se face cu ajutorul cauzalitätit. Genealogia 
lucrurilor, unele din altele, iată secretul explicatiei. Fără aceasta, ştiinţa 
este oarbă. 

Ştiinţa este ontologică şi fizica quanticä, cu toate aparențele 
contrarii, nu face excepţie. Este adevărat că s-au prescris ştiinţei de 
către filosofi sau savanţi filosofi diverse programe, care tind să 
restrângă caracterul substantialist al ştiinţei. S-a găsit şi un instrument 
adecvat acestui scop: forma matematică. Teoria quantică pare să 
realizeze acest program. Меуегѕоп a arătat însă că „fizicianul 
quantelor, ca fizician, gândeşte realist, nu poate gândi decât realist. Dar 
substratul realului său — care, fiind socotit că îmbracă simultan două 
aspecte contradictorii, nu poate fi de fapt conceput sub nici unul din ele 
— este într-atât lipsit de contur precis, încât pare mereu раќа să dipară, 
să se dizolve în neant”. Faptul că fizicianul ignoră esenţa obiectului 


E. Meyerson. op.cit . p.48. CE D. Bädäreu. op cu . p.306-308. 

său nu înseamnă că el se indoieste de existenta acestuia Se va vedea în 
partea finală a acestui studiu că programul fenomenist impus fizicii nu 
este nici consecvent realizabil. nici util ştiinţei. Totul depinde în ultima 
instanță de o hotărâre asupra scopului ştiinţei. Știința este numai 
descriere sau este şi explicaţie? Reducerea ştiinţei la simpla descriere 
echivalează cu o automutilare. Dacă explicarea este posibilă, nu vom 
renunţa la ea, şi fizicianul de laborator nici nu renunţă. Descrierea 
matematică a fenomenelor, atât de săracă în conţinutul ei și atât de 
depărtată de cursul concret al naturii, nu poate constitui un ideal al 
cunoaşterii. Cadrul strâmt impus ştiinţei este sfărâmat de iruptia 
realului în gândirea care se voia pur formală. Fizica nouă este atomistă 
şi alomismul, oricum l-am concepe, este substantialist. Acest caracter 
al obiectului quantic, fiind o calitate, nu apare explicit în formalismul 
matematic; dar el este implicat în înseşi principiile fizicii noi. 

Empirismul şi pozitivismul au căutat să acopere caracterul 
ontologic al ştiinţei, în special când a fost vorba de cauzalitate. Auguste 
Comte a mers până acolo încât a interzis cercetările asupra modului de 
producere a fenomenelor, atitudine care a părut surprinzătoare din 
partea unui apologet al ştiinţei, iar Mill prezintă, ca fiind al ştiinţei, 
următorul program: 

„Vă previn deci că atunci când vorbesc în cursul acestei discuţii de 
cauza unui fenomen, nu înţeleg să vorbesc despre o cauză care n-ar fi 
ea însăşi un fenomen. Nu mă ocup de cauza primă sau ontologică a nici 
unui lucru. Adoptând o deosebire familiară şcolii scoțiene, şi în special 
lui Reid, nu cauzele eficiente mă vor preocupa, сі cauzele fizice. cauze 
înţelese numai în sensul în care se spune că un fenomen este cauza 
altuia. Ce sunt aceste cauze, sau dacă chiar ele există, e o chestiune 
asupra căreia nu mă voi pronunţa. Pentru unele şcoli, astăzi la modă. 
noţiunea de cauzalitate implică un fel de legătură misterioasă. care nu 
există si nici nu poate exista între un fapt fizic şi un alt fapt fizic în 
urma căruia se întâmplă invariabil şi care este numit îndeobşte cauza 
lui; de aici se deduce necesitatea de a ne urca mai sus, până la esentele 
si la constituţia intimă a lucrurilor, pentru a gäsi cauza adevărată. cauza 
care nu este numai urmată de efect. dar îl şi produce. Această 
necesitate nu există pentru obiectul cercetării noastre. şi nu veţi găsi 

nimic asemänätor acestei doctrine їп paginile care urmeazä. Singura 
notiune de cauzalitate de care are nevoie teoria inductiei este aceea 
care poate fi câştigată prin experienţă. Legea cauzalitätil, care este 
stâlpul ştiinţei inductive, nu este decât această lege familiară. găsită 
prin observaţie, a inviolabilitätit succesiunii între un fapt natural şi un 
oarecare alt fapt care l-a precedat, independentă de orice consideraţie 
relativă la modul intim de producere a fenomenelor şi de oricare altă 
chestiune privind natura «lucrurilor în ele însele»””. 

Poziția lui Mill a devenit clasică pentru logica inductivă şi 
pozitivismul care o susține, fără să se observe că еа are caracterul de 
exagerare inevitabil unei reactiuni. Din paragraful citat se vede foarte 
limpede grija continuă de a înlătura cauza ontologică, explicarea prin 
esente”. Teama de ontologie este atât de puternică, încât Hume şi 
neopozitiviştii preferă să conceapă cauzalitatea ca o relaţie numai între 
idei”, decât să introducă noţiunea de lucru. Teama este explicabilă 
dacă ne gândim că Berkeley a încercat să reintroducă cauzalitatea 
ontologică chiar în sânul şi pe bazele filosofiei empiriste. Pozitivismul 
preferă să se retragă, cu toate riscurile, în cercul închis al sistemului 
idealist, decât să primească acest gen de cauzalitate. Asupra cauzalitätii 
apasă şi astăzi reacţiunea pozitivistă împotriva abuzului ontologico- 
teologic. Este interesant că. în cazul lui Comte, MII!” şi-a dat seama de 
caracterul antiontologic al atitudinii acestuia faţă de cauzalitate. El 
observă că critica lui Comte priveşte numai cauzele „eficiente” — în 
sensul lui Reid, adică ontologice. Cercetarea cauzelor .„fizice”, adică а 
forțelor active ale naturii, rămâne importantă şi pentru pozitivistul 
francez, chiar dacă el vrea să evite cuvântul cauză”. Mill nu a fost însă 
tot aşa de conştient de exaperarea cuprinsă în propriul său 
antiontologism, mai moderat. 

S-a ajuns astfel la situația ciudată că, pe când ştiinţa aspira la 
folosirea cauzalității ontologice – singura în stare să răspundă 
exigențelor ei —, logica se orienta tot mai hotărât către cauzalitatea 
fenomenală şi chiar către cea concepută idealist. Astăzi trebuie să 
facem drumul invers: să eliberăm metodologia de prejudecata 


| Mill. ор.сй.. l. p.369-370. 

antirealistă. Pentru а se evita problema producerii lumii. cu soluţiile е! 
teologice, s-a interzis cercetarea oricărei probleme de producere, chiar 
a acelora în care era vorba numai de fenomene. Dar problemele pot ћ 
disociate. Sfiinta poate foarte bine cerceta modul de producere a 
fenomenelor, ignorând cu desăvârşire modul de producere a lumii. 
Prima este o problemă care aparţine ştiinţei fiindcă poate fi soluționată 
pe teren experimental. cealaltă este o problemă metafizică pentru că 
depăşeşte cimpul experienţei. 

Relaţia de cauzalitate nici nu poate fi definită independent de 
caracterul „producerii”. Aceasta este şi concluzia lui D. Bădăreu' în 
urma unei analize logice a concepţiilor despre cauzalitate. Nici identi- 
tatea meyersoniană, nici succesiunea empiriştilor nu sunt suficiente 
pentru caracterizarea raportului cauzal. Numai când putem spune că un 
fenomen produce pe altul, numai atunci există cauzalitate între ele. 
Rămâne fireşte deschisă chestiunea când putem afirma aceasta şi ce ne 
îndreptăţeşte să o facem. 

Cel care a încercat să definească cât mai consecvent relaţia cauzală 
prin criterii pur formale, evitând factorul „„producere”, a fost Mill. 
Pentru a înlătura obiectia lui Reid — existența succesiunilor invariabile 
necauzale (de tipul noapte-zi) —, logicianul englez introduce caracterul 
de necondiționalitate, cauza unui fenomen este antecedentul pe care 
acesta îl urmează invariabil şi neconditional. Neconditional înseamnă 
aici independent de oricare alte condiţii (afară de cele negative). 
Noaptea nu este cauza zilei, fiindcă apariţia zilei necesită incă о 
condiție: răsăritul soarelui. Succesiunea noapte-zi nu este cauzală, 
pentru că ea depinde şi de alte condiţii. Existenţa soarelui şi absenţa 
unui corp opac între soare şi regiunea pământului unde ne aflăm sunt 
condiţiile suficiente ale zilei. 

Precizarea lui Mill este desigur justă. Dar rămâne o chestiune de 
fapt: cum ştim că o succesiune este neconditionalä? Există un canon 
formal pentru aceasta sau este nevoie de o inspecţie în structura 
lucrurilor? Metodele experimentale nu formează o călăuză sigură. 
deoarece, după сит а arătat Goblot”, ele servesc la diagnosticarea 


р. Bădăreu. Cauzaluate şi finalitate în logică. 

oricărui raport constant, nu numai a celor de cauzalitate. Mill spune că 
experiența este aceea care ne învaţă că о secvenţă este sau nu 
neconditionalä: „Mărturia experienţei este aceea care ne convinge că 
ziua ar putea să existe fără să fie urmată de noapte şi noaptea fără să ће 
urmată de zi... de două ori la fiecare douăzeci şi patru de ore, când 
cerul e senin, avem un experimentum crucis că soarele este cauza 
zilei”!. Mărturia directă a experienţei despre existenţa unui raport 
cauzal este aici în fond un act de percepţie; vedem cum soarele creează 
lumina generală pe care o numim zi; este percepția unui act de 
producere. Credinţa că avem în faţa noastră un fenomen de producere 
este preexistentă oricărei stabiliri de relaţie cauzală. Întreg efortul 
ulterior este închinat probelor. Caracterul cauzal nu se naşte în 
momentul în care s-a dovedit constanta şi neconditionalitatea 
raportului, ci aparține momentului ipoteză. Bănuim de la început un 
raport cauzal, fiindcă experienţa ne arată o transformare. o producere. 
Ochiul nostru este educat prin transformările enerpetice: căldura 
produce fierberea apei, electricitatea produce scântei, frecarea produce 
căldură etc. Omul de ştiinţă, în timp ce experimentează, nu gândeşte 
altfel. El face pregătiri, acţionează declanșând cauza şi efectul se 
produce: învârte manivela maşinii Wimshurst, apropie polii şi scânteile 
apar. Este aici o simplă succesiune de fenomene? Ne atrage el cumva 
atenţia: „Să nu credeţi că frecarea produce electricitatea sau că 
electricitatea produce scânteile. ci numai că electricitatea urmează 
după frecare şi scânteile după curent”? Dimpotrivă. mai mult decât noi 
toți, el, savantul. crede în „producerea? fenomenelor. S-a remarcat 
adesea că limbajul său este substantialist — prilej de ironie pentru 
matematicieni. Limbajul fizicianului nu este însă substantialist printr-o 
inadvertentä sau printr-o reminiscență din gândirea comună. El acoperă 
exact concepţia omului de ştiinţă despre realitatea fizică. Mai aproape 
decât noi de intimitatea fenomenelor, el „.simte” oarecum direct 
transformarea lucrurilor. Prin variaţii ale experimentului, încetinire sau 
accelerare, slăbire sau intensificare, continuare sau întrerupere a 
cauzei, sau prin modificarea celorlalte condiţii, cercetătorul îşi 
precizează, o dată cu înfăţişarea cantitativă a fenomenului. şi convin- 

gerea sa despre producerea fenomenului. Experimentatorul urcă sau 
coboară, menţine sau suspendă temperatura, variază iuteala de învârtire 
a manivelei şi observă că efectul variază proporţional cu acestea. 
Constatarea simplă a succesiunii este disparentă faţă de observaţia 
variațiilor proporționale, mult mai importantă în consecințe. 
Succesiunea este un fapt fără relief în câmpul cunoştinţelor, o 
constatare formală — şi în fond nici nu există decât într-o schemă 
simplificată. Creşteri şi descreşteri continui, sub ochii noştri, ale cauzei 
şi efectului ne dau imaginea cauzalitätii. Dar numai cauza producătoare 
poate fi făcută răspunzătoare de aceste „variaţii concomitente”, numai 
ea ne face să înţelegem de ce succesiunea primitivă este şi cores- 
pondentä de oscilații. Experienţa variațiilor proporţionale în trans- 
formările lucrurilor ne învaţă ceva despre natura raportului cauzal. 

Mill spune că probabil nimeni nu a crezut vreodată că noaptea este 
cauza zilei, deoarece s-a observat de mult că ziua rezultă din prezenţa 
soarelui, nu din preexistenta întunericului. În realitate, creşterea 
treptată a stării de lumină paralelă cu ridicarea soarelui pe cer şi 
întunecarea continuă, corespunzătoare coborârii soarelui, ne arată fără 
echivoc cauza, iar nu seria constantă noapte-zi. Dacă nu credem că 
noaptea este cauza zilei este іп fond fiindcă experiența nu ne arată 
nicăieri întunericul creând lumina. Nu poate fi vorba deci de un 
criteriu formal al cauzalităţii. Numai percepția directă a transformării 
ne arată existenţa raportului cauzal. 

Teoria neconditionalitätii este o formulare abilă. dar саге nu se 
epuizează în suprafaţa fenomenelor. Cum vom deosebi antecedentul 
constant parazitar de antecedentul constant necesar, dacă fenomenul — 
cum este chiar cazul zilei — nu poate fi experimentat izolat? Dacă 
refuzăm mărturia percepţiei, care poate fi considerată nestiintificä, 
trebuie să facem investigatii în structura lucrurilor, adică exact ceea ce 
repugnă pozitiviştilor. Preferinta pentru seria soare-zi nu poate fi 
justificată în direcţia neconditionalitätit decât făcând apel la 
cunoştinţele noastre despre srrucrura sistemului solar: abia atunci 
întelegem de ce succesiunea noapte-zi este constantă fără să fie 
cauzală. Alte teorii astronomice şi fizice îmi explică de asemenea cum 
soarele creează ziua. 

Trebuie să insistăm asupra momentului reoretic şi structural al 
cauzalităţii. Mărturia directă a percepției, invocată mai sus, poate fi sau 
absentă, sau recuzată. Absentă pentru fenomenele care sunt пита! 
partial sau indirect observabile — cum este chiar cazul microfizicii —, 
recuzată ca probă ştiinţifică din cauza eventualei subiectivitäti. 
Construcții teorelice vin atunci să întărească sau să înlocuiască indiciul 
percepţiei. Acţiunea lunii produce mareele. Evidenţa intuitivă nu există 
pentru acest raport; dar legea atracției universale ne ajută să precizäm 
relaţia cauzală şi s-o înțelegem’. O bilă pune altă bilă în mişcare prin 
ciocnire. Percepția ne semnalează raportul cauzal, dar abia principiile 
conservării energiei şi a inertiei ne permit să explicăm fenomenul. 
Bombardamentul си particule produce transmutatia atomului. 
Fenomenul nu este direct observabil; teoria atomică ni-l explică cu 
toată claritatea. Descreşterea volumului unui gaz produce creşterea 
presiunii. Transformarea apare misterioasă; teoria cinetică 
interpretează fenomenul. 

Numai în această formă, însoțită de o constructie teoretică (lege. 
principiu sau teorie) asupra structurii, relatia cauzală este deplin 
constituită. Am reintrodus în cauzalitate, pentru ca să nu-şi piardă 
caracterul, factorul „producere”. Pentru interpretarea acestuia, fiecare 
raport cauzal necesită о reorie auxiliară. Altfel, relaţia este numai 
bănuită sau, chiar dacă sigură, este neinteligibilă. Raportul de 
cauzalitate lipsit de virtutea lui explicativă nu este de un folos special 
ştiinţei, nu prezintă nici un avantaj faţă de legile obişnuite. Preferinta 
lui Mill pentru cauzalitate este nejustificată, din moment ce el îi răpeşte 
forţa explicativă. 

Aceste consideraţii ne arată cât de complex este raportul cauzal şi 
de ce raporturile descoperite sunt atât de puţine faţă de celelalte legi. 


l Berkeley {Les principes de la conaissance humaine. tr. Ch. Renouvier, Paris 1926 
$ 101-117) a făcut o critică pătimaşă mecanicii newtoniene. Atracția numeşte feno- 
menul fără să-l explice. De aici necesitatea de a recurge la cauza divină. Este adevărat 
că încă nu cunoaştem cauza fenomenului elementar de atracţie între corpuri. cum nu 
cunoaștem cauza multor fenomene. Problema rămâne deschisă viitorului. Dar ideea 
atracției universale. deşi misterioasă în sine. poate fi socotită са un început de explicaţie 
pentru numeroasele fenomene. aşa de diferite. pe care le subordonează unui tip unic. 
Insuşi faptul de a pune alături fenomene deosebite ca : mareele. atractia astronomică. 
căderea corpurilor etc. constituie un mare pas ре drumul explicării acestor fenomene. 

Stabilirea completă şi definitivă a unei relaţii cauzale este fructul unor 
strădanii laborioase în sectoare diferite ale ştiinţei. Cauza mareelor nu 
putea fi descoperită înainte de lucrările lui Newton. urmările feno- 
menului de coliziune nu puteau fi înțelese înainte de a se fi formulat 
principiile mecanicii, transmutatiile nu puteau fi produse şi interpretate 
până ce nu s-a verificat teoria atomică. Raportul cauzal, pe care 
observaţia ni-l prezintă aşa de simplu, necesită un fundament teoretic 
de multe ori foarte complicat. 

Cauzalitatea, ca şi ştiinţa pe care o serveşte. trebuie să fie şi poate să 
fie ontologică. Dar spre deosebire de metafizică, ontologismul ei este o 
aspirație mereu temperată de exigenta științifică. Cauzalitatea şi teoriile 
auxiliare pătrund în structura lucrurilor atât câr o pot face, fără să 
sacrifice ţinuta ştiinţifică. În orice caz. savanții nu sunt opriţi în 
cercetarea lor de tabu-uri filosofice. Numai scrupulele spiritului ştiinţific 
le opresc avântul — răgaz pentru a porni ofensiva cu arme mai bune. 
Cercetările asupra structurii materiei nu au încetat nici un moment cu 
toată interdicţia lui Comte. Ele continuă şi astăzi cu toate încercările de a 
face din realitatea fizică umbra unei ecuaţii. Un mare câştig pentru fizica 
nouă este fundamentul ре care i-l oferă feoriu atomică. Atomismul а 
depăşit faza ipotetică fiind astfel un adevăr stabilit, care reuşeşte să 
coordoneze şi să explice cuuzul un mare număr de fenomene. $1 este 
paradoxal că unii gânditori ne cer să renuntäm la explicaţie în ştiinţă 
tocmai acum când ea este mai la îndemână. 

Este prea simplu a spune că în principiu cauzalitatea nu poate fi 
ontologică, fiindcă substanța este subiect de nesfârşite controverse. 
Cauzalitatea fizică foloseşte din substanță numai ceea ce s-a aflat prin 
investigaţii experimentale si completări teoretice şi atât cât s-a putut 
afla. Nu este vorba de substanţa transcendentä, ci de ..materia” aşa cum 
apare experimentatorului în laborator. Fizicianul crede în consistenţa 
acestui material, dovadă că îl supune unei analize reale — şi ignoră 
întrebarea dacă aceasta este adevărata substanţă sau dacă trebuie să 
presupună dincolo de el „lucrul în sine”. Substanţa nu este pentru el o 
limită, de care se loveşte pretutindeni în cercetările sale, ci. dimpotrivă, 
un obiect analizabil, deşi tot mai greu de cercetat. Substanţa fizică, 
obiect sensibil, nu se confundă cu substanţa metafizică. obiect supra- 
sensibil. 

Cu aceasta ne întoarcem la о veche tradiţie a cunoaşterii, care 
descinde direct din Platon şi a cărei ediţie pentru uzul ştiinţei a fost 
formulată de genialul Bacon. Este cunoașterea în sensul plin al 
cuvântului, care vizează structura şi nu disprețuiește ipoteza. La 
începutul secolului al XVII-lea, ştiinţa fizică debuta cu succese 
răsunătoare. Bacon îi fixează programul cu o intuiţie admirabilă. Nu 
apăruseră încă empirismul exagerat, pozitivismul şi fizica matematică, 
cu excesele lor. În concepția lui Bacon se oglindeau speranțele, pe care 
le năştea ştiinţa. Desigur ideea de ..formă” la Bacon suferea de unele 
ezitări, inevitabile pentru cel care anticipează mersul ştiinţei, oscilând 
între influenţa unui trecut metafizic şi orizontul prea larg al viitorului. 
Mai putin ca esențe şi mai mult ca legi de geneză a lucrurilor. formele 
baconiene exprimă aspiraţiile naturale ale spiritului ştiinţific, 
neîncorsetat încă în tipare. „Formele”, spune Bacon, „nu sunt decât 
ficțiuni ale spiritului omenesc, dacă nu numim cu acest cuvânt legile 
acţiunii”! El laudă pe Democrit, fiindcă nu s-a oprit la abstractiuni, ci a 
procedat la descompunerea naturii în elemente. 

Nu are importanţă că evoluţia ulterioară a fizicii nu a respectat 
întocmai viziunea lui Bacon, angajându-se pe calea abstractă si formală 
a matematicii. Hypotheses non fingo, într-o interpretare care nu pare să 
aparțină în întregime lui Newton, s-a impus са o dogmă a cercetării 
ştiinţifice. Dar, prin Huyghens, Dugald-Stewart, J.Fr.Herschel, W. 
Whewell, un curent subteran destul de puternic a susținut neîncetat 
necesitatea ipotezelor explicative în ştiinţă”. 

Cauzalitatea fizică, pentru a-și putea îndeplini misiunea explicativă. 
are nevoie de suportul substanței. Din punct de vedere filosofic, teza 
este bine cunoscută. Aristotel, în teoria cauzei materiale şi formale, 
Kant, în prima analogie a experienţei analizând fenomenul de 
transformare, formulează necesitatea unui substrat al acestuia. 
Transformarea este succesiune în timp; aceasta nu poate fi înțeleasă 
decât ca metamorfoza unei substanțe. Pentru ca să existe schimbare. 
trebuie să existe ceva permanent. care variază continuu ca înfăţişare . 


Nov Org. |. 51, citat de A. Lalande. ор.сй.. р.А5. 
? Istoria dramatică a celor două concepţii despre ştiinţă este interesant prezentată de 
A. Lalande i in opera citată. 
CT Schopenhauer. De la quadruple racine du principe de la raison suffisante. 
p.62-63: Brunschvice (L Experience humaine et la causalité physique. p.502-503) arată 

Fizicianul nu-şi pune problema într-un mod aşa de abstract, dar el 
ajunge experimental la aceeaşi concluzie constatând că lucrul mecanic 
depenerează în căldură, că mișcarea se transformă în electricitate, că 
electricitatea se transformă în lumină etc. El vorbeşte atunci de 
transformările unui substrat pe care-l numeşte „energie” şi punctul lui 
de vedere este analog celui de mai sus, cu deosebire că evită pe cât 
posibil ipotezele metafizice. 

Transformările pe care fizicianul le încadrează în relaţii cauzale sunt 
fenomene spațiale, fiind reale. Cauzalitatea fizică este spațială, chiar 
dacă referintele spatiale lipsesc, fiind fără importanță. În cazul dilatării. 
transformarea este o deplasare spatial, а cărei constatare este esenţială 
pentru constituirea raportului cauzal. În alte cazuri, transmutatii, 
schimbări de stări ale corpurilor, transformarea, deşi spaţială, nu are 
importanţă prin determinările spaţiale, ci prin modificările calitative. Pe 
lângă aceasta, trebuie observat că fenomenele fizice în majoritatea lor 
sunt de la prima vedere mişcări, adică modificări ale poziţiei spaţiale; 
iar în teoria mecanică, toate fenomenele se reduc la mişcări. Fizica 
nouă susţine că nu este mecanică, dar ea ne descrie totuşi fenomene de 
schimbare de poziţie în spaţiu a unor particule, fenomene care sunt 
mişcări, deşi sunt inobservabile din cauza micimii lor. Faptul că nu 
putem cunoaşte elementele mișcării cu orice precizie nu poate constitui 
о dovadă pentru inexistenţa traiectoriei. 


că Ştiinţa contemporană сеге un invariaut în transformări şi о cauzalitate în relațiile 
temporale. Si Meyerson (De l'explication dans les sciences. Paris. 1927. p.60-61) arată 
că tendinţa explicativă include tendinţa ontologică: adevărata explicatie este cea reală. 
explicaţia prin ceea ce există la spatele fenomenelor. D. Bădăreu (Op.cit. p.8-11. 31- 
34). deşi nu este un partizan al cauzalităţii substanţiale. ajunge la concluzia că relaţia 
cauzală necesită un suport. care este însăşi categoria substanței. În nexul cauzal 
afirmăm în fond că agentul cauzai produce o transformare într-un pacient. într-un obiect 
care suportă transformarea. Fenomenul transformării. care formează esenţa actului 
cauzal. necesită un lucru care suferă modificarea. Fără acest lucru. pe care aplicăm 
raportul cauzal. transformarea rămâne neinteligibilă. Dacă nu ar exista un lucru 
permanent care prin transtormare să evolueze de la o stare la alta. ar însemna să 
interpretăm orice transformare са о anihilare totală urmată de o creaţie din nimic. Ar 
însemna să credem că. în fenomenul de combustie a lemnului. cineva înlocuieşte 
lemnul cu cenuşa. Dimpotrivă. toată lumea este convinsă că lemnul se transformă în 
cenuşă. că de la o stare la cealaltă este o trecere continuă. o evoluție a unui lucru. 
Trebuie să admitem deci existenţa une: substanţe permanente: numai în raport cu 
aceasta putem înţelege succesiunea continuă a unor stări mereu diferite. 

Transformările fizice sunt fenomene /emporule. oricât ar fi de 
rapide. ele acoperă о durată. Relaţia cauzalä, care îmbracă trans- 
formärile, este şi ea temporală. Mai mult decât spaţiul care poate lipsi 
(ca în cauzalitatea psihică). timpul este un constituant esential al 
relaţiei cauzale. Când s-a încercat să se reducă raportul cauzal la o 
expresie formală şi simplă. s-a găsit succesiunea ca diferenţa specifică 
a acestuia. Această concepţie despre cauzalitate constituie о dogmă 
pentru filosofia empiristă (de unde a trecut şi la Kant) şi pentru logica 
inductivă. Desigur se poate discuta dacă identitatea dintre relaţia de 
cauzalitate şi relația de succesiune este corectă. numeroase fiind 
cazurile când cauza si efectul coexistă. Dar cu aceasta nu am eliminat 
caracterul temporal; succesiunea, izgonitä din structura logică a 
cauzalității, reapare în raport cu substanța. Aceasta este concluzia lui 
D. Bădăreu: „Atât identitatea. cât şi succesiunea rămân închise în 
hotarele celui de al doilea membru (substanţa). pentru că nu fac decât 
să proclame că lucrul influenţat, pacientul, suportă o transformare în 
timp. care totuşi il lasă să dăinuiască sub categoria unei realităţi 
transformate, sub categoria deci a unei substanţe unice”. Cauzalitatea 
împrumută caracterul temporal al transformării. fie că deosebim 
agentul de pacient şi transformarea aparţine ultimului. fie că insumäm 
în noțiunea de cauză totalitatea condiţiilor şi atunci transformarea este 
însăşi acțiunea cauzală. Cauzalitatea ca princpiu este o abstracţie, care 
poate să pară detaşată de cadrul spatio-temporal. Dar principiul 
reprezintă relaţii cauzale concrete şi fiecare relatie este un fragment ul 
devenirii. Altfel ar însemna să перат însăşi istoria. Hume a văzut foarte 
bine acest lucru, denunţându-l printr-o „reducere la absurd”. 
„Consecința саге ar rezulta de aici nu ar fi mai putin decât distrugerea 
acestei succesiuni a cauzelor pe care о observăm în lume $1, negresit, 
nimicirea completă a timpului. Căci dacă o cauză ar îi contemporană си 
efectul er, acest efect cu următorul şi aşa mai departe. este evident că 


lID, Bădăreu. op eu. p.34. СГ Кам. care. în a doua analogie a experienței. face 
deosebirea dintre ordinea timpului şi curgerea timpului. Raportul de succesiune 
rămâne chiar ducă nu a lost timp scurs. [indeă pot determina momentul anterior şi 
posterior transtormârii (Arii der remen Vernunft în Immenuel Kanis Werke. cd. IE 
Renner. l. 2-3. p.157-158). 

nu ar mai exista succesiune şi că toate obiectele ar fi in mod necesar 
coexistente”". 

Mai mult încă, s-a arătat că nici timpul nu se poate constitui în afara 
cauzalităţii. Criticând timpul schematizat din Estetica transcedentalä. 
timp abstract, indiferent direcției. Brunschvicg arată imposibilitatea 
separării timpului de conţinutul care îl umple, conţinut a cărui 
armătură o formează cauzalitatea. „Timpul este inseparabil de relația 
cauzală. prin care se creează încetul cu încetul câmpul temporal”. 
Timpul şi cauzalitatea coexistă într-o osmoză continuă, fiecare 
formându-se cu ajutorul celuilalt. Ceea ce rezultă din separarea lor sunt 
concepte desfigurate. Timpul este dimensiunea evoluţiei, alcătuită din 
transformări care sunt acţiuni cauzale, cauzalitatea este modul de 
legătură a unor momente, a căror serie formează timpul. 

„Cauzalitatea proclamă că lumea are o istorie...” spune D. Bädäreu’, 
scoțând astfel în relief conexiunea dintre cauzalitate şi devenire. În 
fond, cum s-a arătat adesea, faptul evoluţiei este acela care pune 
problema cauzei; iar cauza, prin factorii concreti pe care îi prezintă, 
explică faptul evoluţiei. Cauzalitatea presupune astfel o ordine 
temporală bine fixată, în care ea se inserează. Ordinea timpului, datum 
indispensabil pentru desfăşurarea raportului cauzal, nu este arbitrară: 
dimpotrivă, întâlnim aici un absolut, ordinea timpului fiind ireversibilă 
ca şi timpul, cauzalitatea posedă un „sens unic”. În terminologia 
logistică. se spune că raportul cauzal este o relatie asimetrică: А Э В. 


р. Hume. ор.си . p.99. 

T OL. Brunsehvice. op.cit. p.525. 502-512. S-a sustinul că în special teoria 
relativităţii ar implica o conceptie cauzală a timpului. (отри ar îi pentru fizician însăşi 
schema de ordine pe care cauzalitatea о aşează între evenimente. Succesiunea temporală 
devine atunci înlănțuire cauzală. tar Simultancitatca absenţă de legătură cauzală 
(UI.Reichenbach. .frome et cosmos. р.44-51. 77). Interesantă еме şi observatia lui 
Goblot {Le svsthème des sciences. Paris 1922. р.64-65) că în mecanica clasică 
determinismul este introdus о dată cu notiunea de timp. итро intervine în analiza 
mişcării ca о cantitate măsurabilă. Se presupune deci un procedeu de măsură a timpului. 
În acest scop se admite că mişcările periodice repetate în condiţii identice sunt identice. 
adică reprezintă durate egale. ipoteza nu poate fi justificată decât ca о urmare а 
principiului că aceleaşi cauze produc aceleaşi electe. inrebuințarea în mecanică a 
noțiunii de timp implică determinismul. Cr. P.Painleyé. De lu méthode dans les 
sciences. Paris. p.8 1-85. 

‘D. Bădăreu. op cir. p.33. 

Asimetria cauzalitäti se sprijină pe direcţia unică a timpului. In câmpul 
relaţiei cauzale există întotdeauna un „înainte” $1 un „după” separați 
printr-o transformare. 


În lumina acestor consideraţii. presimtim dintr-o dată dificultățile pe 
care le va întâmpina întrebuinţarea corectă а cauzalitätii într-o concepție 
idealistă. Timpul devenind, ca şi spaţiul. o formă subiectivă a cunoaşterii, 
iar substanţa fiind redusă la о iluzie, cauzalitatea nu pierde suportul 
empiric, care îi închega ființa? S-ar părea că, totul devenind subiectiv. 
nimic nu se schimbă în aparenţă. Spectacolul lumii rămâne acelaşi şi 
după ce s-a extirpat apelul realist al imaginii noastre despre univers. 
numai semnificaţia, valoarea reprezentării este alta. Reţeaua spatio- 
temporală în care se încadra cauzalitatea există mai departe. desigur ca o 
iluzie. dar ca o iluzie inevitabilă. Ea nu mai există în afara subiectului, 
dar există în reprezentarea subiectului. Şi atunci, o dată cu spaţiul, timpul 
şi substanţa, şi cauzalitatea devine ceva subiectiv. o creaţie a procesului 
de cunoaştere. S-ar putea spune că în idealism situația cauzalitälii rămâne 
aceeași, cu rezerva că ea participă la devalorizarea tuturor noţiunilor cu 
rădăcini realiste. În loc de o cauzalitate reală. avem o cauzalitate-iluzie. 
crescută pe un timp-iluzie şi o substantä-iluzie. 

Este curios cum acest iluzionism integral şi consecvent nu satisface 
nici noţiunea de cauzalitate, nici pe gânditorii idealişti. Prelucrarea 
idealistă а cauzalităţii echivalează la drept vorbind cu o mutilare. încât 
nici filosofia idealistă nu poate recunoaşte acest bastard. Cauzalitatea 
nu poate supravieţui extirpării rădăcinilor ei ontologice, mai precis, 
ceea ce rămâne după această operaţie este prea puţin pentru a constitui 
relaţia cauzală. Cauzalitatea presupune evoluţia în timp a substanţei, 
perindarea stărilor ei succesive. Dacă eliminăm substanţa ca о iluzie, ce 
mai rămâne din raportul cauzal? Rămâne, ca în analiza lui Hume. un 
reziduu sărac: succesiunea, alăturarea în timp а senzaţiilor. Dar 
succesiunea nu este nici caracteristică pentru relația de cauzalitate și 
nici nu posedă puterea explicativă a acesteia. La neopozitivişii. 
cauzalitatea devine în mod analog dependență funcţională. Dar 
conceptul matematic de funcție, pe de o parte, este mai larg decât acel 
de legătură cauzală, iar pe de altă parte, nu-l epuizează în conţinutul lui 
specific. Redusă la aspectul ei exterior, pur descriptiv. cauzalitatea 

dispare ca noţiune autonomă, iar cunoaşterea devine o fenomenologie 
stearpă. In acelaşi timp, ordinea pe care o constatăm în reprezentările 
noastre. precum şi legătura dintre elementele ordonate devin de-a 
dreptul misterioase. ceea ce implică un apel continuu la intervenţia 
divinității. Ceea ce refuzăm cauzalităţii cu suport ontologic natural, 
trebuie să-i cedăm sub forma unui fundament teologic supranatural. 
Ocazionalismul se oferă la tot pasul ca un salvator al fenomenologiei 
relațiilor, devenită altfel pură fantasmagorie. 

Idealitatea timpului ne ameninţă cu alte dificultăţi. Ordinea 
temporală, substrat necesar al cauzalitätii, fiind subiectivă, ajunge mai 
mult sau mai puţin arbitrară. Asimetria relaţiilor cauzale rămâne fără 
suport. Ceea ce este mai grav, urmând până la capăt acest drum, se 
ajunge, са în apriorismul kantian, la disocierea completă a cauzalitäti 
de timp. Se nasc astfel probleme absurde ca aceasta: care este fiinţa 
cauzalităţii înainte de îmbinarea ei cu timpul? In această poziţie 
ilogică. de anterioritate si în acelaşi timp extratemporalitate. stau totuşi 
categoriile lui Kant. Vedem cum pe terenul idealismului a crescut o 
plăsmuire monstruoasă: cauzulitutea netemporală, noţiune care а 
provocat un adevărat scandal filosofic. 

Constatăm cu surprindere că filosofii idealişti nu se mulţumesc cu o 
cauzalitate-iluzie, care reprezintă totuşi concluzia directă a poziţiei lor 
epistemologice. Economia sistemului pare să necesite intervenţia 
cauzalitätii adevărate, producătoare, ceea ce dă loc la conträdictii 
interioare iremediabile, ceea ce naşte conceptul absurd de cauzalitate 
netemporală. Intr-un cadru pur subiectiv, pe de o parte, ideea de relaţie 
cauzală nu are la dispoziţie elemente suficiente pentru a se putea 
constitui ca noţiune specifică. rämânind doar ca simplă alăturare de 
impresii, fără o ordine necesară şi o lepătură inteligibilă iar, pe de altă 
parte. există totuşi aspiraţia către un principiu cauzal transcendent 
timpului. 

Cercetarea sumară a rolului cauzalităţii în principalele sisteme 
idealiste nu va face decât să confirme rezultatele acestei analize 
prealabile. 

La Berkeley, critica principiului cauzalitätii este legată de critica 
noţiunilor de spațiu şi materie. In virtutea principiului că „а exista 
înseamnă a fi perceput”, nu există decât idei. proiecția lor dincolo de 
spiritul omului fiind complet nejustificată. Ideile însă sunt inerte. 


188 


pasive: între ele nu poate exista ceea ce numim noi raport de 
cauzalitate. Este adevărat că, atunci când observăm că unele idei 
sensibile sunt urmate în mod constant de alte idei şi ne dăm seama că 
nu suntem noi autorul succesiunii, obişnuim să diagnosticăm o relaţie 
cauzală; dar acesta este „cel mai absurd şi mai neînțeles dintre toate 
lucrurile”!. În realitate, fie că vin din simţuri. fie din reflexiune, ideile 
sunt fără putere unele asupra altota. Existând numai în spirit. ele nu 
conţin decât ceea ce este perceput şi nimic din ceea ce ar putea însemna 
acţiune. Conexiunea dintre idei nu exprimă o relaţie de la cauză la 
efect, ci de la semn la lucrul semnalat. Focul nu este cauza durerii pe 
care o simt, ci numai semnul care mă informează asupra fenomenului. 
Există desigur în succesiunea sau coexistenta ideilor o ordine 
constantă, care, fiind independentă de voința mea, trebuie să fie opera 
altui factor spiritual. Această ordine, exprimată în legile naturii, este o 
creaţie inteleaptä a spiritului divin. Observăm aici cum dispar dintr-o 
dată, când este vorba de cauzalitatea transcendentă, toate dificultăţile 
acumulate cu râvnă asupra cauzalitätii naturale. 

Nu există cauzalitate în natură. fiindcă nu există agenţi materiali; 
forță, acţiune eficientă posedă numai spiritul. In natură există numai legi 
generale, expresii ale voinţei divine: ele servesc fie la aplicaţii practice. 
fie la explicarea fenomenelor. A explica un fenomen nu înseamnă a-i 
descoperi cauza; cauza fiind de natură spirituală. cercetarea ei aparţine 
filosofiei, nu fizicii. A explica un fenomen în ştiinţă înseamnă, pentru 
Berkeley, a-l încadra într-o lege generală, a descoperi o uniformitate în 
apariţia fenomenelor. Berkeley atacă mereu cu insistență explicaţiile 
mecaniste. cărora succesul teoriei lui Newton le dădea o nouă aureolă. A 
crede că se poate explica căderea unei pictre, sau mareele, prin atracţia 
пеміотапӣ, înseamnă а te lăsa înșelat de cuvinte. Cuvântul „atracție“ nu 
exprimă decât însuşi efectul considerat. Despre modul cum se produce 
fenomenul şi despre cauza lui. nu aflăm nimic. Diferenţa dintre 
cunoaşterea vulgară şi cunoaşterea ştiinţifică nu depinde de о 
cunoaştere mai exactă a cauzei eficiente a fenomenelor, .....- căci 
această cauză nu poate fi alta decât voința unui Spirit — ci numai 
despre o lărgime de întelegere. datorită căreia se descopăr analogiile. 
armoniile. acordul operelor naturi şi se explică efectele particulare. 


lG, Berkeley. op cir. $ 32. 

Aceste efecte se explică, adică sunt reduse la legi репега!е...”'. De 
altfel. explicarea fenomenelor, chiar aşa, redusă la legi. este socotită de 
gânditorul idealist ca o preocupare secundară. Mult mai importantă, 
pentru meditaţia filosofică. este descoperirea finalitätii, revelatoare a 
atributelor divinității. 

Retinem din concepţia expusă înlocuirea principiului caucalitätii din 
ştiinţă prin noțiunea de lege, prin caracterul de ./egalitate” 
(„„Gezetzlichkeit”) a existenţei. Berkeley şi-a dat seama са, dacă dintr-o 
relaţie socotită de cauzalitate se elimină caracterul producerii, al 
influenţei, al transformării, ceea ce rămâne este cu totul altceva, este o 
simplă dependenţă, prin nimic deosebită de alte asemenea raporturi 
constante, pe care le numim legi generale (necauzale). Suprimând 
materia, el suprima totodată şi acţiunea fizică de producere a unui 
fenomen prin altul. Ceea ce rămânea era o ordine a ideilor, care nu mai 
are nimic cauzal, dar poate fi încadrată în legi. Este adevărat că această 
ordine este temporală. Pentru Berkeley, timpul există în succesiunea 
ideilor în spirit; nu există în afară de acesta, dar există în această 
succesiune, deci pentru substanţa spirituală. În raport cu spiritul. s-ar fi 
putut concepe o acţiune cauzală între idei. Dar aceasta nu i-ar fi folosit la 
nimic, fiindcă o mecanică a ideilor n-ar fi făcut mai inteligibilă evoluția 
naturii dar ar fi înlăturat însăşi rațiunea de a fi a teodiceei, aşa de scumpă 
episcopului de Cloyne. 

Observăm apoi cum cauzalitatea este restabilită, pentru a-i permite 
acel „salt brusc în teologie, care, din punct de vedere empirist, este o 
mărturisire de capitulare”. În acest unic caz, cauzalitatea devine activă. 
producătoare, dar sărind peste natură. Printr-o inconsecventä. peste 
care Berkeley trece uşor, ceea ce fusese declarat neinteligibil în 


! Ibid. $ 105: cf. şi $ 25-33. 61-66. 101-117: Dialogues entre Hylas et Philonous. 
ir. С. Beaulavon et D. Parodi. Paris. 1925. р.61-64. 101-105. 157-158: La Siris. tr. G. 
Beaulavon et D. Parodi. Paris. 1920 à 153-160. 231-264, Poziţia lui Malebranche este 
vecină. După expresia lui Brunschvicg (op.cit. p.14). el concentrează în Dumnezeu 
această demnitate a cauzalităţii. pe care а retras-0 creaturilor”. 

2 L. Brunschvicg. op.cit.. p.462. Explicabil. pentru са la Berkeley empirismul iniţial 
este un suport al teologiei. La rel observă şi L.y. Hartmann (Kriuische Grundlegung des 
transzendentalen Realismus. 4 Aull.. Leipzig. 1914. p.85) că în filosolia lui Berkeley 
cauza transcendentă intervine са un „deus ex таспа”. 

raporturi vizibile este dintr-o dată presupus inteligibil în raporturi 
suprasensibile. 

Este meritul lui Hume de a fi înlăturat inconsecventa. Dacă nu 
există cauzalitate în natură. cel puţin ea nu mai intervine nicăieri. Căci 
Hume, ducând critica idealistă până la capăt, elimină şi substanţa 
spirituală, împreună cu implicatia ei teistă. Legătura cauzală este o 
asociaţie de idei şi nimic mai mult. Orice fundament obiectiv este 
refuzat cauzalităţii. „Ele (evenimentele) par împreunate (..conjoined”), 
iar niciodată /egate („connected'”)”|. lar definiţia cauzei este făcută 
printr-un ocol. care pune în joc o dinamică exclusiv mentală: „о cauză 
este un obiect anterior şi în contact cu altul, şi unit cu acesta aşa fel, 
încât ideea unuia determină spiritul să-şi formeze ideea celuilalt, şi 
impresia unuia să-şi formeze despre celălalt o idee mai vie”. 
Specificul raportului cauzal dispare, totul reducându-se la alunecarea 
asociativă, ea însăşi misterioasă. 

Si mai interesantă pentru noi este concepţia kantianä a cauzalitätii. 
Fenomenismul acestuia, care operează o sinteză aşa de vastă. mergând 
de la obiectul noumenal până la formele apriorice. legând astfel 
elemente reale cu elemente ideale. este foarte potrivit pentru a ne arăta 
cum se constituie noţiunea de cauzalitate şi care sunt raporturile ei cu 
timpul şi substanța. Analitica transcendentală descompune această 
sinteză uriaşă, care este actul cunoaşterii. în diverse sinteze 
subordonate şi în elementele lor. Am fi ispititi să vorbim aici de sinteze 
succesive operând între eul transcendental şi obiectul transcendent. 
dacă termenul „succesiv” n-ar fi aşa de impropriu aici, totul 
desfășurându-se într-un plan pur logic. extratemporal. Sinteza funda- 
mentală este între forma с priori şi conținutul с posteriori ale actului 
de cunoaştere. Dar acest proces este mult prea complex pentru a fi 
epuizat de această analiză elementară. Din punctul de vedere al lui 
Kant, problema Anaiiticii trebuie formulată astfel: cum se constituie 
„experiențu”, cu alte cuvinte, cum construieşte intelectul natura 
obiectivă din reprezentările lui subiective? Redus la o analiză 
schematică. procesul de construire a experienţei cuprinde următoarele 
momente: lucrul în sine impresionează („affiziert”) simţurile (sinteză 


р Hume. Cercetare asupra mtelectulur omenesc. \г.5. Căteunu. Bucureşti. p.66. 
О, Hume. таё de la nature {шткине. p.2 E3. 

transcendentă): materialul este ordonat în formele sensibilităţii (sinteză 
prealabilă): categoriile а priori organizează într-un tot materialul intuit, 
cu ajutorul schemelor și conform principiilor « priori (sinteze 
fundamentale). In fond, sunt aici trei domenii deosebite. care. deşi 
suprapuse în actul cunoaşterii, pot fi separate pentru uşurinţa analizei: 
domeniul transcendentului, al lucrului în sine incognoscibil, domeniul 
imanent al fenomenelor, al experienţei ca rezultat al cunoaşterii, si 
domeniul transcendental, al formelor а priori care fac posibilă 
experiența. Economia idealismului transcendental a impus lui Kant să 
conceapă trei ipostaze ale cauzalităţii, corespunzătoare celor trei 
domenii. Vom avea aşadar: o cauzalitate franscendentä (numită de 
Kant si „inteligibilă”), o cauzalitate imanenră (numită empirică”) şi o 
cauzalitate transcendentalä (cauzalitatea — categorie, formă a priori). 

Existenţa cea mai neobişnuită о are transcendentalul, creaţie 
specific kantiană. Contribuţia proprie a intelectului la actul cunoaşterii, 
reprezentată prin categorii, este constituită într-un domeniu oarecum 
autonom, deşi „ideile fără conţinut sunt goale”: aici este însă vorba de 
un stadiu al însuşi procesului de cunoaştere, întrucât acesta este posibil 
a priori. Desigur conceptele pure ale intelectului nu pot avea nici o 
întrebuințare în afară de experienţă: transcendentalul pur este infecund. 
separabil din actul complex şi real al cunoaşterii numai printr-o analiză 
logică. Kant s-a exprimat foarte clar în această privinţă: „categoriile 
pure, fără condiţiile formale ale sensibilităţii. au o semnificaţie pur 
transcendentalä, dar n-au întrebuințare transcendentală. deoarece 
aceasta din urmă este imposibilă în sine, lipsindu-i toate condiţiile unei 
întrebuinţări oarecare (în judecăţi) şi anume condiţiile formale ale 
aşezării oricărui pretins obiect sub aceste concepte. Fiindcă (cu titlul de 
categorii pure) ele nu trebuie deci să aibă întrebuințare empirică si 
fiindcă nu pot avea întrebuințare transcendentală. ele n-au nici o 
întrebuințare, când le izolăm de sensibilitate. cu alte cuvinte. ele nu pot 
fi aplicate la nici un obiect posibil: mai degrabă. ele sunt pur şi simplu 
forma pură a întrebuinţări intelectului relativ la obiecte în general şi la 
gândire, fără ca. numai prin mijlocirea lor, să putem gândi sau 
determina vreun obiect". 


Кеш der reinen Vernunfr. ed. H. Renner, E 2-3. p.188. 

Deşi posedă o semnificaţie transcendentală, categoriile nu pot fi 
definite. Kant remarcă situația aceasta curioasă, specifică categoriilor, 
si о atribuie împrejurării că, privite ca forme pure, categoriile sunt 
golite de o serie de determinări, rezultate din aplicarea lor la 
sensibilitate, astfel că ceea ce rămâne este numai funcţia logică a 
Judecăţii în general. Definirea acesteia din urmă ne-ar aşeza însă într- 
un cerc, deoarece definiţia este o judecată cu alte cuvinte, ea implică 
însăşi această funcţie. Consideratiile acestea, situate la sfârşitul 
Analiticii, au dispărut din ediţia a I-a a Criticii, ele contraziceau un 
text de la începutul Analiticii, în care Kant se declara în stare să 
definească categoriile, dar amâna operaţia pentru mai târziu!. O notă, 
sacrificată şi еа în ediţia a П-а cu fragmentul amintit, la care se şi 
referea, ne lämureste. Definiţia imposibilă este cea reală, care nu se 
mulţumeşte să clarifice numai noţiunea ci şi „realitatea ei obiectivă”. 
Categoriile nu pot fi definite, atât timp cât le menţinem într-un 
domeniu pur transcendental, izolat de planul sensibilităţii. Rezultă de 
aici că definirea categoriilor ca forme a priori nu este totuşi imposibilă, 
cu condiţia de a nu se uita că ceea ce se defineşte este numai o formă 
pură, care de fapt nu are existență independentă, numai o funcţie 
logică, care condiționează posibilitatea experienţei, dar despre a cărei 
încadrare în obiect şi valoare obiectivă nu se poate afirma nimic. 

Vedem modul de existenţă al entităţilor transcendentale şi în ce sens 
pot fi definite. Ele au o existenţă pur logică nespatialä și netemporală, 
înaintea experienţei”. ca o condiţie a posibilităţii experienţei. Există deci 
în planul de idealitate pură al transcendentului un concept al cauzalității 
са formă pură, detaşată de spațiu si timp. lată-ne ajunşi la o „idealizare” 
completă a noţiunii de cauzalitate, aşa cum n-am întâlnit nicăieri. 

Care este semnificaţia cauzalitätii transcendentale? Sistemul 
categoriilor este stabilit prin deductia metafizică, subiectivă a 
conceptelor. Formele pure ale intelectului sunt definite prin 


| „În acest tratat. renunt intenţionat să dau definitiile acestor categorii. deşi sunt în 
măsură să о fac”. (/hid.. p.81). 

? Acest înainte”. саге nu este temporal. ci pur logic. arată dificultatea de sudură а 
transcendentului cu imanentul. 

corespondenţa lor — atât de criticată — cu funcţiile logice universale ale 
gândirii, exprimate în clasificarea judecăților. Categoria cauzalitätii 
corespunde judecăților ipotetice: în perspectiva transcendentalä. 
răportul cauzal nu este altceva decât relaţia necesară de la rațiune la 
consecinţă. Acest raport nu cuprinde nimic temporal sau substanţial. 
Din ceea ce noi considerăm în mod obişnuit ca producere a unui 
fenomen prin altul nu rămâne decât conditionarea logică a unui termen 
prin altul. De altfel însuşi Kant, deşi în principiu evită să dea definițiile 
categoriilor, spune următoarele despre cauzalitate: „Cât despre 
conceptul de cauză (dacă aş face abstracţie de timpul în care un lucru 
urmează altui lucru după o regulă), nu aş găsi іп categoria pură nimic 
mai mult decât că există ceva de la care se poate conchide cu privire la 
existenţa altcuiva... Cauzalitatea transcendentală exprimă numai 
dependenţa necesară dintre lucruri, adică /egalitatea. Fraza trunchiată 
citată mai sus continuă astfel: „....şi atunci cauza şi efectul nu numai că 
n-ar putea fi deosebite una de alta, dar încă fiindcă această putere de 
conchidere cere condiţii despre care nu ştiu nimic, conceptul nu ar avea 
nici o determinare care să-i permită aplicarea la vreun obiect”. 
Cauzalitatea ca formă pură, purgată de orice element empiric, apare 
atât de săracă în conţinutul ei, încât îşi pierde caracterul specific şi se 
topeşte în noțiunea mai generală de lege. Cauzalitatea transcendentalä, 
departe de a fi un model, este o imagine palidă. de nerecunoscut. a 
cauzalităţii empirice. 

Acelaşi lucru apare şi mai evident din modul cum se constituie 
cauzalitatea empirică, imanentă. Cu această problemă ne situăm în 
Analitica principiilor. Formele gândirii trebuie să colaboreze cu 
materialul sensorial, pentru a se realiza sinteza cunoaşterii. Dar tocmai 
fiindcă a stabilit de la început o deosebire prea radicală între intelect şi 
sensibilitate, greutatea este pentru Kant de a le face acum să 
colaboreze. Elementele intermediare. care Гас legătura între categorii şi 
intuitii, sunt schemele transcendentale, opera imaginaţiei. Acestea sunt 
determinări « priori ale timpului, intelectuale ca şi conceptele şi 
sensibile ca intuiţiile. S-a observat adesea tratamentul preferenţial de 
care se bucură timpul în Analitică. Kant justifică preferința prin 


й. p.186. 

consideratia са timpul, са formä universalä 51 aprioricä, este 
asemănător categoriilor, iar prin prezenţa lui în intuiţia diversului este 
omogen fenomenelor. Timpul permite lui Kant să treacă din domeniul 
logico-metafizic al transcendentalului pur în domeniul logico-psiho- 
logic al cunoaşterii reale, menţinându-se totuşi într-un plan spiritual. 
Categoriile, care erau numai funcţii logice. se desfăşoară acum în timp, 
dobândind în acest mod consistenţă şi existenţă empirică. 

Schema cauzalitätii este succesiunea diversului în timp, întrucât este 
supusă unei reguli. Regula respectivă este principiul din a doua 
unalogie u experienţei: „toate transformările se întâmplă după legea 
legăturii dintre cauză şi efect”. Diversul empiric ordonat în timp apare 
întotdeauna în percepţie ca succesiune. Dar atunci cum vom deosebi o 
succesiune pur subiectivă de una obiectivă, cauzală? Cum vom deosebi 
percepția succesivă a părţilor unei case de percepţia succesivă a 
poziţiilor luntrei care coboară pe râu? Importanţa răspunsului pe care îl 
dă aici Kant nu ar putea fi exagerată. In primul caz, spune el, acela al 
percepţiei diferitelor părți ale casei, ordinea succesiunii este arbitrară: 
depinde de bunul meu plac să observ casa fie de la acoperiş spre 
temelie, fie invers, fie în oricare altă ordine, pe când în percepţia 
alunecării luntrii pe cursul apei, ordinea în care se succed percepțiile 
este determinată în mod necesar şi obiectiv. În acest ultim caz, саге 
este al cauzalităţii, seria temporală este fixată independent de voinţa 
теа, de la A la В şi numai aşa. „In cazul care mă preocupă”. spune 
Kant, „va trebui deci să deduc succesiunea subiectivă a aprehensiunii 
din succesiunea obiectivä a fenomenelor, deoarece cea dintâi fără 
cealaltă este complet indeterminată și nu deosebeşte un fenomen de 
altul. Singură. еа nu dovedeşte nimic referitor la legătura diversului în 
obiect, deoarece este complet arbitrară. A doua va consista deci în 
ordinea diversului fenomenal, aşa fel încât aprehensiunea unuia (care 
se întâmplă) urmează după о regulă pe aceea a celuilalt (care precede). 
Numai astfel pot fi îndreptăţit să spun despre fenomenul însuşi. şi nu 
numai despre aprehensiunea mea, că trebuie să infätiseze o succesiune, 
ceea ce înseamnă că n-aş putea stabili altfel aprehensiunea decât anume 
în această succesiune” 


| Ibid.. p.152. Concepţia lui Kant în acest punci nu este la adăpost de obiecţii (ct 
Schopenhauer. op.cit. $ 23. Iv. Ilartmann. op cit. р.98-100). Dar nu interesează aici 


195 


Prin aceasta se dă о lovitură mortală idealismului. Faptul a fost 
adesea subliniat. Timpul cauzal din u doua analogie a experienţei nu 
este ca timpul aritmetic din Estetica transcendentalä, o formă pură 
nediferentiatä, ci apare ca un timp real, ireversibil. Acesta este timpul 
trăit, timpul curgerii univoce, care posedă un caracter ireductibil la 
formele pure ale intelectului. El apare în mijlocul entităților a priori ca 
un străin, ca un element eterogen care ameninţă coeziunea sistemului 
transcendental. Aceasta înseamnă pur şi simplu că o definiție pur а 
priori a cauzalităţii nu este posibilă. lrupţia realului în transcendental, 
provocată de însăşi constituirea noțiunii de cauzalitate, ne arată în mod 
indiscutabil că aceasta din urmă nu poate supravieţui atmosferei 
claustrale a subiectivitätii pure. Cauzalitatea adevărată, nu ca tipar 
logic desfigurat prin golirea de orice conţinut, ci aşa cum o constatăm 
în experiență — cauzalitatea empirică — se constituie pe ruinele 
idealismului. 

Este curios cum, împotriva acestui adevăr descoperit în Analitica 
transcedentală, anume că raportul de cauzalitate necesită participarea 
timpului concret, Kant creează dintr-o dată în Dialectica 
transcendentală noţiunea de cauzalitate transcendentă, netemporulà. 
Kant repetă astfel, cu riscuri tot aşa de mari, acel „salt brusc în 
teologie” (mai exact spus de astă dată „în morală”), care, ca şi la 
Berkeley, pune în discuţie consecventa filosofiei idealiste. Cât de 
aproape este aici Kant de înaintaşii săi ne-o arată următoarea frază, pe 
care Berkeley ar fi subscris-o fără şovăire: „Dacă dimpotrivă 
fenomenele nu sunt considerate decât ca ceea ce ele sunt de fapt, adică 
nu ca lucruri în sine, сі ca simple reprezentări care se înlănţuiesc după 
legi empirice, atunci ele trebuie să aibă ele însele cauze care пи sunt 
fenomene”. Ca şi la filosoful englez, cauzalitatea empirică este 
devalorizată, ceea ce îngăduie introducerea unei cauzalitäti 
transcendente. Urmaşii lui Kant au remarcat imediat că noţiunea de 
cauzalitate transcendentă este, din însuşi punctul de vedere kantian. o 
contradictio іп adjectis. Singura interpretare judicioasă asupra iucrului 
în sine îl asimilează cauzei transcendente a senzatiei, adică exact ceea 
ce principiile Analiticii interzic cu strictețe. Nu insistăm asupra acestui 


soliditatea construcţiei. ci numai modul cum se constituie notiunea de cauzalitate în 
idealismul transcendental. 
' Ibid.. p.332-333 (sublinierea este a noastră). 

punct binecunoscut din critica filosofiei kantiene. De altfel, пе 
interesează numai caracterul acestui gen de cauzalitate şi modul cum ea 
intervine în câmpul experienţei alături de cauzalitatea empirică. 

În Analitică, valoarea principiulului cauzalitätii este afirmată în mod 
absolut pentru domeniul experienţei. Fiecare fenomen este legat de 
antecedentul său prin relaţia necesară а cauzalităţii, condiţia 
premergătoare fiind dată, efectul trebuie să urmeze cu necesitate, şi 
acest „principiu al succesiunii în timp după legea cauzalităţii” este 
valabil fără excepție pentru fenomene. Kant merge în acest sens aşa de 
departe, încât i s-a putut obiecta că face greşeala opusă celei a lui 
Hume. Pentru Hume, orice raport cauzal este Simplă succesiune, pentru 
Kant orice succesiune este de tip cauzal’. Întreg câmpul experienţei 
înseriat în timp este cuprins în relații necesare, aşa fel încât adăugarea 
oricărui element străin cu titlu explicativ apare aici ca ceva şi inutil, 51 
imposibil. 

Dar în Dialectică, aflăm că ..într-adevăr, fiindcă aceste fenomene. 
nefiind lucruri în sine, trebuie să aibă ca fundament un obiect 
transcendental, care le determină ca simple reprezentări, nimic nu ne 
împiedică să atribuim acestui obiect transcendental, în afară de 
proprietatea pe care o are de a ne apare, o cauzalitate care nu este 
fenomen, deşi îi întâlnim totuşi efectul în fenomen”. Kant face eforturi 
dialectice pentru a armoniza cauzalitatea sensibilă, naturală, cu o 
cauzalitate /iberă, inteligibilă. El ajunge la concepția că fiecare 
fenomen, în timp ce este necesar şi suficient determinat de condiţiile 
lui naturale antecedente, este, în acelaşi timp. necesar şi suficient 
cauzat de un factor liber aparținând lumii inteligibile. Cauzalitatea 
imanentă este dublată de o cauzalitate transcendentă. Dar, pe când 
cauza sensibilă este un fenomen temporal, încadrat în experienţă şi 
supus în continuare la infinit aceleiaşi necesități a determinării cauzale, 
cauza inteligibilă este neremporală, situată în afara experienţei, — deşi 
efectele ei sunt fenomene existente în experiență —, şi deci 
necondiționată, fiind început absolut de serie. Prin portita pe care o lasă 


! Schopenhauer. op.cit . p.130-137. 

1 Op.cit.. Ъ, 2-3. p.334. Ex. Hartmann (op cn . p.78-79) observă cu dreptate că aici 
este vorba în realilale de „cauza transcendentă”. nu de „obiectul transeendentat”. care 
este numai reprezentarea celui dintâi. 

deschisă noumenul, se introduce noţiunea de cauzalitate transcendentă, 
netemporală!, cu destinaţia precisă de a întemeia libertatea morală. 

Conceptul absurd de cauzalitate extratemporală a declanşat proteste 
foarte puternice. Schopenhauer, care de altfel a subscris la modul cum 
înțelege Kant să concilieze libertatea cu necesitatea, insistă. ori de câte 
ori se iveşte ocazia. atât în dizertatia asupra principiului raţiunii 
suficiente, cât şi în opera principală, asupra caracterului temporal al 
cauzalităţii şi a limitării aplicării ei numai la transformări. În 
Dizertatie, cauzalitatea este definită ca „principiul rațiunii suficiente a 
devenirii” şi un capitol special tratează despre „timpul schimbării”. 
Aici este reprodusă argumentarea prin care Aristotel a dovedit că 
schimbarea este un fenomen de continuitate care acoperă o durată şi ni 
se arată că demonstraţia se regăseşte la Kant. În apendicele care 
cuprinde Cririca filosofiei kantiene, şi anume discutând noţiunea de 
„acţiune reciprocă”, Schopenhauer reia ideea: „cauzalitatea este legea 
după care stările materiei îşi determină un loc în timp”. Acest adevăr. 
că „acolo unde nimic nu se schimbă nu există acţiune, nu există 
cauzalitate, „constituie un leit-motiv al filosofiei lui Schopenhauer”. 

Si mai drastică este replica lui E.v. Hartmann, care spune: 
„Ajungem aici la punctul cel mai monstruos din teoria kantiană a 
cauzalităţii transcendente, anume la afirmaţia că еа ar fi neremporulă. 
Unde nu există timp. nu este posibilă nici o întâmplare, nici о 
schimbare, deci nici o legătură a unei schimbări cu un antecedent al 
acesteia, socotit са o cauză а ei. Nu se роше lega absolut de loc nici o 


' “Teoria aceasta de la sfârşitul antinomiilor, cu toate că este considerată ca una din 
contribuţiile durabile ale kantianismului (cf. N. Hartmann. Diesseits von Idealismus 
und realismus. Berlin. p.198-206) este vulnerabilă într-un punct. pe care E.v Hartmann 
(ор.си.. p.95) l-a formulat cu multă pregnantä: .....cauza transcendentă este numai în 
aparenţă un început absolut căci fiind cauză. adică după modul necesar al acţiunii ei. 
este hotărât dinainte са ca trebuie să corespundă cu efectul necesar al cauzei imanente. 
fiindcă altfel s-ar naşte contradicția: aşadar. libertatea inițiativei este aparenţă 
înşelătoare. deoarece singura modalitate posibilă a acţiunii cauzei transcendente poate fi 
descifrată în efectul necesar al cauzei imanente precedente. după cum timpul. pe care îl 
arată un ceas ascuns. poate fi citit pe un ceas vizibil. dacă se ştie că amândouă sunt în 
concordanță”. 

5 Schopenhauer. Le monde comme volonté et comme représentation. tr. A. Burdeau. 
7-е ed. Paris Н. р.53-54. 168-189: De la quadruple racine du principe de lu raison 
suffisante. $ 20: Essai sur le libre arbitre. \т.Їт. p.49-54. 

по[їипе de cuvântul cauzalitate dacă se elimină timpul. Ducând 
analiza mai departe, el ajunge la concluzia că şi cauzalitatea 
transcendentă trebuie să fie temporală. Pentru a produce o anumită 
senzaţie la un moment dat în conştiinţă. cauza transcendentă trebuie să 
intervină exact în momentul respectiv. deci într-un timp dat. Dacă ea ar 
fi extra-temporală, nu s-ar putea stabili nici o relaţie precisă între un 
anumit moment al succesiunii subiective şi o anumită intervenţie a 
cauzei transcendente. Hôffding observă la fel: ,contradictia propriu- 
zisă a lui Kant consistă mai degrabă în faptul că el vrea să aplice 
conceptul de cauzalitate lucrului în sine, fără să îndrăznească să-i 
aplice şi raportul de timp”. lar Goblot' accentuează cu pătrundere că 
„din nenorocire, după ce ai ieşit din timp, trebuie să te întorci їп el” 
iar dificultăţile care păreau rezolvate se ivesc din nou. Legătura dintre 
temporal şi extratemporal este atât de mult înecată în dificultăţi, încât 
pune în discuţie însăşi existența unui domeniu netemporal. 

Cele trei forme kantiene ale cauzalitätii au în fond următoarele 
sensuri: cauzalitatea înainte de timp (transcendentală) este echivalentă 
cu legalitatea, cu ideea legăturii necesare; cauzalitatea în timp 
(imanentă) este adevăratul raport de la cauză la efect; cauzalitatea 
dincolo de timp (transcendentă) este pur şi simplu o absurditate. 
Cauzalitatea а priori putea să aibă o existenţă netemporală, fiindcă nu 
cuprindea decât ideea de dependenţă logică şi de altfel nu avea o 
întrebuințare în afară de experienţă. Cauzalitatea transcendentă însă. în 
forma în care o concepe Kant, ca producătoare de fenomene şi totodată 
extratemporală, nu poate exista. 

Dintre postkantieni, A. Riehl — mergând aici pe urmele lui 
Schopenhauer — consideră cauzalitatea drept ..aplicarea principiului 
raţiunii la variația temporală a fenomenelor. sau pe scurt: principiul 
rațiunii în timp". Dacă eliminăm caracterul temporal, ceea ce rămâne 
din cauzalitate este principiul raţiunii, adică ideea de condiţionare 
logică. 


ГЕ у, Hartmann. op.cit.. p.96. 

© IE Hôfiding. Histoire de la philosophie. N. р.594-595: cf. FrJodl. Kruik des 
Idealismus. 1920. p.77-78. 

* Goblot. Traité de logique. p.334. 

* A. Richl. Der philosophische Nritizismus. 2. Aun. Leipzig. 1924-1926. 11. p.274 
s.u. Şi p.283 şi IH. p.294. 

Cei care au desăvârşit prelucrarea idealistă a cauzalitätii sunt 
Helmholtz şi Cassirer. Pentru aceştia. cauzalitatea nu este altceva decât 
ideea legalităţii. „Principiul cauzalităţii”. spune Helmholtz. „пи este 
nimic altceva decât presupunerea legalităţii tuturor fenomenelor 
naturii”. Nu cunoaştem lumea externă decât prin senzațiile date în 
conştiinţă, care sunt semne, nu copii ale obiectelor. Ceea ce pătrunde 
din realitate în conştiinţă din această corespondenţă este o ordine legală 
şi nimic mai mult; această ordine este cauzalitatea. Cassirer’, plecând 
de la critica lui Hume şi Kant. se declară de acord cu Helmholtz, a 
cărui ignorare din partea contemporanilor o deplânge. După critica lui 
Hume şi Kant, nu ne mai este îngăduit să privim cauzalitatea ca o 
relație între lucruri. Cauzalitatea este o „afirmație transcendentală”, 
aplicabilă nu obiectelor, ci cunoaşterii empirice a lucrurilor, adică 
„experienţei”. Ea apare astfel ca „ип postulat al gândirii empirice”, mai 
mult un punct de vedere, din perspectiva căruia se afirmă posibilitatea 
cunoaşterii fizice de a forma un sistem. Cassirer invocă autoritatea de 
savant a lui Helmholtz pentru a asimila, ca şi acesta, cauzalitatea си 
legalitatea. Se observă cum procesul de subiectivizare а cauzalităţii 
merge paralel cu reducerea ei la noțiunea de legalitate. 

Este interesant să notăm aici şi poziţia lui Mach. Filosofia ştiinţifică 
stă şi azi sub direcţia spirituală a acestui gânditor. Procedeul său de a 
califica drept metafizic tot ceea ce nu este conţinut în senzaţie a făcut 
şcoală. Un pozitivism exacerbat serveşte de suport idealismului, ca şi 
altădată empirismul în filosofia engleză. Si în privinţa cauzalitätii. 
ideea lui Mach, şi anume conceptia matematică а cauzulității, a avut 
răsunet. El a susţinut caracterul de funcție matematică a relaţiei 
cauzale, dacă se elimină din ea tot ceea ce el socotea ca element 
„metafizic latent”. Dacă ne limităm în mod strict la senzaţii şi relaţiile 
dintre acestea, atunci ceea ce rămâne din cauzalitate — lăsând la o parte 
caracterul de acțiune reală producătoare, care ar conţine urma de 
fetişism — este doar dependența dintre elemente, reprezentabilă printr-o 
funcţie matematică”. М. Florian observă cu dreptate că „о dată ce Mach 


! ber die Erhaltung der Kraft. p.68 citat de Meyerson. /dentité et Réalité. p.2. 

- Cassirer. op.cit.. p.24-30. 73-88. 

5 E. Mach. La connaissance et l'érreur. tr. M. Dufour. Paris. 1919. p.272-279. 
Sensul matematic al modificării impuse cauzalitätit este prezentat astfel de В. Bavink 

а fărâmiţat lumea (eul şi corpul) în simple elemente, el era nevoit să 
aşeze în locul cauzalităţii dependența funcțională. din care a dispărut 
orice urmă de activitate, singurul semn al realităţii”. 

Redusă în limitele conştiinţei, cauzalitatea devine dependenţă 
funcţională, adică în fond expresia matematică а legalității. Că aici 
este vorba de fapt de legalitate. ne-o arată obiecțiile făcute concepției 
funcționale. Astfel Reichenbach”, deşi pozitivist. a arătat că cele două 
noțiuni nu pot fi identificate, deoarece nu orice funcţie exprimă o 
relaţie cauzală. Cauzalitatea este o relaţie funcțională dotată cu anumite 
caractere: asimetrie, tranzitivitate, continuitate etc. S-a obiectat apoi că 
în relaţia funcţională variabila dependentă şi variabila independentă se 
pot înlocui una pe alta. ceea се în relația cauzală nu este posibil. Chiar 
în procesele reversibile, unde cauza şi efectul sunt intervertibile, 
rămâne o diferenţă temporală ireductibilă. Ecuația care leagă curentul 
electric J cu câmpul magnetic Н poate fi inversată din punct de vedere 
matematic, dar numai ecuaţia Н = f(J) are un sens cauzal direct. Ecuația 
inversă J = f(H) аге un sens cauzal direct. Ecuația inversă J = f{(H) are 
cu totul altă semnificaţie: din valoarea observată a lui H se poate 
deduce mărimea lui J`. 

Noţiunea de funcţie exprimă în limbaj matematic dependenţa 
generulă dintre fenomene, fie ea cauzală. fie necauzală; ea însă nu cu- 
prinde nimic care să poată reprezenta specificul relaţiei cauzale. 
Exigenta rămânerii pe plan pur matematic a fost criticată de G. Stôrring 
în termenii următori: „Ei (Mach şi alţi autori) se comportă aici întocmai 
ca puri matematicieni. în timp ce ar fi trebuit să se comporte ca 
fizicieni matematicieni: ei trec cu vederea că în această împrejurare 


(Ergebnisse und Probleme der Naturwissenschaften. 7 Autl. Leipzig. 1941. p.218): 
„Cu cât matematizarea fizicii face progrese mai mari. cu atát fizicianul pare să încline în 
a considera noţiunea de functie matematică drept caracter esenţial şi propriu ṣi pentru 
raportul de cauzalitate fizică”. 

М. Florian. Empririocriticismul german în Istoria filosofier moderne. П. p.100. În 
continuare spune: „e greu de lămurit dacă. în geneza doctrinei lui Mach. teoria 
elementelor a impus concepția functionalà a cauzalității sau invers”. În lumina studiului 
de lată prima interpretare se impune. 

> Н. Reichenbach. Ziele und Wege der physikalischen Erkenntnis. p.59. 

ЪЗ. Bavink. op.cit.. p.221-222. G. Stărring. Erkennuustheorie. Leipzig. 1920. p.89- 
92. 

trebuie să dea socoteală de relaţii între senzaţii, între mărimi reale, că 
nu trebuie să introducă drept factori în relaţiile de dependență marimi 
numai gândite. „Și se subliniază ironia soartei care face ca un 
pozitivist, a cărui intenţie iniţială era să se limiteze la mărimi date, să 
ajungă la urmă să se mulțumească cu mărimi imaginate!. 

Neopozitiviştii, continuând tendinţa idealistă a lui Mach, ajung, la 
aceeași deformare a cauzalităţii. Pentru M. Schlick”, principiul cauza- 
litätit este identic cu afirmarea legalităţii universale. Când spunem că 
un fenomen este cauza altuia, aceasta presupune o regulă. Regula ne 
arată care fenomene sunt legate în acest mod între ele: dar regulile sunt 
legi şi totul se reduce deci la afirmaţia că fenomenele sunt conduse de 
legi. Argumentul lui Schlick demonstrează numai că relaţia cauzală se 
sprijină pe anumite legi, dar nu că este identică acestora. După cum a 
arătat Goblot”, noi descoperim legi din care deducem cauze şi trecerea 
de la lege la cauză este un silogism. Cauza temperaturii urcate de 
fierbere într-o autoclavă este presiunea ridicată, fiindcă temperatura de 
fierbere urcă o dată cu creşterea presiunii. Aceasta este chiar „cons- 
tructia teoretică”, pe care am socotit necesar să o punem la baza 
legăturii cauzale (care însă nu este întotdeauna o lege, ci de multe ori o 
ipoteză de structură). Relaţia cauzală nu poate fi identificată cu teoriile 
ei auxiliare. Еа are caracterul ei propriu, ireductibil, de actiune - 
transformare. Transformarea în sine $1 legea care o guvernează nu sunt 
acelaşi lucru. 

Nu aceste consideraţii îl obligă pe Schlick să identifice cauzalitatea 
cu legalitatea, ci concepția lui asupra obiectului ştiinţei. Știința 
cercetează regularitätile constatate intre impresiile sensibile, între 
trăiri. Filosoful vienez apare ca un idealist şi înţelegem îndată si 


! G. Stărring. ор. сій. p.216-218 (sublinierea este a noastră). Mai mult încă. М. 
Schlick (op.cit.. p.147) susține că identificarea cu funcţia matematică este nepotrivită 
chiar şi pentru noţiunea de lege. deoarece se poate găsi întotdeauna о functie care să 
corespundă oricărui aranjament arbitrar al mărimilor. 

= M. Schlick. Allgemeine Erkenntnistehre. 2. Aufl. Berlin. 1925. p.347. 

* Goblet. ор cit.. p.292. 

4 M. Schlick. Les enoncés scientifiques er la réalité du monde extérieur. tr. К. 
Vouillemin. Paris. 1934. p.29. Schlick declară că nu este idealist: пи numai datul este 
real” (p.49). Ştiinţa însă este concepută idealist: n-are sens decăt ceea ce poate M 
verificat prin trăiri. În articolul din Naturwiss (1931) este expusă aceeasi conceptie 

concepţia sa despre cauzalitate. Între „trăiri” nu poate exista activitate; 
numai între lucruri. Cauzalitatea devine atunci o ordine constantă a 
impresiilor. 

Această excursie în concepţiile idealiste ale cauzalităţii confirmă 
punctul nostru de vedere. anume că notiunea de cauzalitate nu se poate 
constitui în totalitatea conținutului ei în domeniul subiectivitätii pure. 
Ea este înlocuită aici de noţiunea mai generală de legalitate, al cărei 
conținut, mai sărac, poate fi reprezentat prin caracterul simplu de 
dependență. Cauzalitatea este o dependență de un tip special, care 
necesită participarea unui element real: timpul ireversibil. In special 
analiza idealismului transcendental ne-a arătat cum cauzalitatea se 
naşte o dată cu intrarea în scenă a timpului. Ceea ce voia să fie o 
cauzalitate în afară de timp sau este simplă legalitate, sau nu merită 
numele de noţiune. Solidaritatea dintre cauzalitate şi timp este 
structurală cel putin pentru cauzalitate. Acesta este motivul pentru care 
pe terenul idealitätit pure nu există cauzalitate propriu-zisă şi cauzali- 
tatea este înlocuită cu legalitatea. 

Meyerson a fost preocupat de raportul dintre aceste două noţiuni. 
El stabileşte între ele deosebiri profunde, atât ca origine — ceea ce este 
discutabil, — cât şi ca structură — ceea ce este adevărat. Este de prisos să 
insistăm asupra acestor deosebiri bine cunoscute în logică. Ne 
interesează însă cum explică renumitul epistemolog identificarea celor 
două noţiuni. El crede că la mijloc este o confuzie favorizată de două 
împrejurări. Mai întâi faptul că cercetarea cauzei se grefeazä pe 
cercetarea legii, astfel că stabilirea unei legi poate fi socotită ca un 
moment pregătitor pentru descoperirea cauzei. Numind cauză orice 


despre cauzalitate. Se adaugă însă condiţia unei ordini temporale. Nu se poate vorbi de 
cauzalitate între fenomene coexistente: „conceptul de acțiune nu găseşte acolo nici о 
aplicare“ (p.146). Dar această referință la noțiunile de timp Şi acţiune este repede uitată: 
cerută de definirea prealabilă cât mai exactă a noţiunii. ca rămâne apoi га 
întrebuințare, neavând nici o legătură cu epistemologia autorului. De asemenea. la Ph. 
Frank. cauzalitatea nu este o relație reală. ci „un alt nume pentru legalitate”. în Топ o 
ecuație matematică. (J. Geyser. op.cit . p.75-76). 

"E. Goblot, op.cit.. р.290-291. Е. Rabier (Logique. 7-e éd Paris 1917. p.117-119) 
face o discuţie interesantă. arătând că identificarea ideilor de lege şi cauzalitate duce la 
concluzii şi arbitrare. şi absurde. Consideraţiile lui Meyerson se păsesc în /denrrté et 
Réalité, ch.1. 

progres al explicatier, confuzia se produce uşor. Intervine apoi lipsa de 
precizie a termenului cauză”. 

În lumina rezultatelor obţinute mai sus, explicaţia lui Meyerson nu 
ne mulţumeşte. Inrudirea şi echivocul noţiunilor au făcut posibilă 
confuzia, au putut uşura identificarea. Motivul însă trebuie să fie mai 
profund, mai ales că este vorba de „о eroare aşa de considerabilă... In 
fond nu este vorba de o confuzie. ci mai degrabă da O 
transformare.Transformarea apare în sânul filosofiei idealiste. fiind 
impusă de necesităţi interne ale sistemului. După concepţia lui 
Meyerson, ceea ce deosebeşte cauzalitatea de legalitate este modul cum 
intervine timpul în conţinutul primului concept. Şi legalitatea, şi 
cauzalitatea presupun omogenitatea spațiului şi timpului, valoarea lor 
fiind independentă de timp şi loc. Există însă o deosebire esenţială între 
spaţiu şi timp. Lucrurile nu se modifică prin deplasarea în spaţiu, dar se 
transformă prin curgerea timpului. Spaţiul este omogen şi faţă de 
lucruri, timpul nu, având o direcţie ireversibilă. După Meyerson, 
cauzalitatea urmăreşte tocmai acest scop: echivalând efectele cu 
cauzele, se postulează persistenta lucrurilor şi în timp. Cu ajutorul 
principiului cauzalității, vrem să tratăm timpul ca şi spaţiul, ca un 
factor comun, un invariant. Fără să fmpärtäsim această concepţie, care 
vede în cauzalitate un procedeu de anulare a ireversibilitätii timpului 
prin mecanismul identificării, constatăm cum cauzalitatea pleacă în 
orice caz de la timp. Dar atunci este firesc să căutăm originea asimilării 
cauzalităţii cu legalitatea nu într-o confuzie, uşor vizibilă, ci într-o 
anumită concepţie, în care timpul nu mai poate juca rolul de constituant 
al cauzalităţii. Aceasta se întâmplă în idealismul epistemologic, unde se 
ajunge fie la inexistenţa timpului, fie la un timp subiectiv, formal, 
abstract, care nu mai închide în devenirea lui vicisitudinile unei 
substanţe. Filosoful idealist, atât timp cât rămâne їл planul 
subiectivităţii pure, nu аге ce face înăuntrul sistemului cu noțiunea de 
cauzalitate, noțiune care mai degrabă îl încurcă, din cauza rădăcinilor şi 
semnificației ei realiste. Contopirea cu legalitatea, noţiune supra- 
ordonată. îi apare atunci ca o soluţie comodă. Aceasta, numai înăuntrul 
sistemului, pentru că îl vedem apoi cu surprindere folosind cauzalitatea 
adevărată, creatoare, pentru a пе înfățișa dintr-o dată diverse entități 
transcendente. 

О situație asemănătoare întâlnim şi în pozitivism. $1 aici, de la 
celebra diatribă a lui A. Comte împotriva cauzalităţii, se admite în mod 
curent principiul că cercetarea ştiinţifică trebuie limitată la 
descoperirea legilor, lăsând la o parte cercetarea cauzelor. Dar. întrucât 
este vorba de adevăratul pozitiyism, de pozitivismul realist (francez şi 
englez). semnificaţia acestei luări de poziţie este cu totul alta. Aici 
legalitatea nu are pretenţia să absoarbă cauzalitatea, ci mai degrabă să i 
se substituie. Cauzalitatea îşi păstrează fiinţa ei distinctă, dar gânditorul 
pozitivist se hotărăşte să o ignore. Această interdicţie, după cum s-a 
văzut, priveşte în fond numai cauzele ontologice. 

Dacă însă este vorba de pozitivismul idealist (Mach şi succesorii 
săi), atunci situaţia este exact aceea din idealism. De altfel, numai 
printr-o uzurpare de nume, această filosofie se intitulează pozitivism. 
Pozitivismul idealist nu mai este pozitivism, după cum empimsmul 
idealist încetează de a fi empirism. Punctul de plecare este depăşit într-o 
aşa măsură, încât ceea ce se obţine este cu totul altceva. 

Am arătat legătura indisolubilă dintre cauzalitate şi timp şi sărăcirea 
de conţinut, mergând până la desființare, ре care o suferă cauzalitatea 
în domeniul idealitätii pure. Reziduul acestei transformări prin 
subicctivizare este ideea de legalitate, singura formă de ordine 
fenomenală care supravieţuieşte în idealism. 

Ce importanță au aceste rezultate pentru teoria quantică? Dacă 
teoria quantică este o concepţie cu sens idealist — aşa cum rezultă din 
interpretarea unor fizicieni şi filosofi —, atunci conchidem că această 
teorie пи poate fi indelerministă, ci cel mult extrudeterministă. 
Domeniul idealitätii este extracauzal, problema cauzalitätii nu se poate 
nici măcar pune, dar încă rezolva, atât timp cât ne menţinem în acest 
câmp. A vorbi aici de indeterminism înseamnă a face o afirmaţie lipsită 
de sens. Determinismul şi indeterminismul sunt judecăţi asupra 
evoluţiei reale. temporale. Ceea ce rămâne în cadrul idealismului este 
legalitatea. 

Putem considera pe filosofii idealisti ca fiind indeterministi fiindcă 
au înlocuit cauzalitatea cu legalitatea? Nicidecum. Dimpotrivă, Cassirer, 
de exemplu, se consideră determinist. fiindcă el crede în existența 
legalității, ре саге o găseşte prezentă și în teoria quantică. La fel, 
Goblot identifică determinismul cu dubla afirmaţie a ordinii constante și 

universale. Fără să împărtăşim această asimilare a legalităţii си 
determinismul — căruia credem că este bine să i se păstreze sensul 
cauzal —, constatăm numai că nu există incompatibilitate între cele 
două noţiuni (ceea ce nu ne surprinde dacă observăm că raportul 
cauzal este în definitiv un tip de lege). Dar. pentru a ne menţine la 
afirmaţii riguroase, vom spune că nu se poate discuta valoarea 
cauzalitä{ii pe tărâmul idealitätii pure, deoarece lipsesc elementele 
necesare care definesc problema — în primul rând timpul real, 
ireversibil. 

Determinismul este o afirmaţie asupra evoluţiei reale, concrete a 
lumii. Se presupune că realitatea are o istorie, că ea este o devenire, şi 
vrem să ştim apoi cum se leagă diversele momente ale acestei prefaceri 
continue. Problema nu se pune decăt în această ipoteză: dacă istoria 
universului este o realitate, nu o iluzie, dacă evoluția lumii cuprinde 
totul, inclusiv eul subiectului cunoscător şi nu este numai o proiecţie a 
spiritului acestuia. Idealismul conţine tocmai ipoteza contrarie: 
„Intreaga istorie a lumii”, remarcă Fr. Jodl, „pentru filosoful 
transcendental, este numai un fapt unic, un fenomen netemporal! Să 
ştergi complet din vocabularul filosofiei cuvântul istorie!”. Atunci 
înşirarea în timp a evenimentelor este numai о fantasmagorie, iar 
legătura dintre fenomene este ceva pur formal şi în fond lipsit de 
importanţă. Dacă fenomenele se nasc în mod cauzal sau în mod 
spontan, aceasta este o problemă care nu poate fi nici ridicată, nici 
solutionatä în acest cadru formal, subiectiv. Idealismul epistemologie 
este străin, este neutru, faţă de problema cauzalităţii. 

Fizica quantică, privită în aspectul ei formal -- matematic —, adică 
din perspectiva în care devine posibilă interpretarea idealistă —, se află 
în aceeași situaţie de neutralitate faţă de problema determinismului. În 
acest mod de „descriere” a fenomenelor, apar numai simboluri şi relaţii 


1 Fr. Jodl. op.cit.. p.105. Concluzia aceasta. perfect consecventă. a idealismului. 
este aşa de absurdă. încât nu a putut fi respectată nici de idealisti. Jodl observă că |. 
Kant. în timp ce insista asupia idealităţii timpului. a scris si cartea /deen zur 
allgemeinen Geschichte in weltbürgerlicher Absicht. în care este vorba de realizarea 
succesivă a unui scop în evoluţia istorică. iar їп Kritik der Urteilskraft se presupune că 
toate speciile lumii organice posedă o origine comună. Despre Hume. Brunschvicg 
(op.cit. p.17) subliniază că critica principiului саџхаіна nu l-a împiedicat să creadă 
într-un determinism exclusiv în domeniul istoriei. 

între simboluri, care reprezintă tot ce putem şti despre realitatea fizică. 
Greutățile interpretării realiste împing pe fizician spre cultul exclusiv al 
limbajului simbolic, abstract dar precis. Realitatea devine umbră şi 
formula realitate. În acelaş timp, se presupune că ceea ce nu este 
prezent în formule nu există, că matematismul este exhaustiv. Dar, în 
universul simbolurilor, ca şi în acel al ideilor berkeleyene, nu se poate 
face o problemă din modalitatea evoluţiei. Constatăm că entităţile 
matematice, ca şi ideile pure, se leagă, se combină într-un anumit fel; 
constatăm că există o anumită ordine constantă, o „legalitate”. Dar cum 
se naşte, cum se produce un fenomen: consumändu-si antecedentii sau 
independent de ei, aceasta nu o putem afla din configuraţia formulelor 
matematice. Aceasta e o chestiune substanţială, calitativă, concretă, 
reală. care nu poate fi epuizată printr-o tehnică formală, cantitativă, 
abstractă, ideală. Nici formalismul mecanicii clasice nu reuşea să ofere 
о reprezentare integrală a determinismului. Acest formalism conţinea 
numai о expresie cantitativă a determinismului, pe de о parte, prea 
săracă — numai formală ~, pe de altă parte. prea bogată — cantitativă. De 
aici şi impresia falsă că, o dată cu formula cantitativă a 
determinismului. a căzut şi determinismul propriu-zis. În mecanica 
clasică însă, aceste deformări ale principiului cauzalitätit în transcriptia 
lui simbolică erau compensate şi mascate de interpretarea realistă, 
simplă, directă şi totdeauna subinteleasä. Acest corectiv lipseşte în 
teoria quantică. Chiar şi în mecanica clasică se putea face eventual 
abstracţie de „chemarea realistă” a simbolurilor — este ceea ce ne 
propune Mach. În mecanica quantică. lucrul este şi mai uşor, раге 
impus de structura teoriei. Datorită procesului de resimbolizare, пе 
aflăm departe de realitate, drumul de la simbol la fenomen este un 
adevărat labirint. Probabilitatea creează o stare de ceaţă între fizician şi 
fenomen. Comportarea individuală a unui element în spaţiu şi timp nu 
poate fi reprezentată în noul formalism. Atunci însă nu se mai poate 
vorbi nici de determinism, nici de indeterminism. Teoria quantică 
reprezintă numai legalitatea nucrofizicului. Datele problemei sunt 
situate dincolo de cadrul formal al teoriei. 

Ideca de complementaritate apare compromisă. Afirmația că ar exista 
o incompatibiliiate între descrierea spatio-temporalä şi descrierea cauzală 

nu poate fi retinutä. Am ajunge dimpotrivă. la concluzia că structura 
relaţiei cauzale este în mod necesar temporală. Cauzalitatea fizică nu 
poate fi detaşată din cadrul spatio-temporal, în care ea se 
individualizează, în care se realizează. Ca principiu. ca lege. cauzalitatea 
este desigur indiferentă şi independentă față de spaţiu şi timp. Putem s-o 
definim atunci, ca Painleve: „dacă aceleaşi condiţii sunt realizate, în două 
momente diferite, în două locuri diferite ale spaţiului, aceleaşi fenomene 
se reproduc transportate numai în spaţiu şi timp”! Dar ca relaţie 
individualizată, ca fenomen unic — şi poate în unele cazuri nerepetabil. — 
cauzalitatea fizică este integrată în spaţiu şi timp. Spațiul şi timpul pot fi 
pentru raportul cauzal indiferente, dar nu pot ji absente. Imposibilitatea 
descrierii cauzale în spaţiu şi timp apare, şi din acest punct de vedere, ca 
un defect al tehnicii matematice — dacă nu ca o eroare de interpretare. 
larăşi un impas al matematismului. 


гр. Painlevé. op cit . p.81. Definiţia este împrumutată de la Maxwell. 

CAPITOLUL IV 


CONCLUZII 


Dialectica „complementarităţii” ne-a arătat o altă faţă a indeter- 
minismului. Cauzalitatea ar fi infirmată, de astă dată, de antagonismul 
esenţial şi reciproc dintre stabilirea relațiilor spatio-temporale şi stabi- 
lirea relaţiei cauzale. Ceea ce rămâne din cauzalitate este o schemă 
matematică, un bilanţ al energiilor schimbate — căreia îi lipseşte 
plenitudinea relaţiei cauzale. Această alegere obligatorie între descrierea 
cauzală şi descrierea spatio-temporalä ne-a apărut paradoxală şi 
neverosimilă faţă de structura conceptului de cauzalitate. Cauzalitatea 
este o lege, dar o lege care guvernează transformările spatio-temporale. 
Antagonismul există de fapt numai între precizia anumitor măsurători, 
ceea ce nu poate pune în discuţie existenţa cauzalitätii. Din cauza 
prejudecätii matematice, fizicianul contemporan uită că relația cauzală 
există inaintea şi deci independent de preciziile metrice. „Radiațiile a 
provoacă transmutatia aluminiului” rămâne un raport de cauzalitate, 
chiar dacă nu voi putea măsura cu precizia dorită toate mărimile. 

Pentru a adânci problema, ne-am aşezat în poziţia preferată a teoriei 
quantice, adică din punctul de vedere al lui homo mathematicus, al 
idealitätii pure. Existenţa este instructivă. 

Am fixat în prealabil fizionomia raportului de cauzalitate. 
Cauzalitatea fizică este un instrument al explicatiei. Acesta este 
principiul de la care am plecat, ca de la tendinţa fundamentală a 
spiritului ştiinţific. Acest caracter împinge cauzalitatea către substanţă. 
Cauzalitatea este forma comună a tuturor transformărilor pe care le 
suferă substanţa. În acest mod nu se introduce un element metafizic 
gratuit. Substanţa pe care creşte raportul cauzal nu este o esenţă 
ipotetică, ci materia pe care fizicianul o analizează în laborator şi a 
cărei structură o înfăţişează prin anumite teorii. Legătura dintre relaţia 


cauzalä si substanta care о sustine se face prin mijlocirea unor teorii 
auxiliare. Acestea descifrează din structura obiectului fizic atât cât este 
compatibil cu cerinţele spiritului ştiinţific. Contactul cu obiectul fizic 
atrage după sine legătura cu spaţiul şi timpul. În special timpul apare ca 
un element constituant al relației cauzale, fiind dimensiunea pe care o 
acoperă transformarea. 

În idealism, o dată cu părăsirea realului. dispare şi cauzalitatea. Dar 
nu dispare ca să trecem în indeterminism. Pe terenul subiectivitätii 
exclusive, cauzalitatea nu poate exista, fiindcă lipsesc datele care condi- 
tioneazä problema. Determinismul si indeterminismul sunt răspunsuri la 
problema cosmologică, a transformărilor în timp. Dacă fenomenele apar 
şi dispar ca în teatrul de păpuşi, conduse de o mână abilă, atunci 
interdependenta dintre ele nu mai interesează, nu mai este o problemă. 
Numai dacă fenomenele se nasc şi mor, numai dacă credem că ele sunt 
lucruri independente de noi, are sens să întrebăm: „de ce”? Și abia atunci 
se poate răspunde, invocându-se cauzalitatea sau libertatea. Dacă lumea 
este numai reprezentarea mea, nu pot vorbi de cauzalitate sau libertate. 
Ordinea pe care o constat în această reprezentare este legalitate, noțiune 
mai generală şi mai săracă, care nu presupune evoluţie, schimbare. Fizica 
quantică, limitată la formalismul matematic, este exterioară problemei 
cosmologice: teoria quantică este extradeterministă. 

Întâlnim astfel concluziile primei părți. Ca şi acolo, teoria quanticä 
prezintă un caracter necosmologic, a cărui ignorare a permis afirmarea 
indeterminismului. Convergenta rezultatelor este importantă. Trebuie 
accentuat că teoria quantică, din însăşi poziţia ei epistemologică, nu 
poate face nici un fel de afirmaţii cosmologice. Chestiunea evoluţiei 
lumii Şi a modalităţii acestei evoluţii nu pot fi reprezentate într-o teorie, 
ale cărei caractere esenţiale sunt probabilismul matematic şi forma- 
lismul neintuitiv. Ca teorie probabilistă, ea adoptă o tehnică mate- 
matică, care înlocuieşte cercetarea relațiilor dintre fenomene cu studiul 
prognozelor unor evenimente sau a repartitiei statice şi statistice a 
elementelor unui colectiv. Ca teorie formală, ea constată numai o 
anumită ordine fenomenală, fără să poată diseca geneza şi evoluţia lor. 
Deşi, din motive deosebite, rezultatul este acelaşi. Ceea ce se câştigă în 

abstracţie, printr-o tehnică savantä, se pierde în obiectivitate, prin 
detaşarea de realitatea concretă. 

Acesta este destinul gândirii matematice, dacă este cultivată ca o 
valoare proprie, ca un mod de cunoaştere independentă, nu ca o metodă 
auxiliară. In plin panmatematism trebuie să recunoaştem că gândirea 
matematică sărăceşte realitatea. Еа simplifică în timp ce alege. Desigur, 
procesul abstractizării este cuprins în însăşi structura gândirii omeneşti 
şi în special a gândirii ştiinţifice. Dar gândirea matematică reține din 
realul concret şi complex numai ceea ce poate suporta un tratament 
formal, adică numai cantitatea şi relaţiile cantitative şi foarte puţin din 
ceea ce este calitate (anumite moduri de relaţii). Sărăcirea de conținut a 
realităţii constituie desigur un avantaj, adesea remarcat. Se ajunge în 
acest mod la ecuaţii universale şi se descoperă identități de structură. Іп 
acelaşi timp, ne amenință un mare pericol: acela de a uita că ecuaţia nu 
a epuizat realul. Cu cât ne-am ridicat mai sus pe scara abstractiunii, си 
cât formalismul a devenit mai perfect, mai suficient, cu atât aspectele 
realităţii lăsate la o parte sunt mai numeroase. Ultimul progres, acel al 
teoriei quantice, а sacrificat încă una din înfăţişările realului: 
devenirea. Ceea ce rămâne, după ce s-a eliminat cît mai multe din 
însuşirile concrete ale realităţii, poate forma un sistem foarte coerent, 
dar la urmă se naşte întrebarea legitimă dacă s-a câştigat ceva în 
înțelegerea fenomenelor. Este semnificativ că, o dată cu părăsirea 
fizicii clasice în favoarea noului punct de vedere formal, s-a înlocuit şi 
cuvântul „explicație? prin acel de „descriere”. Ştiinţa nouă este 
„fenomenologică”. Şi faptul este considerat ca un mare progres, ca o 
victorie a spiritului științific. 

Schopenhauer а văzut clar această insuficiență а gândirii 
matematice. „A înţelege”, spune el, „înseamnă a cunoaşte imediat, şi 
deci intuitiv, inläntuirea cauzală, cu toate că această cunoaştere trebuie 
apoi turnată în noţiuni abstracte pentru a fi fixată. De aceea, a calcula 
nu înseamnă a înţelege, calculul nu ne procură prin el însuşi nici o 
înţelegere a lucrurilor. Calculul nu se ocupă pur şi simpiu decât de 
noțiunile abstracte de mărimi, ale căror raporturi reciproce le 
determină. Dar prin aceasta nu câştigăm nici cea mai mică înţelegere a 
unui fenomen fizic. Căci pentru aceasta trebuie să cunoaştem prin 
percepția intuitivă condiţiile spațiului în virtutea căruia acționează 
cauzele. Calculele nu au valoare decât pentru practică, nu pentru teorie. 

S-ar putea chiar spune: Unde incepe calculul, încetează întelegerea. 
Căci creierul, ocupat de cifre în timp ce calculează, rămâne complet 
străin de înlănţuirea cauzală din cursul fizic а! fenomenelor; el este plin 
numai cu noţiunile abstracte de cifre. Şi rezultatul nu ne dă niciodată 
nimic dincolo de cât, niciodată ce. „L 'experience et le calcul”, această 
formulă preferată a fizicienilor francezi nu este deci deloc suficientă”. 

Înțelegerea fenomenelor prin cauzalitate si reprezentarea lor 
matematică sunt în fond operații antagoniste. Pentru a stabili relaţia 
cauzală, trebuie să experimentezi, să sondezi realul în toată 
complexitatea lui, să izolezi, numai după ce ai considerat toate 
aspectele. Dimpotrivă, pentru a obţine reprezentarea matematică a unui 
fenomen, trebuie să laşi la o parte, să faci abstracție de complexul 
calitativ, să izolezi de la început cantitatea. Într-un proces, ne adâncim 
în percepție, în celălalt, ne depărtăm de ea. Chiar dacă tehnica 
matematică intervine uneori în treptele intermediare, pentru a stabili 
unele legături, unele analogii de structură, înțelegerea, explicaţia sunt 
totuşi legate în esenţa lor de cunoaşterea intuitivă şi de ecourile ei 
teoretice, nu de formalismul abstract şi static al matematicii. În acest 
mod, revenim la diferenţa de structură şi antagonismul dintre fizica 
matematică şi fizica experimentală. Deşi atât de eterogene, cele două 
versiuni ale fizicii trebuie suprapuse, numai din colaborarea lor poate 
rezulta o cunoaştere deplină, adecvată, a realităţii. 

Adevărul este că nici fizica nouă nu se poate dispensa de 
colaborarea dintre matematician şi experimentat. Dacă progresele 
formei matematice sunt admirabile, nu mai putin minunate sunt 
progresele experimentale, pe care în fond s-a construit cea dintâi. Nu 


! Schopenhauer, De la quadruple racine du principe de la raison suffisante. p.116- 
117. Excesul de matematică provoacă neînţelegeri şi mai grave în psihologie. V. 
Pavelcu (Problema măsurării in psihologie. laşi. 1943) a arătat spiritul îngust al 
psihometriei. născut din exagerări care aparțin şi teoriei quantice. Când spune că: 
„Măsurarea urmăreşte clasarea individului si nu întelegerea lui” (p.41) sau că: „În 
psihologie adeseori ne mulțumim să ştim că un fenomen este sau nu este: ne este de 
ajuns să-i cunoaştem caracterele. condițiile de apariţie şi existenţă. Intrebările ..cât” şi 
„Cu cât” adesea nu ne interesează. In orice caz. precizările cantitative nu au rost decât 
după lămurirea întelesului calitativ. Psihologia matematică trebuie să pornească de la 
intuiție şi să se întoarcă Іа intuiţie.” (p.48). aceste observaţii sunt valabile şi pentru 
fizica matematică. 

trebuie să uităm că interpretarea matematică nu a epuizat cunoştinţele 
noastre microfizice. Alături de această reprezentare cantitativă, există, 
în toată plenitudinea lor concretă, fenomenele experimentale, pe care 
aproape le vedem. Radioactivitate, radiaţii, transmutatii, coliziuni, toate 
acestea sunt mânuite astăzi în laboratoare cu multă dexteritate şi 
constituie, orice ar spune teoria quanticä, fenomene cauzale. Mai mult 
încă, există o parte a fizicii, care, deşi teoretică, nu este matematică. 
Este însăşi teoria atomică şi a structurii atomului. teorie care explică 
atât de coerent şi admirabil diversitatea elementelor chimice şi 
posibilitatea transmutatiilor şi a radiaţiilor. Din acest punct de vedere, 
Meyerson are deplină dreptate: ştiinţa este ontologică. Am văzut teoria 
quantică aspirând la o interpretare formală, pur descriptivă. Dar această 
atitudine nu devine posibilă decât ignorând tot ceea ce nu poate fi 
matematizat, cu alte cuvinte, calităţi ale fenomenelor, relaţii calitative, 
ipoteze fizice. Nimic nu ne obligă la acest sacrificiu. Dimpotrivă, abia 
atunci când, alături de perspectiva matematică, privim fenomenele şi în 
aspectul lor fizic-concret şi fizic-teoretic, abia atunci înțelegem ceva 
din problemele naturii. Cu ajutorul teoriei atomice nematematice, 
fenomenele experimentale microfizice devin inteligibile; de astă dată 
pot fi înţelese, fiindcă nu mai avem în faţa noastră dansul misterios al 
unor simboluri nu mai puţin misterioase, ci evoluţia unor lucruri care 
suferă transformări sub acțiunea unor agenţi cauzali mai mult sau mai 
putin bine cunoscuţi. 

Determinismul îşi reia astfel locul în ştiinţă. Dar el apare de astă 
dată mai modest, nu ca un determinism apodictic principal — teoria 
quantică fiind necosmologică —, ci ca un determinism categoric, de 
fapt, legat de progresul de fiecare zi al cercetării experimentale!. Dacă 
a dispărut din ecuaţie, el nu este absent din fapte. În același timp, 
vedem cum teza indeterministä s-a născut din egoismul interpretării 
formale. Problema cosmologică nu a putut fi reprezentată simbolic. In 
golul astfel creat, se instalează indeterminismul, dar se instalează 
contrazicând experienţa şi interpretarea ei judicioasă. Este cel mai bun 
semn că nu ne mai aflăm în domeniul ştiinţei. 


| Încă din 1922. Brunschvicg (op.cit. p.519) deosebeşte cele două feluri de 


determinism. El critică determinismul apodictie al fizicii pure care trece peste efectele 
imprevizibile”. Determinismul cosmologic este categorie, ataşat de hic şi munc. (Ага 
care şi spaţiul. şi timpul îşi pierd caracterul specific. 


213 


PARTEA AIV-A 


FIZICA ȘI METAFIZICA 


CAPITOLUL | 


POZITIVISMUL QUANTIC 


Caracterul revoluţionar al fizicii noi a fost adesea subliniat. Teoria 
quantică — adevărat „corp explozibil”, cum o caracterizează Planck – a 
răsturnat din temelie vechea concepţie fizică a lumii. Spre deosebire de 
teoria relativității, care poate fi privită ca o încoronare a fizicii clasice, 
teoria quantică promovează nu numai concepţii noi, dar şi un fel de a 
gândi propriu. În analiza ideilor şi argumentelor indeterministe, am avut 
prilejul să vedem la lucru acest stil de gândire şi adeseori am fost 
surprinşi de înläntuirea ciudată a ideilor. Aruncând о privire 
retrospectivă, constatăm că erorile întâlnite formează un sistem. 
Paralogismele sunt tipice pentru un anumit fel de pândire şi pot fi 
încadrate în câteva scheme. Erorile nu sunt accidentale, ci corespund unei 
atitudini. Perseverenta atitudinii la gânditori diferiţi confirmă bănuiala că 
teoria quantică este solidară cu o anumită concepție a cunoaşterii 
ştiinţifice. 

Această concepţie se intitulează pozitivism, termen care pare potrivit 
pentru o filosofie cu caracter ştiinţific. În numele acestui pozitivism se 
fac însă rationamentele falacioase analizate. Se constată. de exemplu, că 
teoria matematică a microfenomenelor este probabilistă, că evoluţia unui 
corpuscul nu poate fi indicată decât cu probabilitate şi se deduce că 
particula are o comportare liberă. Se constată că mărimile conjugate 
canonic prezintă o anumită imprecizie reciprocă şi se conchide că există 
o indeterminare obiectivă. Se arată că nu se pot face prevederi decât cu 
probabilitate şi se deduce că nu există cauzalitate. Toate acestea sunt 
justificate de un pozitivism al cărui conţinut poate fi rezumat în câteva 
principii: 

1. Orice afirmaţie, pentru a fi ştiinţifică. trebuie să poată fi exprimată 
matematic şi să uibă un sens experimental imediat. O afirmaţie are sens 
ştiinţific numai întrucât exprimă relaţii și lepalităţi ale materialului 


experimental. Procedeul consistă în ,.matematizarea experienţei”. 
Pentru fizicianul contemporan, principiul cauzalitätii are un sens numai 
dacă este o idee matematică şi poate fi verificat experimental. Ideea de 
previzibilitate îndeplineşte condiţiile şi atunci determinismul urmează 
soarta acesteia. Posibilitatea са determinismul să supravieţuiască 
previzibilităţii este înlăturată fără discuţii. 

2. Obiectul nu există independent de actul observației; caracterele 
fenomenului sunt acelea cure apar şi aşa сит apar în operația 
verificării. „Spunem despre un ansamblu atomic că se află într-o stare 
dată, când a fost tratat după un procedeu prescris care poate fi reprodus 
după voie. Pentru a caracteriza starea unei configurații fizice este de 
ajuns să se arate procedeul prin care a fost obţinut”. „Spune-mi cum 
eşti cercetat, ca să-ți spun cine eşti” sau „lumea ştiinţifică este 
verificarea noastră” sunt formule expresive ale noului spirit ştiinuific. 
Complicatia este creată de perturbatia inevitabilă, pe care observatorul 
o provoacă în sistemul observat. Noţiunile de undă şi corpuscul apar 
rând pe rând în împrejurări experimentale bine determinate. Cele două 
aspecte nu există independent de experiențele respective. Electronul 
este un corpuscul, dar nu în mod absolut. ci în efectul Compton; el este. 
cu aceeaşi rezervă, o undă în experienţa lui Davisson şi Germer. 

3. Nimic altceva nu există în universul fizic decăt ceea ce cuprinde 
tabloul matematic al lumii. alcătuit în condordanță cu datele 
experimentale. Un obiect atomic precis localizat în spaţiu şi în timp şi 
cu o stare energetică bine definită nu există de fapt, deoarece fizicianul 
nu-l poate detecta cu o precizie superioară limitei lui Heisenberg. 
Pentru acelaşi motiv deplasarea acestui obiect nu formează o traiectorie 
si nu îmbracă o formă cauzală. Dacă se obiectează că probabilitatea si 
imprecizia aparţin cunoaşterii şi că deci am putea presupune că în 


' G. Bachelard. op.cit.. p.139: cf. Р. Jordan. Die Physik des 20) Jahrhundert. p.\\6- 
120 şi -fnschauliche Ouantentheorie. р.271-276. 

* PA.M. Dirac. citat de Ph. Frank. Le principe de causalité et ses limites. p.240- 
241: cf. S. Titeica (op.cit.. p.83): .....notiunile clasice prin care descriem о experienţă nu 
sunt о caracteristică а sistemului studiat. ci а sistemului plus modul de 
experimentare... Şi mai radical se exprimă J. Jeans (ор.ст.. p.12): Punctul esenţial 
este că fizicianul nu se mai consideră complet separat de natură: natura este uneori ceea 
ce el crecază. sau alege. sau extrage şi alteori ceea ce distruge: căci in anumite 
înfăţişări. pe care le relevă teoria quantelor. natura este ceca ce observaţia distruge”. ` 

` G. Bachelard. op.cit . p.139 şi 11. 

realitatea microfizicä domneşte aceeaşi existenţă precisă şi inläntuire 
cauzală ca şi în lumea noastră, ni se răspunde că trebuie să fim foarte 
prudenti cu întrebuinţarea expresiei „în realitate”. Ipoteza că ar exista o 
lume dotată си alte calități decât acelea descrise în reprezentarea 
fizico-matematică nu poate fi verificată. De aici exigenta lui 
Heisenberg de a se elimina „mărimile inobservabile”. 

4. Fizica urmăreşte descrierea fenomenelor, nu explicarea lor. 
Bohr vorbeşte în mod obișnuit numai de descrierea fenomenelor, 
expresie pe care o întrebuinţează şi în titlul cărţii sale. Discutând inter- 
pretarea măsurătorilor din fizica quantică, el conchide că „vedem deci 
clar că o limită este impusă nu numai întinderii informaţiilor pe care 
pot să ni le dea măsurătorile, ci şi sensului pe care-l putem atribui 
acestor informaţii. Întâlnim aici sub o formă nouă acest adevăr vechi 
са, descriind fenomenele, nu avem pretenția să le explicăm esenţa lor 
proprie, ci urmărim pur şi simplu să descurcăm cât mai multe relaţii 
posibile în mulțimea datelor experienţei”! lar Heisenberg afirmă că 
„pretenţiile cercetătorului naturii la o înţelegere a lumii în sens originar 
devin, cu fiecare mare descoperire, mai mici”. La fel Р. Jordan: 
„Scopul adevărat al ştiinţei naturii nu este explicarea fenomenelor, ci 
descrierea lor completă şi cea mai simplă (Kirchoff)”. Concepută ca 
simplă descriere a fenomenelor, fizica nouă renunţă la principiul 
cauzalitätii. În privirea plină de curiozitate pe care о aruncăm asupra 
naturii, trebuie să ne mulțumim cu relaţiile dintre simboluri, pe care ni 
le oferă reprezentarea matematică a lumii. Întrebarea „de ce?” a devenit 
nestiintificä. Teoria matematică, şi implicit natura, nu dă nici un 
răspuns la întrebarea de ce a explodat un atom de radium la un moment 
dat. Continuând critica lui Hume, fizica nouă vrea să înlăture „mistica 
de noţiuni” din jurul cauzalitätii, reprezentată prin conceptele de 
„necesitate”, „înțelegere”. 


N. Bohr, op.cit. р. 15-16. 

+ W. Heisenberg. citat de Р. Jordan. Physikalisches Denken in der neuen Zeit. p.39. 
W. Heisenberg. H'andlungen in der Grundlagen der Naturwissenschaft. р. 27-45. În 
acest sens se vorbeşte chiar de ..fenomenologie” (E. Schrödinger. Uber 
Indleterminismus їп der Physik. p.17). 

` P, Jordan. op.cit.. p.37. 

5. Universul fizic nu poate fi reprezentat intuitiv, ci numai matematic. 
Modelele mecanice ale fizicii clasice nu mai sunt potrivite pentru 
reprezentarea lumii. Limitându-se reciproc, imaginile de undă si 
corpuscul îşi pierd sensul realist. Dialectica complementaritätii încearcă 
să atenueze paradoxul dualității în înfăţişarea realităţii microscopice. Nu 
trebuie să ne închipuim că realitatea ar conţine în acelaşi timp si unde si 
corpuscule şi să căutăm un mecanism care să explice corect raporturile 
dintre ele. Trebuie să socotim reprezentările noastre intuitive ca 
„idealizări”, improprii să redea complexitatea lumii atomice. Însăşi 
descrierea quantică a fenomenelor este mai degrabă „un fel de a vorbi”, 
util întrucât ne permite să prevedem rezultate experimentale. Purificată 
de imaginile intuitive, reprezentarea fizică a lumii se comprimă într-o 
schemă matematică, singura în care putem avea încredere că înfăţiş:ază 
adecvat realitatea. Împărtăşind un „realism algebric”, fizicianul modern 
îşi interzice să întrebe care este natura şi înfăţişarea, „adevărate? ale 
obiectului atomic, unde este localizat ca individ, cum a ajuns acolo şi de 
ce s-a deplasat. Din punctul de vedere al teoriei quantice, acestea sunt 
„pseudoprobleme”. 

Înrudirea acestei atitudini cu pozitivismul cercului din Viena este 
evidentă. Ambele concepţii se inspiră din critica științei făcută de Mach' 
şi de fizicieni ca Maxwell, Kirchhoff, Hertz. Aceştia, şi în special Mach, 
au criticat tendinţa de a se acorda o valoare absolută concepţiei mecanice 
a naturii. Noţiunile ştiinţifice au o valoare numai simbolică. întemeiată pe 
analogie. Întregul efort al omului de știință nu tinde la înțelegerea lumii. 
ceea ce este de altfel imposibil, ci la alcătuirea unei coordonări 
„economice” a datelor experienţei. Încercările de a introduce concepte 
suplimentare sau de a crede în realitatea întocmai a ideilor ştiinţifice 


Р.А.М. Dirac. op.cit.. р. 5. 

2 Realism algebric” spune G. Bachelard (op.cit. p.140) pentru a desemna 
încrederea în descrierea matematică a lumii. Din punct de vedere epistemologic. este un 
idealism matematic. 

* „Dacă d. Heisenberg. în prima sa lucrare asupra mecanicii quantice. proclamă са 
leit-motiv părăsirea modelului. necesitatea de a ne limita la mărimi observabile şi de a 
ne crea un formalism quantic abstract. acestea erau complet de acord cu tendinţele 
itlosofiei lui Mach” (Sommerfeld. спа de Меуегѕоп. Du cheminement de la pensée. 
Paris. 1931. I. p.953). 

sunt socotite metafizice. Ca model de teorie ştiinţifică. care. cuprinde 
numai descrierea fenomenelor, este arătată teoria lui Maxwell. Pe când 
unii fizicieni se străduiau să explice legile luminii si electricităţii prin 
proprietăţile mecanice ale eterului, Maxwell a reuşit să formuleze 
aceste legi în mod matematic, oferind astfel o descriere a fenomenelor, 
independentă de orice explicaţie. 

Filosofia lui Mach a luat o înfățișare şi mai radicală Іа 
neopozitivisti. Ştiinţa devine un sistem de propoziţii care au sens numai 
întrucât sunt verificabile prin „trăirile” cercetătorului. Când se enunţă o 
propoziţie, trebuie să se indice şi operaţiile prin care poate fi verificată, 
adică declarată adevărată sau falsă; altfel propoziţia este fără sens. Din 
punct de vedere „ştiințific”, nu există nimic mai mult peste ceea ce s-a 
verificat. Exemplul preferat — care se pare că a servit drept model 
noului pozitivism — este analiza einsteiniană a timpului. Einstein a 
pretins cel dintâi ca, pentru definirea simultaneitätii evenimentelor 
depărtate în spațiu, să se arate mijloacele experimentale prin care 
aceasta poate fi stabilită. Totul depinde la urmă de constatarea 
prezenţei sau absenței unui eveniment fizic (a coincidentei unui act cu 
o gradatie). Simultaneitatea fiind neverificabilă, se deduce că ea nu 
există pur şi simplu. Raționamentul quantic procedează la fel. Pentru a 
decide dacă există relaţii cauzale, fizicianul ridică mai întâi problema: 
cum se traduce raportul de cauzalitate în termeni de tehnică 
experimentală observabilă. Astfel intră în joc prevederea. Se calculează 
efectul şi apoi se cercetează „în trăirea fizicianului”, dacă experienţa îl 
confirmă. Din cauza relațiilor de imprecizie, prevederea certă este 
imposibilă. Se conchide că nu mai există nici cauzalitate. 

Scopul ştiinţei în această concepţie este să constate regularitätile 
existente în relaţiile dintre trăiri, regularitäti care permit să se facă 
prevederi. Se pleacă deci de la trăiri, nu de la noțiuni abstracte, se 
urmăreşte descrierea, nu explicarea fenomenelor, prevederea. nu 
înțelegerea lor şi se întrebuinţează simboluri, nu imagini. Toate aceste 
reforme sunt propuse în numele unei atitudini antimetafizice foarte 
stricte. 

Concepţia, care reduce fizica la interpretarea matematică а 
„trăirilor” fizicianului, a fost respinsă chiar de către unii fizicieni. M. 

Planck! susține că nu se poate întemeia cunoașterea fizică pe trăiri. Ale 
cui trăiri vor fi luate în considerație? Desigur. nu ale oricui. ci numai 
ale omului de ştiinţă. Dar cazul razelor N arată că savanții nu sunt mai 
putin expuşi iluziilor. Razele N n-au existat decât în trăirile fizicianului 
Blondlot şi ale altor câtorva”. Noţiunea de „trăire“ este subiectivă: еа 
nu reuşeşte să distingä iluzia de realitate. Cunoaşterea fizică este 
cunoaşterea unei realităţi exterioare, existente dincolo de trăire. lar J. 
Сеуѕег` a arătat că definiţia realităţii prin conceptul de „trăire” este 
echivocă. Noţiunea are două sensuri: un înţeles subiectiv — actul trăirii 
– si altul obiectiv – obiectul trăit. Aceste sensuri sunt complet 
deosebite, primul menţinându-se în planul eului, al doilea referindu-se 
la o realitate externă. 

Introducerea noţiunii de „„trăire” în cunoaşterea fenomenelor fizice 
nu corespunde intenţiei cu care a fost creată. Pentru Dilthey, trăirea 
este un procedeu de cunoaştere strict noologic, rezervat ştiinţelor 
spiritului. Fenomenele fizice, fiind spaţiale şi măsurabile, pot fi 
„cunoscute”; fenomenele spirituale pot fi numai „trăite”, „.înțelese”. 
Trăirea este un contact intim, în care subiectul şi obiectul se 
contopesc“. Se vede din acestă definiţie cât de nepotrivită este trăirea 
pentru înregistrarea faptului ştiinţific. în care delimitarea dintre subiect 
şi obiect nu trebuie pierdută din vedere. Se observă în acelaşi timp 
tendinţa către idealism a acestei încercări, tendinţa de a crea confuzie 
între obiectul exterior şi reprezentarea lui interioară. 

P. Langevin” obiectează neopozitivismului că este o doctrină statică: 
ea neagă istoria: suntem limitați la prezentul experienţei imediate. 
Afirmațiile legilor ştiinţifice fiind traduse în termeni de senzaţii, se 
ajunge la o atitudine antirealistă. Dar fizicianul experimentator nu 


M. Planck. Positivismus und reale Aussenwelt în Wege zur physikalischen 


Erkenntnis. |. р. 167-174: ....căci o Ştiinţă care îşi contestă ste însâşi predicatul 
obiectivitätii îşi rosteşte prin aceasta propria ei sentință” (р. 172). 

2 Razele N. „raze ale sugeștiei”. au trecut din fizică în psihologie unde constituie un 
caz interesant de iluzie şi credinţă. (V. Pavelcu. Adevăr şi eroare. laşi. 1943. p.9). 

° J, Geyser. op.cit.. р. 72-76. | 

+ CE. N. Bagdasar. Teoria cunostintei. Buc.. 1942. 11. р. 58-61. 

* Р. Langevin. Les courants positiviste et réaliste dans la philosophie de la 
physique în Les nouvelles théories de la physique. p.231-240. 

poate să nu creadă în realitatea nu numai a celorlalţi fizicieni, dar şi a 
lumii. Fizicianul degajează din experienţă e/ementele invariante. adică 
independente de condiţiile observaţiei. Asemenea invarianti sunt: 
sarcina electronului, viteza luminii, constanta lui Planck. Un ansamblu 
de invarianti sugerează o realitate exterioară. Atitudinea realistă 
corespunde dinamicii evolutive şi vii a fizicii. 

Obiectia cea mai importantă împotriva concepţiei care pune trăirea 
la baza fizicii este că realitatea fizică este în acest mod sărăcită în 
aspectele ei. Nu totul apare în trăire. În definitiv trăirea are pretenţia să 
fie o percepţie nudă, o percepţie din care s-a eliminat orice prelucrare 
intelectuală. Neopozitivismul vrea să limiteze cunoaşterea ştiinţifică la 
înregistrarea pasivă a faptelor experimentale, o activitate constructivă 
fiind permisă numai teoriei matematice, care trebuie să exprime 
simbolic relaţiile constatate. Dar percepţia include, alături de 
înregistrările sensoriale, o activitate mentală proprie, care, în observaţia 
ştiinţifică, este şi mai importantă. Ştiinţa este constructivă încă înainte 
de a intra în faza matematică. De la operația modestă de stabilire a 
faptului științific până la teoriile cele mai cuprinzătoare, ştiinţa este un 
amestec continuu de fapte şi idei, de constatări empirice şi activitate 
intelectuală.  Pozitivismul  quantic elimină, sub învinuirea de 
antropomorfism, activitatea constructivă prezentă în actul percepţiei si 
în teoria nematematică a fenomenelor. Dar este posibilă știința fără 
acest „halo” intelectual care se creează în jurul constatării ştiinţifice 
brute? Ni se dă ca exemplu însăşi teoria quantică. Dar de ce trebuie să 
ne märginim la o cunoaştere mai săracă a realității când există una mai 
completă? Învinuirea de antropomorfism este nejustificată. Ceea ce se 
adaugă in percepție peste înregistrarea pasivă а faptului nu este o 
construcție subiectivă ci urmăreşte dimpotrivă să redea fenomenului 
complexitatea lui obiectivă. Mai curând putem spune că obiectul apare 
deformat — însăşi fizica quantică o afirmă — în felul cum ni se 
înfăţişează în experimentul brut şi atunci activitatea intelectuală prin 
care vrem să-i restabilim fiinţa nu este de prisos. Percepția este selecție, 
dar mai ales observaţia ştiinţifică $1 experimentul sunt activităţi 
selective. „Faptul ştiinţific” este un aspect izolat al realului şi până la 

urmă constatarea ştiinţifică se reduce la „lectura unor grade” 
(Eddington). Vom limita atunci fizica experimentală la lectura unor 
grade şi fizica teoretică la jocul unor ecuaţii? Lucrul este posibil, dar 
acest ascetism, acest refuz al înţelegerii apare ca un sacrificiu inutil. 
După ce am citit diviziunea arătată de aparatul înregistrator, nimic nu 
ne împiedică să reconstituim fenomenul în unitatea şi complexitatea 
lui. Este ceea ce face în mod obişnuit fizica experimentală. 

Sărăcirea intenţionată la care este supusă cunoașterea în această 
concepţie apare explicit într-o analiză a lui Eddington', care are drept 
model teoria lui Einstein. Concepția ştiinţifică a lumii exterioare este 
opusă concepției „familiare” socotită drept fantezistă. Pentru a proceda 
în mod critic, fizicianul deduce reprezentarea lumii din semnalele 
primite prin organele senzoriale, operație care seamănă de aproape cu 
descifrarea unei criptograme. Rezolvarea acestui mesaj cifrat este 
usuratä prin eliminarea unor specii de date senzoriale, acelea ale 
auzului, gustului, mirosului, pipăitului; regularitätile acestuia sunt 
indicate de simţul care rămâne: văzul. De altfel, şi din acesta nu se 
păstrează decât ceea ce este necesar pentru percepţia calităţilor 
geometrice. Se ajunge astfel la o concepţie geometrică a lumii. Pentru a 
curma noi controverse, Einstein simplifică şi mai mult „echipamentul 
sensorial” al fizicianului. Nu rămâne din retina ochiului decât un mic 
cerc, indispensabil pentru a constata coincidenta sau necoincidenta a 
două obiecte. ,,Observatorul” lui Einstein, singura instanţă саге 
decretează adevărul în fizică, posedă ca organ de percepţie un singur 
ochi, a cărui retină este limitată aşa fel că nu poate vedea decât într-o 
singură direcţie şi cu ajutorul căruia nu poate înregistra culorile, ci 
numai diferenţele de luminozitate. Deşi dotat aşa de modest, el ajunge 
pentru constituirea fizicii, deoarece este capabil că citească coincidenta 
unui ac cu diviziunea unei scări gradate, cum ar fi gradele unui 
termometru sau cadranul unui orologiu. Strălucirea unei stele, de 
exemplu, este constatată ştiinţific printr-un dispozitiv, în care variațiile 
de strălucire sunt transformate în variaţii invers proporţionale de durată 


! Eddington. Nouveaux sentiers de la science. ch.I: cf. H. Reichenbach. Ziele und 
Wege der physikalischen Erkenntnis, р.72-75. 

în deplasarea acului unui electrometru, înregistrate cu ajutorul unui 
cronometru. 

Bineînţeles. ştiinţa nu se mărginește să colecteze înregistrările de 
coincidenţă. Materialul este prelucrat în aşa fel ca să formeze un 
sistem, din care să se desprindă o reprezentare a lumii. Lecturile de 
grade nu vor fi însă interpretate cu ajutorul imaginilor oferite de 
percepții. Tabloul intuitiv al lumii este eliminat de la început, fiind 
socotit imaginar, deoarece aparatele senzoriale transformă calităţile. 
Din percepție se va reține numai constatarea unor coincidente. 
Cunoaşterea obținută pe baza măsurătorilor înregistrate şi înlăturând 
imaginile intuitive este de un gen cu totul abstract. Între măsurători 
există relaţii şi sistemul de relaţii prezintă o structură reprezentabilă în 
limbaj matematic. Siructura, iată singurul obiect al cunoaşterii. 
Înțelegerea lumii fizice nu se poate face decât prin mijlocirea unei 
expresii simbolice abstracte, care ne redă numai structura universului. 
O structură poate îmbrăca diferite forme de existență; dar acestea ne 
sunt indiferente, fiindcă nu putem decide între ele şi fiindcă 
formalismul matematic ne permite să reprezentăm numai scheletul 
relaţiilor. Observatorul înregistrator de coincidente este dublat de un 
matematician. 

Filtrul ştiinţific al lui Eddington este numai în aparenţă critic şi 
obiectiv. În fond, el avantajează teoria matematică în dauna cunoaşterii 
concrete, adică urmează drumul invers faţă de adevăratul pozitivism. 
Materia suferă, după expresia lui Bachelard, „о sublimare metafizică”: 
de la realitate se trece la un realism matematic. apoi la un realism al 
probabilităților quantice, pentru care „substanţa chimică nu este decât 
umbra unui număr”. Ilustrativä pentru această tendinţă este invitația 
lui Eddington de a nu ne încrede în fapte, „atât timp cât n-au fost 
confirmate de teorie”. Echilibrul normal al ştiinţei este răsturnat: 
„spiritul de sistem” matematic alege faptele. Rezultatele sunt confiscate 
atunci în folosul unei filosofii, pe care o vom vedea la lucru în capitolul 
următor. | 


' G. Bachelard. op.cit.. p.82. 
1 A. Eddington. op.cit . p.274. 


Reconstruirea intuitivă a obiectului fizic în înfăţişarea lui calitativă 
este o cerință a înţelegerii. Dar această operaţie este posibilă în 
domeniul infinitului mic? Două obstacole ne întâmpină aici. Obiectul 
microscopic este inaccesibil simţurilor. Apoi. şi aceasta este astăzi 
piedica cea mai impresionantă, imaginile deduse din diferite experienţe 
sunt contradictorii. Dualitatea corpuscul-undă apare descurajatoare 
pentru percepţie. Trebuie să observăm însă că teoria matematică nu a 
reuşit mult mai bine. Unda a devenit o ficţiune matematică, o undă de 
probabilitate care se dezvoltă într-un spaţiu imaginar, pe când obiectul 
microfizic se manifestă ca o undă reală care se propagă în spaţiul 
obişnuit. Teoria matematică reuşeşte să reprezinte fenomenul, dar 
numai datorită unui artificiu. Coerenta formei matematice este salvată, 
potrivirea cu datele experimentale există, dar aspectul real al 
fenomenului nu este corect înfăţişat. Ceea ce se câştigă în subtilitate, se 
pierde în înţelegere. Odată în posesia unei soluţii pur matematice, 
fizicienii au decretat renunţarea la imagini, punând la baza acestui 
principiu teoria complementaritätii. Dar concepţia matematică а 
dualității pare mai degrabă o modalitate de a evita problema, decât de a 
o rezolva. Dacă obiectul microfizic este individualizat şi exterior 
spiritului, după cum am arătat, el trebuie să posede o anumită formă 
spaţială, chiar dacă fluidă şi mobilă, şi trebuie să găsim atunci mijlocul 
de a sintetiza şi intuitiv cele două aspecte complementare. De altfel, 
primele încercări au mers pe această cale firească. Problema rămâne 
deschisă viitorului. Până la rezolvarea ei, nu putem face o teorie 
definitivă dintr-o situaţie provizorie, în care intervin lacune ale 
cunoaşterii. 

Obiectul microfizic nu poate fi reconstituit integral. Totuşi ceva mai 
mult decât înregistrările cantitative şi ecuaţiile respective se poate 
spune despre acest obiect. Fizica atomică experimentală ne oferă date 
interesante din viaţa atomului. Informaţiile nu sunt câştigate direct, ci 
cu ajutorul efectelor macroscopice, vizibile în aparatele lui Wilson și 
Geiger-Müller. Această împrejurare, impusă de caracterul invizibil al 
obiectului microfizic. credem că nu micşorează valoarea observaţiilor. 
Capitolul transmutaţiilor constituie. de exemplu. o construcţie experi- 
mentală şi teoretică. în care raporturile calitative au importanță înaintea 

precizärilor cantitative. Dacă ne-am märgini la trăirile imediat constatate 
în circumstanţe experimentale deterministe, atunci ar trebui să ne limităm 
la afirmaţia că am văzut în camera lui Wilson unele linii albicioase 
întretăiate şi nimic mai mult. Este necesară o vastă operă de interpretare, 
sunt necesare experiențe suplimentare pentru a putea identifica 
fenomenul de transmutatie întâmplat şi a-i înțelege mecanismul. 
Gândirea ştiinţifică, trecând peste  „inobservubile”. reuşeşte să 
descifreze misterul, tocmai fiindcă nu se opreşte lu trăiri şi ecuaţii, ci 
construieşte о Sinteză uriaşă. 

Ştiinţa concepută după modelul neopozitivist este infirmă. Principiile 
ei ne îndepărtează de telurile cunoaşterii ştiinţifice. 

1. Idealul „experienţei matematizate” nu poate satisface exigenţele 
integrale ale cunoaşterii ştiinţifice. „Nici o reprezentare matematică”, 
spune Meyerson, „oricât de fidelă ar părea, nu poate în realitate să 
exprime întreaga complexitate a fenomenului fizic”!. Riscăm să ignoräm 
calități fundamentale ale obiectului, decretându-le inexistente. Asa s-a 
întâmplat cu relaţia de cauzalitate, care a fost exclusă din ştiinţă numai 
pentru că înfăţişarea ei cantitativă pentru microfenomene nu a putut fi 
matematizată satisfăcător. Trebuie observat apoi că tehnica matematică 
posedă artificii proprii, care, deşi utile pentru desăvârşirea ei, prezintă 
inconvenientul că nu înfăţişează aspecte ale realităţii. Observaţia că 
natura „пи procedează prin dezvoltări în serie, nici prin integrare” este 
valabilă în special pentru mecanica nouă. Trecerea de la unda reală la 
unda de probabilitate este semnificativă în această privinţă. Cele două 
expresii nu posedă în comun decât numele; ele reprezintă de fapt idei cu 
totul deosebite. După ce mecanica ondulatorie a ajuns la interpretarea 
probabilistă, s-a decretat că însăşi natura procedează prin probabilitäti, cu 
alte cuvinte, s-o transpus artificiul matematic asupra naturii. 
Transpunerea este înșelătoare. Cât timp matematica s-a menţinut la 


E. Ме егѕоп. De l'explication dans les sciences. p.591. 

К. Poirier (Le nombre. Paris 1938 p.179) descrise astfel procedeul: „Materia nu 
mai este decât o singularitate a eterului care nu mai este decât spaţiu. саге nu mai este 
decât un sistem de relaţii: cîmpul electromagnetic nu mai este decât un sistem de 
vectori. atomul un complex de niveluri de energie. susceptibile de a se naşte şi a dispare 
brusc. natura coincide cu parametrii abstracţi care o reprezintă în ecuaţii... Dur acestea 
sunt figuri de limbaj şi pseudosoluții” (sublinierea este a noastră). 

rolul modest de procedeu auxiliar al ştiinţei, ea urma o cale potrivită cu 
puterile ei. Când însă ea pretinde să constituie singura reprezentare a 
universului fizic, atunci îşi asumă о sarcină şi о răspundere peste 
puterile ei. Rezultatul este că reprezentarea lumii este lăsată la discretia 
fanteziei matematicianului.  Îngrădit numai de câteva date 
experimentale, între care de altfel el poate face o alegere după plac, 
matematicianul creează de-a dreptul lumea: „dum mathematicus 
calcutat fit mundus”. Si el poate desigur făuri mai multe modele: există 
astăzi forme diferite ale mecanicii quantice. 

2. Cât priveşte principiul care leagă caracterele fenomenului de 
împrejurările concrete ale experimentului, răspundem cu Max Planck 
că „în orice caz, cred că ar trebui să ne oprim la ipoteza, fundamentală 
oricărei cercetări ştiinţifice, că orice fenomen se întâmplă independent 
de om şi instrumentele lui de măsurat”. Altfel se distruge caracterul de 
obiectivitate al ştiinţei. Experimentul este un mijloc prin care silim 
natura să ne răspundă. Dacă actul experimentării deformează mărimile 
observate, trebuie să găsim modalitatea de a face corecturile necesare. 

3. Excluderea din reprezentarea lumii a tot ceea ce nu poate fi 
quantificat şi matematizat provine din credința greşită că pentru 
fizician calităţile secundare nu au realitate. Se uită că „a nu fi 
măsurabil nu înseamnă a nu exista”. Fizica nu poate desfiinţa 
calităţile, chiar dacă le ignoră cu bună ştiinţă. Calitatea subzistă fie ca 
ceva care depăşeşte puterea analizei matematice, fie ca un factor 
implicat în demersurile cunoaşterii fizice. Fizicianul porneşte de la 
senzații şi se întoarce, cu actul verificării, la senzaţii. Cum observă M. 
Florian, fizica lucrează cu diferențieri calitative: electricitatea, masa. 
diversitatea atomilor. deosebirea dintre electronul pozitiv şi electronul 
negativ etc. În discuţia asupra determinismului, am văzut cum fizica 
nouă continuă să intrebuinteze conceptul calitativ de cauzalitate, cu 
toate dificultăţile quantificării. Astfel se evidenţiază şi eşecul la care 
este condamnat criteriul inobservabilitätii. 


|M. Planck. Determinismus oder Indeterminismus” p.24. | 

= M. Florian. Cunouştere şi existență. Bucureşti. 1939. p.245: „Insăşi reulitatea e o 
ultimă calitate. O lume fără absolut nici о calitate. о lume desăvârşit quantificată. 
matematizală. e o lume ропа de substanţă reală”. 

4. Ostracizarea explicatiei din ştiinţă nu este mai putin ciudată. 
Consecventa savantilor este pusă la o grea încercare. Bohr, ale cărui 
declaraţii radicale au fost citate, spune în aceeaşi carte: .Mecanica 
quantică ne permite să stăpânim о таге mulțime de fapte şi mai ales să 
explicăm numeroase amănunte ale proprietăților fizico-chimice ale 
corpurilor”. lar Eddington declară că .proprietätile chimice. optice si 
magnetice ale unui atom sunt aproape în întregime determinate de 
structura sistemului lui de electroni planetari””. Teoria atomică este о 
vastă sinteză explicativă, căreia îi datorăm coeziunea logică a noilor 
ipoteze şi mulțimea descoperirilor. Ca şi un zeu, ea conduce de la 
distanţă, invizibilă şi puternică, cercetările savanților, fie că sunt 
partizani, fie că sunt adversari ai explicatiei. A face din descriere o 
fază preliminară a ştiinţei înseamnă a opri cercetarea tocmai acolo unde 
ea devine mai interesantă. Explicatiile nu sunt obligatoriu metafizice. 
Există explicaţii ştiinţifice, cum este aceea a radioactivităţii artificiale, 
a transmutatiilor, a efectului fotoelectric, a efectului Comton. Sintezele 
pur matematice, interesante în ele înseşi, îşi câştigă adevărata lor 
valoare numai în cadrul unor teorii explicative. 

Este adevărat că nu toate fenomenele atomice şi-au păsit explicația 
adecvată. Nu ştim de ce, în anumite împrejurări. fotonul alege o cale 
sau alta. Dar aici, potrivit concepţiei lui Einstein şi Planck, suntem siliți 
să renuntäm la descrierea şi explicarea comportării individuale a 
corpusculelor şi să ne multumim a vorbi de comportarea lor în masă. 

5. Dificultăţile reprezentărilor intuitive au indreptat pe cercetător 
către exclusivismul descrierii matematice. De la imaginea concretă la 
formalismul matematic este același drum ca de la explicaţie la 
descriere. Şi obiectia este aceeaşi: reprezentarea pur matematică este 
prea săracă. unilaterală. amestecată cu elemente artificiale. Se spune 
însă că un alt fel de a reprezenta fenomenele quantice nu este posibil. 
Obişnuitele modele mecanice par să nu mai fie potrivite pentru 
înfăţişarea lumii atomice. Fizicieni ca Langevin $1 М.у. Laue cred chiar 
că ceea се s-a înlăturat din fizica quantică nu este determinismul, ci 


UN. Bohr. op.cit.. p.105 (sublinierea este a noastră). 
тА. Eddingion. op.cit . p.43. 

mecanicismul. Asemenea afirmaţii radicale, sprijinite pe simple 
deductii, sunt premature. Cât timp nu posedăm un mijloc de 
investigaţie саге să ne pună în contact direct cu universul microfizic, 
nu putem decide structura lumii atomice. Se întâmplă aici ca și în cazul 
lui Kepler, Galilei şi Newton: construcția matematică a mers înaintea 
explicatiei fizice. Folosim şi astăzi legea atracției universale, fără a-i 
cunoaște explicaţia fizică. Elaborarea teoriei matematice depinde de 
abilitatea gândirii abstracte, formale, ре când în fața explicatiei fizice 
se ridică obstacole naturale, dintre care unele pot fi de netrecut. 
Resemnarea în faţa unui necunoscut mereu ermetic trebuie socotită ca o 
posibilitate. 

Noul pozitivism, care ar trebui să justifice rationamentele si teoriile 
quantice, este măcinat de dificultăţi şi contradicții. Toate acestea 
provin din limitarea, în parte impusă, în parte voită, la cultul schemelor 
matematice. Dacă însă matematismul exclusiv este uneori o aspră 
necesitate, el nu poate constitui un ideal al cunoaşterii. 

CAPITOLUL. H 


POZITIVISM SI METAFIZICÀ 


Pozitivismul quantic este prizonier prejudecätii panmatematiste. 
Conceptia ne-a apärut ca o abdicare de la cerintele unei cunoasteri 
complete a naturii. Dar chiar dacă ne-am resemnat la această modalitate 
minoră a cunoaşterii, dificultăţile nu lipsesc. Urmărită în program, dar 
şi în realizări, gândirea quantică manifestă o serie de contradicții 
interne. 

In cursul acestei cercetări, am avut prilejul să întâlnim nepotriviri 
între ideile promovate de quantism. In special am văzut ridicându-se 
neclaritäti şi inconsecvente în jurul indeterminismului. Atitudinea 
fizicienilor faţă de cauzalitate nu este fructul unei meditații epuizante, 
ci mai curând al unei grabe dialectice. Se susţine că s-a înlăturat în mod 
definitiv cauzalitatea din ştiinţă. Am văzut însă că fenomenele 
microfizice sunt transformări de tip cauzal — caracter ce se poate 
observa uşor. Prinsă între aceste două tendinţe opuse. conştiinţa 
savantului contemporan încearcă să se salveze prin subterfugii: se 
ignoră pur și simplu caracterul cauzal al microfenomenelor. se atribuie 
un sens cantitativ cauzalitätii etc. Situaţia a fost descrisă cu sinceritate 
de C. Bialobrzesk: în discursul introductiv la lucrările Institutului 
International de Cooperaţie intelectuală (Varşovia. 1938): „Există, se 
pare, o dualitate profundă în felul de a înțelege realul de către fizicienii 
epocii noastre: pe de o parte. avem dreptul să spunem că mersul 
fenomenelor este supus legii cauzale şi că prin urmare determinismul 
domneşte în natură, pe de altă parte, acest determinism nu are pentru 
noi semnificaţie adevărată. deoarece toate mijloacele noastre pentru 
obținerea unei cunoştinţe exacte а lumii atomice sunt esenţial 
indeterminate”. 


l r ` = ©? К А , Й 
Les nouvelles théories de la physique. p.5. In fond dualitatea si contrazicerea 
емма numat fiindcă se crede că termenul indeterminat” de ta sfârşitul frazer inscamnä 
indetcrminism. 


În demonstrația „relaţiilor de indeterminare”. nu se poate evita o 
petitio principii. Demonstrația se face cu ajutorul efectului Compton, 
adică al unui fenomen cauzal (ciocnire între corpuscule). Perturbatia pe 
care o provoacă actul observaţiei asupra sistemului observat este o 
acţiune cauzală. 

Nici sudura dintre teoria quantică si teoria clasică nu este perfectă. 
Eddington! analizează următoarea experienţă: un telescop concentrează 
lumina unei stele pe o peliculă de sodiu. Pentru interpretarea 
fenomenului, teoria clasică ne ajută să conducem lumina prin lentile şi 
să o concentrăm în focarul obiectivului; аро! teoria quantică ne arată că 
lumina expulzează electroni din peliculă. Dacă înlocuim teoriile una 
prin cealaltă, procesele de mai sus devin imposibile. Această convenţie 
paradoxală a făcut pe Sir William Bragg să spună că luni. miercuri şi 
vineri intrebuintäm teoria clasică, iar marți. joi si sâmbătă teoria 
quantică. Din punctul de vedere al fizicii. coeziunea logică este 
restabilită considerându-se legile clasice drept limita către care tind 
legile quantice când este vorba de fenomene macroscopice. Dar această 
interpretare nu ne poate explica de ce determinismul este valabil uneori 
şi fals alteori. 


Unul dintre principiile inovatoare, în jurul căruia s-a creat o 
atmosferă filosofică din cele mai favorabile, este eliminarea mărimilor 
„inobservabile ”. Heisenberg a cerut ca mărimile care nu pot fi 
observate direct să fie omise din descrierea ştiinţifică a fenomenelor. În 
acest scop a creat mecanica matricelor în care sunt reprezentate numai 
“frecvențele şi intensitätile radiaţiilor emise. Criteriul observabilitätii 
pare să se impună de la sine prin virtuțile lui ştiinţifice şi pozitiviste. 
Nici Hume nu a procedat altfel; el a redus raportul cauzal la elemente 
observabile, îndepărtând factorul „mistic“ al unei necesități „oculte”. În 
fizica clasică, determinismul părea valabil fiindcă se, presupunea că 
precizia observaţiei poate crește la infinit. În fizica nouă, relaţiile lui 
Heisenberg stabilesc o limită absolută pentru această posibilitate. 
Poziţia precisă sau iuţeala precisă ale unui corpuscul sunt în anumite 
condiţii „inobservabile” şi aceasta ar infirma determinismul. Cei care 

continuă să vorbească de un corpuscul precis localizat în spaţiu şi cu 
stare dinamică bine definită introduc în ştiinţă elemente inobservabile. 
De asemenea. se introduc inobservabile când se presupune că 
momentul explozie: unui atom de radium este determinat de o însuşire 
necunoscută a atomului. Prin înlăturarea strictă a mărimilor inobser- 
vabile s-ar realiza idealul unei ştiinţe desantropomorfizate. 

Aplicarea acestui principiu. care pare aşa de simplu, se loveşte în 
realitate de piedici mari. Mai întâi, Bohr a remarcat că în problemele în 
care se întrebuințează metoda matricilor, se face abstracţie de 
descrierea spaţio-temporală. astfel că problema observaţiei nu se mai 
poate pune’. Reichenbach” crede că termenul .inobservabil” nu este 
bine ales. Nici o mărime fizică nu este propriu-zis direct observabilă, ci 
dedusă într-un mod complicat din fâşiile albe sau negre de pe placa 
fotografică. lar Planck" susține că în reprezentarea despre lumea fizicii 
nu există în general mărimi observabile, ci numai simboluri. Unde de 
eter, oscilaţii parţiale. sistem de referinţă, toate acestea se referă numai 
indirect la lumea simțurilor. 

Nici Heisenberg însuşi nu a respectat principiul. În acelaşi loc, 
Reichenbach observă că Heisenberg pare să fi revenit în ceea ce 
priveşte aplicarea principiului la faza electronului, deoarece după aceea 
a descris metode de observaţie care permit să se determine locul 
electronului. Sau trebuie să credem că locul electronului este o mărime 
inobservabilă numai în cazul seriilor spectrale? În contradicţie cu 
principiul propus, Heisenberg argumentează pe experiențe închipuire 
(„.Gedankenexperimente”). Stabilirea poziţiei unui corpuscul microfizic 
cu ajutorul microscopului este deocamdată o experienţă imaginară”. Nu 
putem însă renunţa la experienţele imapinare; fecunditatea lor a fost 


UN. Bohr. ор.си.. p.67. 

14. Reichenbach. op.cit . p.75-76. 

“МО Planck. Der Kausalhegriff in der Physik. p.9-10. 

1G, Bachelard (op cit. p.57-38) observă nepotrivirea dintre .exigenta pozitiv stă” а 
lui Heisenberg şi .experientele fictive” pe саге le loloseşte. dar consideră intrebuintarea 
acestora o „lărgire a pândirit ştiințilice”. Fizica malemalică nu se multumeste cu 
„experiența prezentă”: ca parcurge toate „posibilitățile experimentale”. tar realul este 
stabilt ca un „caz particular al posibilului”. Aceste consideraţii însă nu acoperă 
contradic{ia semnalată. 

adesea relevată. O anumită prudenţă devine totodată necesară. „Dar“ – 
declară un таге savant contemporan –, .cu cât aceste fantezii 
revoluţionare se manifestă mai îndrăzneţ şi mai entuziast. cu atât mai 
chibzuit trebuie să ne aducem aminte de maxima că de multe ori foarte 
aproape de raţiunea cea mai înaltă pândeşte absurditatea cea mai mare. 
Și nu trebuie niciodată să uităm că toate experienţele imaginare fără 
excepţie pot revendica numai о valoare euristică, că importanţa lor 
până la urmă constă pur şi simplu în a formula naturii întrebări cu sens. 
şi că ele pot fi justificate definitiv numai printr-o verificare a 
rezultatelor lor prin măsurători. De aceea imaginaţia. zorind înainte, a 
teoreticianului, dacă nu vrea ca zborul ideilor ei să aibă soarta lui Icar. 
are nevoie de cea mai strictă disciplină şi de o orientare generală, atât 
din partea a ceea ce este permis din punct de vedere matematic. cât şi 
din partea a ceea ce este conceptibil din punct de vedere 
experimental”. 

Principiul eliminării inobservabilelor pune la încercare consecventa 
savanților şi creează obstacole artificiale în calea progresului ştiinţei. 
Anticipările imaginaţiei matematice şi experimentale, sub condiţia de a 
fi verificabile. acoperă în mod provizoriu lacunele ştiinţei. 
Presupunerea că în natură corpusculele microfizice posedă o localizare 
şi o stare dinamică precise. că explozia atomului de radium se 
datorează unei cauze anumite sunt din acest punct de vedere tot atât de 
indreptätite ca şi ipotezele contrarii. Şi unele. şi altele conţin elemente 
inobservabile. Dacă se adaugă însă că primele presupuneri sunt în 
concordanță cu structura cunoscută a lumii. pe „сапа celelalte о 
contrazic, preferinta pentru cele dintâi este justificată. Interzicerea 
principială a inobservabilelor este tot atât de primejdioasă са şi 
încadrarea generală a experienţelor fictive. 

S-a văzut cât de radicală şi de strictă este. in principiile ei. noua 
concepție a cunoașterii ştiinţifice. Se iau cele mai riguroase măsuri 
pentru ca nimic ce nu are о bază experimentală directă să nu pătrundă 
în ştiinţă. Nici termenul de ..pozitivism” nu satisface complet această 
exipenţă, fiindcă. ni se atrage atenţia. nu е vorba de o tendință 


м. Planck. Derermunsmus oder Indeternninismus?. p.34. 

unilaterală, ci pur şi simplu de „constituirea сеа mai clară şi mai pură 
a însăşi gândirii ştiinţifice”. Acest purism al stiintei sacrifică fără 
ezitare toate elementele ipotetice ale ştiinţei clasice. chiar şi acele 
principii generale care păreau indisolubil legate de fiinţa ştiinţei. 

J. Jeans distinge în istoria cunoașterii 1ге! faze: animistă. meca- 
nicistă si matematică. Trecerea de la animism. de la credinţa că teno- 
menele naturi! sunt conduse de voinţa unei ființe superioare. la me- 
canism, care explică totul prin noțiunea de forţă, a fost considerată 
mult timp ca un progres hotărâtor. Pentru Jeans aceasta este o eroare. 
Concepţia mecanicistă a lumii este tot atât de апігоротогћса. „Universul 
mecanic, în care obiectele se împing, unele pe altele ca şi jucătorii de 
foot-ball în timpul învălmăşelii. s-a arătat tot aşa de iluzoriu ca si 
universul animist anterior, în care zeii $1 zeițele tulburau obiectele pentru 
împlinirea capriciilor sau fanteziilor lor. Începem să vedem că omul nu 
s-a eliberat de o eroare antropomorfică decât pentru a cădea cu capul 
înainte în alta. El comparase fenomenele naturale cu fanteziile şi 
capriciile lui, acum el şi le imaginează în comparaţie cu funcţionarea 
mușchilor şi tendoanele lui. Natura îşi fixează conduita tot atât de puţin 
după muşchii şi tendoanele corpului nostru ca şi după dorinţele şi 
capriciile spiritului nostru”. Abia fizica nouă. prin promovarea 
concepţie: matematice a naturii. aduce „părăsirea punctului de vedere 
al omului” în ştiinţă. 

Mergând pe urmele lui Mach. noua concepţie îndepărtează cu grijă 
orice element care pare antropomorfic sau metafizic. Vreti poate o 
imagine clară a structurii atomului? Sunteţi victima unei tendințe 
antropomortice. Vreti să ştiţi de ce sare electronul de pe o orbită ре 
alta? Este o pseudoproblemă. Toate aceste probleme. născute din 
prezumția spiritului metafizic, devin inutile în fața descrierii 
matematice, în care este cuprins tot ce ştim sigur asupra fenomenelor. 
cu avantajul că întrebările asupra explicaţie! şi înțelegeri lumii dispar. 
S-ar părea că niciodată spiritul ştiinţific nu a ajuns la о plenitudine mai 
desăvârşită. 


| 

Dar atitudinea strictä. care respinge notiunile de cauzalitate si de 
obiect exterior ca fiind nestiintifice, care este atât de scrupuloasä în 
critica principiilor, dispare dintr-o dată în anumite domenii. Spiritul 
antimetafizic al savanților contemporani nu este general, ci înfăţişează 
anumite preferinţe şi. ceea ce este mai grav, anumite lacune. În unele 
probleme, care sunt metafizice, prudenta aceea plină de bănuieli 
părăseşte pe savant pentru a face loc unei imaginaţii filosofice 
temerare. Vedem dintr-o dată cum rezultatele ştiinţei quantice хит 
folosite pentru a construi o filosofie. 

Iniţiatorul acestei filosofii este însuși N. Bohr. iar susținătorii cei 
mai entuziaşti Р. Jordan, A. Eddington şi J. Jeans’. Scopul. mărturisit 
de la început, al acestor speculaţii pare modest şi pur ştiinţific. 
Întrebarea este dacă noţiunile și punctul de vedere câştigat în fizica 
quantică pot folosi și altor ştiinţe, şi anume biologiei şi psihologiei. 
Răspunsul este afirmativ. După cum noţiunea de quantum a anulat 
concepția mecanicistă şi deterministă а materiei. ea înlătură şi 
concepţia mecanicistă $1 deterministă din ştiinţele naturii vii. 

Pentru a justifica transpunerea de concepţii, ni se atrage atenţia asupra 
rolului jucat de fenomenele quantice în structura și funcţionarea 
organismelor. În asimilarea carbonului de către plante. în structura 
chimică a clorofilei și hemoglobinei, în sensibilitatea retinei. în mecanica 
eredității şi mutatiunilor. intervine într-un fel sau altul noţiunea de 
quantum şi, o dată cu ea, legalitatea ei specifică. Ochiul este aşa fel 
alcătuit, încât sensibilitatea lui atinge limita absolută stabilită de 
caracterul atomic al luminii: absorbția câtorva quante de lumină. poate 
chiar a uneia singure. ajunge pentru a produce o impresie luminoasă. 
Odată cu noțiunea de quantum. apare aici şi modul de gândire 
„complementar”, cu toate consecințele lui paradoxale. Într-adevăr. dacă 
vrem să analizăm un organism în structura lui atomică. ne lovim de o 
dificultate neașteptată: cercetarea nu este posibilă decât omorând 
animalul. Numai cadavrul se oferă cercetării atomice. Ca şi în 


IN, Bohr. op.cit. p.17-21. 93-95. 109-111 şi Lich und Leben în Naturwiss. 2] 
(1933) 13. p.245-250: P. Jordan. Die Ouamtenmechamk und die Grundprobleme der 
Biologie und Psychologie în Natum iss. 20 (1932). 45. p 815-821. Die Pinsik des 20 
Jahrhunderts. D.N I-VU. 120-127. Рт sihulisches Denken im der neuen Zeit. p.22-33 şi 
Anschouliche Ouumententheorie. p.V II-I. 292-313. 

microfizică. observația atrage о intervenţie perturbătoare în fiinţa 
obiectului şi cunoscuta complementaritate dintre observaţie şi definiţie. 
Complementaritatea biologică pune limite şi mai stricte cercetării. 
deoarece ea apare încă înainte de a ajunge la nivelul atomic. Condiţiile 
fizice ale organismelor vii se sustrag cercetării noastre: cu aceasta cade 
si concepţia mecanicistä a vieţii. Viaţa ar constitui pentru biolog un 
„fapt elementar”, inanalizabil, ca şi quantumul de acțiune pentru 
fizician. 

În psihologie, s-ar câştiga pe aceeaşi cale o înţelegere mai clară а 
paralelismului psihofizic. ceea ce ar face de prisos încercările obişnuite 
de a concilia sentimentul libertätii voinței cu ipoteza deterministä. Se 
subliniază că există un paralelism strâns între descrierea fiziologică și 
descrierea psihică a reacțiilor unei fiinte. Dacä ne propunem să 
cercetăm starea unui om la un moment dat, cele două moduri de 
investigație ar decurge astfel. Cercetarea fiziologică provoacă morti- 
ficarea progresivă a omului, cu rezultatul că se obține descrierea 
completă a stării la un moment dat şi evoluţia ulterioară (putrezirea) 
este determinată cauzal. Depăşirea indeterminismului merge paralel cu 
procesul omorârii. Descriind aspectul psihic al fenomenului. intervenţia 
fiziologică perturbătoare se manifestă prin senzaţii (starea de febră) 
care paralizează sentimentul de libertate al voinţei. Există în acest mod 
un paralelism deplin între procesul fiziologic al înlăturării indeter- 
minismului prin observaţie şi procesul psihic al dispariției senti- 
mentului de libertate. 

Interacțiunea dintre instrumentul de măsură şi obiectul cercetării îşi 
are echivalentul psihologic în modificarea inevitabilă a stării sufleteşti 
prin introspectie. Modificarea obiectului observat prin procesul 
observaţiei ne împiedică să explorăm procesele inconștiente, despre 
care se crede că determină în parte activitatea omenească. 

Indeterminarea quantică ar permite să se atribuie organicului о 
libertate proprie. Pentru aceasta. important este să decidem dacă 
fenomenele centrale ale vieţii aparţin domeniului macrofizic sau 
microfizic. Prin întăţişarea lor exterioară. organismele se încadrează în 
primul domeniu. Dar reacţiile unui organism trebuie separate în două 
zone. Pe de o parte. avem zona reacţiilor macroscopice. care urmează о 
mecanică de tip cauzal. Pe de altă parte, avem o zonă a reacţiilor fine. 

microscopice, care. desfăşurându-se în universul atomic. ar fi necauzale. 
Pentru funcţiile vieţii. aceste reacţii sunt esenţiale. deoarece ele 
declanşează reacţiile macroscopice. Că reacţiile conducătoare ale vieții 
sunt de o fineţe atomică şi deci sustrase cauzalităţii, ne-o dovedesc rolul 
sistemului nervos. teoria eredității. mutaţiile. Mişcările muschilor sunt 
conduse de reacțiile microscopice ale celulelor nervoase. Ereditatea are 
un Caracter discontinuu şi este supusă unor legi statistice. Mutatiile pot fi 
provocate prin radiaţii cu mică lungime de undă şi rezultatele sunt supuse 
calculului de probabilitate. 

Toate acestea tind să arate că reacțiile unui organism, fiind conduse 
de procese atomice. sunt imprevizibile. indeterminate, supuse unor legi 
statistice. O deosebire esențială ar exista astfel între natura anorganică, 
unde indeterminarea atomică ar conduce la determinism pentru corpurile 
macroscopice. si natura organică, unde aceeaşi indeterminare s-ar 
amplifica în domeniul macroscopic pentru a conduce la o libertate 
efectivä. Această deosebire de structură între macroscopicul fizic şi cel 
organic creează dificultăţi, deoarece nu este conformă cu previziunile 
quantice. Se propun diverse ipoteze. Jordan introduce aici noţiunea de 
amplificator folosită în fizică, Eddington admite o corelaţie de conduită 
a atomilor, necunoscută, materiei, şi care s-ar datora naturii unitare a 
eului. 

Oricare ar fi mecanismul intermediar, se constată cu satisfacție 
rezultatul că їч „nu mai are de adus argumente incontestubile 
împotriva convingerii noastre înnăscute a unui liber arbitru”. Oricât 
de paradoxal ar părea. fizica serveşte la întemeierea eticii. 

Odată cu libertatea. apare şi noţiunea de finalitate căreia concepţia 
mecanicistă a organismelor nu-i lăsa nici un loc. Indeterminarea 
quantică ar deschide spaţiu şi pentru desfăşurarea reacțiilor teleologice. 
Biologia trebuie concepută ca o „teleologie fenomenologică”. caracteri- 
zată ca şi fizica quantică prin „legi mtegrale”. Se vorbeşte chiar de o 
reînviere pe această bază a aristotelismului şi vitalismului. În timp ce 


1]. Jeans. The mysterious universe. p.44 (sublinierea este a noastră): ct H. 
Reichenbach. trome et Cosmos. p.258 şi La philosoplue scientifique. tr. E. Vouillemin. 
Paris. 1932. p.35-36. И. Bergmann. Der Rampf um dus Kansulgesetz im der pignten 
Pl мА. p.58-70. 

fizica clasică conditiona evoluția unui sistem de starea lui inițială. în 
mecanica quantică procesele atomice depind de legătura stării inițiale cu 
toate stările finale posibile. După interpretarea lui Bohr. atomul emite un 
foton atunci când un electron sare de pe o orbită mar înaltă pe una mai 
joasă. Frecvența fotonului depinde de valorile de energie ale celor două 
orbite. Ea pare astfel determinată de un eveniment viitor: ajungerea 
electronului pe orbita finală. Trecerea de la o stare la alta în sistemele 
atomice este considerată un act indivizibil. Acest mod de legătură, în 
care prezentul depinde de viitor şi nu invers. ar corespunde finalităţii. 
Un sistem atomic ar fi mai degrabă un organism, decât un mecanism!. 
Drumul spre metafizică este deschis. Se începe cu modeste 
consideratii antimaterialiste. Pentru Heisenberg. istoria recentă a 
fizicii conţine o lecţie: trebuie să limităm strict domeniu! de aplicaţie al 
fiecărui mod de gândire. Trecerea de la un domeniu explorat la unul 
nou nu se poate face. aşa cum se credea în fizica clasică. prin aplicarea 
legilor cunoscute: de fiecare dată este nevoie de un nou sistem de 
concepte şi legi. aşa cum a procedat fizica quantică pentru fenomenele 
atomice. Dar dacă modul de gândire al fizicii clasice nu mai este 
valabil nici în domeniul atomului, cu atât mai putin este justificată 
pretenţia lui de а interpreta întreg universul. inclusiv fenomenele 
spirituale. Ultima transformare a fizicii a arătat lipsa de fundament a 
generalizärilor raţionale. prin care principiile fizicii deveneau sistem 
filosofic. „Speranța”, spune Heisenberg, „Че a putea înțelege toate 
domeniile vieţii spirituale. plecând de la principiile fizicii clasice. este 
deci cu nimic mai mult îndreptăţită ca speranţa călătorului care crede 
că va putea rezolva toate enigmele dacă va merge până la capătul 
lumii” 
Jordan susţine că gândirea quantică a dus la „lichidarea 
materialismului”). Deşi fizica nouă confirmă vechea ipoteză atomistä. 
confirmarea nu îmbrăuşează şi materialismul. Noul atomism se 


UC. Bialobrzeski. Sur limerprétation concrete de la mécanique quantique în 
Revue de Méta et de Morale. 1934. р.94-95. ег P Jordan. uscate he 
quantentheorie, p.280-292. 500-301 

5 №. Heisenberg. Mundlunven m den Grundlangen der Natur isscnschult. p.23. 
21-45. 

р. Jordan. Die Plus des 20 Jahrhamderts, р. 120-123 у V-VI. 

deosebeşte de atomismul materialist prin caracterul lui mai abstract. 
Atomii lui Democrit erau indestructibili şi invariabili. Corpusculele 
fizicii quantice sunt anihilabile. transformabile şi fără individualitate. 
Existenţa atomului nu este un fapt primar al naturii. ct un aspect special 
al discontinuitätit fundamentale. Atomul este astăzi despuiat de orice 
calitate sensibilă, fiind caracterizat printr-un sistem de formule 
matematice. În sfârşit, trebuie ţinut seama că aspectul corpuscular este 
numai una din cele două înfăţişări complementare ale naturii. 
Panquantismul devine la Eddington şi Jeans o filosofie spiritualistă 
si teistă. Eddington procedează într-un fel care aminteşte de mult 
folosita metodă a lacunelor: spiritualitatea şi divinitatea se instalează în 
golurile ştiinţei. Cu toate strădaniile ei, cunoaşterea ştiinţifică nu 
reuşeşte să epuizeze caracterele realului. Orice cantitate fizică este 
diferită prin operaţiuni de măsură şi calcul. Ştiinţa nu face altceva decât 
să acumuleze şi să lege între ele lecturile unor instrumente. Această 
cunoaştere pur simbolică formează un ciclu închis: nicăieri nu putem 
trece cercul pentru a prinde substratul lumii fizice. Din punct de vedere 
intuitiv. rezultatul este foarte sărac. „ceva necunoscut face nu stim ce” 
Metoda matematică, cu schemele ei abstracte. poate reprezenta situaţia. 
Ea însă nu poate satisface pe omul care este în căutarea adevărului 
integral. Judecata matematică nu poate înlocui sentimentul mistic. În 
schimb, descrierea matematică a lumii are avantajul că se limitează 
singură la propriile ei simboluri. lăsând loc liber pentru eventualele 
completări. Singura indicație pentru această întregire o gäsim în noi 
înşine. Vălul de simboluri care acoperă cunoașterea fizică este sfâşiat 
într-un singur loc: în cunoaşterea imediată pe care ființele conştiente o 
au despre propriul lor spirit. Mai mult încă. .....spiritul este primul şi cel 
mai direct obiect al experienţei noastre: tot restul nu este decât deducție 
îndepărtată”. Generalizând. putem spune că substratul universului este 
de natură spirituală. În acest sens se poate afirma că actuala conceptie a 
savantului despre lume are un caracter ..mai mistic”. este mai apropiată 
de näzuintele sufletului omenesc. Ea a înlăturat din fizică modelele 


"A. Eddingion. De la nature du monde physique. p.291 ct. p.234-201. şi Vom оанх 
у 
sentiers de lu science. р.6-7. 365-375, 397-422, 
© Nouveaux sentiers de la science. р.6-7. 

mecanice generatoare de materialism şi a deschis calea unei interpretări 
spiritualiste. 

Deși Eddington declară că nu ne oferă „un Dumnezeu revelat de 
teoria quantelor”, aceasta nu-l împiedică să afirme că „ideea unui Spirit 
sau Logos universal ar fi, cred, o inferentä destul de plauzibilă din 
starea actuală a teoriilor ştiinţifice; cel puţin ca este în armonie cu 
ele”|. Ciclul închis al fizicii lasă loc pentru existenţa unui substrat 
spiritual, unde se situează personalitatea noastră şi poate şi Dumnezeu. 
Aceasta nu constituie însă propriu-zis un argument, ci oferă numai o 
posibilitate în care îşi deschide drum convingerea noastră internă, 
„experiența religioasă”. O dată cu liberul arbitru. şi divinitatea își 
găseşte o întemeiere efectivă şi morală. 

Pentru aceleaşi concluzii Jeans procedează invers. În favoarea 
spiritualismului pledează perfecțiunea concepției matematice а 
universului, promovată de teoria quantică. Pe măsură ce fizica a 
progresat, ea a renunţat treptat la elementele antropomorfice şi s-a 
observat că haina matematică i se potriveşte din ce în ce mai bine. 
Astăzi nu numai că înfăţişarea matematică a fizicii este desăvârşită, dar 
ea pare să fie singura posibilă. Nimic nu justifică credința obişnuită că 
dincolo de reprezentarea matematică ar exista o realitate materială. 
Dacă viitorul nu va dezminti actuala evoluţie a fizicii. atunci materia- 
hsmul şi realismul trebuie să facă loc „intelectualismului” şi 
idealismului. Reprezentarea matematică a lumii ar avea, prin structura 
ei abstractă şi prin deplasarea atenţiei de la natură la procesul de 
observaţie, un caracter mai intelectual decât concepţia mecanică. 
Materia, în sensul pe care i-l dădea fizica clasică, a dispărut din noua 
reprezentare a universului. 

Împotriva materialismului se ridică dificultăţile reprezentării spatio- 
temporale în noua fizică. Calitățile spatiale nu mat pot fi considerate 
calități primare. Si calităţile spatiale şi noii constituanti at materiei 
(electronul şi protonul) sunt ..inobservabile”, entităţi cărora Jeans le 
aplică filtrul berkeleyan esse est percipi”. Electronul şi protonul 
izolaţi nu posedă o existenţă reală. Sistemul de unde care reprezintă un 
singur electron în universul vid umple în mod uniform întreg spaţiul. 


| La nature du Monde physique. p.348 şi 334: ct. p.282-348. şi Nouveaux sentiers 
de {а science. p.397-401. 409-415. 

ceea ce înseamnă că nu avem nici о cunoştinţă asupra Іш. Aceste 
particule dobândesc realitate obiectivă numai combinate, ca atom, când 
sunt capabile să producă evenimente. Imaginea corpusculară, care 
reprezintă fenomenele cu ajutorul unor obiecte concrete situate în 
spaţiu și timp, trebuie părăsită în favoarea concepţiei ondulatorii, care, 
deşi abstractă şi fără suport material, pare mai aptă să infätiseze corect 
şi precis noua stare de lucruri. 

Dar undele matematice sunt tot „inobservabile”. Pentru a le umple 
cu un conţinut real, Jeans le interpretează nu ca probabilitäti de 
prezență a unor corpuscule — ceea ce ar introduce iarăşi elemente 
subiective —, ci ca probabilitäti de evenimente în spaţiu şi timp: punct 
luminos pe un ecran, їппергігеа unei plăci fotografice etc. Realitatea ar 
fi constituită nu din corpuscule, ci din evenimente. Acestea, deşi 
spatio-temporale, par autorului — nu ştim pentru ce — dematerializate, 
asemănătoare evenimentelor psihice. Din perspectiva teoriei mate- 
matice, universul apare, ca şi gândirea matematică, ceva spiritual. Jeans 
conchide că, „după mărturia intrinsecă a creaţiei lui, Marele Arhitect al 
Universului începe să ne apară са un matematician pur”. | 

Aventura metafizică a fizicii quantice a fost judecată foarte sever — 
dacă şi când vor reuşi să fie luată în serios. Pe lângă inconsecventa faţă 
de epistemologia pozitivistă care îi stă la bază, panquantismul 
procedează printr-o dialectică prea grăbită şi oportunistă pentru a putea 
pretinde consideraţie din partea sistemelor filosofice. Vom menţiona 
câteva rezerve. 

Analogia dintre fizică şi biologie şi psihologie în ceea ce priveşte 
paradoxul cercetării, care, înaintând, se devorează pe ea însăşi — nu 
poate constitui un punct de plecare al meditaţiei filosofice, fiind o 
asemănare dintre acelea care, în loc de lumini noi, creează confuzie. E. 
Bleuler’ a obiectat că ne putem aștepta la descoperirea unor 


! J, Jeans. The mysterious universe. p.167: cf. Les nouvelles bases philosophiques 
de la science. p.282-286. La fel Р. Jordan şi В. Bavink cred că fizica nouă. prin 
atitudinea ei antimaterialistä. contribuie la renasterea religiei. Fizica quanticä ar explica 
pânä si posibilitatea miracolului (H. Bergmann. op.cit. p.58). 

? Citat de Р. Jordan, Anschauliche Quantentheorie. p.309. L.v. Bertalanffv 
(Biologische Geset-lichkeit іт Lichte der organismischen Auffassung în Congrès 
Descartes. VII, p.164) declarä са probleme ale organicului nu pot fi rezolvate pe 
această cale. Pentru analogia cu psihologicul а se vedea mai sus p.129. 

instrumente din се їп ce mai adecvate pentru observarea stärilor interne 
ale organismelor vii. Avem de pe acum la dispoziţie controlul electric 
al activităţii inimii, funcţiile electrice ale scoarţei creierului. 

O primire şi mai nefavorabilă a fost făcută noţiunii de libertate 
născută din amplificarea indeterminării quantice. Cassirer declară că nu 
este de demnitatea eticii să caute lacune în explicaţia ştiinţifică si să se 
instaleze în ele. Libertatea câştigată în acest mod ar fi „darul 
Danaidelor”, îi lipseşte răspunderea morală, esenţială actului etic. Când 
se spune că electronul are un anumit spaţiu de joc, înăuntrul căruia 
este liber, aceasta este o exprimare metaforică, care nu are nimic 
comun cu hotărârea voinţei. „A confunda alegerea, pe care o posedă 
electronul, după teoria lui Bohr, între diferitele orbite quantificate, cu o 
alegere în sensul etic al acestei noţiuni, ar însemna să cazi victimă unui 
echivoc de limbaj” . Actul alegerii presupune nu numai posibilităţi 
diferite, ci şi deosebirea conştientă a acestora şi o hotărâre conştientă. 
A atribui asemenea acte electronului înseamnă a-ţi însuşi acea 
atitudine antropomorfică, pe care fizica nouă pretinde că a depăşit-o. 
Pentru teoria quantică, electronul nu mai este nici măcar un individ, 
dar încă o unitate personală. Cu aceeaşi indignare respinge şi E. Le Roy 
încercarea de a introduce în lucruri „himera neinteligibilă cunoscută 
sub numele de libertatea de indiferență”. 

Nepotrivirile interioare abundă. În timp ce Heisenberg, cere izolarea 
sistemelor de gândire, Bohr si Jordan vor să extindă gândirea quantică în 
domeniul vieţii şi sufletului”. Pe când Eddington invocă în favoarea 


! E. Cassirer. op.cit.. p.259: cf. p.111-112 şi 246-265 şi P. Botezatu. Determinism şi 
indeterminism în fizica modernă în Rev. de Filos. XXVII (1942) p.333-334. 338, R.D. 
Rusk, op.cit., p.195-207. Dintre neopozitivişti. M. Schlick (op.cit.. p.161-162) a criticat 
întemeierea quantică a libertăţii. Chiar şi Bohr. responsabil în mare măsură de apariţia 
ideii. revine în Licht und Leben cu rezerve. 

2 E. le Roy, Ce que la microphysique apporte ou suggère à la philosophie în Rev. 
de Méta. et de Morale (1935) p.347. E. Zilsel (în Naturwiss 17 (1929)48. p.935) spune 
са. dacă aşteptăm miracole de la mecanica quanticä. trebuie să ne mulţumim cu 
fenomene electronice. Un scaun. o masă conţin 107° atomi. sunt deci macrofenomene. 
O mişcare a braţului pune în joc 10% atomi. într-o celulă a creierului sunt 10! atomi. 
Numai dacă admitem că fenomenele vieţii şi voinţei depăşesc legile lui Heisenberg. se 
pot obține abateri apreciabile. 

5 De observat că exigenţa lui Heisenberg este aplicată numai fizicii clasice (socotită 
ca generatoare de materialism) ре când generozitatea lui Bohr şi Jordan îmbrăţişează 
numai teoria quantică (cu presupuse virtuți spiritualiste). 

valorilor spirituale insuficienţa reprezentării matematice a lumii, Jeans se 
sprijină în acelaşi scop pe perfecțiunea concepției matematice. B. Russell 
observă cu ironie că: „Sir Arthur Eddington deduce religia din faptul că 
atomii nu ascultă de legile matematice. Sir James o deduce din faptul că 
o fac”. 

Bănuim atunci că ceea ce i-a interesat pe aceşti amatori filosofi a fost 
mai putin argumentarea — grăbită şi contradictorie — şi mai mult 
concluziile — care sunt unitare. S-ar părea că oricum am interpreta 
rezultatele fizicii quantice. concluziile trebuie să pledeze pentru 
spiritualism într-o formă sau alta. Aceasta este de altfel singura 
interpretare filosofică a quantismului care se bucură de oarecare preţuire 
din partea filosofilor. E.Cassirer, E.le Roy, B. Russell cred că fizica nouă 
este oricum favorabilă filosofiei spiritualiste. Destrămată într-o viziune 
abstractă a lumii, anihilată de imagini contradictorii, materia pare să fi 
dispărut din fizică. Noua concepție răpeşte obiectului fizic exact acele 
calităţi — localizarea spatio-temporalä și intuitivitatea — care definesc 
materia. | 

Dar filosofia aceasta apelează la un judecător, homo mathematicus, 
care nu poate verifica existența materiei. Arbitrul invocat nu posedă 
senzaţii de contact cu obiectul exterior. Sensibilitatea lui se reduce la 
putinţa de constatare a unor coincidente. Este aşadar un arbitru căruia i se 
poate tăgădui competenţa. Teoria quantică este o construcție mate- 
matică; noţiunile ei nu sunt fapte. ci interpretări, supuse obişnuitelor 
controverse. Filosofia care se întemeiază pe ele va suferi destinul 
schimbător al tuturor interpretărilor. 

De alfel, filosofii menţionaţi nu pretind că îşi întemeiază 
concepţiile pe adevărurile fizicii quantice. Æi caută mai mult o 
confirmare а unor puncte de vedere cistigate prin meditatii anterioare. 
Cassirer va încerca să descopere în afirmaţiile fizice noi elemente 
kantiene, aşa de scumpe lui. Situaţia este bine caracterizată prin 
concluzia lui E.le Roy: „Desigur ştiinţa nu poate ajunge să întemeieze 
idealismul, nici măcar să-l definească. Pentru aceasta, trebuie efortul 
propriu al filosofului. Totuşi este important să vedem că. pentru motive 
pe de-a-ntregul pozitive. ia sfârşit conflictul tendințelor care făcea din 


! The scientific Outlook. p.112. citat de Eddington. Nouveaux sentiers de lu science. 
p.398. 

afirmaţiile Fizicii obstacolul cel mare în calea afirmării primatului 
gândirii”. 

Concepţia actuală a fizicii este mai abstractă decât cele anterioare. 
Dar nu putem spune că este mai intelectuală în sensul că ar conţine 
aspecte spirituale, care se cer proiectate asupra lucrurilor. Echivocul 
este uşor de descoperit, fizica іш Newton, îndeajuns de abstractă, ar fi 
putut pretinde aceeași spiritualitate. Fizica nouă este mai abstractă pur 
şi simplu fiindcă am lăsat să vorbească numai matematicianul. El a 
ales din realitate ceea ce îi convenea, cantitatea reprezentabilă 
simbolic, neglijând restul, adică aproape tot, cu o dispretuitoare 
mândrie. Dar de ce am lăsat să vorbească numai matematicianul? lată 
о ciudätenie a veacului al XX-lea. 


! Ede Roy. op.cit.. p.355. К. Ruyer (Micro-phrsique et micro-spiritualisme în Rev. 
de Méta et de Morale. 1938. р. 528) a scos în reltef inutilitatea acestor sforțări. 
observând că  microfizica nu oferă decât un .microspiritualism” şi un 
„microindeterminism”. La nivelul omului rămâne valabilă cauzalitatea materialistă. 

CAPITOLUL.III 


ȘTIINȚĂ ȘI FILOSOFIE 


Pozitivismul fizicii noi naufragiază în arbitrare construcții metafizice, 
după cum indeterminismul microfizic se sprijină pe fenomene cauzale şi 
exigenta eliminării inobservabilelor îngăduie dialectica experienţelor 
fictive. În aceste inconsecvente se manifestă o tensiune adâncă, născută 
din lupta unor tendinţe divergente, саге îşi fac loc în sânul fizicii noi. 
Este opoziția dintre aspiraţiile proprii ale fizicii şi ale filosofiei, opoziţie 
tot atât de veche ca şi aceste preocupări. | 

Conflictul dintre ştiinţă şi filosofie este si el un ecou. ET este expresia 
antagonismului dintre cele două atitudini fundamentale: materialismul şi 
spiritualismul. Acest conflict îl găsim prezent sub diferite înfățișări de-a 
lungul întregii istorii a filosofiei. El apare mai ales în pretenţiile opuse 
ale științei şi ale filosofiei de a constitui viziuni independente despre 
lume. Ştiinţa ortodoxă, prin legăturile ei directe şi exclusive cu lumea 
senzatiilor, pare să conducă în mod natural la materialism, pe când 
filosofia, dispretuind adesea cunoaşterea empirică şi încrezându-se în 
puterea divinatorie a imaginaţiei, înclină spre acceptarea unui univers 
spiritual. Materialismul s-a sprijinit întotdeauna pe adevărurile ştiinţifice, 
pe când filosofia spitualistă s-a dezvoltat fie ignorând sau combărând 
ştiinţa, fie interpretând-o. ignorarea ştiinţei, aşa cum o găsim de exemplu 
în filosofia scolastică şi în romantismul german, pare atitudinea cea mai 
comodă, dar este si cea mai vulnerabilă. Încercarea panlogismului este 
instructivă. Ştiinţa vine cu prestigiul ei propriu, ca deţinătoare de 
adevăruri certe. Negarea valorii ştiinţei, aşa cum au făcut-o Pascal, 
Berkeley, Boutroux sau Bergson, este o poziţie mai rezistentă. Dar 
fiecare veac, fiecare deceniu aduce cuceriri noi ale ştiinţei, descoperiri 
care pătrund tot mai adânc în natura lucrurilor și a căror importanţă 
filosofică nu poate fi desconsiderată. Negarea ştiinţei este de aceea о 
întreprindere care nu se termină niciodată. 


Interpretarea ştiinţei este o metodă mai subtilă. Când E.v. Hartmann 
prezenta concluziile Filosofiei Inconstientului ca „rezultate speculative 
obținute prin metoda ştiinţelor inductive”, el putea spera să câştige 
pentru opera sa ceva din aureola ştiinţei. Se creează impresia că 
adversarul de ieri, adversar numai printr-o neînțelegere — este în 
realitate un prieten, dacă nu un colaborator. Se constată atunci cu 
satisfacţie și cu un sentiment de uşurare că ştiinţa nu se mai opune 
valorilor spirituale, că, dimpotrivă, ea le sprijină. 

Procedeul este vechi. Amintim o încercare, a cărei asemănare cu 
ceea ce se întâmplă astăzi este surprinzătoare. Lucretius ne descrie cum 
Epicur a completat atomismul lui Democrit ca să introducă libertate în 
necesitatea universală. „In sfârşit, dacă toate mişcările sunt solidare, 
dacă orice mişcare nouă se naşte întotdeauna dintr-o mişcare veche 
după o ordine fixă, dacă atomii nu iau, prin declinarea lor, inițiativa 
unei mişcări care rupe legile destinului pentru a împiedica succesiunea 
infinită a cauzelor, de unde vine această libertate acordată pe pământ la 
tot ceea ce respiră, de unde vine această putere smulsă destinului care 
ne face să mergem pretutindeni unde ne conduce voinţa şi ne permite, 
ca şi atomilor, să schimbăm direcţia, fără să fim determinaţi nici de 
timp, nici de loc şi numai după bunul plac al însuşi spiritului nostru? 
De aceea trebuie să recunoaştem aceeaşi proprietate atomilor şi să 
admitem că în afară de ciocnire şi greutate există o altă cauză а 
mişcărilor, din care provine în noi această putere înnăscută, deoarece 
vedem că nimic nu poate să se nască din nimic... Dar dacă însuși 
spiritul nu posedă o necesitate internă a tuturor actelor lui, dacă nu este 
redus la o pasivitate totală, acesta este efectul acestei mici declinări a 
atomilor, într-un loc şi un timp nedeterminate”!. 

Indeterminarea, socotită ca o manifestare a libertăţii voinţei, este 
transportată de la persoana omenească la „persoana în miniatură” care 
este individul atomic, fără să se observe eterogenitatea celor doi 
termeni’. Filosofia quantică instalează din nou libertatea în micro- 
fenomene, suportând aceleaşi riscuri. 


| De la nature des choses, 11. 251-260, 284-293 (їп Р. Nizan. Les materialistes de 
l'antiquité. Paris, 1936) 

2 L. Brunschvicg. op cit.. p.381 si Р. Nizan, op.cit.. p.58. Înrudirea quantismului cu 
epicureismul a fost observată încă din 1929 de Bénézé (Bull. de la Soc.fr.de Phil. Séance 
du 12 Nov. 1929). 

Leibniz vrea să construiască un sistem care să unească „pe Platon си 
Democrit, pe Aristotel cu Descartes, pe Scolastici cu modernii, teologia 
şi morala cu raţiunea”. In acest scop, el substituie atomilor materiali ai 
lui Democrit monadele spirituale. Unităţile de materie devin centre de 
forță imateriale, „punctele fizice” devin „puncte metafizice”. 
Atomismul, care era la origine o teorie materialistă, ajunge printr-o 
interpretare convenabilă un suport al spiritualismului. Analiza acestui 
procedeu, făcută de Kant la sfârşitul Analiticii transcendentale, 
confirmă bănuiala că Leibniz încearcă o spiritualizare a noţiunii de 
materie în viziunea ei atomistă. Kant acuză pe Leibniz că, prin 
monadologia sa, „inte/ectualizeuză” fenomenele, introducând în lucruri 
reprezentări care sunt ale intelectului. ,Ilustrul” Leibniz a fost înşelat 
de „amfibolia conceptelor reflexiei”, confundänd întrebuinţarea 
empirică cu întrebuinţarea transcendentală а intelectului. Ignorând 
„topica transcendentală”, adică locul care se cuvine fiecărui concept în 
procesul cunoaşterii, el a crezut că fenomenele reprezintă „lucruri în 
sine” şi le-a echipat cu însuşiri care există numai în raport cu intelectul. 
„In al treilea rând”, spune Kant, „monadologia lui Leibniz nu are alt 
principiu decât că acest filosof reprezenta deosebirea dintre interior şi 
exterior numai în raport cu intelectul. Substanțele în general trebuie să 
aibă ceva interior, care să fie prin urmare eliberat de orice raport 
exterior şi deci de orice compoziţie. Simplul este aşadar fundamentul 
interiorului lucrurilor în sine. Dar interiorul stării lor nu poate consista 
în loc, figură, contact sau mişcare (determinări care sunt toate raporturi 
exterioare), și nu putem prin urmare atribui substanțelor nici o altă 
stare internă decât aceea prin care determinăm în interior însuşi sensul 
nostru, adică starea reprezentărilor. Astfel suni gata monadele, саге 
trebuie să formeze elementul constituant al universului, dar a căror 
forţă activă nu consistă decât în reprezentări prin care ele acţionează 
propriu-zis numai în ele însele”. Monadologismul nu poate para 
învinuirea de antropomorfism, pe care Kant i-o adresează cu atâta tărie. 

Am socotit atomismul ca reprezentând de fapt ştiinţa fizică, deşi el 
era pe atunci o teorie filosofică. Dar fizica era în gestație, astfel că 
atomismul reprezenta aspiraţiile proprii ale spiritului ştiinţific. Trecând 
la ştiinţa propriu-zisă, ne vom opri întâi la Kant. Viziunea proprie lui 


'1. Kant. Kritik der reinen Гегпит/ї. ed. Н. Renner. 2-3. р. 201-202. 

Kant asupra ştiinţei este cuprinsă în două principii: ştiinţa timpului său 
(matematica lui Euclid şi fizica lui Newton) constituie un corp de 
cunoştinţe sigure şi definitive şi existenţa de fapt a ştiinţei necesită un 
fundament filosofic. Problema fundamentului ştiinţei este exprimată în 
celebra întrebare: „cum sunt posibile judecätile sintetice a priori?” 
Acesteia îi răspunde Critica raţiunii pure. Kant rezolvă problema cu 
ajutorul noţiunii de а priori, căreia îi dă un conţinut nou, acela de 
domeniu al transcendentului. Certitudinea ştiinţifică, care din punct de 
vedere empiric nu poate fi întemeiată, fiind ameninţată de critica unui 
Hume, îşi are rădăcinile înfipte în tiparele formale, apriorice şi 
necesare, pe care spiritul le impune cunoaşterii. 

Si punerea în problemă şi modul de rezolvare au ridicat obiecţii. Ca 
apărător al ştiinţei, Kant pare să-şi fi creat pericole imaginare. El 
forțează uşi deschise atunci când îşi propune să salveze certitudinea 
ştiinţei împotriva empirismului „sceptic”. „Kant”, declară Fr. Paulsen, 
„este acela care a pus lui Hume ştampila de sceptic; împotriva lui 
trebuie el să salveze ştiinţa sau posibilitatea metafizicii, a fizicii şi 
chiar a matematicii. În ce priveşte matematica pură, judecata lui Kant 
asupra scepticismului lui Hume se sprijină pur şi simplu pe o înţelegere 
greşită; în privinţa metafizicii, el respinge, nu mai puţin de cât Hume, 
teologia, cosmologia şi psihologia raționale. Rămâne fizica; aici admit 
amândoi că există o astfel de ştiinţă, deosebită este numai părerea 
despre forma şi natura certitudinii afirmațiilor ei: Kant crede că acestea 
ar fi propoziţii absolut universale şi necesare (judecăţi sintetice a 
priori), pe când pentru Hume chiar şi principiile au valoare numai ca 
propoziții presupuse generale sprijinite pe experiență; o deosebire de 
opinii care nu este redată corect spunându-se că Hume ar tăgădui 
posibilitatea fizicii în general”. 

Modul cum soluţionează Kant problema, imaginând nivelul aprioric 
al cunoaşterii, a încetățenit în filosofie o noţiune confuză şi stearpă. 


| Fr. Paulsen. Einleitung іп die Philosophie, 31 u. 32 Aufl.. Stuttgart u. Berlin 
1920. p. 369. Nici tehnica punerii în problemă nu este mai fericită. Kant foloseşte 
perechea de noţiuni analitic-sintetic. El introduce astfel în problema modernă a ştiinţei 
punctul de vedere anacronic al logicii predicative, solidar cu vechea ontologie. pe care 
el voia să o depăşească (L. Brunschvicg. Les âges de l'intelligence, Paris. 1934, p.110- 
111). 

După mărturia lui Brunschvicg', apriorismul este aspectul cel mai 
exterior, cel mai superficial şi cel mai puţin fecund din kantism. 
Evoluţia ulterioară a sistemului a arătat-o. 

Dacă noţiunea de a priori, cheia de boltă a sistemului kantian, este 
un răspuns artificial la o pseudoproblemă, ea îi serveşte în schimb lui 
Kant ca о punte de trecere de la empirismul ştiinţei la idealismul 
transcendental. Existența  aprioricului deschide calea metodei 
transcendentale, care constă în determinarea condițiilor pur raționale, 
subiective, ale cunoaşterii obiectelor. Iar prin transcendental, Kant 
ajunge la transcendent, la lucrul în sine, postulat în opoziție cu 
fenomenul. Născut din interpretarea fenomenalistă a ştiinţei, mai întâi 
modest, drept cauză a senzatitlor, mai mult un concept limitativ cerut 
de economia sistemului, noumenul ajunge până la urmă să se identifice 
cu substanţa ontologiei clasice, suport al valorilor etice şi religioase. 

Într-un moment al Dialecticii transcendentale, Kant a avut viziunea 
clară a conflictului dintre ştiinţă şi metafizică. Este capitolul care 
urmează Antinomiilor, intitulat „Despre interesul rațiunii în acest 
conflict cu ea însăşi”, remarcabil prin luciditatea care îl iluminează. 
Kant analizează motivele de preferinţă pe care le putem avea pentru 
teze sau antiteze, nu din punctul de vedere al adevărului (adică al 
metodei transcendentale), ci după criteriul simplu al interesului. În 
conflictul dat, tezele reprezintă dogmatismul spiritualist şi susținătorul 
lor cel mai tipic este Platon; antitezele aparțin empirismului, înfățișat 
de Epicur. Judecători ai disputei sunt: interesul practic, interesul 
speculativ şi popularitatea. Interesul practic reprezintă morala şi religia. 
Interesul speculativ este al cunoaşterii. Popularitatea este criteriul 
usurintei de înţelegere cu sacrificiul profunzimii; еа stă alături de 
interesul practic. Cântărind argumentele, aflăm că interesul practic şi 
popularitatea favorizează categoric tezele, pe când interesul speculativ 
ridică antitezele de-asupra tezelor. Cu Platon, religia şi morala sunt 
întemeiate, alături de Epicur ele sunt distruse. Din punctul de vedere al 
cunoaşterii, dogmatismul oferă posibilitatea unei înțelegeri a priori a 
lumii, prin derivarea conditionatului din necondiționat. Dar acest 
avantaj se plăteşte scump, fiindcă, o dată cu acesta, trebuie să părăsim 
terenul experienței şi să facem apel la lumea imaginară şi 


! L. Brunschvicg. L'expérience humaine et la causalité physique. р. VI. 

necontrolabilă a transcendentului. Empirismul este aici superior; el se 
menţine strict în domeniul experienţei şi nu este silit să părăsească 
vreodată ordinea naturală. Investigația empiristă nu are limite în timp 
şi spațiu, pentru ea nu există cauză primă sau margine a lumii. 
Existenţa vreunei puteri în natură sau dincolo de natură care să 
înfrângă legile naturale este o ipoteză absurdă. 

Conflictul dintre ştiinţă şi metafizică este descris cu claritate în 
toată amploarea si rădăcinile lui sufleteşti. Drama omului care trebuie 
să aleagă o cale în această alternativă, solicitat continuu de imperativul 
acțiunii imediate, dar şi de entuziasmul cunoaşterii, ne este înfăţişată cu 
acea simpatie şi înţelegere, pe care o au paginile de autobiografie. 
Ajuns pe această culme а anlizei, Kant face o profesiune de credință 
empiristă, care aminteşte pe savantul din /storia universală a naturii şi 
teoria cerului. „Că în explicarea fenomenelor ar trebui să procedăm ca 
şi cum câmpul de cercetare n-ar fi mărginit de nici o limită sau început 
al lumii; să admitem materia lumii în sensul în care trebuie să o facem 
când vrem să fim instruiți de experiență; că n-ar trebui să invocăm altă 
producere a evenimentelor decât aceea determinată de legile imuabile 
ale naturii: că n-ar trebui în sfârşit să recurgem la vreo cauză în afară 
de lume; acestea sunt şi astăzi principii foarte drepte, dar foarte puţin 
respectate...”!. Îndată după aceea Kant se lasă însă covârşit de 
„interesul practic”, ceea ce îl face să adreseze empirismului o obiectie 
ciudată. Empirismul este recomandabil atât timp cât ne sfătuieşte să 
sprijinim cunoaşterea pe experiență. Alături de aceasta am putea 
admite, nu cu titlul pretentios de știință, ci numai din punctul de vedere 
al interesului practic, „unele presupuneri intelectuale”, „unele 
credințe”. „Dar”, continuă Kant, „dacă empirismul devine el însuşi 
dogmatic faţă de idei (cum se întâmplă mai întotdeauna), şi dacă el 
neagă cu îndrăzneală ceea ce este deasupra cunoştinţelor lui intuitive, 
el însuşi cade atunci într-o lipsă de modestie care este cu atât mai 
condamnabilă cu cât prin aceasta cauzează interesului practic ul 
rațiunii o pagubă ireparabilă”. Ca şi сит s-ar putea disocia în 
empirism aspectul pozitiv, constructiv de aspectul negativ, critic, 
elaborarea ştiinţei de respingerea cantităților metafizice. In înfăţişarea 


|1. Kant. op.cit.. 2-3. p.297 în notă: cf. p.296-297. 
? Ibid.. p.297. 

citată mai sus a empirismului, însuşi Kant îşi interzice de la început 
posibilitatea de evadare în transcendent, spunând că este oprită ieşirea 
din domeniul experienţei şi al legilor naturii. Kant însă socoteşte — şi 
acesta este punctul său de vedere propriu — că depăşirea experienței 
este posibilă nu prin rațiunea pură în ordinea speculativă, ci cu 
ajutorul rațiunii practice, în ordinea actiunii-sintezä care constituie 
punctul cel mai vulnerabil al sistemului. 

Odată soluţia schitatä, ea apare în continuare tot mai insistent, cu 
întreg cortegiul de nepotriviri si dificultăţi. În rezolvarea conflictului 
transcendental, Kant face ceea ce Brunschvicg numeşte „manevra 
metafizică cea mai neaşteptată şi cea mai discutabilă”. Deşi afirmaţiile 
antinomiilor sunt exact simetrice, Kant propune pentru ultimele două 
antinomii о soluţie opusă aceleia a primelor două antinomii. În 
„antinomiile matematice”, şi tezele, şi antitezele sunt false. In 
„antinomiile dinamice”, şi tezele, şi antitezele sunt adevărate din punct 
de vedere deosebite. „Kant”, spune Brunschvicg, „începuse prin a 
urmări până la capăt exigenta criticii, aşa cum o definise el însuşi în 
rigoarea ei strictă, interzicând orice încercare de a transpune în absolut 
reprezentările noastre despre finit sau infinit, despre simplu sau 
compus. Când ajunge la antinomia a treia, el ia drept pretext caracterul 
«dinamic» ре care 1-1 atribuie pentru са să rupă lanţul idealismului 
transcendental. Cauzalitatea va evada din timpul care singur îi asigură 
o temelie adevărată, şi va atribui o aparență de consistență ficţiunii unei 
libertăţi, pe care omul ar exercita-o în timp ce conştiinţa i-ar rămâne 
străină de aceasta. Prin această întorsătură, Critica se întoarce 
împotriva ei însăşi, $1 sistemul ajunge la o reintegrare piezişă, în clar- 
obscur fideist, a dogmelor care erau implicate în trecutul metafizic şi 
teologic al autorului lor”! 


! L. Brunschvicg. Les âges de l'intelligence. р.113-114. J.de Gaultier (De Kant a 
Nietzsche, Paris. 1910. p.69-82) arată cum Kant. atât în critica „Idealului raţiunii 
pure”, cât şi în problema antinomiilor. trădează interesele proprii ale raţiunii. lăsându-şi 
cu abilitate porţi deschise pentru reînvierea ideilor metafizice de Dumnezeu, suflet şi 
libertate. In loc să arate că ideea unei fiinţe supreme drept cauză primă a universului 
este pur si simplu absurdă, Kant se mulţumeşte să demonstreze imposibilitatea de a-i 
dovedi existenţa cu ajutorul raţiunii speculative. ceea ce lasă deschisă putinţa de а 
ajunge la ea pe alt drum (raţiunea practică). Conflictul ideilor cosmologice este 
„imaginar“, construit anume pentru a discredita rațiunea şi a face necesar un principiu 
de conciliere. De fapt tezele sunt toate false. reprezentând „spiritul teologic”: dar. 

Kant nu reuşeşte să evite pe Epicur decât alăturându-se lui Platon. 
Apriorismul, prezentat ca un suport al ştiinţei, susţine de fapt etica şi 
teologia. Încă odată ştiinţa este confiscată de metafizică pentru interese 
ale acesteia. 

Momentul de supremă luciditate din Dialectică nu este pierdut. El se 
va reflecta cu aceeaşi intensitate în meditaţiile lui Fr.A. Lange. Acesta îşi 
va propune ca ţintă conştientă a operei sale să stabilizeze echilibrul 
întrevăzut în Antinomii, să construiască o atitudine filosofică unitară pe 
terenul mişcător al oscilaţiilor între ştiinţă şi metafizică. Este admirabilă 
sinceritatea, unică poate în istoria filosofiei, cu care a pus problema şi 
eforturile curajoase făcute pentru a o rezolva. 

Lange unea în persoana lui dragostea de ştiinţă a cäutätorului de 
adevăr cu entuziasmul umanitar al luptătorului socialist. El a combătut cu 
severitate şi filosofia romantică dispretuitoare a ştiinţei şi materialismul 
incapabil să întemeieze morala. În căutarea unei sinteze care să îmbine 
ştiinţa cu idealismul, el a găsit terenul pregătit de Kant. Teoria 
cunoaşterii, aşa cum a făurit-o Kant, dar curätitä de balastul terminologiei 
şi armonizată cu adevărurile fiziologiei, îi serveşte în acest scop. 
Convingerea că ceea ce percepem nu este o realitate absolută, ci un 
„fenomen”, indreptäteste aspiraţia spiritului omenesc către un ideal, pe 
care-l poate pune în legătură cu necunoscutul de dincolo de fenomen. 
Omul a fost întotdeauna însufleţit de dorința de a suprapune realității 
prozaice o lume ideală, conformă cu aspiraţiile lui cele mai nobile. 
Trebuie să ne ferim însă, cum a arătat şi Kant, de a încerca să dăm o 
formă demonstrativă acestei dorințe, deoarece aceasta ne-ar întoarce la 
sofistica idealismului. Lumea ideilor poate fi totuşi privită ca „o 
reprezentare figurativă a adevărului complet”, fiind produsă de aceeaşi 
structură umană care produce şi senzațiile. Lange închină pagini pline 
de căldură valorilor spirituale, care sunt sublime şi eterne, fără să aibă 
nevoie de vreun suport. Incolo, pentru lumea senzatiilor, putem să ne 
incredintäm materialismului, care este „o excelentă formulă de studiu 


pentru а compromite valoarea antitezelor. Kant le deformează. atribuindu-le afirmaţii si 
negaţii exagerate. Gaultier arată şi partea de sofistică cuprinsă în diferențierea dintre 
rațiunea pură şi raţiunea practică (La philosophie officielle et la philosophie. Paris. 
1922. p. 23-36). 

! Fr.A. Lange. Histoire du matérialisme. tr. В. Pommerol. Paris. 1911. IL р. 573-574. 


253 


al паїигНн”!. Lange se mişcă си o libertate de spirit şi o moderație 
admirabile între aspiraţiile proprii ale ştiinţei, care tinde către 
materialism, si aspiraţiile idealiste ale omului, care înclină spre 
nesocotirea ştiinţei. Convietuirea paşnică între cei doi adversari este 
stabilită prin delimitarea strictă a zonelor de influenţă şi interzicerea 
oricărui amestec. Impartialitatea este însă aparentă: punctul de plecare, 
interpretarea fenomenalistă a ştiinţei, este o atitudine filosofică care 
apleacă balanţa în favoarea spiritualismului”. 

Începând din secolul al XIX-lea, o dată cu extraordinarul progres al 
ştiinţelor pozitive, cearta dintre materialism şi spiritualism pe terenul 
ştiinţei devine şi mai intensă. Impotriva materialismului, care revendică 
pentru el titlul de concepţie ştiinţifică, se ridică diverse curente 
antiscientiste şi mai ales interpretări spiritualiste ale ştiinţei în 
nenumărate nuanţe. Filosofiile intuitioniste şi pragmatiste reprezintă 
antiscientismul; ele propun alte modalităţi de cunoaştere decât raţiunea. 
Construcţiile idealiste pe bază realistă, reprezentate prin şirul de 
gânditori de la Lotze la Wundt, filosofii kantieni, de la Helmholtz la 
Cassirer, empiriocriticismul cu Mach şi succesorii săi neopozitivisti, 
energetismul prin Ostwald, toate aceste curente filosofice s-au născut 
sau cel putin s-au hrănit din reflecţii asupra ştiinţei şi cunoaşterii 
ştiinţifice. Ceea ce posedă ele în comun este încercarea de a revizui 
semnificaţia filosofică a ştiinţei, de a ne înfăţişa o altă ştiinţă, decât 
aceea obişnuită. Când E.v. Hartmann, din perspectiva lacunelor 
explicatiei ştiinţifice, anunță о viziune parapsihistă asupra lumii 
(„Inconştientul”), când Cassirer deduce din evoluţia ştiinţei că noţiunea 
de ficțiune înlocuieşte pe aceea de substanţă, când Mach transpune 
reprezentarea despre lume a ştiinţei pe planul exclusiv al senzatiilor, 
când Oswald susţine că toate însuşirile materiei sunt expresii ale 
energiei, toţi aceştia interpretează” ştiinţa cu scopul, mai mult sau mai 
putin mărturisit şi evident, de a face loc, alături de domeniul ştiinţei, 
unui domeniu extrastiintific, care coincide mai mult sau mai putin cu 
lumea spiritului. Analiza tuturor acestor travestiri spiritualiste ale 
ştiinţei ne-ar duce prea departe şi ni se pare că este şi de prisos după 
exemplele tipice înfăţişate mai sus. 


| Ibid.. Il. р. 153. 
? Cf. P. Botezatu. Criticismul lui Еу... Lange. în Athenaeum, V (1939), |. p. 28-30. 

Un cercetător al filosofiei engleze contemporane constată o legătură 
foarte strânsă între filosofie şi ştiinţă. Astfel apar, încă din secolul al 
XIX-lea, două tipuri noi: „savantul care filosofează” şi „filosoful care 
face ştiinţă”. Observatia este justă, dar situaţia nu este specifică 
Angliei. Intre filosofii citați mai sus găsim diverse nuanţe ale 
colaborării dintre savant şi filosof. Unii, precum Helmholtz, Hertz, 
Oswald, Poincaré, sunt savanţi renumiţi care ajung prin meditaţia 
ştiinţei lor să imbrätiseze şi teme filosofice. Alții, ca E.v. Hartmann, 
Cassirer, sunt filosofi propriu-zişi care îşi alimentează gândirea cu 
substanţă ştiinţifică. In sfârşit, un Wundt, un Mach şi-au început cariera 
ca oameni de ştiinţă şi au încheiat-o ca filosofi. 

O situaţie originală în acest tablou о au savanții filosofi, tot mai 
frecvent întâlniți în filosofia contemporană. Că un filosof utilizează 
ştiinţa în scopuri străine ei, că o încorporează fără voia ei în sistemul 
său, aceasta nu poate să ne mire. Dar ca un om de ştiinţă, un om care 
este părtaş la lupta zilnică a ştiinţei pentru explorarea necunoscutului, a 
cărui mentalitate este dominată de noţiunea stringentă de lege, să-i 
minimalizeze importanţa, să-i reducă valoarea, aceasta este mai ciudat. 
Când un Poincaré, cu greutatea cuvântului său de savant, declară că 
toată strădania lui şi a colegilor lui urmăreşte descoperirea unor 
„convenţii comode”, că ştiinţa este în mare parte o operă arbitrară, 
această afirmaţie, cu toată aparenţa ei de onestitate intelectuală”, 
rămâne un fapt surprinzător, supus unor semne de întrebare. Căci 
savanții, cel putin tot aşa de celebri, nu au declarat contrariul. Bănuim 
că în această împrejurare savantul nu mai vorbeşte ca savant, că 


| R. Metz, Die philosophischen Strömungen der Gegenwart în Grossbritanien, 
Leipzig. 1935. 1, p.265. 

? Se crede în general că actuala atitudine a savantului corespunde unui progres al 
spiritului critic (v. Al. Mironescu. Fetele omului de ştiinţă în Caiete de filosofie 1942, 
4: „Omul de ştiinţă care reintră astăzi în scenă a redobândit simțul proprietății lor”, 
p.172). Această judecată este fructul unei neînţelegeri. Este adevărat că omul de ştiinţă 
contemporan susţine că a purificat fizica clasică de elementele antropomorfice şi 
metafizice. Dar. pe de altă parte, îl vedem introducând în ştiinţă elemente mult mai 
subiective. decât conţinea stiin{a clasică. A întemeia indeterminismul pe cauzalitate. a 
folosi experiențe imaginare când se cere eliminarea inobservabilelor. a nu admite 
mecanismul .antropomorfic”, dar a instala libertatea în microlenomene. a face 
metafizică sub masca pozitivismului, toate acestea arată. credem. nu un „simţ al 
proporţiilor”. ci un spirit de aventură plin de sine însuşi. 

autoritatea lui de savant nu este angajată în aceste speculaţii. Feno- 
menul ne interesează de-aproape, fiindcă gândirea quanticä este o 
asemenea filosofie de savanţi, care prezintă paradoxul unor teorii ale 
oamenilor de ştiinţă îndreptate împotriva ştiinţei. 

Înainte de a vedea semnificaţia acestui spirit metafizic în fizica 
quantică, este interesant să amintim precursorii. Fizicienii contemporani 
nu sunt primii savanţi care au încercat să întemeieze liberul arbitru ре 
fizica matematică. |n secolul trecut, alături de Cournot şi Renouvier, 
matematicieni precum de Saint Venant observau că, în anumite cazuri, de 
exemplu, avalansele, o forţă infinit de mică poate declanşa o mişcare. La 
limită, se poate presupune că şi o forță nulă ar putea produce acelaşi 
efect. Aceasta ne-ar putea explica cum produce voința fenomenele fizice 
fără concursul vreunei forte exterioare. Delboeuf punea în joc 
indeterminarea timpului. Momentul în care energia potenţială se 
transformă în energie actuală poate fi deplasat înainte sau înapoi, suma 
celor două energii rămânând constantă. Mai insistent, J. Boussinesq 
pleacă, în argumentarea sa, de la constatarea că fenomenele naturale sunt 
exprimate prin ecuații diferenţiale. Acestea determină din aproape în 
aproape evoluţia fenomenelor, reprezentată sintetic în integrala ecuaţiei. 
Dar, şi acesta este faptul esenţial pentru Boussinesq, ecuaţiile diferenţiale 
posedă uneori mai multe integrale, „soluţii singulare” pe lângă integrala 
generală. În asemenea puncte singulare ale ecuaţiei diferențiale, există 
mai multe curbe integrale care se întretaie şi oricare dintre ele poate fi 
aleasă. În aceste puncte de bifurcatie, legea nu mai fixează cu necesitate 
evoluția fenomenului, fiind deschise mai multe drumuri posibile, între 
care vehiculul este /iber să aleagă. În acest mod, determinismul ar deveni 
compatibil cu existenţa libertății. Prezența sau absența punctelor de 
bifurcatie ar fi atunci un criteriu de deosebire al mişcărilor vitale, 
voluntare, şi o fiinţă s-ar caracteriza prin ecuaţii de mişcări care comportă 
bifurcări. În spaţiul de joc pe care-l creează acestea, alegerea este opera 
unor „principii directoare”: cauză liberă, Eu, viață, voinţă. Fireşte, 
instabilitatea sistemelor fizico-chimice se amplifică în sistemele coloidale 
si mai mult în organismele însuflețite!. 


| J. Boussinesg. Conciliation du véritable véritable déterminisme mécanique avec 
l'existence de lu vie et de la liberté morale. 1878. cf. G. Matisse. op cit.. p.138. 145 şi 

Tot anterior quantismului, Renouvier si, дира el, Exner, Ch.E. Guye 
şi E. Borel au invocat caracterul statistic al fizicii noi pentru întemeierea 
indeterminismului. Guye încearcă chiar cu ajutorul fluctuatiei să explice 
fenomenele vieţii. Viaţa şi gândirea şi-ar avea originea în acele acţiuni 
individuale, care, deşi supuse unui determinism statistic, se abat de la 
valorile mijlocii. 

Toate temele filosofice ale fizicii quantice le găsim exprimate mult 
timp înainte de apariţia acesteia. Asemănarea cu clinamenul lui Epicur, 
cu doctrina contingenţei a lui Boutroux este uşor vizibilă. Surprinzătoare 
este înrudirea cu procedeul lui Boussinesq, inaugurat cu jumătate de veac 
înaintea lui Heisenberg. Aceeaşi tehnică dialectică, aceleaşi consecințe 
filosofice. Punctul de plecare: teoria matematică lasă pentru comportarea 
individului fizic un spaţiu de joc, în care se desemnează mai multe 
posibilități; interpretarea: individul fizic face o alegere liberă între aceste 
posibilități; consecința: determinismul stringent este înlocuit cu 
indeterminismul, care iradiază din fizică în biologie şi psihologie. 

Toate acestea sunt afirmate cu prezumtiozitate, atunci când o atitudine 
cât de puţin critică ne obligă să punem indeterminarea de comportare în 
seama teoriei matematice, nu a naturii. Sacrificiul impus ştiinţei nu se 
justifică prin rezultate. Dacă încercarea quanticä de a întemeia liberul 
arbitru s-a bucurat de un succes de popularitate, ea a fost respinsă de 
filosofie. E. Cassirer, E.le Roy au arătat distanța enormă care separă 
libertatea voinţei de indeterminarea fizică. Încercarea nu consacră o nouă 
filosofie, ci rămâne un document psihologic, mărturie a aspirațiilor 
extrastiintifice, pe care le împărtășesc fizicienii contemporanii. 

Adăugăm constatarea esenţială a unui alt filosof, care, strecurată 
într-o modestă notă, a trecut neobservată. „Dacă ne întrebăm în sfârşit”, 
spune J. Petzold, „cui Бопо?, atunci observăm că cercetările fizicii pot 
să-şi urmeze calea fără să-şi împuţineze mijloacele, că toate formele 
fizicii şi în special toate legile ei de probabilitate sunt complet 


Р. Sergescu. Sur les traits caractéristiques des mathématiques contemporuines en 
France în L'évolution des sciences physiques et mathématiques. p.113. 

! Cf. Ph. Frank. op cit.. p.278: .....nimic din toate acestea nu înseamnă că astăzi пе 
indepäriäm de ideea de cauzalitate în folosul unor concepții ca acelea de plan. finalitate 
sau suflet atomic. Toate aceste idei nu au nimic ştiinţific. Ele nu sunt altceva decât 
supravietuiri sentimentale ale mentalitätii omeneşti din perioada animistä”. 

justificate, chiar dacă ea nu pune la îndoială cauzalitatea, că deci 
atitudinea sceptică față de legea determinării evoluţiei naturii пи 
ajută fizicii пісі în cea mai mică măsură, că ea її este deci de prisos". 
În literatura imensă asupra „.indeterminării”, înecată în confuzii si 
sofisme, este una din puţinele observaţii care fac lumină. Întreaga 
atmosferă senzationalä, care s-a întreţinut în jurul indeterminismului, 
nu foloseşte cu nimic fizicii, este străină de interesele propriu-zise ale 
acestei ştiinţe. Construcţia teoretică a fizicii quantice este viabilă şi 
există fără ajutorul vreunui principiu indeterminist. Dar atunci stăruie 
mai departe întrebarea „cui bono?”. 

În cadrul răspunsului, semnalăm rezerva unor fizicieni, care au 
ezitat să conchidă susţinând că problema este filosofică, nu ştiinţifică. 
L. Briouillin spune: „Aş înclina mai degrabă să cred că acestea sunt 
mai mult probleme de conştiinţă decât chestiuni ştiinţifice; este vorba, 
mi se pare, mai curând de acte de credință filosofică decăt de teorii 
fizice; se crede în determinism cu orice preţ, sau dimpotrivă este părăsit 
fără părere de rău; ba încă la unii autori simțim, o bucurie răutăcioasă să 
zdruncine această dogmă a gândirii ştiinţifice”? 

Să rezumăm. Este o veche tendință de a deduce elemente de 
filosofie spiritualistă, în special libertatea morală, din consideraţii 


| J. Petzold, Kausalität und Wahrscheinlichkeit în Naturwiss. 17 (1929) 3. p.52 
(sublinierea este a noastră). 

? L. Briouillin. Réflexion sur l'infinement petit: de Pascal à Heisenberg în Revue 
générale de l'électricité. XXXVI. (1934) 20. р. 684 (sublinierea ne aparţine) 
Mărturiile concordante nu lipsesc. M. de Broglie (citat de A. Turpain, op.cit., p.49) ne 
sfătuieşte „să nu ne lăsăm antrenați de perspectivele grandioase. dar adesea cam sterile. 
ale metafizicii”. Heisenberg însuşi (Les principes physiques de la théorie des quanta, 
р.ХІ), constată că .si astăzi găsim la multi fizicieni. în loc de o înţelegere clară a noilor 
principii. mai mult un fel de credinţă în adevărul lor” A. Turpin (ор. сіг. р. 49) vorbeşte 
de „mistica electronismului şi quantismului”, care seduce minţile. R.D. Rusk (op.ciz.. р. 
206) atrage atenţia asupra pericolului care cxistă са o teorie ştiinţifică. abil 
popularizată. să ajungă obiect de cult, precum teoriile politice sau religioase. М.у. Laue 
(op.cit., р. 441) constată că. de la optimismul naiv. care socotea că fizica este principial 
terminată. s-a trecut astăzi la un pesimism tot aşa de dogmatic. susținându-se că felurile 
fizicii sunt irvalizabile. Atitudinea corespunde nu unei poziţii ştiinţifice. ci 
pesimismului cultural caracteristic timpului nostru. В. Bavinr (op.cit... р. 233-234) 
susține că fizica lasă loc ambelor interpretări: decizia între determinism şi 
indeterminism depinde în ultimă instanţă de motive filosofice. 

asupra ştiinţei. Procedeul, deşi întotdeauna criticat, este mereu reînnoit, 
de la Epicur la Heisenberg. Presupusele consecinţe metafizice ale unor 
adevăruri ştiinţifice sunt în fond principii independente. Ele reprezintă 
o credință filosofică, sprijinită pe argumente mai mult sau mai putin 
impresionante dar lipsite de certitudinea ştiinţifică. De fapt valoarea 
suprastructurii filosofice este independentă de adevărul intrastructurii 
ştiinţifice. | 
Există o filosofie quantică. Еа nu începe cu speculaţiile îndrăznețe 
asupra spiritului şi divinității ale unui Eddington sau Jeans, ci este 
prezentă de la început în afirmaţia, cu aparență modestă, a lui 
Heisenberg că nu mai există cauzalitate în fizică. Atitudinea filosofică a 
fizicienilor începe o dată cu indeterminismul. Ea este expresia luptei 
duse în fizica guantică impotriva materialismului. Teama de 
materialism însoţeşte pe fizicianul modern în toate cercetările lui. Deşi 
astăzi nu asistăm, ca în secolul trecut, la eflorescenta unor concepții 
materialiste în urma progresului ştiinţelor, totuşi materialismul este atât 
de prezent în cuceririle experimentale ale fizicii atomice, este atât de 
natural inclus în noua viziune despre natură, încât aproape că nu mai 
are nevoie de o prelucrare. Teoria atomică, ipoteza care а susținut 
totdeauna materialismul, este astăzi nu o presupunere, ci un adevăr 
ştiinţific incontestabil. Este adevărat că nimeni nu a văzut până astăzi 
un atom si cu atât mai putin vreuna din minusculele particule care 
formează familia atomilor, din ce în ce mai numeroasă. Dar dovezile 
indirecte despre existența lor sunt atât de elocvente, încât fizicianul J. 
Thibaud, directorul Institutului de Fizică atomică din Lyon, nu se sfia 
să declare că: „experiențe multiple ne revelează atomul în toate 
particularitätile lui, şi existenţa lui aproape nu provoacă mai multă 
îndoială fizicianului, decât succesiunea zilei şi a nopţii fiecăruia dintre 
noi”!. Reprezentarea matematică a noului atomism este înșelătoare. Ni 
se spune că noile particule nu posedă individualitate, că nu sunt 
localizate în spaţiu şi timp, că se comportă în mod misterios făcând 
salturi inexplicabile, că ființa lor materială se destramă în reprezentarea 
undelor desfăşurate într-un spațiu fictiv, că în fond sunt numai ecuații 


! J, Thibaud. Vie et transmutations des atomes. Paris. 1937. p.7: cf. R.D. Rusk. 
op.cit.. р. 23-37. 

matematice. Toate acestea sunt construcţii teoretice, afirmaţii care se 
încadrează tocmai în tendința de a combate materialismul născând al 
fizicii experimentale noi. S-au tăcut şi se fac sfortäri uriaşe pentru 
dematerializarea atomismului. Unealta matematică este pusă în slujba 
acestei tendinţe. In discuţia asupra indeterminismului, am remarcat 
mereu prăpastia tot mai adâncă dintre fizica teoretică, confiscatä de 
matematică, şi fizica experimentală, care îşi urmează drumul ei propriu. 
Descoperim acum şi cauza acestei separatii: fizica teoretică s-a lăsat 
antrenată de impulsuri străine ştiinţei. 

Numai din punctul de vedere al lui homo mathematicus, poate vorbi 
С. Bachelard despre ,,dematerializarea materialismului”. Aceasta este 
formula care anunţă „noul spirit ştiinţific”. Ea este foarte sugestivă şi 
confirmă întru totul spiritul polemic al teoriei quantice. „Demate- 
rializarea materialismului” este însă mai puţin o concluzie și mai mult o 
intenţie, o intenţie care este prezentă în toate construcţiile paradoxale 
ale fizicii quantice, începând cu negarea sofistă а cauzalităţii şi 
terminând cu filosofia naivă а panquantismului. 

Numeroase sunt declaraţiile radicale, pe lângă altele mai putin 
evidente, dar la fel orientate, din care reiese spiritul combativ 
antimaterialist al fizicienilor contemporani. Nu avem în această 
privință decât greutatea alegerii. Jordan şi Bavink vorbesc despre 
lichidarea concepţiei materialiste şi mecaniste, ceea ce ar deschide 
drumul gândirii religioase”. Reichenbach, campion al probabilismului, 
declară: „Este de importanţă crucială să fie răsturnată bariera solidă 
ridicată de determinism împotriva oricărei soluţii indeterministe a 
problemei vieţii si liberului arbitru...”?. J. Jeans condamnă materia- 
lismul cu următoarele cuvinte: „Se spune despre sufletul unui Newton, 
al unui Bach sau al unui Michelangelo că se deosebea numai prin 
complexitate de o presă de imprimat, de un fluier sau de un fierăstrău 
cu abur: singura lui funcție era să răspundă exact la excitatiile primite 
din afară. Deoarece o astfel de credinţă nu lăsa nici un loc operaţiei de 
alegere şi liberului arbitru, ea răpea orice bază moralei”. Revoluţia 
operată de fizica quanticä este prezentată astfel: „În orice caz, 


б. Bachelard. op.cit.. p.67. 
2 Р. Jordan. Die Physik des 20 Jahrhunderts. р. 127-131. 
” 1]. Reichenbach. Arome er Cosmos. р. 258. 

conceptul de cauzalitate strictă пи* găseşte nici un loc în tabloul 
universului oferit de fizica nouă, cu rezultatul că acest tablou lasă mai 
mult loc decât vechiul tablou mecanist pentru a exista viața şi 
conştiinţa, precum si atributele pe care le asociem în mod obişnuit, 
precum! liberul arbitru şi capacitatea de a modifica cât de putin 
universul prin prezența noastră”! 

Revolta сеа mai grandilocventă împotriva asocierii ştiinţei cu 
materialismul о găsim la Eddington, savantul care a contribuit ca 
nimeni altul la popularizarea noului spirit ştiinţific. „Cât de meschină şi 
săracă ar fi viaţa”, spune el, „dacă nu am lega de lumea noastră 
exterioară altă semnificaţie decât aceea care rezultă din măsurătorile 
aparatelor de fizică sau din simbolurile matematice!” Judecata 
matematică. nu poate înlocui sentimentul mistic. Şi Eddington continuă: 
„Luând ca punct de plecare electronii şi celelalte mecanisme fizice nu 
putem ajunpe la omul conştient, nu putem să ne dăm seama de ceea ce 
prinde conştiinţa lui; fără îndoială, am putea ajunge la o maşină umană 
ale cărei reflexe ar reacţiona faţă de lumea înconjurătoare; dar nu am 
putea ajunge până la omul de rațiune, responsabil moraliceşte, căutând 
adevărul de partea eterului şi electronilor sau de partea religiei”. 
Antagonismul apare în plină lumină: de o parte, electronii cu universul 
lor mecanic, de altă parte, morala şi religia legate de lumea spiritului. 
Salvarea valorilor spirituale devine o ţintă supremă: „Dar aş zice că 
atunci când, în inima omului chinuit de misterul existenţei, se ridică 
acest strigăt: «Despre ce este vorba?», nu înseamnă un răspuns să 
priveşti numai acea parte a experienței care vine prin unele organe de 
simţuri şi să răspunzi: «Este vorba de atomi şi haos; este vorba de un 
univers de globuri de foc care se rostogoleşte spre un destin 
amenintätor; este vorba de tensori şi de algebră necomutativä». Este 
vorba mai degrabă de un spirit în care adevărul îşi are altarul lui, cu 
posibilităţi de satisfacţie de sine în atitudinea faţă de frumos şi drept”. 


1]. Jeans. The mysterious universe. р. 30 şi 43. 

? A. Eddington. La nature du monde physique. p.315 şi 339 si Nouveaux sentiers de 
la science. p.413-414. CT. şi p. 117: „Problema Experientei ar fi de neînțeles. dacă nu 
am considera-o ca cercetare a unui spirit responsabil. în căutarea adevărului şi capabil 
de a rationa. De aceea. aceste caracteristici ale spiritului constituie primul dat al 
problemei... Aceste revoluţii ale gândirii ştiinţifice sunt pe cale să măture contradicţiile 
cele mai profunde dintre viaţă şi cunoaşterea teoretică. Ultima fază. în care ea s-a 

Lumea materială şi neînsufletitä a ştiinţei şi lumea ideală si vie a 
sufletului sunt puse faţă în față: una rece, lipsită de poezie, cealaltă 
seducătoare, plină de avânt. Savantul fizician, prin caracterul specia- 
lităţii lui, este situat în centrul tensiunii dintre ştiinţă şi ideal. Mai mult, 
ca oricare altul, el trăieşte tragedia cercetătorului, căruia obiectul de 
cercetare nu-i poate oferi prilejul să-şi întemeieze idealurile morale!. 
Inchis în laborator, printre aparate lipsite de viaţă, urmărind un material 
supus unor legi implacabile sau prins în jocul abstract al ecuaţiilor, el 
nu găseşte vreun loc unde să-şi valorifice idealurile generoase, credința 
în existenţa spiritului şi a libertăţii. R.D. Rusk observă cum savanţi 
renumiți ca Sir William Crookes şi Sir Oliver Logde, care în laborator 
erau convinşi de adevărul principiilor de conservare, credeau, odată 
ieşiţi din laborator, că un medium poate să-şi reducă greutatea corpului 
numai prin forţa sa psihică sau că am putea comunica cu cei dispăruți 
printr-un eter special. El spune, referindu-se si la Eddington şi Jeans: 
„Nu rămâne mai putin adevărat că oameni de ştiinţă care ocupă un rang 
eminent pot câteodată, când drumul a fost bine pregătit, să substituie 
dorinţa faptului şi să fie în mod serios înşelaţi”. 

Singura noutate a quantismului față de veacul al XIX-lea a fost 
subliniată de К. Ruyer. Pe când Pasteur, determinist în laborator, îşi 
relua credinţa spiritualistă afară din laborator, fizicianul contemporan, 
mai paradoxal, renunţă la determinism şi materialism atunci când intră 
în laborator. Cu această deosebire, mai mult impresionantă decât 
esenţială, concepția despre lume a savantului de astăzi a rămas aceeaşi. 
Dacă altădată domeniul ştiinţei era separat de cel al credinţei, 


desprins de determinism, constituie unui din cei mai mari paşi către reîmpăcare. Aş 
spune chiar că. prin actuala teorie indeterministă a universului fizic. am ajuns la ceca ce 
un om cu bun simț ar putea aproape să creadă.” 

! L. Blaga descrie astfel neputinta ştiinţei de a mulțumi sufletul: „Сапа omul de 
ştiinţă face afirmaţia că atomul e alcătuit dintr-un centru protonic şi dintr-un stol de 
electroni. se prea poate să ne comunice ceva nespus de interesant şi să ne spună un 
lucru adevărat. dar lucrul spus va rămâne izolat. са de un strat glacial. de viaţa noastră 
sufletească. Ideile ştiinţifice sunt ca soneriile puse să se agite în vid sub clopotul de 
sticlă. ochiul minţii le înregistrează modul de funcţionare. dar urechea sufletului nu le 
aude” (Trilogia cunoaşterii. Buc.. 1943, р. 323). 

? В.р. Rusk. op.cit.. p.203-204 (sublinierea este a noastră) Cfobs.lui Rousseau că 
….dacä savanții au câteodală mai puţine prejudecăţi decât ceilalți oameni. în schimb ei 
tin şi mai mult la acelea pe care le au...” (Les Confessions. 1. p.283). 

“R. Ruyer. op.cit.. р. 527. 

socotindu-se, cu o mentalitate care descindea din teoria adevărului 
dublu, că nu există incompatibilitate între ele, astăzi savantul, mai 
radical, crede că poate să-şi întemeieze credințele chiar pe fiinţa 
ştiinţei. Dacă atitudinea lui în faţa universului devine astfel mai unitară, 
în schimb el se expune, ca Eddington, învinuirii de a fi transformat 
ştiinţa într-un „roman filosofic”, de a se fi lăsat antrenat de construcții 
verbale cu efect magic, de a fi prezentat sub egida ştiinţei păreri 
subiective. Lumea începe să se întrebe: „ştiinţa a ajuns oare 
iresponsabilă, nesigură şi nedemnă de încredere? Omul de ştiinţă a 
devenit oare un propagandist, doritor să-şi promulge doctrinele 
personale?”!. Cu cât tonul este mai infatuat, mai imprudent, cu atât 
creşte şi rezerva critică. Caracterul definitiv al revoluţiei quantice — 
afirmat cu emfază când „toată lumea ştie că teoria quantelor este 
provizorie”? — aminteşte tonul profetic al filosofilor iluminati. 

Există o filosofie quanticä, o filosofie care vrea să atingă culmile 
spiritualismului clasic pornind de la deficienţele fizicii noi. Valoarea 
acestei filosofii este independentă de adevărul noilor descoperiri ale 
fizicii atomice. Ea este comandată nu de un indeterminism funciar — ci 
de intenția de a preveni ameninţarea materialistă a noului atomism. 
Savantul contemporan stă în față progresului experimental al fizicii 
atomice ca ucenicul vrăjitor; el a răscolit duhuri pe care nu le mai poate 
stăpâni. 


R.D.Rusk. op.cit.. р. 202. 

? Expresia a fost întrebuințată de profesorul H. Kramers în congresul de la Varşovia 
(1938) (Les nouvelles théories de la physique. p.102). A. Rey (4 propos des 
suggestions philosophiques de la science contemporaine în Istoria filosofiei moderne, 
IV) insistă asupra acestui caracter provizoriu: ..Сеса ce nu este legitim este ca. printr-un 
dogmatism spontan. viziunea actuală să se considere. cu toate rezervele pe care orice 
savant scrupulos le multiplică. ca având un drept asupra viitorului. un drept pe care nu-l 
aveau viziunile precedente” (p. 672). 

CAPITOLUL IV 


CONCLUZII 


Problema ridicată în acest studiu: fizica nouă are la bază 
indeterminismul? — primeşte un răspuns megaliv în sensul că 
indeterminismul fizicii quantice este o aparenţă. Fizica nouă poate 
pretinde cel mult că, privită exclusiv în înfăţişarea еі teoretico- 
matematică, posedă un caracter necosmologic. Stilul abstract al noii 
gândiri formale, obţinută prin distilarea prea radicală a realităţii, nu 
îngăduie să se facă afirmaţii asupra modalităţii concrete a evoluţiei. 
Determinismul, şi o dată cu el şi indeterminismul, sunt excluse, dar nu 
propriu-zis ca imposibile, ci ca soluţii ale unei probleme exterioare 
teoriei. 

Dar menţinerea în planul teoriei matematice — claustrare care a creat 
iluzia indeterminismului — nu este nici posibilă pe de-a-ntregul, nici 
recomandabilă. Teoria fizică cea mai abstractă presupune ca punct de 
plecare o bază experimentală oricât de redusă. Fenomenele microfizice, 
pe care s-a construit teoria quantică, не revelează existența 
neîndoielnică a unor relații cauzale de îndată ce le interpretăm direct 
їп complexitatea lor empirică, nu în silueta lor matematică. Adăugând, 
la această constatare fundamentală, implicațiile deterministe ale teoriei 
probabilității — semnalate la locul cuvenit —, putem spune că teoria 
quantică, deşi în principiu neutră față de cauzalitate, este în fond 
deterministă, prin unele ipoteze auxiliare, dar mai ales prin ordinea 
naturală a materialului experimental de la care pleacă. 

Argumentarea noastră a procedat prin disocieri. Când concluziile 
unei teorii depăşesc premisele într-un mod abuziv, spiritul critic trebuie 
să caute punctul nevralgic, unde o alunecare de sens, o asociaţie 
forţată, a făcut posibilă exagerarea. Corespunzător celor trei teme 
principale care sunt speculate în favoarea indeterminismului — 
reprezentate respectiv prin cele trei teorii: a probabilității, a relaţiilor 


de imprecizie şi a complementarităţii cunoaşterii —, am stabilit trei 
disociatii de concepte, care pun în lumină sofismele dialecticii quantice. 
Acestea sunt: disociere dintre probabilitate şi frecvenţă, separatia dintre 
determinismul cantitativ şi determinismul calitativ şi diferenţierea dintre 
cauzalitate şi legalitate. La acestea s-a adăugat, în ultima parte a 
studiului, deosebirea dintre filosofia quantică şi fizica quantică, disociere 
care ne-a permis să înțelegem adevărata semnificaţie a indeterminismului 
fizic. 

Primul distingo, acela dintre probabilitate şi frecvenţă relativ la 
valoarea lor obiectivă sau subiectivă, ne-a îngăduit ca, o dată cu o 
interpretare mai corectă a epistemologiei probabilității, să arătăm că 
intervenţia noţiunii de probabilitate în fizică nu echivalează cu 
introducerea indeterminismului, a libertăţii. În calculul probabilităților, 
elementele subiective si obiective coexistă într-un amestec intim şi numai 
în momentul în care ne dăm seama că, deşi frecvenţa este obiectivă, 
probabilitatea rămâne subiectivă, putem elimina indeterminismul dintre 
consecinţele acesteia. Abuzul sau eroarea constă în introducerea ad-hoc a 
libertăţii obiective în spaţiul de joc subiectiv creat de probabilitate. 
Lacuna care apare astfel în descrierea cauzală a fenomenelor îşi are 
originea nu în structura realului, ci în tehnica metodei probabiliste. A 
deduce din acest gol de origine subiectivă inexistenţa obiectivă a 
cauzalității înseamnă a confunda planul cunoaşterii cu planul realităţii. 

Generalizând problema, am pus apoi în discuţie însăşi valoarea 
gândirii matematice în raport cu realul. Şi am văzut cum, navigând la 
marea înălțime pe care o atinge prin simbolizări suprapuse, forma 
matematică a fizicii pierde în cele mai multe puncte contactul cu realul, 
rămânând la urmă o schemă, în care sunt reprezentate numai unele 
aspecte (cantitative, de schemă structurală) ale lumii fizice. Din această 
schemă lipseşte tocmai reprezentarea evoluţiei concrete a fenomenelor, 
adică exact acel aspect al realității care ridică problema 
determinismului şi indeterminismului. | 

Deosebirea dintre expresia calitativă şi formula cantitativă a 
determinismului ne-a arătat са valoarea determinismului este 
independentă de restricțiile cantitative în genul relațiilor lui Heisenberg. 
Conţinutul notional al cauzalității cuprinde afirmarea existenței unui 
anumit tip de structură cosmologică, a unui anumit tip de dependență 
între fenomene. Că această conexiune între fenomene poate îmbrăca la 

primul etaj al procesului de simbolizare şi o formă matematică, acest 
lucru, deşi important, nu este esențial, nefiind întotdeauna posibil în 
practică. Principial, procedeul părea pretutindeni posibil. fiind implicat 
în formulele de bază ale mecanicii clasice. De aici şi neliniştea creată 
de apariția „relaţiilor de indeterminare”, care împiedică aplicarea pe 
teren a formulei. Identificându-se ideea determinismului cu expresia ei 
matematică, s-a crezut că, o dată cu aceasta, a căzut şi cea dintâi. 
Confuzia putea fi trecută cu vederea atât timp cât forma matematică era 
capabilă să urmeze fidel ideea. Din moment ce formula cantitativă este 
împiedicată în realizarea ei de obstacole proprii, trebuie să disociem 
conceptul de cauzalitate de expresia lui matematică. Şi atunci se 
constată că – cu toată prezența inevitabilă a „indeterminării” — relaţii 
cauzale, nemăsurabile precis, dar totuşi relaţii cauzale, există şi în 
domeniul microfizicii şi că, sprijiniți pe ele, putem face prevederi 
exacte, deşi numai calitative. Indeterminismul se hrănește din 
prejudecata contemporană a panmatematismului. 

De asemenea, trebuie să diferentiem cuuzalilutea propriu-zisă de 
noțiunea mai cuprinzătoare de legalitate, cu саге a fost uneori 
identificată. Cauzalitatea nu este numai un raport de condiţionare 
logică, ea este o relaţie de producere între fenomene. În acest sens 
cauzalitatea presupune transformarea unor lucruri reale. Dacă lumea şi 
transformările ei nu sunt decât modificări ale conţinutului conştiinţei, 
atunci nu mai putem spune că fenomenele se nasc unele din altele. 
Ceea ce descoperim în planul conştiinţei sunt doar anumite relații 
constante, o ordine a fenomenelor, o legalitate”. Teoria quantică, 
privită în aspectul ei pur formal, adică din însăşi perspectiva din care 
se susține că rezultă indeterminismul. nu poate pune în discuţie 
valoarea cauzalitätii. Ca teorie idealistă a lumii, formalismul quantic 
exprimă numai anumite legalităţi. scheme de raporturi statice 
descoperite în descrierea fenomenelor. Indeterminismul rezultă dintr-o 
definiţie greşită а cauzalităţii. Сапа indeterminiştii discută asupra 
cauzalităţii, ei discută de fapt despre precizia măsurătorilor şi 
posibilitatea prevederilor pe baza unor ecuaţii, deci în legătură cu 
legalitatea quantificată. Într-o interpretare realistă, în cure observăm 
desfăşurarea integrală а fenomenelor, nu numai expresia lor 
matematică, cauzalitatea reapare. 

Cauzalitatea apare în înseşi transformările realităţii, ca un proces de 
naştere şi moarte a lucruritor, dar care nu are în el nimic misterios sau 
metafizic. Obiectia pozitivistă împotriva cauzalităţii producătoare 
priveşte de fapt cauzalitatea transcendentă, a cărei acţiune este în 
adevăr neinteligibilă. Raportul cauzal din fizică se aplică transformării 
observabile, în care principiile de conservare sunt respectate, iar natura 
intimă a procesului poate fi lămurită cu ajutorul unor teorii explicative, 
dintre care unele au depăşit gradul de ipoteză. Teoria modernă a 
structurii atomului interpretează în mod pur ştiinţific, cu claritate şi 
eleganță de invidiat procesul cauzal al reacţiilor de transmutatie. 
Câştigăm astfel şi o concepție mai completă asupra cauzalitätii, care 
apare, nu ca simplu raport empiric, ci ca o relație teoretico- 
experimentală, mărturie a colaborării necesare şi fructuoase dintre idei 
si fapte. 

Prin disociere dintre filosofia quantică şi fizica quantică, facem о 
separare strictă între ceea ce în quantism este adevăr ştiinţific, verificat 
experimental, şi ceea ce este presupunere filosofică. dedusă prin 
interpretarea ştiinţei. Există o filosofie quantică în care, pornind de la 
modeste consideraţii epistemologice, se ajunge în cele din urmă ła 
afirmaţii ontologice. Am descoperit la originea ei o flagrantă contradicţie 
între teoria pozitivistä a cunoaşterii, care servește ca punct de plecare. şi 
construcţiile metafizice саге o completează. Alăturarea lor în quantism se 
explică prin scopul comun ре care îl urmăresc. Epistemologia 
pozitivistă, îndreptată exclusiv împotriva principiilor clasice ale ştiinţei. 
serveşte la negarea cauzalităţii, atribuindu-i acesteia un caracter 
inobservabil si metafizic. Panquantismul instaurează libertatea, spiritua- 
litatea şi divinitatea în golul lăsat de determinism. 

Caracterul oportunist, atât al epistemologiei quantice. cât şi al 
metafizicii quantice. ne obligă să fim foarte circumspecti în judecarea in- 
determinismului. Atitudinea subiectivă în quantism începe nu mai târziu, 
ci chiar cu negarea cauzalităţii. posibilă numai printr-o interpretare. саге 
întoarce spatele realității şi falsifică definiţia cauzalitätii. Celelalte 
consecinţe filosofice decurg de aici. lar temeiul acestei filosofii. care se 
intitulează ştiinţifică, deşi pledează împotriva ştiinţei, trebuie căutat în 
lupta veche dintre materialism şi spiritualism. Aceasta este faţa 
adevărată a conflictului dintre ştiinţă şi filosofie. conflict care se 

desfăşoară astăzi pe scena fizicii quantice, cum s-a desfăşurat altădată 
pe scena atomismului elen, a fizicii newtoniene, a fiziologiei, a teoriei 
evoluţiei. Fizica, ea luptă fără să vrea pentru promovarea 
materialismului, este supusă — de către filosofii sau savanții filosofi 
adepţi ai idealismului metafizic şi moral — unei operaţii de purificare, 
de interpretare prin care apar valorile spirituale. 

Ştiinţa, în aspectul ei experimental, nu matematic, se supune cu o 
vădită rea voinţă acestei prelucrări; căci faptele şi interpretarea lor 
directă pot fi ignorate, mutilate în integritatea lor, dar nu pot fi negate, 
ascunse la infinit ochiului critic. Cele mai subtile teorii fizico- 
matematice nu vor putea ascunde caracterul evident cauzal al unui 
bombardament electric, urmat de un proces de dezintegrare. Cel mult 
vom spune că filosofia spiritualistă încearcă încă o dată să câştige o 
victorie prea uşoară asupra ştiinţei. 

Opoziția hotărâtă a unor savanţi de renume împotriva aventurii 
“filosofice a fizicii noi este un semn că specialiştii s-au lăsat mai putin 
hipnotizati decât marele public. M. Planck, A. Einstein, Lord Rutherford, 
P. Langevin, M.v. Laue, Lenard au criticat cu severitate încercarea de a 
introduce în ştiinţă o noţiune absurdă. „A scoate deductii întinse”, 
spune Lord Rutherford, „dintr-o concepţie teoretică incapabilă de о 
verificare experimentală, directă sau indirectă, mi se pare un procedeu 
nu numai putin ştiinţific, dar chiar periculos”. Pentru Einstein, 
„indeterminismul este o noțiune complet ilogică”, după cum, pentru Sir 
H. Samuel, ea este „o aberaţie temporară”. Această rezervă, bănuitoare 
față de ceea ce am numit panquantism, se hrăneşte din convingerea că 
fiinţa ştiinţei este strâns legată de determinism”. 

Criza actuală а cauzalităţii fizice este de fapt o criză a raportului 
dintre ştiinţă şi filosofie, dintre ştiinţa care cucereşte domenii noi 
indiferentă față de soarta valorilor spirituale, şi filosofia păzitoare 


Citate de Н. Samuel, op.cit.. p.25-27. 

? Chiar şi indeterminiştii manifestă ezitări în această privință. L. de Broglie declară: 
„Dar doctrina deterministă nu are numai о utilitate practică. ea conține desigur о parte 
de adevăr căci. dacă ea ar fi complet falsă, nu ar mai exista іп fenomenele fizice nici 
ordine. nici regularitate şi orice ştiinţă a acestor fenomene ar fi imposibilă.” (А/апёге et 
lumière. p.263). lar în comunicarea de la Congresul Descartes. acelaşi savant nu 
exclude posibilitatea regäsirit determinismului pentru fenomenele microscopice, deşi o 
astfel de evoluţie a fizicii quantice nu i se pare foarte probabilă. 

zeloasă a acestor valori. Cum observă Cassirer, nu este de altfel prima 
încercare la care este supusă cauzalitatea. Din toate aceste crize, ea a 
ieşit biruitoare, renăscând ca pasărea Phoenix. Mai mult, cauzalitatea a 
câştigat un câmp nou de aplicație, acela а! microfenomenelor. 
Progresul fizicii este şi progresul cauzalitätii. În loc de o înfrângere, о 
nouă victorie. 

